
NICULESCU fiăfion 


Saga Soarelui Negru 


În orice fiinţă există o energie creatoare 

şi devastatoare. La fel şi în orice lucru. 
Energia este întuneric şi lumină. 

Este miezul celor patru relicve. 

Şi este atât de puternică, de teribilă, 

încât lisus însuşi îşi acoperă chipul văzând-o. 


Rezumatul volumelor I şi II, Triumful întunericului şi 
Noaptea răului 


Berlin, 1938. Colonelul SS Karl Weistort ucide un librar 
evreu pentru a-i fura o carte prețioasă intitulată Thule Borealis 
Kulten. Lucrarea povesteşte legenda celor patru relicve sacre, 
sub forma unor cruci gamate de mărimi diferite, având pute- 
rea de a schimba cursul istoriei. 

Lhassa, 1939. O expediţie pleacă în Tibet, coordonată de 
Ahnenerbe, institutul nazist de cercetări arheologice şi ezote- 
rice. Prima relicvă este descoperită nu departe de Lhassa şi 
expediată la Wewelsburg, castelul lui Heinrich Himmler, şeful 
SS. Germania declanşează al Doilea Război Mondial. 

Montségur, 1941. Tristan Marcas, un traficant de artă din 
Franţa este scos de Weistort dintr-o închisoare din Barcelona, 
pentru a-l ajuta pe binefăcător să descopere cea de-a doua 
relicvă, ascunsă în castelul catar din Montségur. La Londra, 
comandantul Malorley de la S.O.E., serviciul secret pentru 
acţiuni speciale abia înfiinţat, obţine undă verde din partea 
Premierului pentru a trimite un comando să recupereze relicva 
de la Montségur. Malorley era prieten apropiat al librarului 
neamt asasinat. Ajutat de arheologa Erika von Essling şi 
urmărit de ostilitatea lui Laure d'Estillac, a cărei familie este 
proprietara castelului, Tristan descoperă cea de-a doua relicvă. 
Originalul îl pune la dispoziţia unui comando englez, iar o 
copie o dă naziştilor, fiind un agent al lui Malorley. Weistort 
este grav rănit şi cade într-o stare de comă profundă. 

Berlin, iunie 1941. Laure d'Estillac pleacă la Londra şi 
devine la rândul său agentă a S.O.E.. În timp ce adevărata 
relicvă este expediată la loc sigur în Statele Unite, replica de 
la Montségur ajunge la Wewelsburg, alături de prima. Tristan 
Marcas primeşte drept recompensă Crucea de Fier germană. 
Simţindu-se invincibil, Hitler invadează Rusia. Este un 
moment hotărâtor al războiului: Anglia nu mai este singură 
în faţa Germaniei. 

Creta, octombrie 1941. Aflaţi în căutarea celei de-a treia 
relicve pierdute, Tristan şi Erika decriptează noi informaţii din 
Thule Borealis şi ajung într-un şantier arheologic dintr-un sat 
pierdut din Insula Creta. Acolo găsesc un indiciu care-i con- 
duce într-o mănăstire din Germania. Tristan află că svastica 
fusese dată lui Hitler în tinereţea acestuia. Şi că o poartă 
asupra lui zi şi noapte. 

Veneţia, decembrie 1941. Întâlnire la vârf între Hitler şi 
Mussolini în oraşul Dogilor. Serviciile secrete britanice trimit 

acolo un nou comando, în fruntea căruia se află lan Fleming, 
pentru a recupera relicva şi a-i asasina pe cei doi dictatori. 
Operaţiunea eşuează, aşa că Tristan Marcas este obligat să 
arunce în lagună svastica Fiirerului pentru a evita ca nemţii 
să o recupereze. Erika von Essling este rănită la cap. Devenită 
temporar amnezică, devine singura care cunoaşte trădarea lui 
Tristan. 

Pearl Harbor, decembrie 1941. Hitler şi-a pierdut talis- 
manul. În acest moment se produce cel de-al doilea eveniment 
major ce va răsturna echilibrul de forţe în conflictul mondial. 
Japonia lansează un raid ucigaş asupra insulei americane 
Hawaii şi provoacă intrarea Statelor Unite în război alături 
de Anglia, împotriva forțelor Axei. 


Iar acum... 

În acest început de lună iulie 1942 soarta războiului pare 
mai nesigură ca niciodată. Dacă Anglia vede îndepărtându-se 
orice risc de invazie germană pe teritoriul său şi profită de 
sprijinul Americii, Rusia lui Stalin este afectată de ultimatu- 
murile Wehrmacht-ului. Europa continentală este încă sub 
cizma nazistă, iar exterminarea evreilor intră într-o fază înspăi- 
mântătoare, unică în istoria umanităţii. 

Marea căutare a svasticilor atinge paroxismul. Balanța 
este echilibrată între cele două fronturi. Germania are prima 
relicvă, Aliaţii pe a doua, iar a treia este pierdută pe vecie. 
Cine o va descoperi pe a patra va schimba cursul războiului şi 
al istoriei. 


Rl iunie 1942 


De la: Cartierul General 8.0.E., eşalonul E 
Către: Cabinetul Primului Ministru, War room 
Nivel de clasificare: Secret de nivelul 5. 


Locul descoperirii: 

Valea Yarlung, Tibet: 29'21'26.7 
“N/90"58'23.3 “E 

Castelul Montségur, Franţa : 42'52'32.1 
“N/L49'57.5 “E 

Mănăstirea Heiligenkreuz, Austria: 48'03'23.2 
“N/16'07'50.5 “E 


Ultimele localizări cunoscute: 

Castelul WewelsBurg, Germania: 51'36'25.6 
“N/8'39'04.9 “E 

MIT, Statele Unite : 42"21'36.6 “N/71'05'39.1 “W 
Veneţia, Italia: 45°24 il7.9 *N/12'228'14.2 “E 


Prolog 


Rusia 

17 iulie 1918 
Ekaterinburg 
Casa Ipatiev 


Era o noapte blândă de iulie. Una numai bună de petrecut 
cu râsete şi băuturi, departe de izbe şi de dormit sub cerul liber 
fără vreun risc de a te îmbolnăvi de plămâni. O pauză bine- 
cuvântată, la fel de rară precum anii de recolte abundente. 
Aici, în oraşul de la poalele Munţilor Urali, la graniţa dintre 
Europa şi Asia, vara durează doar cât o clipire din ochi apoi 
totul devine o întindere nesfârşită de gheaţă. 

Şi, totuşi, în această seară de iulie, niciun suflet din 
Ekaterinburg nu se bucura de blândeţea nopţii. De la Revoluţie 
toţi trăiau într-o iarnă continuă, ferecaţi bine în casă, posaci, 
închişi în sine. De teamă. În primul rând, era frica de comu- 
nişti, adevărații deținători ai puterii în oraş. Regiunea a fost, 
de altfel, supranumită şi Uralii Krasnyi, Uralii Roşii, din cauza 
zelului sovietului local de a-i extermina în masă pe duşmanii 
poporului: burghezii, chiaburii şi reacţionatrii de tot felul. Frica 
se manifesta şi faţă de Albi, de armata lor pestriță formată din 
regimente imperiale loiale ţarului decăzut şi din hoarde de 

cazaci devotate căpeteniilor militare, pe cât de cruzi, pe atât 
de îndrăzneţi. Albii năvăliseră din câmpiile Siberiei şi se apro- 
piau implacabil de obiectivul lor. Nu mai era decât o chestiune 
de zile până să ajungă la porţile oraşului. 

Doi urşi, scoşi din minţi de furie, sfâşiau Rusia cu dinţii. 
Unul Roşu, celălalt Alb. O luptă oarbă şi feroce, din care doar 
unul putea supravieţui. 

— 'lovarăşe Evgheni, crezi că ne vor cruța dacă vom cădea 
în mâinile lor? 

— Cazacii nu vor ierta pe nimeni. Milostenia nu face parte 
dintre rarele calităţi pe care le posedă câinii albi ai atamanu- 
lui Krasnov. Te vor tăia în bucăţi aşa de mici încât nici măcar 
taică-tu nu te va mai putea recunoaşte. Lăiat de viu, vreau să 
spun... 

Evgheni Berin, cel care tocmai vorbise, avea mai puţin de 
treizeci de ani, dar se exprima rar, ca un bărbat mai în vârstă. 
Privirea îi era palidă, obosită de prea multe orori văzute. 
Tânărul soldat de lângă el părea abia ieşit din copilărie şi 
aproape că plutea în haina lui peticită. 

Aşezaţi în ghereta postului de pază, cei doi bărbaţi 
împărțeau o ţigară pe jumătate arsă. Stăteau cu picioarele 
aşezate pe cutia de muniţie a mitralierei Maxim, îndreptată 
spre obloanele casei Ipatiev. Prin decizia Sovietului din Ural, 
casa cochetă cu două etaje, cuibărită pe un deal din oraş, pe 
strada Voznessensky, fusese transformată într-o fortăreață 
improvizată. O palisadă, ca un zid de lemn flancat de două 
posturi de pază, înconjura reşedinţa. Până şi geamurile feres- 
trelor fuseseră acoperite cu vopsea albă. Un detaşament al 
Armatei Roşii staţiona permanent în vilă pentru a o păzi. Şi, 

de parcă nu era de ajuns, o echipă de cekişti! sosise cu o săp- 
tămână înainte. Motivul acestei desfăşurări de forţe nu era 
pentru nimeni un secret. Tot Ekaterinburgul cunoştea iden- 
titatea familiei închise de la sfârşitul lunii aprilie în casa Ipatiev 

— Ca să adorm, mama îmi povestea că atunci când murim 
o nouă stea va începe să strălucească pe cer, murmură puştiul. 
Şi mai spunea despre Calea Lactee că e ca o pânză de sidef 
unde fiecare stea ascunde un suflet. 

— Tolea? Kabanov, maică-ta pare să fie o femeie de ispravă, 
dar este şi o mare idioată! exclamă Evgheni Berin, lovindu-l 
în umăr pe tânărul soldat. Durak?! Poporul nu mai crede în 
toate balivernele acestea: Suflet, Dumnezeu, paradis... 
Invenţii create pentru a-i opri pe ţărani şi pe muncitori să se 
răscoale. Singurul paradis existent este cel creat de noi pe 
acest pământ. 

Dacă vom reuşi, a adăugat. 

Revoluţia nu începuse nici măcar de un an, iar duşmanii 
ei erau atât de numeroşi încât nici cei din interior nu îndrăz- 
neau să se gândească prea curând la o victorie. Regiuni întinse 
din teritoriul ţării erau sub controlul armatelor albe, ajutate 
în secret de englezii şi de francezii mâhniţi profund de tratatul 
de pace semnat între bolşevici şi nemți. 

Evgheni şi-a strivit mucul de ţigară pe pietrişul murdar şi 
s-a uitat la ceas. Sosise vremea să acţioneze. Aşteptase prea 
mult momentul: o eternitate! Exact treisprezece ani. 
Considerat unul dintre cei mai buni ofiţeri ai temutei CEKA, 


1 Membri ai CEKA, poliţia politică a Revoluţiei, din care apoi a 
apărut KGB. 

? Diminutiv de la Anatolie. 

3 Idiot. 

Evgheni Berin se mândrea cu faptul că devenise revoluţionar 
încă de la început. Activist şi luptător, călit în oţelul cel mai 
pur al idealului bolşevic. lovarăşul Lenin îl alesese pe el şi pe 
nimeni altcineva să raporteze ce se va întâmpla în acea noapte 
între pereţii casei Ipatiev. Berin parcursese aproape două mii 
de kilometri de la Moscova cu Iranssiberianul, de la vest la est, 
într-o călătorie lungă şi grea, presărată cu opriri intermitente, 
între Nijni Novgorod şi Ekaterinburg. 

O lumină a ţâşnit prin uşa întredeschisă a vilei. lovarăşul 
Pavel Damov şi-a făcut apariţia şi l-a chemat cu un semn din 
mână. Evgheni îl dispreţuia pe acest om. Pentru el, Damov 
era o brută fără scrupule, chiar dacă înzestrat cu o inteligenţă 
remarcabilă. Reuşise să prindă trenul Revoluţiei şi chiar să 
urce în unul dintre cele mai bune vagoane, cel al CEKA. 
Primise porecla Pocalul de Plumb. Un alint primit în urma unei 
operaţiuni de represiune lansate contra unei mănăstiri din 
Kostroma, pe malul Volgăi. Cuprins de o inspiraţie de moment, 
Damov îi forţase pe călugări să înghită plumb topit pe post de 
botez, înainte de a-i ucide cu lovituri de topor. Fapta i-a asi- 
gurat o avansare în CEKA. În şase luni Damov devenise călăul 
oficial al celor mai importanţi duşmani ai regimului. Gurile 
rele şopteau că era corupt până în măduva oaselor, dar nimeni 
nu reuşise să o şi demonstreze. 

Evgheni fluieră printre degete pentru a-l alerta pe şoferul 
camionului oprit în stradă. Motorul bătrânului ZIS a tuşit de 
trei ori înainte de a porni cu zgomot. 

— 'lovarăşe, spuse tânărul soldat, nu mai înţeleg nimic. 
De trei seri îi tot ceri lui Grigori să-şi pornească grămada de 
fiare şi să ardă benzină timp de cincisprezece minute. Gălăgia 
făcută se aude până în celălalt capăt al străzii. Ieri s-au plâns 
şi vecinii. 

— Mă bucur că au făcut-o. Continuă să fii atent în post! 

— Vin cu tine? 

Evgheni şi-a lăsat privirea să rătăcească deasupra copilului. 
Ce vârstă să fi avut? Şaisprezece? Sau poate şaptesprezece ani? 
Dacă s-ar afla, nu ar mai apuca sfârşitul anului. Ultimele 
rapoarte despre pierderile Armatei Roşii erau înfiorătoare. 
Tânărul Kabanov nu trebuia să asiste la ceea ce urma să se 
întâmple. 

— Nu, Tolea... Uită-te în continuare la stelele tale... 

Evgheni a coborât din postul de pază şi a mers cu paşi repezi 
până la poarta larg deschisă. Mirosea a transpiratie şi a vin 
oţeţit. Pocalul de Plumb era înconjurat de vreo doisprezece 
bărbaţi. Erau înarmaţi cu revolvere Nagant, în timp ce şeful 
lor ţinea în mână un Mauser cu şapte cartuşe. Jumătate erau 
letoni, nu de origine rusă, sau unguri, tovarăşi de drum ai 
bolşevicilor. Mai era şi lakov lurovski, comandantul trimis de 
sovietul din Urali. Ultimul l-a bătut pe umeri pe Evgheni. 

— Ai ajuns fix la timp, tovarăşe. Întreaga familie şi sluji- 
torii au fost adunaţi la etaj. 

— Li s-a spus că vor fi cu toţii fotografiaţi în pivniţă, ca să 
arătăm lumii întregi că trăiesc încă, rânji Pocalul de Plumb. 

Unul dintre letoni ridică mâna, cu un aer plictisit. 

— Cred că... cel mic nu poate merge... Cu boala lui... 

— Tatăl lui va fi bucuros să-l ducă în spate, a râs Pocalul de 
Plumb. Nu mă plictisi cu astfel de amănunte, tovarăşe! 

Evgheni a mers în spatele Pocalului de Plumb şi al lui 
lurovski pe scara ce ducea la pivniţă. Cizmele răsunau pe 
treptele de piatră. Douăzeci şi trei. Erau în total douăzeci şi 
trei de trepte. Evgheni ştia numărul lor pe de rost, repetase 
scena de mai multe ori. Nici nu se punea problema să dea 
dovadă de amatorism. 

Pocalul de Plumb a ajuns primul la subsol. Şi-a dat seama 
cu satisfacţie că instrucţiunile lui fuseseră respectate întocmai. 
Scânduri de lemn acopereau peretele din spate. Sala era mare, 
ar fi putut găzdui cu uşurinţă un comitet de cartier. Un can- 
delabru cu ciucuri, nepotrivit pentru acel decor, revărsa o 
lumină la fel de rece ca vârful Munţilor Urali. 

— Până şi în pivnițele lor, burghezii îşi afişează aroganta, 
scuipă Damov. 

Evgheni s-a retras în întuneric pentru a avea o privire de 
ansamblu. L-a observat pe reprezentantul sovietelor, oprit în 
mijlocul pivniţei, scoțând din jachetă o bucată de hârtie 
mototolită. A citit cu voce joasă textul concis de justificare a 
prezenţei lor în casă, în această noapte. Niciun oficial nu 
îndrăznise să semneze documentul. 

Zgomotul călcâielor care bocăneau răsuna pe scări. Evgheni 
s-a afundat şi mai mult în penumbră. 

Servitorii au deschis balul. Un lacheu, o cameristă, un 
bucătar urmaţi de medicul familiei. Priveau cu toţii îngroziţi 
în jurul lor. Lui Evgheni i se părea că lipseşte unul, dar nu era 
sigur. Nu avea nicio importanţă. În fond... nu ei erau cei 
importanţi! 

Cekiştii i-au împins spre fundul sălii. 

— Lipiţi-vă de perete. Servitorii în faţa stăpânilor, 
pentru poză. 

Apoi s-au auzit alţi paşi, mai atenuaţi. Şi şoapte. Cinci 
femei au apărut în strălucirea palidă. Cu părul dezlegat, cu 
rochii gri şi groase, cu feţele adormite, mergeau ca som- 
nambulii. 

Cea mai în vârstă dintre ele, mama, înainta cu greu, urmată 
de cele patru fiice ale ei, slăbite. Procesiunea acelor umbre 
părea legată printr-un lanţ invizibil. După ele a apărut un 

bărbat purtând în braţe un copil, privindu-l cu tandreţe. Cu 
mustaţa căzută, cu barba neîngrijită, cu obrajii supti, îmbrăcat 
într-o cămaşă lejeră care îi accentua trupul subţire. 

— Aş putea avea două scaune pentru soţie şi pentru fiul 
meu? întrebă el şovăitor. 

Pocalul de Plumb l-a luat de reverul gulerului. 

— Încă te mai crezi stăpânul casei, Kolia?. 

Comandantul lurovski a intervenit: 

— Dă-i pace, comandante! Nu suntem nişte monştri... 

l-a făcut apoi semn unuia dintre letoni care a adus două 
scaune şubrede. Mama s-a aşezat fără să scoată vreun cuvânt, 
în timp ce tatăl l-a lăsat încet pe băiat pe cel de-al doilea scaun, 
şoptind: 

— Stai drept, Alioşa, domnii ne vor face poze. Hai, 
capul sus! 

S-a întors şi spre fetele sale: 

— Şi voi la fel! Nu uitaţi cine sunteţi! 

Grupul era gata, în sfârşit. Stăpâni şi servitori erau cu toţii 
aliniaţi cu grijă în aşteptarea fotografului. 

În pivniţă s-a instalat liniştea deplină. 

Pitit lângă scară, Evgheni Berin analiza cu atenţie fiecare 
detaliu al scenei din faţa ochilor săi. Simţea, destul de ciudat, 
un sentiment pe care-l credea uitat: milă. Bărbaţii şi femeile 
acestea erau fiinţe în carne şi oase, la fel ca el. 

Una dintre fete încerca să-şi înăbuşe suspinele, încurajată 
de sora cea mai mare. Mama nu părea să înţeleagă ce se întâm- 
plă. Evgheni cunoştea pe dinafară numele tuturor membrilor 
familiei. Cele patru fete: Olga, Tatiana, Maria, Anastasia. Pe 
mama o chema Alexandra. lar ultimul era, Alexei, un bastard. 


+ Diminutiv de la Nicolae. 

Berin simtea că nu mai este aşa de hotărât. Nu trebuia. Nu 
acum. Aşteptase prea mult momentul. Şi-a scos din buzuna- 
rul pantalonilor colierul fin, din argint, al surorii sale mai mici, 
podoabă de care nu se despărţea niciodată. 

Şi curajul a revenit. Familia din faţa lui nu era ca toate 
celelalte. Cele cinci femei, alături de băiat şi de bărbat erau 
Romanovii. Familia imperială provenită dintr-o dinastie care 
a condus ţara cu mână de fier timp de trei secole. Bătrânul 
mândru, cu trupul slab, încercând să pară puternic era Nicolae 
al II-lea, fostul ţar al tuturor ruşilor. 

Şi, totuşi, bărbatul pe care-l detesta mai mult decât orice 
pe lume părea la fel de ameninţător ca un câine bătrân înfo- 
metat. Evgheni lupta să-şi alunge imaginea de tată de familie. 

Până la urmă era Nicolae cel Sângeros. 

În anul 1905, de la Palatul lui din Sankt Petersburg, băr- 
batul acesta cu privire blândă a ordonat armatei sale să tragă 
asupra a sute de oameni lipsiţi de apărare. 

Evgheni a strâns cu putere colierul în pumn. 

Natalia. Abia împlinise treisprezece ani. A găsit-o moartă 
într-o dimineaţă, lungită în piaţa îngheţată, cu faţa desfigurată 
în mod sălbatic de o lovitură de sabie. 

Tovarăşul Lenin avea dreptate: niciun fel de milă pentru 
opresori. 

Vocea Pocalului de Plumb a spart liniştea: 

— Este momentul să terminăm, tovarăşe lurovski. 

Comandantul a înaintat către ţar bombându-şi pieptul. 
Trebuia să respecte uzanţele. 

— Prin prezenta hotărâre judecătorească şi după delibe- 
rarea Sovietului din Urali, tu, Nicolae Romanov, soţia ta şi 
toţi urmaşii voştri sunteţi condamnaţi la moarte. Sentința este 
aplicabilă pe loc. 

Zgomotul încărcării pistoalelor a răsunat din capătul sălii. 
Ţarul nu s-a clătinat şi şi-a păstrat privirea semeaţă. 

— Aici nu este justiţie, ci crimă. A unor femei şi a unui 
copil. Nu sunteţi decât nişte monştri. Dumnezeu şi oamenii 
vă vor judeca pentru crimele voastre. 

— Dacă te referi la crime, tu ai deja multă experienţă, 
Nicolae... 

Fostul ţar a dat din cap. 

— Nu înţeleg. 

— Pierdem timpul, l-a întrerupt lukovski apropiindu-se 
de ei, cu pistoletul în mână. 

Evgheni a ridicat mâna şi i-a aruncat o privire arzătoare. 
Era mâna dreaptă a lui Lenin, iar autoritatea lui se impunea 
asupra tuturor persoanelor din sală. Comandantul a bătut în 
retragere. 

— Lasă-mă să termin, pe urmă faci tu ce vrei. 

Evgheni s-a întors din nou spre suveran. 

— Ţare! Tata şi cu mine defilam sub balconul tău pe 9 
ianuarie 1905. 

Nicolae a pălit. Berin a continuat cu o voce aspră. 

— Îşi aminteşti? Nu cereau decât un colţ de pâine şi liber- 
tate. Sor-mea te iubea mult, spunea că eşti bun şi generos. 
Erau acolo femei şi copii. Sute. De vârsta alor tăi. Şi ce-ai făcut 
tu în noaptea aceea? Ţi-ai asmuţit câinii asupra lor. Soldaţii 
tăi s-au năpustit direct asupra oamenilor. Râzând, după câte 
se povesteşte. Când m-am întors dimineaţă, am dat de cada- 
vrul surorii mele. Tata avea şi el maţele pe-afară, ca un porc 
însângerat pentru Paşte. 

Evgheni a fost cuprins de furie. 

— Se spune că în seara aceea, în acelaşi palat, soţia şi fiicele 
tale probau rochii cusute cu perle şi smaralde venite direct de 

la Paris. lar tu, la balcon, fumai o ţigară bună deasupra car- 
nagiului. 

Nicolae s-a clătinat, dar nu şi-a schimbat direcţia privirii. 

— Doamne fereşte, dar îmi iubesc mult poporul, spuse ţarul 
scuturând din cap. Nu am vrut niciodată acel masacru, 
comandantul a luat decizia. Mă căiesc în fiecare zi în faţa lui 
Dumnezeu. 

— Cu atât mai bine! Curând vei putea sta de vorbă direct 
cu EL, îi răspunde Evgheni făcând un semn lui lurovski. 

— Staţi, aşteptaţi!, a implorat Nicolae. Cruţaţi-mi soţia şi 
copiii. În schimb, vă voi spune un secret greu de crezut. Unul 
care va face din voi oameni puternici. Mai puternici decât 
Lenin şi Troțki. 

Evgheni îl cerceta pe condamnat. Era învăţat cu minci- 
noşii, făcea parte din sarcinile de serviciu să-i cunoască, dar 
omul din faţa lui îi părea sincer. 

— Te-ascult. 

— Dinastia noastră a transmis-o de secole. Obiectul acesta 
ne-a oferit putere şi bogăţie. La începutul Revoluţiei, am făcut 
greşeala de a-l îndepărta şi de a-l pune într-un loc sigur. Îţi voi 
spune unde se află, dar eliberează-mi familia. 

Evgheni a pus mâna pe pistol şi l-a îndreptat spre tâmpla 
ţarului. 

— Nu te afli în situaţia de a-mi dicta ce să fac, Nicolae. 
Spune-mi secretul. 

— Este o... relicvă. Una sacră, venită din străfundul vea- 
curilor. Este... 

S-a auzit un foc de armă. Ultimul ţar al Rusiei nu şi-a mai 
putut duce fraza până la capăt. S-a clătinat, iar o pată roşie 
i-a umezit cămaşa în dreptul inimii. Pe urmă s-a prăbuşit, sub 
ochii îngroziţi ai familiei şi ai servitorilor. S-au auzit urlete. 

— O relicvă! Ce prostie! a râs Pocalul de Plumb, ţinându-şi 
încă pistoletul fumegând. Lenin spune că superstiţia este 
botniţa... 

— Eu dau ordine aici, urlă Berin. 

— Aj venit să observi, dar eu trebuie să execut. Vrei să 
menţionez în raportul meu atitudinea ta contrarevoluţionară? 
mârâi Damov. Pleacă de aici înainte de a-ţi face o gaură 
în piele. 

Berin aruncă o privire spre comandant şi spre ucigaşii care 
se uitau la el. Ştia acele priviri. Cea mai mică ezitare din partea 
lui va fi raportată. S-a apropiat de haită. 

— De acod, dar eliberează fetele şi pe puşti. Nu au... 

— Nu veni cu sentimentalisme, mic-burghez ce eşti! strigă 
Pocalul de Plumb, ţinând din nou Mauser-ul. 'lovarăşi, ţintiţi 
aşa cum v-am învăţat, la nivelul pieptului. În niciun caz la 
cap, iese prea mult sânge. 

Revolverele şi puştile s-au dezlănţuit în mijlocul urletelor 
familiei imperiale şi ale servitorilor ei. Unul dintre călăi, rămas 
fără muniţie, şi-a scos baioneta şi a înfipt-o în gâtul ţareviciu- 
lui care se târa pe podea. Moştenitorul tronului muri cu capul 
pe cizmele tatălui său. 

— Ce cretin! Va umple locul de sânge! 

Împărăteasa şi una dintre fiice păreau încă vii. Pocalul de 
Plumb s-a aplecat asupra suveranei care se târa pe pământ ca 
un vierme. Raze roşii şi verzi scânteiau în mijlocul corsajului 
său însângerat. 

— a te uită la ele ce blindate sunt... Gloanţele au ricoşat 
din pietrele preţioase ascunse în rochiile lor. 

Pocalul de Plumb a smuls două smaralde şi un rubin de pe 
corsetul Alexandrei, apoi a ţintit în ochiul fiicei care se agăța 
de mama ei. 


22 ERIC GIACOMETTI + JACQUES RAVENNE 


Evgheni şi-a simţit inima grea: execuţia devenise un 
carnagiu. 

— 'lerminaţi-le! strigă lurovski. Şi aduceţi cadavrele să le 
punem în camion. 

— Pe urmă? întrebă Evgheni. 

— Le ducem la treizeci de kilometri, în pădurea Patru- 
Fraţi. Le ardem şi le aruncăm resturile într-un puț. Să notezi 
neapărat în raportul tău că totul s-a desfăşurat aşa cum a fost 
prevăzut. lovarăşii nu au ezitat să-şi ducă la bun sfârşit sarcina 
revoluţionară. 

Ucigaşii se aplecau asupra cadavrelor însângerate ale săr- 
manelor victime pentru a le jefui de bijuterii. Lui Evgheni îi 
venea să-i omoare unul câte unul. Erau din acelaşi aluat ca 
asasinii surorii sale şi ai tatălui său. 

— Nu voi uita să pun în evidenţă curajul tău în faţa aces- 
tor femei şi a copilului, îi aruncă el cu dispreţ. De altfel, 
Pocalule de Plumb, îmi vei da toate bijuteriile pe care oamenii 
tăi se grăbesc să le adune. Ele sunt proprietatea Revoluţiei. 

Berin s-a întors pe călcâie. Îi venea să vomite. Răzbunarea 
atât de aşteptată se transformase într-un dezgust de nedescris. 
Podeaua şi peretele s-au dizolvat într-o masă amorfă de carne, 
sânge şi urină. Un miros pestilenţial domnea în pivniţă şi în 
mintea lui febrilă. A fost ultima amintire pe care a păstrat-o 
despre Romanov. 

Când a părăsit casa Ipatiev, a tras adânc aer în piept şi apoi 
şi-a ridicat privirea spre cerul nopţii. Acolo sus avea impresia 
că stele noi sclipesc. 


PRIMA PARTE 


Toate izvoarele puterii, intelectuale, 
naturale şi supranaturale — 
de la tehnologia modernă la 

magia neagră medievală, 

de la învăţăturile lui Pitagora 
la incantaţiile faustiene 

ale pentagramei — trebuiau 
să fie exploatate în vederea 
obţinerii victoriei finale. 


Wilhelm Wulff, astrologul lui Himmler. 


Succesul nu este definitiv, 
eşecul nu este fatal, 
contează curajul de a continua. 


Sir Winston Churchill. 


Germania 
Pomerania 
Iulie 1942 


Maşina aluneca încet pe un drum cu pietriş mărunţit ce 
nu mai părea folosit de ani de zile. De jur împrejur se întindeau 
păduri întunecate şi impenetrabile. Tristan se întreba dacă 
mai locuia cineva în regiune. Se vedeau când şi când cărări 
pierdute printre copaci, dar niciodată acoperişurile caselor 
sau silueta ascunsă a vreunei ferme. De când au părăsit 
Königsberg, drumul se tot afunda într-o pădure opacă, ducând 
spre mare. Tristan îl observa din când în când pe şoferul în 
uniformă care arunca priviri îngrijorate către hărţile întinse 
pe scaunul pasagerului. Şi el trebuie să fi avut senzaţia ameţi- 
toare şi absurdă că s-a pierdut într-o lume fără sfârşit. La o 
privire mai atentă, Tristan şi-a dat seama că se pot descoperi 
urme mai vechi ale unor activităţi umane. Aici mănunchiuri 
de crengi împletite cu mărăcini, acolo un copac doborât cu 
un topor şi acoperit deja de muşchi. Totul părea abandonat. 

— Suntem departe de castel?, întrebă Tristan. 

Şoferul a făcut o pauză înainte de a răspunde. În SS disci- 
plina cerea să-ţi cântăreşti cu atenţie cuvintele. 

— După mine, cam jumătate de oră până la malul mării, 
apoi încă vreo oră până la domeniul von Essling. 

Tristan a coborât geamul ca să-şi scoată capul afară. 
Ramurile grele ale copacilor formau deasupra drumului un 
tunel din fruuziş. Era imposibil să vezi culoarea cerului. A 
simţit în schimb o pală de vânt cu miros de iod biciuindu-i 
obrazul. Marea Baltică nu era departe. Distanţa scurtă rămasă 
l-a făcut să-şi pună ordine în gânduri. 

Plecase la ordinul expres al lui Himmler. În timpul întâl- 
nirii fugare acordate lui Tristan de către Reichsführer, i-a indi- 
cat clar că, odată cu intrarea în război a Statelor Unite şi 
ţinând cont de luptele crâncene de pe Frontul de Est, 
Ahnenerbe va trebui să-şi asume noi responsabilităţi. Şi voia 
să ştie dacă Erika era în stare să şi le asume, după ce fusese 
rănită în Veneţia. 

— la uitaţi acolo!, i-a arătat şoferul. 

Masa întunecată a pădurii se lumina din ce în ce mai mult. 
Printre copaci se distingea o reflexie argintie, ca o flacără 
tremurândă, Pinii cu trunchiuri răsucite gemeau în vânt. 
Liziera se apropia. Deodată, după un viraj, apăru marea, 
imensă şi cenuşie, cu undele fremătând, mângâiată de nori 
albi, grei. 

Maşina s-a oprit. 

Tristan a coborât în bătaia vântului. 

Într-o oră o va revedea pe Erika. 

Şi se va afla în faţa propriului destin. 

Liebendorf. 


Domeniul von Essling. 


Trecuseră mulţi ani de când Erika nu mai intrase în dor- 
mitorul ei de adolescentă. Când s-a întors la castel pentru 
convalescenţă, familia preferase să o îngrijească în altă cameră 
decât a ei, pentru a nu-i provoca amintiri. Medicii spuneau 
că devenise amnezică şi că memoria trebuia să îi fie protejată. 
Erika a ridicat din umeri. Nişte idioţi! Îşi amintea orice, de la 
primul dinte căzut şi aruncat sub pernă până la ultima noapte 
de dragoste cu Tristan. Dar uitase complet ce se întâmplase 
cu adevărat la Veneţia, în timpul întâlnirii dintre Hitler şi 
Mussolini. Se trezise la spital, cu tâmpla dreaptă străpunsă de 
un glonte venit de nu se ştie unde. I s-a explicat că fusese 
rănită într-un schimb de focuri cu un comando englez care 
încercase să-l asasineze pe Fiihrer, dar ea nu-şi mai amintea 
nimic. De atunci a încercat în zadar să pună cap la cap ceea 
ce s-a putut întâmpla. Degeaba. 

A împins uşa. Storurile din cameră erau trase. Nu le-a 
deschis. Ştia ce se află dincolo. O alee lungă, mărginită de 
flori, traversând parcul până la poarta de intrare. Pe acolo avea 
să vină şi Tristan. Cunoştea priveliştea pe de rost şi oricum 
prefera penumbra. Din ziua accidentului, prea multă lumină 
îi provoca amețeli. 

S-a întins pe pat. I se părea că era mai moale decât înainte. 
Cu siguranţă că au pus mai multe pături ca să protejeze len- 
jeria de pat de umiditate. Pereţii erau goi, cu excepţia unuia 
unde se puteau vedea două fotografii în rame de sticlă. Prima, 
în sepia: o femeie cu fruntea strălucind sub o diademă mare 
de aur, în timp ce nenumărate coliere îi curgeau pe piept. Era 
Sophia Schliemann, soţia arheologului care a descoperit 

ruinele mitice din Troia şi Micene. Îmbrăcată ca un idol, 
Sophia purta bijuteriile descoperite de soţ, podoabe vechi de 
câteva mii de ani. Femeia o fascinase pe Erika atât de mult 
încât şi-a ales meseria de arheolog. A doua fotografie arăta un 
bărbat la vreo treizeci de ani, cu o faţă măslinie, jovială, mânu- 
ind un târnăcop în faţa unui perete. Profesorul său de arheo- 
logie de la universitate, Hans. Şi, mai presus de toate, prima 
ei dragoste. Femeia a atins rama cu tristeţe. Ce ar fi spus dacă 
ar fi aflat că va deveni directoarea Ahnenerbe? Întotdeauna 
s-a întrebat cum a reuşit să ajungă şefa cea mare. Dintr-o 
tânără arheoloagă promițătoare, devenise unul dintre cei mai 
importanţi cercetători ai Reichului. Cum ea, fată de familie 
bună, sfârşise prin a căuta svasticile sacre, dar incerte, la 
Montségur, în Creta, apoi la Veneţia? Prima dată acţionase la 
ordinul Reichsfiihrer-ului, dar apoi ce a oprit-o să renunţe 
la tot? 

Răspunsul a fost un nume: Tristan. 

Pentru el a continuat. S-a ridicat din pat şi s-a sprijinit de 
perete. Ameţeala îi revenea. Dar unde era bărbatul când 
glonţul aproape că a omorât-o în Veneţia? Ce făcea? De ce nu 
a protejat-o? În gaura neagră a memoriei sale, o umbră con- 
tinua să alunece. Era omul pe care îl iubea. 


Marea Baltică 


Drumul se întindea de-a lungul unei dune acoperite cu 
iarbă. Tristan stătea în picioare, lângă maşina staționată. Un 
fir de nisip purtat de vânt l-a obligat să închidă ochii. Aici nu 
exista vară. S-a aplecat şi a alergat spre poteca îngustă care 
străpungea duna spre plajă. Nisipul era presărat cu o grămadă 

de lemn cenuşiu şi scoici goale. Tristan avea impresia că tra- 
versează un inexplicabil cimitir marin. S-a simţit mai bine 
când a ajuns la malul apei, pe fâşia îngustă de nisip maroniu 
acoperită constant de spumă. Lălpile i s-au afundat în nisipul 
umed şi a simtit că îşi revine în sfârşit. În adâncul sufletului 
urâse întotdeauna marea. Acest orizont nesfârşit nu era la 
înălţimea standardelor omului. Limita, frontiera nu mai exista, 
înlocuită de dorinţa de a merge tot mai departe. Cuceritorii 
nestăpâniţi, dictatorii fără scrupule erau siguri de oamenii care 
au privit prea mult marea. Tristan credea asta cu tărie. Avea 
nevoie să se gândească la ceva mai sigur. Astăzi mai mult ca 
niciodată. 

De când Erika se retrăsese pe domeniul familiei sale, el nu 
încetase să-i scrie — legăturile telefonice funcționau prost — dar 
răspunsurile femeii erau scurte şi banale. Francezul vedea aici 
semne contradictorii. Amnezia i se agravase oare sau femeia 
doar se temea? Era atinsă mai grav decât prevăzuse sau, din 
contră, îşi pregătea răzbunarea! Tristan devenise bănuitor. Se 
uita tot timpul în urma lui, îşi scotocea permanent lucrurile 
şi încerca să fie cât mai discret cu putinţă. De la episodul din 
Veneţia, nu mai primise niciun mesaj de la Londra. Se prefă- 
cea că a dispărut. 

S-a întors spre dună. Doar un ceas până la întâlnirea cu 
Erika. Imediat ce va ajunge, va şti cu exactitate: fie nu-şi 
amintea de nimic, fie ştia cine încercase să-i trimită un glonţ 
între ochi. 

Înseamnă că, odată ajuns acolo, nu va mai avea cale de 
întors. 

Liebendorf 


Domeniul von Essling 


O scară largă ducea la castel. Fațada centrală, încadrată 
de două pavilioane, dădea spre parc. Peste tot în jur, pădurea 
stăpânea domeniul. Această fostă cabană de vânătoare a 
aparţinut familiei von Essling de secole. Părinţii ei au mărit-o 
şi au modernizat-o pentru a face din ea reşedinţa de vară a 
familiei. În ciuda transformărilor, castelul şi-a păstrat auste- 
ritatea ancestrală şi nici ferestrele franceze, nici acoperişurile 
multicolore nu reuşeau să alunge o astfel de impresie. 

Coborând din maşină, Tristan nu s-a putut abţine să nu 
schiţeze o grimasă: castelul arăta ca un mormânt ce nu 
aşteaptă decât iarna ca să fie îngropat sub zăpadă. Erika a 
apărut pe trepte. Părul îi ajungea până la talie. Slăbise mult. 
Înaintând pe alee spre ea, Tristan se întreba dacă trebuia să o 
sărute sau nu. În multele luni de separare nu au amintit nicio- 
dată de relaţia dintre ei. Apropiindu-se, Marcas a remarcat 
că faţa îi devenise aproape transparentă. Doar ochii păreau 
că vin încă din lumea celor vii. Femeia purta o pereche de 
cizme uzate şi pantaloni de cavalerie prea largi pentru ea. 
Pieptul îi dispăruse sub un pulover de lână. 

— Ţi-e rece? o întrebă Tristan punând o mână pe umărul 
femeii. 

— Aici este întotdeauna frig, chiar şi vara, a răspuns Erika 
în tinap ce se îndepărta. 

L-a condus în sufragerie. Era o cameră de trecere, cu uşi 
mari în capăt, ce se deschideau spre parcul castelului. Bazine 
cu apă murdară, stătută, reflectau vârfurile subţiri ale copa- 
cilor înalţi. Fără să privească peisajul, Erika s-a dus să se 

ghemuiască într-un fotoliu lângă şemineu. Şi-a întins mâinile 
spre flacără pentru a se încălzi. 

— Sunt încă în convalescenţă, dar vreau să mă întorc cât 
mai repede la muncă. Spune-mi ce s-a mai întâmplat la 
Ahnenerbe. 

Tristan a observat că tonul vocii îi era mai profund decât 
înainte. 

— A fost numit un director temporar, Wolfram Sievers, 
un cercetător în preistorie. Se ocupă de chestiunile curente. 
În orice caz, odată cu intensificarea efortului pentru război, 
cea mai mare parte a programelor au fost stopate. 

— Şi căutarea svasticii? A mai rămas doar una acum. 

Tristan s-a apropiat de foc. Nu-i era frig, dar strălucirea 
flăcării, în această reşedinţă întinsă şi apăsătoare, l-a liniştit. 

— După cum ştii, toate informaţiile noastre pentru a găsi 
svastici provin de la Thule Borealis. Din indicaţiile găsite acolo 
Ahnenerbe s-a dus în Tibet, la Montségur, pe urmă în Creta. 
Doar că nu există nimic, dar absolut nimic, legat de localiza- 
rea ultimei relicve. 

— Şi, totuşi, manuscrisul spune clar că sunt patru svastici 
ascunse, nu? 

— Da, însă textul lipseşte aici. Fie a fost tăiat, fie cel care 
a scris Thule Borealis nu l-a putut termina. 

Ca şi cum căutarea o aducea înapoi la sine, Erika a reîn- 
viat brusc. 

— Trebuie să decidem între aceste două ipoteze. Când ne 
întoarcem la Berlin, trebuie să adunăm o echipă formată în 
special dintr-un filolog, pentru a vedea dacă există semne 
lingvistice ce ne-ar putea permite să afirmăm că textul are o 
continuare şi un specialist în documente vechi. Dacă o pagină 

sau mai multe au fost rupte, şi-ar putea da seama analizând 
manuscrisul la microscop. 

Tristan o aprobă. 

— Ai dreptate, dar ceea ce ne-ar ajuta şi mai mult este să 
urmărim ce s-a întâmplat cu manuscrisul Thule până astăzi. 
Ştim că a fost scris într-o abație, la mijlocul Evului Mediu, dar 
de atunci... 

Francezul s-a ridicat şi s-a îndreptat spre o vitrină din spa- 
tele camerei. Pe rafturi erau expuse torsuri şi fibule din bronz, 
obiecte de ceramică funerară şi statuia din gresie a unei figuri 
enigmatice mânuind un ciocan. Datorită acestor relicve Erika 
a devenit arheolog? 

— Manuscrisul Thule Borealis a fost recuperat de Weistort. 

Tristan s-a întors brusc. Weistort era fostul şef al Ahnenerbe, 
iar metodele lui de cercetare erau mai degrabă expeditive. 

— Şi de ce nu mi-ai spus-o niciodată? 

Erika a ridicat din umeri. 

— Am aflat doar înainte să plecăm la Veneţia. Informaţia 
se afla în hârtiile neclasificate ale lui Weistort. În orice caz, 
el a luat Thule Borealis de la un librar evreu din Berlin în 
anul 1938. 

— Mă îndoiesc că a plătit-o cum şi cât trebuie. 

— Aceasta nu-i treaba noastră. Trebuie în schimb să-l 
găsim pe librar... 

Francezul i-a retezat scurt vorba: 

— Dacă tu crezi că Weistort i-a cruțat viaţa! 

— Atunci îi vom găsi familia. Poate că ştie ceva mai mult. 

Tristan s-a uitat la ea, uluit. 

— Vrei să găseşti o familie de evrei în Germania nazistă 
din anul 1942? Ce vrei să fac mai întâi: turul lagărelor sau pe 
cel al cimitirelor? Ia spune-mi, ca să ştiu cum mă organizez. 

— Ce-ar fi să-mi zici tu mai întâi de ce eşti aici? 

— Himmler intenţionează să reorganizeze Ahnenerbe şi 
vrea să ştie dacă eşti capabilă să îţi reiei postul. 

— Şi tu ai fost desemnat să-mi evaluezi starea de sănătate? 
Tristan nu răspunse. În afară de ameţelile provocate de rană, 
sunt bine. Dar mi-ar fi mult mai bine dacă aş şti ce s-a întâm- 
plat în Veneţia. 

— Tu chiar nu îţi aminteşti nimic? De data aceasta, Erika 
a fost cea care nu a răspuns, Ai fost victima unui glonţ rătăcit. 
Un comando a încercat să... 

— Nu vreau versiunea oficială. Mi-au servit-o alţii destul. 
O vreau pe a ta. Unde erai când am fost împuşcată? 

— În acelaşi loc cu tine, pe terasa Palatului cinematogra- 
fului. Acolo a fost evacuată delegaţia germană. În fata plajei. 

— Şi n-ai văzut nimic? 

— Te-am văzut prăbuşindu-te. M-am năpustit spre tine. 
Aveai faţa plină de sânge. Ajutoarele au sosit foarte repede. 

— Asta e tot? 

— De ce să-ţi imaginezi o altă versiune? strigă Tristan. 
Toată lumea spune acelaşi lucru. Sunt zeci de martori. 

— Dar dacă eu mi-aş aduce aminte de altceva? întrebă Erika. 

Tristan s-a uitat la ea. Existau doar două posibilităţi: fie 
femeia juca la cacealma, fie memoria i-a revenit, chiar şi 
parţial. În ambele cazuri, era clar că nu mai avea încredere. 
De acum riscul devenea prea mare. 

În cazurile de amnezie, amintirile exogene pot înlocui 
memoria defectuoasă. Este o formă de răspuns la anxietatea 
găurii negre. 

— Nu ştiam că ai devenit specialist în amnezii între timp... 
rânji von Essling. Te-ai informat după accidentul meu? 
Pentru ce? 

Tristan s-a uitat peste umăr către alee. Nu văzuse pe nimeni 
când a sosit, Nici grădinar, nici menajeră. Cine mai locuia în 
castel împreună cu Erika? 

— Nu răspuuzi ? Crezi că am înnebunit? Asta o să-i spui 
lui Himmler? 

Se uită la scara care ducea la etaj. Era din stejar. Un miros 
de terebentină încă plutea în aer. Tocmai fusese lustruită cu 
ceară. Erika s-a ridicat şi s-a sprijinit de spătarul fotoliului. 

— Du-te la culcare! i-a spus Tristan. Nu eşti în cea mai 
bună stare. Trebuie să te odihneşti. Te conduc. Camera ta este 
la primul etaj? 

În timp ce îşi punea mâna pe umărul ei, s-a auzit zgomotul 
unui motor din curtea principală. Tristan s-a întors. Doi soldaţi 
SS s-au repezit spre trepte. În hol răsuna ropotul cizmelor, 
O uşă s-a trântit. 

— Domnule Marcas? 

Francezul a dat din cap. 

— Urmaţi-ne! 


Anglia 
Stonehenge 
Iulie 1942. 


Bătrânul purta o haină lungă, albă, ce-i cădea până la 
glezne. În ciuda vârstei înaintate, de peste optzeci de ani, 
stătea drept ca un stejar, copacul sacru căruia i se închinase 
încă de mic. Barba lui nu era neîngrijită, dimpotrivă. lunsă 
cu grijă şi conică la vârf, îi dădea aerul respectabil al unui 
aristocrat din secolul al XIX-lea. Ţinea în mână un baston la 
fel de noduros ca tendoanele muşchilor lui, la fel de întunecat 
ca pupilele ochilor săi peste care trecuse timpul. 

Marele preot al Bisericii Druide Unite din Anglia, Țara 
Galilor şi Scoţia, s-a uitat cu blândeţe către ceilalţi zece ofi- 
cianţi, toţi îmbrăcaţi la fel, în haine albe. 

Bătrânul a lovit de trei ori piatra seculară de sub picioare, 
unde strămoşii săi îi invocaseră pe zeii străvechi. 

— Bărbaţi şi femei libere, vă doresc numai bine şi vă multu- 
mesc că aţi parcurs atâtea locuri pentru a participa la acest 
convent” extraordinar. Aici, la Stonehenge, cel mai sacru 
pământ al poporului nostru. 


5 În Regatul Unit, convent desemnează o adunare de druizi sau de 
vrăjitoare. 

Pe cer, prinsă pe cortina neagră a nopţii, luna albă lumina 
mlaştina cât vedeai cu ochii. Discul argintiu plutea vertical 
de parcă le-ar fi oferit protecţie. 

— Pământurile noastre sunt din nou amenintate de inva- 
dator. El nu vine nici din ţinuturile din nordul îndepărtat, nici 
din cele ale Romei, ci iese din pădurile negre din Germania. 
Aceşti războinici fioroşi invadează şi îşi masacrează adversarii, 
înrobesc femeile şi copiii. Ascultă de un lider nemilos care 
vrea să ne supună şi pe noi. Bărbaţi şi femei libere din Bretania, 
Tara Galilor şi Scoţia, armatele au nevoie de sprijinul nostru 
pentru că lupta nu este doar pe uscat, ci are loc şi în lumea 
cealaltă. 

Marele druid a închis ochii şi a întins braţele de parcă ar fi 
vrut să îmbrăţişeze cerul. Un murmur lung străbătu adunarea. 

— Ag nan Gorath, ulban neflet! 

Rostise primele cuvinte ale ritualului în limba ancestrală. 
Bătrânul a simţit din nou forţa vieţii curgând prin el. Fluxul 
s-a ridicat de pe pământ, l-a traversat şi a străpuns cosmosul. 

— Ag beran Toad! — strigă adunarea. 

Postată la intrarea cercului megalitic, Laure observa cu 
ajutorului binoclului impresionanta ceremonie nocturnă. A 
inspectat împrejurimile şi a văzut camionul armatei parcat în 
faţa casei gardienilor. 

Operaţiunea Witchfall fusese declanşată şi nu trebuia să 
sufere nicio întârziere. Toate drumurile ce duceau la 
Stonehenge fuseseră blocate de baraje militare, iar un deta- 
şament de treizeci de soldaţi izolase zona din jurul monumen- 
tului. În trecut, aceste vestigii au găzduit multe ceremonii 
druidice, dar era pentru prima dată când una dintre ele se afla 
sub supravegherea unor soldaţi înarmaţi. Fusese dat ordin să 

nu se facă nicio fotografie şi doar o echipă de cineaşti din 
serviciul armatei putea să înregistreze. 

Tânăra de la S.O.E. şi-a verificat ceasul, marele joc avea 
să înceapă în câteva clipe. Dacă druidul va respecta programul 
anunţat. Şi-a ciulit urechile, momentul fatidic al ritualului nu 
avea să întârzie prea mult. 

— Bărbaţi şi femei libere, arătaţi faţa duşmanului nostru 
de moarte. 

Un jet de lumină provenit de la un reflector a ţâşnit din 
pământ şi a reflectat un menhir acoperit cu o bucată de ţesă- 
tură albă, cu margini crenelate, care arăta ca o paraşută. Doi 
dintre druizi au tras de frânghii, lăsând să cadă pânza care 
masca un stâlp. 

Un chip uriaş, de trei metri înălţime pe doi lăţime, se ivi în 
lumină. 

Fihrer-ul îi fixa pe druizi cu privirea hipnotică şi halucinată. 

Sub efectul reflectoarelor, ochii lui păreau să se mişte, de 
parcă ar fi fost însufleţiţi. 

— lată-l pe duşmanul nostru, Adolf Hitler! Fie ca spiritul 
lui rău să ardă pentru totdeauna în focul iadului. Fie ca oasele 
să-i putrezească, să-i sece sângele, să-i putrezească carnea. 
Blestemat să fie în numele zeilor Lug, Elarrl, Meldor, el şi cei 
dragi lui până la ultima generaţie. 

Unul dintre druizi a aprins o torţă şi a mers în faţa portre- 
tului cuceritorului Europei. 

— Fie ca acest foc purificator să-ţi mistuie trupul şi sufletul, 
pentru veşnicie! 

Flăcările torţei au devorat chipul începând de sub bărbie, 
urcând de-a lungul obrajilor şi al mustăţii. Faţa dictatorului 
s-a strâns într-o grimasă hidoasă, de cenuşă. 

Laure şi-a luat walkie-talkie şi a şoptit cu o voce surdă. 

— Acum! 

S-au scurs câteva secunde şi deodată trei coloane de 
lumină au ţâşnit de nicăieri. 

Laure nu-şi mai revenea din frumuseţea spectacolului. 
Proiectoarele de la DCA formau coloane incandescente ce 
urcau spre abisul nopţii. Mai exact, în direcţia lunii argintii. 

Vocea marelui druid răsună din nou. 

— Fie ca duşmanii noştri să ştie că focurile sunt aprinse şi 
că îi vom vâna în adâncul întunericului. 

Laure oftă. De când începuse ritualul druidic, o sâcâia o 
întrebare: cum puteau oare oameni sănătoşi la minte să se 
comporte aşa? Ştia că în acelaşi timp, în alte trei locuri sacre 
din Regatul Unit aveau loc ceremonii la fel de uluitoare. Pe 
Insula Man, vrăjitoarele Wicca au aprins ruguri unde au ars 
un manechin cu imaginea lui Himmler, liderul SS. În 
Edinburgh, frăţia societăţii secrete magice Golden Dawn in the 
Outer a atârnat de ramura unui stejar sacru un alt manechin, 
îmbrăcat în ţinuta mareşalului Goering. În New Forrest, un 
loc păgân de milenii, frăţia de adepţi ai marelui zeu Pan a lăsat 
să sângereze o capră pe a cărei parte laterală era fotografia 
doctorului Goebbels. În fiecare loc, soldaţii i-au protejat pe 
oficianţi de privirea curioşilor, iar un cineast era responsabil 
cu imortalizarea ceremoniilor. 

Deodată, cele trei coloane de lumină au dispărut. Doar 
luna a inundat din nou cu razele ei argintii pietrele sacre şi 
slujitorii acestora. Laure şi-a împachetat binoclul şi s-a îndrep- 
tat spre adăpostul paznicilor şantierului. Era înfometată şi mai 
ales dorea să afle mai multe despre Witchfall. Noua operaţiune 
pusă la cale de superiorul său de la S.O.E.. 

— Comandante, îmi poţi explica despre ce este vorba în 
tot acest circ? 

Uşa cabanei de lemn s-a deschis cu o bubuitură, lăsând-o 
pe Laure să intre, învăluită de un curent de aer umed. 

— Ai sosit la timp, ouăle sunt gata, a răspuns şeful secţiei S. 

Stătea în picioare, deasupra unei sobe improvizate unde 
fumega o tigaie. 

Un miros delicios de slănină la grătar a umplut încăperea 
cu pereţii căptuşiţi cu plăci de stejar, amintind de un refugiu 
montan. Puțin mai retrasă, o a doua siluetă era aşezată în faţa 
unei mese grele. Arăta ca o bomboană înfăşurată în trei stra- 
turi de ambalaj. Ca o bomboană uriaşă. Aleister Crowley 
devora pe nerăsuflate un sandviş cu slănină şi ouă. 

— Malorley are dreptate. Îţi va face un mare bine. Pari 
puţin agitată. 

— Eu, agitată... Cred că glumeşti, spuse Laure, aruncân- 
du-şi mănuşile pe masă. Ce să mai spun despre grămada 
nebună de afară? Din ce azil îi scoţi? 

Crowley a scos un oftat la fel de gros ca obrajii lui 
zerunţuroşi. 

— Draga mea, te înşeli. Adunarea de oameni învăţaţi pe 
care comandantul Malorley şi cu mine i-am strâns în patru 
locuri sacre ale regatului reprezintă tot ce se putea reuni mai 
bun, Gotha al magiei, vrăjitoriei şi druidismului. Cât priveşte 
numele de Operaţiunea Witchfall, eu am venit cu ideea. Ultima 
dată când s-a întâmplat asta a fost în urmă cu puţin peste un 
secol şi, în loc de portretele lui Hitler şi ale sufletelor lui bles- 
temate, au fost cele ale lui Napoleon şi ale mareşalilor săi. 

— Termină cu prostiile, Aleister! spuse Laure, în timp ce-şi 
scotea haina. 

Malorley s-a aşezat la masă şi şi-a pus o farfurie cu ouă 
prăjite. 

— Confirm, am găsit în arhivele regale o relatare a unei 
ceremonii foarte asemănătoare. În anul 1803, mai exact, 
reprezentanţii de seamă ai magicienilor şi ai druizilor din regat 
şi-au dat întâlnire pentru a născoci o vrajă colectivă împotriva 
împăratului vostru care dorea să invadeze Anglia cu o armată 
de o sută de mii de soldaţi masaţi la Boulogne. 

— Şi a funcţionat! a adăugat Crowley. Se spune că în noap- 
tea aceea căpcăunul corsican a fost cuprins de convulsii în 
patul său de campanie. Şi că dimineaţa şi-a abandonat pro- 
iectul infam. 

— Ei bine, vom vedea, a răspuns Laure, aşezându-se la 
rândul ei. Cred că ai luat-o şi tu razna. Ca şarlatanii aceştia în 
haine druide şi femeile nebune din Insula Man călare pe 
mături. 

— Nu-i dispreţui, a răspuns Crowley, înghițind cu lăcomie 
un ou suculent. Sunt rebeli în felul lor, aducători de lumină, ... 
revoluționari! 

— A, da? a zâmbit tânăra mâncând şi ea o felie de slănină 
la grătar. Ce ciudat, profesorii mei de istorie nu m-au învăţat 
niciodată că Robespierre şi Lenin sacrificau fecioare şi râdeau 
în timpul slujbelor de magie neagră. 

— În cazul celor două personaje, ar fi mai degrabă slujbe 
de magie roşie, văzând câte cimitire au lăsat în urma lor, se 
enervă Crowley. 

S-a ridicat brusc, surprinzător de agil pentru un bărbat cu 
talia lui corpolentă. Ochii îi străluceau de entuziasm. S-a aple- 
cat spre Laure, cu mâinile aşezate pe masă. 

— Nu înţelegi nimic, domniţă! Magia, invocarea zeităților 
antice se încadrează la subversiune. Magii, druizii, vrăjitoarele 
demne de acest nume sunt revoluționari. Se luptă de secole 
cu tirania impusă de cel răstignit şi de câinii săi de pază. În 

Evul Mediu, vrăjitoria a fermentat ca reacție împotriva 
bucătăriei nefaste inventate în ceaunul malefic al Bisericii şi 
al aristocrației. Întrucât lisus şi Fecioara Maria binecuvântează 
tirania papilor, regilor, preoţilor, ei bine, eu zic să scuipăm pe 
feţele lor preaslăvite. Să sărutăm fundul lui Satan sau al mare- 
lui Pan şi să dăm jos statuia celui mai mare dictator pe care 
l-a avut vreodată pământul. L-am numit pe Dumnezeu! 

— Aleister face o criză de marxism acut, comentă Laure 
aruncând o privire ironică spre Malorley. 

Magul nu a băgat în seamă înţepătura, continuându-și 
diatriba. 

— Tu, ca femeie, ar trebui să înţelegi toate acestea. 

Laure a continuat să-şi mănânce ouăle, deloc impresionată. 

— Nu văd legătura, nu am nicio atracţie pentru posterio- 
rul lui Lucifer... 

— Să continuăm atunci! Deschide-ti puţin orificiile folo- 
site de tine drept urechi. Femeile au profesat magia în Evul 
Mediu. Erau numite vrăjitoare, dar mai presus de toate erau 
vindecătoare şi ghicitoare. Ofereau speranţă tuturor sărma- 
nilor, oameni asupriţi, şi au fost arse şi torturate de Biserică şi 
de regi. Şi nici măcar nu-ţi vorbesc despre puterea dorinţei... 

— Ah... sex, înţeleg că este important pentru tine. 
Învățătura ta preferată, Sex Magik, este să ajungi la puterea 
supremă prin orgasm. Am citit dosarul tău de la S.O.E.. Foarte 
practic pentru a-ţi satisface poftele bizare faţă de femei. Ca şi 
cele faţă de bărbaţi, de altfel. 

Malorley observa, amuzat, schimbul de replici între cei doi 
agenţi ai săi. Crowley părea că s-a ambalat prea tare, nu se 
mai putea opri. 

— ÎL venerez pe Isis la fel de mult ca şi pe Osiris! Şi ce dacă? 
Sunt mândru de asta. Pofte bizare zici? Nu, doar neîncredere. 


42 ERIC GIACOMETTI + JACQUES RAVENNE 


Neîncrederea în moralitatea care ne castrează şi ne împiedică 
să trăim liberi. Neîncrederea în Vatican, zidit în cetatea lui, 
dar lăsând Antihristul german să sacrifice vite umane. 
Neîncrederea într-o lume condusă de bărbaţi în ghete şi căşti 
care ne conduc spre Apocalipsă. Neîucrederea în această lume 
ce se presupune că este condusă de rațiune şi moralitate şi 
care-şi trimite de secole întregi copiii la abator. În sunetul 
goarnei, a Te Deum-ului, Internationalei, Marseillaise sau a 
Horst-Wessel-Lied. Nu sexul este poftă bizară, ci războiul! 

— Nu te înşeli complet, a recunoscut ea, tulburată. Dar 
tot eşti dus complet cu pluta. Inteligent, dar pervers până în 
măduva oaselor. 

— În sfârşit, un compliment. Mulţumesc, spuse el, aşezân- 
du-se din nou. 

Tânăra s-a întors spre Malorley. 

— Serios, comandante! Că prietenul tău, magul, crede în 
aceste prostii este ceva firesc, dar tu? Să mobilizezi un batalion 
de apărare civilă pentru a proteja această întâlnire, nu este 
puţin exagerat! Ca să nu mai vorbim de proiectoarele DCA 
şi de o echipă de cameramani ai armatei! Nu l-ai convins, 
totuşi, pe Churchill să-l vrăjească pe Hitler şi sufletul lui 
blestemat? 

Malorley şi-a aprins o pipă, unmărindu-şi subalterna. 

— Trebuie să atragem toate şansele de partea noastră. 
Intoxicarea şi magia, iată un cocktail savuros. 

— Problema ta, comandante, este că nu ştim niciodată 
dacă foloseşti umorul ca o armă ori ca o cale de scăpare. 

— Ambele, probabil... 

Crowley îşi savura felia de bacon. 

— Delicios. Ah, porcul... Unul dintre rarele animale care 
nu pot fi sacrificate în timpul unui ritual magic. Mielul, vita, 

taurul, pisica ori cocoşul... da, însă porcul nu. Prea impur 
pentru Dumnezeu şi Satana. Doar cei din Insulele Antile 
sacrifică porcii de Crăciun. 

Laure i-a aruncat lui Crowley o privire plină de milă, şi-a 
scos un ziar mototolit din buzunarul hainei şi l-a pus pe masă. 

— Apropo de sacrificiu: ai citit ziarele în această dimineaţă? 

— Nu am avut timp. De două zile ne pregătim pentru 
această adunare. De ce? 

Tânăra agentă S.O.E. a întins tabloidul pe masă. Deasupra 
fotografiei unui corp acoperit cu o pătură era titrat: 

Ucigaşul cu svastica loveşte din nou! 

— Au găsit cadavrul unei femei pe o piatră funerară în 
Cimitirul West Brompton, a spus Laure cu o voce încordată. 
Avea o svastică tatuată pe frunte cu un briceag. Arată exact 
ca victima Moirei O'Connor. Ştiţi de ea, biata fată măcelărită 
şi abandonată într-un alt cimitir, lower Hamlets, anul trecut. 
Un cadavru folosit pentru a-l şantaja pe prietenul nostru, des- 
frânatul de aici. 

Crowley a scuipat o bucată mare de slănină în farfurie şi 
i-a aruncat o privire criminală. 

— Să lăsăm Scotland Yard să investigheze, a răspuns 
Malorley, s-ar putea să fie doar un imitator. 

— Sau nu. Poate că ar fi mai bine să dăm o mână de ajutor 
poliţiei. 

— În niciun caz! Vă reamintesc că Moira O'Connor este 
acum o agentă Abwehr pe care o manipulănm fără să-şi dea 
seama. Aleister se întâlneşte cu ea în fiecare lună pentru a-i 
oferi informaţii pe care le consideră utile să i le comunice. 
Femeia a devenit o piesă importantă în jocul nostru de şah 
împotriva serviciului secret german. 

— Şi dacă agenta omoară mai multe persoane? Să o lăsăm 
să se joace de-a emulul lui Jack Spintecătorul? 

Malorley s-a ridicat şi s-a aşezat în faţa Laurei. 

— Prioritatea este războiul. Şi căutarea svasticilor. În rest, 
să aşteptăm ca poliţia să-şi facă treaba. 

— Puştoaica are dreptate, a nuanţat şi Crowley. Ar putea 
fi util să ştim dacă Vrăjitoarea Roşcată a scos din nou cuţitele 
de sacrificiu. 

— De ce atâta îngrijorare? întrebă Malorley. 

— Moira mă are la mână cu fotografii compromiţătoare 
ale primului cadavru, nu vreau să arunce vina pe mine pentru 
noi crime. 

Comandantul a dat din cap. Argumentul era justificat. 

— Ziarul dă detalii despre data morţii? 

— Ce importanţă are? replică Laure. Circumstanţele sunt 
aceleaşi. lar corpul a fost depus într-un cimitir. 

Malorley a luat ziarul şi l-a citit pe diagonală. Faţa i s-a 
luminat. 

— Potrivit articolului, e moartă de maximum trei zile, ceea 
ce o exonerează pe vrăjitoarea noastră. 

— Cum poţi fi atât de sigur? replică Laure. Ai cunoscut-o 
recent la Hellfire Club, bordelul ei sado-masochist? 

Crowley a surprins privirea ofensată a ofițerului S.O.E. şi 
a intervenit cu un zâmbet pe buze. 

— Şeful are dreptate. Moira O'Connor ia parte la ceremo- 
nia de pe Insula Man. A ajuns acolo săptămâna trecută. 
Alibiul său este turnat în beton mai puternic decât buncărul 
subteran din cabinetul de război al lui Churchill. 

— Te-ai folosit de ea pentru Wirchfall? Nu înţeleg. 

— Nu numai că joacă un rol activ, dar Aleister prezent aici 
îi va oferi copii ale rolelor fotografiilor. lar ea se va grăbi să le 
transmită la Berlin... 

— Îmi poţi explica? 

— Trebuie să ne ţinem departamentul ocupat în timp ce 
suntem în impas în căutarea celei de-a patra svastici. Este o 
operaţiune de intoxicare psihologică vizându-i pe liderii 
Reichului care cred în forţele oculte. Himniler, în primul rând. 
Dacă se simt sub efectul unor vrăji, îşi pot schimba compor- 
tamentul şi pot fi împinşi să ia decizii greşite. Ideea mi-a venit 
în urma unui interviu cu acel nebun, Rudolf Hess, când mi-a 
explicat că şeful SS crede în reîncarnare şi vrăji, şi că lua 
anumite decizii după sfaturile astrologilor. 

S-a uitat la ceas. 

— Deocamdată, este timpul să mă întorc la Londra şi să 
mă odihnesc puţin, am o întâlnire mâine seară cu prietenii 
noştri de la MI6 care încă nu au digerat eşecul tentativei de 
asasinare a lui Hitler şi Mussolini la Veneţia. 

— Şi noi când ne întoarcem în capitală? întrebă Crowley. 
Trebuie să iau parte la un vernisaj important. 

— Asigură-te că prietenii tăi, druizii revoluționari, urcă în 
maşini. Am aranjat ca un şofer să te ducă acasă. 

— Tot nu avem veşti de la Tristan? întrebă Laure. 

Malorley nu a răspuns. 


Pomerania 
Iulie 1942 


La o oră după ce a părăsit castelul, maşina în care se afla 
Tristan s-a oprit în faţa unei bariere duble de sârmă ghimpată 
protejată de militari SS în uniformă. De cealaltă parte, în 
spatele unui şir de copaci întrerupt de turnuri de veghe, se 
desluşea o poiană. În timpul deplasării, francezul nu a pus 
nicio întrebare escortei sale nepoftite. A stat lângă fereastră 
ca să observe traseul parcurs, dar foarte repede maşina a luat-o 
pe drumuri laterale şi pădurea a devenit din ce în ce mai deasă. 
Tristan s-a gândit că dacă voiau să-l execute, era probabil cel 
mai bun loc. Discret şi fără urme. De ce să mai aştepte? Şi apoi 
SS-iştii l-ar fi interogat mai întâi, era specialitatea şi plăcerea 
lor. Nu, era un motiv la mijloc. 

Stăteau încă în faţa porţii. Paznicii se învârteau în jurul 
maşinii precum câinii de vânătoare. Unul dintre ei a deschis 
capota, altul a inspectat roţile. Caută o bombă, se gândi Tristan, 
surprins de măsurile suplimentare de control. Deodată poarta 
s-a deschis. Gardienii şi-au reluat serviciul şi maşina a pornit. 
Nu mai circulau pe o pistă plină de pietre, ci pe asfalt perfect 
neted. Masa compactă de copaci se rărea încetul cu încetul. 

Se zăreau clădiri de formă lunguiaţă, ca nişte tuburi protejate 
de unităţi de apărare antiaeriană. Când drumul s-a bifurcat, 
o patrulă a apărut brusc din stânga şi a oprit maşina. 

— Verificare aleatorie! a ordonat un subofițer. Opriţi moto- 
rul şi nu coborâţi din maşină. 

Deodată au fost înconjurați de mai mulţi câini. Unul dintre 
ei a sărit pe capotă şi a venit adulmecând, mârâind, spre par- 
briz. Alţii, lipiţi de ferestre, şi-au arătat dinţii ameninţători. 

— Superb comitet de primire, spuse Tristan ironic. 
Crematoriile sunt prevăzute pentru mai târziu? 

Doar lătratul a răspuns. Un fluierat scurt i-a adunat pe toţi, 
iar patrula s-a îndepărtat înainte de a dispărea în tufişuri. 

Maşina a pornit din nou încet, apoi a virat la stânga. Marcas 
a descoperit uimit o pistă de aterizare pierdută în ceaţă. În 
depărtare, un turn de beton clipi slab. Şoferul a parcat la mij- 
locul drumului şi i-a făcut semn francezului să iasă. 

— Dacă sunt invitat la o seară mondenă, vă anunţ că nu 
mi-am adus smokingul. 

Maşina a pornit din nou. Tristan s-a trezit singur. Pista 
tocmai fusese impecabil curățată. Mormane de ace de pin se 
ridicau la fiecare zece metri. Marcas şi-a pipăit buzunarele, 
dar nu şi-a găsit decât bricheta. Ţigările şi le uitase la Erika. 
Scurta lui vizită a fost un fiasco total. Nu a reuşit să afle dacă 
iubita lui ştia ceva şi îl ameninţa sau dacă îl ameninţa doar ca 
să scoată ceva de la el. În orice caz, i-a lipsit sângele rece. Prima 
lui reacţie a fost să rezolve problema imediat. Fără să se gân- 
dească la consecinţe. Dovadă că a trăit sub influenţa unei 
tensiuni care l-a împiedicat să gândească ţinând cont de toţi 
parametrii, începând cu propria securitate. Noroc cu soldaţii 
SS veniţi să-l ia. Cu coada ochiului, a continuat să-i privească 
pe ocupanţii maşinii. Simpli executanţi. Făcuse bine că nu a 

opus rezistenţă şi nici nu a pus prea multe întrebări. Cu naziş- 
tii şi, mai ales cu SS, nu trebuia niciodată să reacţionezi ca un 
potenţial suspect. Era prima regulă de supravieţuire într-un 
regim totalitar. Cu Erika nu a avut aceeaşi luciditate. Şi trebuia 
să înţeleagă de ce. 

Un zgomot surd l-a făcut să tresară. Tocmai se deschisese 
o uşă la intrarea într-o clădire în formă de tunel. Tristan a 
recunoscut zgomotul caracteristic elicelor lovind aerul şi a 
primit imediat confirmarea dintr-o cabină de pilotaj luminată 
şi de la două aripi negre. Avionul a ieşit din hangar şi şi-a 
ocupat poziţia pe pistă. Cupola carlingii s-a deschis, la mijloc, 
lăsând să cadă o scară metalică pliabilă. Un ofiţer SS în uni- 
formă de gală a ieşit, a traversat asfaltul în pas sacadat şi s-a 
oprit în faţa lui Marcas. 

— Heil Hitler! Înainte ca Tristan să îşi întindă nepăsător 
braţul, ordinul a şi fost dat: Reichsfiihrer-ul vrea să te vadă. 

Interiorul aeronavei, un Focke-Wulf 200, fusese special 
amenajat pentru liderul SS. Colaboratorii Reichsfiihrer-ului 
erau deja la lucru. Hărţi ale activităţilor militare, rapoarte ale 
serviciilor de poliţie, statistici industriale... toată activitatea 
SS a fost concentrată în cabina avionului. Când zbura deasu- 
pra Germaniei, stăpânul putea oricând să se informeze despre 
imperiul său. Himmler extinsese considerabil influenţa şi 
puterea organizaţiei sale. De atunci SS a fost ca o caracatiţă 
care şi-a extins tentaculele în tot Reich-ul. Dispunea de sute 
de mii de luptători pe Frontul de Est, controla toate organele 
de securitate prin Gestapo şi folosea în fabricile sale de arma- 
ment nenumărați prizonieri şi deportaţi. Un adevărat stat în 
stat. SS-ul era pe cale să devină organul vital al Germaniei 
naziste. În timp ce înainta spre colaboratorii Reichsfiihrer-ului 

motoarele au început să urle. Avionul decola. Ofiţerul care 
mergea în faţa lui s-a întors şi l-a anunţat pe un ton solemn: 

— Mă duc să verific dacă vă poate primi. 

Sala de şedinţe era despărțită printr-un perete de restul 
aparatului. Bârlogul lui Himmler trebuia să fi fost în spate. 
Ofiţerul a bătut la uşă, a intrat şi a ieşit imediat: 

— Aşteptaţi câteva momente. 


Aşezat la birou, Himmler citea cu atenţie un dosar pe a 
cărui copertă era marcat confidential. Era un raport care pro- 
venea din arhivele secrete ale lui Heydrich. De la moartea 
celui mai fidel colaborator al său, Himmler ceruse ca toate 
dosarele sale personale să-i fie predate. Nimeni nu trebuia să 
ştie despre asta, nici măcar Fiihrer-ul. Himmler a recunoscut 
imediat scrisul subalternului său: o notă rezumativă despre 
bibliotecă pe care Reichsfiihrer-ul voia să o construiască. 
Provenite din toată Europa, era cea mai mare colecţie de cărţi 
antice dedicate în întregime vrăjitoarelor, a căror soartă tra- 
gică a aprins imaginaţiile precum rugurile din zorii Renaşterii. 
Nu mai puţin de treisprezece mii de volume, tipărite sau 
manuscrise... Când Goering a auzit vestea, a înmulţit înţepă- 
turile şi batjocurile împotriva bietului Heinrich şi a pasiunii 
pentru aceste nefericite nebune ce credeau că zboară pe o 
mătură. Himmler lăsase să se spună orice. Grasul de Hermann 
a întârziat întotdeauna cu un pas: probabil că şi l-a imaginat 
pe Himmler căutând reţeta unei poţiuni magice pentru SS-ul 
său ori un elixir al nemuririi pentru Hitler... 

Himmler a zâmbit. 

Adevărul era cu totul altul. 

Acum, că eliminarea evreilor, de la invazia Rusiei, lua o 
turnură aproape industrială, se observaseră scurgeri de 

informaţii. Deja anumite cancelarii ale ţărilor neutre, ca 
Elvetia sau Suedia, deveneau bănuitoare. Himmler fusese unul 
dintre primii înştiinţaţi şi mai ales primul care a înţeles că un 
astfel de masacru putea să-i coste scump dacă naziştii pierdeau 
războiul. 

Prin urmare, a hotărât să aprindă un contrafoc încercând 
să demonstreze că Reich-ul nu făcea decât să răspundă pri- 
mului genocid din istorie: cel al zecilor de mii de femei ger- 
mane, acuzate de vrăjitorii şi arse de către preoţii ucigaşi, de 
pastori asasini, de creştini omicizi, coborâți în linie directă din 
evrei... În nota sa Heydrich nu a ascuns cât de neconvingător 
i se părea argumentul şi risca să atragă atenţia mai degrabă 
decât să o distragă. Himmler a fost dezamăgit: deci viaţa unei 
femei germane, arsă de vie în dureri atroce, valora mai puţin 
decât cea a unui evreu? Fiihrer-ul avea cu siguranţă dreptate, 
toate problemele proveneau de la evrei şi atâta vreme cât nu 
erau exterminați cu toţii lumea nu va trăi în pace. 

A decis fără tragere de inimă că trebuia să lase în suspans 
povestea vrăjitoarelor. 

Tristan a fost prezentat. 

Sufrageria ocupată de Himmler contrasta într-un mod 
surprinzător de restul avionului. Aici nu era zarvă sau zgomot. 
Până şi vuietul motoarelor părea departe, ca şi cum lumea se 
oprea la uşa stăpânului SS. 

Himmler stătea aşezat lângă un hublou, în faţa unei mese 
pe care se afla doar un caiet cu o copertă uzată. De jur-împre- 
jur, pereţii fuseseră acoperiţi cu lemn. Nişele, protejate de 
pereţi de sticlă, găzduiau obiecte de colecţie. Surprins, Tristan 
s-a oprit în faţa unei cărţi expuse. 

— Mein Kampf, copia cu autograful Fiihrer-ului pentru 
mine, a explicat Himmler. Mă urmăreşte oriunde merg. 

— Un adevărat talisman! comentă Tristan. 

— Poate că îţi vine greu să crezi, dar anumite cărți sunt 
precum copacii: seva lor este sângele autorului lor şi sunt 
sortite să înverzească timp de secole întregi. 

Amin, aproape că a răspuns francezul, mereu surprins de 
tendinţa lui Himmler de a ţine predici neaşteptate şi nebu- 
loase. Fostul crescător de găini avea o logică deosebită atunci 
când vorbea despre subiectele lui preferate ca istoria sau ezo- 
terismul. Mulţi dintre demnitarii nazişti, ca Goering sau 
Goebbels, râdeau de el pe faţă, convinşi că Himmler nu era 
în toate minţile. Dar le pierea râsul când Reichsfiihrer-ul le 
trimitea, în general la aniversări, câte un dosar considerat de 
ei secret, cu lucrurile scandaloase făcute. Catalogul complet 
al amantelor sale l-a făcut pe Goebbels să cadă în depresie 
timp de câteva zile. lar Goering s-a închis în reşedinţa lui de 
vară Carinhall când a primit lista actualizată a tuturor furni- 
zorilor de morfină, drogul care-i plăcea atât de mult. 
Întotdeauna trebuia să te fereşti de Reichsführer. 

— Ai văzut-o pe Erika von Essling? Este gata să se întoarcă 
la muncă? 

Vocea lui Himmler era mai nazală decât de obicei. 

— În afară de amnezia după atacul de la Veneţia, este 
într-o formă excelentă. 

În maşină, Tristan a avut timp să se gândească la ce răspuns 
avea să-i dea Reichsfiihrer-ului despre Erika. Era mai bine 
pentru el dacă femeia îşi relua atribuţiile în fruntea Ahnenerbe. 
Dacă paranoia îi scăpa de sub control, s-ar observa repede şi 
Himmler însuşi i-ar pune capăt. În ochii tuturor, Hitler scăpase 
de moarte datorită eficienţei SS. O altă versiune a atacului de 
la Veneţia l-ar fi pus într-o lumină proastă pe Reichsfiihrer. 

— Misiunile Ahnenerbe se vor schimba. De acum înainte, 
minţile luminate ale ştiinţei germane trebuie să servească des- 
tinului grandios al Reichului. Trebuie să oferim Fiihrer-ului 
mijloacele necesare pentru a-şi duce la îndeplinire cruciada 
glorioasă a regenerării rasei umane...Marcas avea impresia 
că ascultă un discurs la radio şi tare şi-ar fi dorit să poată 
schimba postul... trupele noastre au trecut la ofensivă pe 
direcţia Caucazului. Dacă totul va merge bine, în câteva săp- 
tămâni vom controla Marea Neagră. Avem un proiect uriaş: 
să ridicăm toţi oamenii acestei regiuni împotriva comunismu- 
lui. Dar mai întâi suntem nevoiţi să facem o selecţie riguroasă. 

— Nu prea înţeleg, Reichsfiihrer. 

— Toate populaţiile din Crimeea şi Caucaz sunt afectate, 
ca o cangrenă, de evrei. Avem nevoie să-i eliminăm pentru a 
purifica regiunea. Pentru aceasta, Ahnenerbe trebuie să-mi 
pună la dispoziţie specialişti capabili să-i detecteze pentru a-i 
elimina cât mai repede. Aceasta va fi misiunea prioritară a lui 
von Essling. 

— Dar ea este arheolog, nu... 

Himmler a pus mâna pe carneţelul său. 

— Dumneata erai un traficant de artă când te-am luat în 
Spania în 1939. De altminteri, de aceea şi eşti aici. Dar mai 
întâi de toate, în ce stadiu vă aflaţi cu cercetările privind cea 
de-a patra svastică? 

— După cum ştiţi, Reichsfiihrer, toate informaţiile noastre 
pentru a putea găsi svasticile sacre provin din Thule Borealis. 
Numai că manuscrisul nu spune nimic despre ultima relicvă. 

Spre deosebire de Hitler, gata să se inflameze la cea mai 
mică formă de contrazicere, Himmler îşi păstra calmul în faţa 
ştirilor defavorabile. 

— Ai vreo pistă? 

— Ştim că manuscrisul Thule Borealis a fost recuperat de 
la un librar evreu din Berlin, în 1938, de colonelul Weistort. 
Ar trebui să-l pot întreba despre acel episod. 

— Colonelul este încă în comă după ce a fost rănit la 
Montségur, dar mă duc la el în mod regulat. ÎI voi interoga eu 
însumi. 

— Am mai putea obţine informaţii şi prin analizarea 
manuscrisului Thule Borealis de către specialişti. Poate că am 
ratat un detaliu. Cu toate acestea, manuscrisul se află la 
Castelul Wewelsburg sub autoritatea dumneavoastră directă... 

Himmler şi-a deschis carneţelul. 

— Voi da ordine, dar toate analizele vor trebui făcute 
acolo. Sub nicio formă manuscrisul nu părăseşte castelul. 

— La ordinele dumneavoastră, Reichsführer. 

S-a auzit o bătaie discretă în uşă. Himmler i-a făcut semn 
lui Marcas să deschidă. A apărut un ofiţer şi a lovit din călcâie. 

— Vom ateriza la Frankfurt în mai puţin de trei ore. 

Himmler a întins mâna, invitându-l pe Tristan să se aşeze. 

— Ai studiat istoria artei în Franţa înainte de a-ţi începe 
afacerea. Îmi poţi spune în ce a constat această afacere? 

— Făceam o simplă constatare: amatorii de artă sunt de 
neoprit. Operele de artă sunt drogul lor. Sunt întotdeauna 
necesare obiecte noi pentru a le stârni dorinţa. Treaba mea 
era să le ofer. 

— Cum? 

— Fie unul dintre clienţii mei avea o comandă anume: de 
exemplu, un tablou dintr-o anumită colecţie, iar eu găseam 
modalitatea de a-l obţine pentru el, fie vânam pentru el o piesă 
rară ce-i devenea indispensabilă. 

Reichsfiihrer-ul şi-a luat din nou caietul şi l-a deschis la un 
semn de carte din argint, acoperit cu efigia unui craniu. 

— Jar în Spania, în 1939, ce făceai în mod concret? 

— În contextul războiului civil, am evaluat colecţii, am 
reunit cele mai frumoase piese şi am găsit o modalitate de a le 
pune la adăpost. Cel mai adesea în străinătate. 

Himmler părea nehotărât. Nu îl chemase pe Tristan doar 
pentru a-i vorbi de Erika sau de căutarea ultimei svastici. O 
discuţie scurtă la scara avionului ar fi fost de ajuns pentru 
aşa ceva. 

— Ţi-am vorbit despre noua direcţie pe care am vrut să o 
dau Institutului Ahnenerbe, dar nu trebuie să piardă din vedere 
vocaţia sa primordială: să găsească şi să protejeze tot ceea ce 
aparţine de drept culturii germane. De îndată ce războiul s-a 
terminat, vom germaniza, în toată Europa, fiecare loc impor- 
tant care reprezintă o mărturie asupra geniului german. 

Lui Tristan îi era frică să înţeleagă. 

— În toată Europa, Reichsfiihrer? 

— Şi dincolo de ea! Ştim astăzi că originea tuturor raselor 
este ariană, adică germanică. Şi că pentru popoarele europene, 
degenerarea vine din amestecul cu rasele inferioare. Ceea ce 
înseamnă că atunci când apare o operă de artă, aceasta este 
inevitabil de origine germanică, pentru că numai un artist 
arian poate crea opere de geniu. Şi de aceea eşti aici. 

Aplecându-se spre hublou, Tristan a observat că aripile lui 
Focke-Wulf nu purtau crucile mari şi negre care împodobeau 
de obicei avioanele oficiale ale Reichului. Stăpânul SS călă- 
torea incognito. Se temea oare de vreun avion englez de vână- 
toare sau scopul deplasării era secret? 

— Îl cunoşti pe doctorul Alfred Rosenberg? întrebă 
Himmler brusc. 

Marcas a încercat să-şi amintească rapid numele principa- 
ilor demnitari nazişti. Acest Rosenberg nu făcea parte nici 

din guvern, nici din cercul de apropiaţi ai lui Hitler. Numele 
i-a amintit doar de un chip şters, rotund ca imaginea lunii, pe 
care trebuie să-l fi văzut în ziare. Cât despre titlul de doctor, 
naziştii au avut tendinţa nefericită de a-l acorda oricui avea 
studii universitare vagi. 

— Nu, Reichsfiihrer. 

— Alfred Rosenberg este unul dintre gânditorii esenţiali 
ai Reich-ului. Ideile sale despre evoluţia raselor sunt foarte 
sugestive. De altfel, Fiihrer-ul îl ascultă întotdeauna cu mare 
interes. Din obişnuinţă, Tristan ştia să fie mereu precaut când 
Himmler devenea brusc prea laudativ. Complimentele prece- 
dau întotdeauna o împuşcătură la ţintă. Din păcate, Rosenberg 
este doar un teoretician, nu şi un om de acţiune. Şi de când 
Germania a intrat în război, utilitatea lui s-a redus consi- 
derabil. 

Nu exista nicio îndoială că marginalizarea lui Rosenberg 
nu l-a bucurat foarte mult pe Reichsführer. 

— Dar toată lumea ştie că Fiihrer-ul nu-şi abandonează 
niciodată prietenii. Aşadar, i-a încredinţat lui Rosenberg sar- 
cina de a recupera, în toată Europa, bibliotecile şi arhivele 
celor mai redutabili doi duşmani ai Reichului: evreii şi franc- 
masonil. 

Tristan nu a reacţionat. 

— Numai că, întâmplarea face ca Rosenberg să fi trecut 
rapid de la biblioteci şi manuscrise la împrumutul de tablouri, 
sculpturi şi la toate obiectele de artă ale momentului, care 
aparţineau duşmanilor nazismului. 

— Şi presupun că noţiunea de duşmani ai Reichului a deve- 
nit foarte elastică... 

În spatele ochelarilor rotunzi, Himmler a schiţat un zâmbet. 

— Atunci când se ajunge la încălcarea prerogativelor noas- 
tre. Deja a trebuit să luptăm constant împotriva lui Goering 
care fură tot ce poate găsi în cel mai mic muzeu...Reichsfiihrer-ul 
şi-a strâns buzele cu dezgust pentru a transmite toate lucrurile 
bune gândite despre tendinţa acută de a colecta a şefului 
Luftwaffe.. .pe scurt, am decis să pun capăt acestei derive inac- 
ceptabile: doctorul Rosenberg va fi chemat curând să înde- 
plinească alte sarcini, dar mă îndoiesc că va renunţa la 
furturile lui. Cred că a prins deja prea mult gustul! 

La fel cum alţii au căpătat gustul pentru sânge, se gândi 
Marcas. 

— În consecinţă, te vei alătura echipei lui Rosenberg, în 
calitate de observator al Ahnenerbe. Îmi veţi raporta personal 
despre planurile oamenilor lui. Vreau să ştiu unde plănuiesc 
să intervină şi de ce. Vreau, de asemenea, un inventar detaliat 
al lucrărilor pe care vor să le acapareze. Voi decide care sunt 
de drept ale noastre. 

— Cu tot respectul, Reichsfiihrer, mă îndoiesc că 
Rosenberg şi oamenii lui se vor lăsa uşor de convins să vă 
cedeze o parte din bunurile luate. 

Himmler şi-a luat din nou carneţelul. 

— În ianuarie 1939 ai fost la Mănăstirea Montserrat din 
Catalonia, nu? Înţeleg că de atunci acest înalt lăcaş sfânt nu 
a mai pus mâna pe multe dintre comorile sale... 

— Ar trebui să înţeleg, la rândul meu, că am o carte albă 
pentru a recupera ceea ce doriţi, Reichsfiihrer? 

Himmler s-a ridicat. Dialogul se terminase. 

— Nu albă, Marcas, roşie. Roşu sângeriu. 


Londra 
Cartierul Elefantului şi al Castelului 


Rosemary Benton a aruncat o privire în cuptor şi s-a minu- 
nat de o aşa privelişte încântătoare. Un miracol sub forma 
unui pui gras şi suculent, gătit de mai bine de o oră. Irecuseră 
trei luni bune de când cuptorul familiei Benton găzduise 
ultima oară o pasăre atât de grasă. Cele două fiice ale femeii, 
trimise la bunica lor din Sussex, ar fi sărit în sus de bucurie la 
vederea unei astfel de minunăţii. 

Pielea păsării a căpătat o nuanţă aurie. Rosemary a estimat 
că va fi gata în jumătate de oră. Mulțumită, şi-a scos şorţul şi 
a intrat în sufragerie. O voce suavă şi colorată venea de la 
Marconi 401 furniruit în nuc, cel mai elegant radio al gene- 
raţiei sale, un cadou la aniversare din partea soţului. Aparatul 
era întotdeauna conectat la BBC, patriotismul obligă. 


„.. Well meet again 

Don't know where 

Don' know when 

But I know we'll meet again, some sunny day... 

La fel ca milioane de englezoaice, Rosemary o adora pe 
tânăra cântăreaţă Vera Lynn, mireasa fortelor armate, cum era 
poreclită de soldaţii de pe front. A dat mai tare volumul şi şi-a 
aprins o țigară, aşezându-se apoi în faţa oglinzii din sufragerie. 
Se vedea mai puţin drăguță decât Vera Lynn, dar oglinda îi 
dădea reflexia unei femei cu o seducţie rămasă încă neatinsă. 


„.. Keep smiling through 
Just like you always do... 


Un sunet strident a venit din direcţia uşii de la intrare, 
bruind cel de-al doilea cuplet al cântăreţei. Rosemary s-a uitat 
la orologiu. Era ora şase şi un sfert, soţul nu se întoarce înainte 
de ora şapte şi oricum el nu suna niciodată. 

S-a rezemat de fereastra care dădea spre stradă. Un cuplu 
tânăr stătea la uşă. Ambii purtau haine ale Armatei Salvării. 
Rosemary şi-a stins ţigara, a dat din mâini pentru a îndepărta 
fumul ce plutea în jurul ei şi a deschis uşa. 

— Ce doriţi? 

— Bună ziua, doamnă, strângem donaţii pentru orfanii de 
război. 

Soldatul Armatei Salvării, un băiat chipeş, blond, cu o faţă 
de înger, cu părul creţ. Tânăra de lângă el părea mai în vârstă, 
puţin sub treizeci de ani, cu tenul palid, părul purtat într-o 
tunsoare băieţească, alură sportivă, trăsături bine conturate 
şi obrajii pătaţi de câteva coşuri. 

— Îmi pare rău... Doar că... soţul meu nu este aici. Şi nu 
am bani acasă, a minţit Rosemary. 

— Nu vă cereţi scuze doamnă, nimeni nu vrea să dea ceva 
în ziua de azi. Nu avem noroc astăzi, asta-i tot. 

— În această zonă, nu veţi găsi multe familii, am rămas 
singura casă locuită, a răspuns gazda. Jumătate din cartier a 
fost distrusă de un bombardament anul trecut. 

— Miroase atât de bine la dumneavoastră, în orice caz, 
zise tânărul. S-a întors apoi către tovarăşa lui: Hai, să mergem, 
nu departe este o cârciumă. Mi-e sete şi mâine mă întorc 
pe front. 

Un val de vinovăţie a cuprins-o pe Rosemary. 

— Adică pleci la luptă? 

— Da, doamnă! Batalionul 2 pleacă la Cairo. Dar am vrut 
să ajut Armata Salvării pentru ultima dată înainte de a pleca. 

— Ce minunat! exclamă Rosemary. Păi... Intraţi, pot să vă 
ofer o bere sau un ceai, am mereu pregătite, dacă doriţi. 

— Ceai fierbinte, o, Doamne! murmură fata. 

— Puteţi să-mi daţi şi un pint! O, da! exclamă îngerul 
blond. Aş putea profita de ocazie pentru a folosi toaleta dum- 
neavoastră? 

— Desigur. 

l-a lăsat să intre şi i-a arătat tânărului o uşă de la capătul 
coridorului, în timp ce a invitat-o pe tânără să se aşeze la masa 
din sufragerie. l-a luat doar câteva minute să aducă o bere şi 
un ceainic roz, umplut cu apă fierbinte. Voluntara a observat 
decorul supraîncărcat al sufrageriei, iar privirea i s-a oprit 
asupra unei fotografii mari care îl reprezenta pe Churchill 
mestecându-şi trabucul. 

— Aveţi gusturi grozave. Un gust rafinat, specific britani- 
cilor. Dar, dacă-mi pot permite, prezenţa prim-ministrului este 
puţin şocantă. Nu se potriveşte cu restul. 


é Pint — unitate anglo-saxonă de măsură pentru capacităţi, egală cu 


0,568 | în Marea Britanie şi 1,136 | în Canada (n. trad.). 

Rosemary a pus ceai într-o ceaşcă. 

— Ai dreptate... Cum te numeşti? 

— Suzan. Dumneavoastră? 

— Rosemary. Fotografia cu Winston din sufragerie a fost 
ideea soţului meu. Eu aş fi aşezat-o mai degrabă în bucătărie... 
În orice caz, felicitări pentru activitatea de voluntar. Când mă 
gândesc la toţi aceşti copii amărâţi din ţara noastră care şi-au 
pierdut părinţii. 

— Nu, o fac pentru orfanii de război germani, a răspuns 
fata, lipăindu-şi ceaiul. Delicios. Royal Air Force nu este deloc 
prea delicată când bombardează Berlinul şi Hamburgul. 

Rosemary a râs uşor. 

— Eşti amuzantă, ai acelaşi simţ al umorului ca şi soţul meu. 

— Umor? N-aş zice... răspunse femeia pe nume Suzan cu 
o voce profundă. Şi ca să fiu sinceră până la capăt, aceşti orfani 
sunt îngrijiţi de Hitlerjungend, care face o treabă remarcabilă. 
Dar mai au nevoie de bani, totuşi. Vă recunosc că este foarte 
greu să-mi sensibilizez compatrioţii în legătură cu acest 
episod trist. 

— Nu înţeleg. Tu... eşti cu adevărat englezoaică? 

— O sută cincizeci la sută! Crescută pe pajiştile verzi din 
Yorkshire. Înainte de război, am militat într-o mare mişcare 
naționalistă. Poate aţi auzit de ea: Cămăşile negre ale lui Sir 
Oswald Mosley. Nu erau alţii mai patrioţi ca noi! 

Rosemary şi-a încruntat sprâncenele delicate. 

— Mosley... Nu înţeleg nimic din politică, dar îmi amintesc 
că era prieten al naziştilor. Nu este acum la închisoare? 

— Da, o adevărată ruşine. Diana, delicioasa lui soţie, de 
asemenea. Sir Oswald iubea Anglia la fel de mult ca Germania 
şi a fost sfâşiat de războiul provocat de aceşti evrei blestemaţi. 
Parcă i s-ar fi cerut să aleagă între tată şi mamă. Până la urmă 

a luat partea tării sale, dar era prea târziu. A fost acuzat fără 
dovezi. O lucrătură a lui Churchill şi a franemasonilor. În 
sfârşit... Pentru moment ceea ce contează este să ajut copiii... 

S-a auzit zgomotul apei trase la toaletă. Rosemary şi-a şters 
mâinile de prosopul ei cu buline verzi. Nu-i plăceau vorbele 
abia auzite. Cum putea să scoată atâtea absurdităţi? 

— Dar suntem în război, nu poţi strânge bani pentru 
inamic. 

— Pentru dumneavoastră un copil este un inamic doar 
pentru că este neamt? Nu aveţi deloc inimă. 

Rosemary se încordă. 

— Dommnişoară, nu ştiu de ce Armata Salvării strânge bani 
pentru nemti, dar treaba aceasta nu-mi place deloc. lermină-ţi 
ceaiul şi pleacă împreună cu prietenul tău. Măcar el îşi va 
îndeplini datoria. 

Băiatul, întorcându-se de la toaletă, stătea rezemat de 
comoda din hol. 

— O să vă dezamăgesc. Nu-mi place să lupt pentru regele 
dumneavoastră... 

— Regele meu? 

— Îmi pare rău, nu sunt un supus al Majestății Sale, a 
răspuns îngerul. Am minţit puţin mai devreme. Ce părere 
aveţi să schimbăm postul de radio? 

Şi fără să mai aştepte răspunsul gazdei, s-a aplecat asupra 
aparatului şi a răsucit butonul de căutare a frecvenţelor. 

— BBC, ce plictisitor... Ştiu ceva mai interesant. 

Vera Lynn a trecut rapid printr-un amestec zgomotos de 
sunete parazite, frânturi de muzică clasică şi jazz, apoi o voce 
nazală a umplut camera. 

— Aşa! Cel mai bun post din lume... Radio Berlin! Avem 
noroc: este exact ora când se difuzează emisiunea în limba 
engleză! exclamă tânărul. 


„.„ Dragii mei prieteni englezi, dacă aţi putea petrece 
câteva zile relaxante aici, în Germania mare! Ah, prietenii 
mei!... Ce bucurie să trăiesc la Berlin. Străzile sunt curate, 
oamenii mănâncă pe saturate. Criminali şi paraziţii socie- 
tăţii sunt reeducaţi în lagărele în care SS-iştii dau dovadă 
de fermitate şi de metode pedagogice adecvate. Fiihrer-ul 
mi-a mărturisit deunăzi că a fost complet afectat de acest 
război absurd dintre cele două ţări ale noastre. lubeşte 
Anglia, o naţiune ariană, contaminată din păcate de virusul 
democraţiei. Ştie că mulți dintre voi simtiti simpatie pentru 
idealul naţional-socialist, dar că rămâneţi loiali regelui 
vostru. Nu a vrut niciodată... 


Rosemary a ţâşnit în picioare, cu faţa îmbujorată. 

— Vă rog să puneţi din nou BBC şi să părăsiţi imediat casa 
mea. Niciodată nu va asculta nimeni aici vorbele acestui 
trădător nazist Lord Haw-Haw”! 

— Calmaţi-vă, doamnă Rosemary! Încercăm doar să vă 
deschidem mintea, dar, evident, propaganda lui Churchill şi 
a clicii lui v-a afectat gândirea. Fiihrer-ul este... 


' Lordul Haw-Haw, pe numele adevărat William Joyce, era un ame- 
rican de origine irlandeză. Fost membru al partidului fascist britanic, 
nazist convins, a plecat în Germania în 1939 şi a animat o emisiune 
de radio de propagandă în limba engleză pentru a fi ascultată în 
Marea Britanie. 

— Nu mai vreau să aud nimic. Hitler este un monstru. 
Plecaţi imediat! 

Îngerul blond clătină din cap cu tristeţe. 

— Este un raţionament prea primitiv... Aliaţii buni pe de 
o parte şi naziştii răi pe de o alta. Ţara mea, Germania, nu a 
căutat niciodată război. Nu vrem decât binele umanităţii. 

— Fii mai precis, Conrad! a adăugat tânăra. Vrei cu sigu- 
ranţă să spui de binele umanităţii ariene? 

Rosemary ridică degetul arătător spre uşă. 

— Plecaţi sau sun la poliţie. 

— Să nu mai insistăn! a comentat fata. Conrad, vrei să 
cauţi din nou postul BBC pentru a o relaxa pe doamna 
Benton? 

Rosemary a devenit palidă. Mâinile îi tremurau. 

— De unde îmi ştiţi numele? 

Cei doi intruşi au schimbat o privire complice, apoi tânăra 
a scos din buzunar un pistol Browning pe care l-a îndreptat 
spre gazdă. Era cinic să vezi o armă în mâna unui voluntar al 
Armatei Salvării. Ca un dansator de operă mânuind un 
fierăstrău cu lanţ. 

— Pentru că noi te-am ales, Rosemary. 

— Dacă vreţi bani, eu... 

— Nu suntem hoţi. Nu vrei să vii cu noi afară pentru o 
scurtă plimbare? 

— În niciun caz... 

Sunetul cald şi languros al unui clarinet s-a răspândit în 
camera. 

— Glenn Miller, Moonlight Serenade... Sunt sigur că lui 
Rosemary îi place mult. 

Surprinsă, tânăra şi-a întors capul spre tovarăşul ei. 

— Jazz, Conrad! Ce idee amuzantă, este muzică neagră. 
lar tu... 

Nu şi-a mai putut duce fraza până la capăt. Rosemary arun- 
case ceainicul spre mâna care ţinea pistolul. Fata a tras, focul 
a fost deviat şi glontul a intrat în capul lui Churchill. Rosemary 
l-a împins pe băiatul blond şi a vrut să scape pe uşă, dar acesta 
din urmă a apucat-o de gleznă. Ea s-a răsturnat în faţă cu toată 
greutatea, dărâmând în timpul mişcării superba imitație a unei 
vaze Ming primită la nunta ei. S-a lovit cu fruntea de colţul 
unui perete al sufrageriei şi s-a prăbuşit la podea. 

Întorcându-se, a zărit într-un voal roşu chipul frumos al 
îngerului de deasupra ei. El o mângâie pe obraz. 

— Rosemary... Rosemary... Nu ne faci deloc misiunea mai 
uşoară. 

— Ajutor! Săriţi... Dar nu ştia dacă strigătele i-au ieşit sau 
nu din gură. 

A simţit atingerea unei pânze care-i ştergea fruntea. 

— La naiba! Ţi-ai făcut o rană gravă, murmură tânăra. 
Nu-i bine deloc. Sper că ai rămas cu ceva piele intactă, trebuie 
să-ţi facem un tatuaj frumos. 

— Nu-ţi face griji, îi spuse tovarășul. Îi putem face o cica- 
trice care să se potrivească bine cu svastica. 

Rosemary nu înţelegea nimic din discuţia lor. Durerea îi 
iradia în tot capul. 

— Vă rog, aveţi milă! 

Fata se uită la ceas. 

— Pierdem vremea. Trebuie să mergem. Să o strângem de 
gât şi s-o ducem în dubă. 

Rosemary a plecat din această lume cu două lucruri: ulti- 
mul refren vesel din Moonlight Serenade şi mirosul delicios de 
pui la cuptor. 


Frankfurt 
Iulie 1942 


Pe traseul de la aeroport la Frankfurt, Tristan se mira de 
măsurile excepţionale de securitate. Escorta Reichsfiihrer-ului 
părea să traverseze un oraş pustiu, punctat doar de blocaje 
rutiere şi patrule SS. Aşezat în maşina colaboratorilor apro- 
piaţi ai lui Himmler, Tristan l-a întrebat pe vecinul său, un 
căpitan de stat major a cărui uniformă ajustată la milimetru 
părea să fi venit tocmai de la croitor. 

— Unde sunt locuitorii? 

— Din raţiuni de securitate, li s-a cerut să stea în case. 

— Nu ştiam că Reichsfiihrer-ul ar putea astfel goli străzile 
dintr-un oraş întreg. 

Căpitanul şi-a atins mustaţa tunsă cu atenţie chiar deasu- 
pra buzelor. 

— Circulă un zvon. Tristan s-a aplecat spre fereastră de 
parcă nu-l mai interesa nicio discuţie: era cel mai bun mod de 
a obţine informaţii. Se spune că Fiihrer-ul este la Frankfurt. 

— Păi şi nu iese în întâmpinarea populaţiei? se miră fran- 
cezul, amintindu-şi imaginile de propagandă de dinainte de 

război unde se vedea Hitler traversând oraşele printre mulți- 
mile vesele. 

— Este o vizită privată. 

Tristan avea o altă opinie. De la retragerea trupelor naziste 
în faţa Moscovei, popularitatea Fiihrer-ului cunoştea o cădere 
dramatică şi nimeni nu-şi mai asuma riscul de a organiza un 
turneu dacă publicul nu era adus cu forţa. Cum francezul nu 
mai scotea nicio vorbă, căpitanul a continuat cu un ton de 
confidenţă. 

— Fiihrer-ul vine să viziteze institutul lui Rosenberg. Ştiţi 
că doctorul Rosenberg este unul dintre cei mai vechi consili- 
eri ai Fihrer-ului, ideologul oficial al partidului. Păcat că de 
fiecare dată când i s-a încredinţat o sarcină s-a sfârşit cu un 
fiasco. 

Lui Marcas i se părea că îl aude pe Himmler. 

— Mi se pare mai degrabă că este o imensă onoare pe care 
Fiihrer-ul i-o face să-l viziteze... cum aţi spus? ah da... institu- 
tul lui. 

Căpitanul a ridicat din umeri ca un om care cunoaşte dede- 
subturile lucrurilor. 

— Nu înţelegeţi deloc! Este - pur şi simplu - o înmormân- 
tare de primă clasă. Fihrer-ul vine să inaugureze viitorul mor- 
mânt al lui Rosenberg. De acum înainte el nu mai face parte 
din cercul apropiat al puterii. 

— Ca Rudolf Hess? 

Numele aproape că l-a făcut pe căpitan să sară de pe scaun. 

— Nu mai rostiţi numele ăsta. Un trădător, un nebun! 

Tristan nu a mai insistat. Unul câte unul foştii tovarăşi de 
drum ai lui Hitler au dispărut. Hess, închis la Londra pentru 
că a crezut că poate negocia o pace separată cu Anglia, 
Rosenberg închis în colivia aurită a unui institut de 


RELICVA HAOSULUI 67 


provincie... Nu au mai rămas decât Goering, Goebbels şi 
Himmler. Cine va fi următorul? 

— Cunoaşteţi trecutul doctorului Rosenberg? 

— Mult mai bine decât alţii, pentru că i-am scris personal 
fişa biografică la cererea personală a Reichsfiihrer-ului. 

Francezul ştia să recunoască vanitatea atunci când o întâl- 
nea. Ca să afle mai multe, nu era niciodată zgârcit cu lin- 
guşelile. 

— Atunci aş putea beneficia de vastele dumneavoastră 
lumini ale cunoaşterii? Sunt convins că nimic din viaţa lui 
Rosenberg nu vă este necunoscut. 

— ÎI cunosc mai bine decât se ştie el însuşi. 

Căpitanul a tras aer adânc în piept, ca o cântăreaţă înainte 
de a ataca o arie şi a început: 

— Înainte de toate, Rosenberg este de origine baltică. Ştiţi 
ce-i asta? Ei bine, este un rus care se pretinde neamt când 
Germania este puternică şi un neamt ce-şi spune rus dacă 
Rusia este la putere. 

— Un fel de morişcă de vânt? 

— Absolut, şi până în 1918 vântul a suflat dinspre Est 
pentru că tânărul Rosenberg a studiat arhitectura în Moscova. 
Conform celor declarate de el, Revoluţia din 1917 l-a făcut 
să fugă din Rusia. Dar ce am remarcat eu este că i-a trebuit 
mai bine de un an ca să plece din patria comunismului. A 
frecventat fără îndoială medii dubioase. 

— Pe bolşevici? 

— Mai rău de atât: nişte grupuri de oameni iluminaţi care 
cred despre comunism că este adevărata împărăție a lui 
Hristos anunţată de Apocalipsă. Ştiţi cât de mult era înţesat 
anturajul ţarului, înainte de căderea lui, de profeti şi de alte 
persoane mesianice. 

— Grupuri influente? se miră Marcas. 

— Este greu de ştiut astăzi: Stalin le-a lichidat pe toate. 
Dar Rosenberg a păstrat o fascinaţie suspectă pentru teoriile 
ezoterice. Mai mult, când îl găsim la Miinchen, este membru 
al Societăţii Thule. 

Marcas nu a comentat, dar Societatea Thule, pe care Hess 
şi Hitler o frecventaseră, a fost fără îndoială incubatorul dis- 
cret al partidului naţional-socialist. 

— De altfel, această calitate de membru era de mare inte- 
res pentru Reich... La Miinchen, bazându-se pe cunoaşterea 
Revoluţiei ruse, Rosenberg se prezintă ca un specialist al luptei 
împotriva comunismului şi face multe cărţi şi conferinţe pe 
acest subiect. 

— Dar cel mai probabil nu a fost singur, menţionă Tristan. 
În vremea aceea anticomunismul era sport naţional în 
Germania. 

Căpitanul şi-a periat din nou mustaţa cu un gest studiat 
înainte. 

— Da, dar el este diferit: are o teorie originală asupra apa- 
riţiei leprei roşii, care îl va interesa pe Adolf Hitler. 

Francezul a observat cum convoiul Reichsfiihrer-ului, după 
ce a depăşit centrul oraşului, trece acum pe lângă parcuri cu 
copaci înalți din care, pe alocuri, ieşeau acoperişurile vopsite 
ale caselor înalte. Căpitanul se apropie pentru a vorbi 
mai încet. 

— Vedeţi, pentru doctorul Rosenberg, apariţia comunis- 
mului nu este o simplă teorie născută din creierele încinse ale 
lui Marx şi Engels. Nu: comunismul este un drog, insidios şi 
mortal, creat în tihnă, în secret, de un anumit grup social. 

Tristan auzise multe interpretări despre naşterea bolşevis- 
mului, dar aceasta era nouă. 

— Un drog? 

— Nu este un fenomen spontan, născut din tensiunile 
sociale — faimoasa luptă de clasă — sau de cauze economice — 
precum exploatarea proletariatului — nu, comunismul este 
ultimul venin, inventat de evrei, şerpii umanităţii, pentru a 
distruge civilizaţia occidentală. 

Fără să vrea, francezul trebuie să fi trădat o anumită doză 
de uimire. Căpitanul a încercat să se exprime mai pedagogic. 

— Mai exact, potrivit lui Rosenberg, comunismul este un 
produs evreiesc, gândit de evrei, dezvoltat de evrei şi realizat 
de evrei. 

Tristan a rămas fără cuvinte. 

— Dar mai interesante sunt consecinţele teoriei lui 
Rosenberg. 

Maşina din capul coloanei tocmai a frânat în dreptul unei 
porţi sculptate, în faţa căreia soldaţi SS, în uniforme de paradă, 
îşi prezentau armele. 

— Aceasta înseamnă că putem noi să combatem comu- 
nismul, să-l învingem cu armele, să-l luăm pe Stalin din frun- 
tea Kremlinului, nu va fi de niciun folos dacă mai rămâne un 
singur evreu în viaţă. Înţelegeţi? 

Tristan s-a simtit uşurat să coboare din maşină. Acest căpi- 
tan SS, cu rătăcirile lui infernale, avea să-l facă să-şi piardă 
calmul şi nu era momentul să rişte să se trădeze. Himmler se 
pregătea să traverseze portalul masiv de la intrare, urmat de 
colaboratori. Francezul a făcut acelaşi lucru. Căpitanul, cu 
mustaţa periată cu atenţie, dispăruse. Fără îndoială că se stre- 
curase mai aproape de şeful lui, ca să fie mai bine văzut. În 
orice caz, portretul creionat de el pentru Rosenberg era edi- 
ficator. Omul cu chipul ca al Lunii se dovedea a fi mult mai 

periculos decât ai fi zis. Mai ales influenţa sa morbidă era 
terifiantă. 

Reichsfiihrer-ul tocmai se oprise. Un zgomot de tocuri 
lovite la unison a răsunat în parc. Pe trepte tocmai apăruse 
silueta lui Adolf Hitler. Alături de el, într-un costum închis la 
culoare, contrastând cu paloarea feţei, şi-a făcut apariţia şi 
Alfred Rosenberg. Trăsăturile dure pe alocuri, plictisitoare în 
altele, precum şi cearcănele adânci îl făceau să arate ca un 
împărat roman decadent, crud şi secretos în egală măsură. 

Cu un gest mecanic, Fiihrer-ul a răspuns numeroaselor 
braţe ridicate care îl salutau. În ciuda căldurii, îşi ținea şapca 
bine înfiptă pe frunte, ascunzându-şi faţa din care nu ieşea 
decât mustata, ce părea mai neagră decât de obicei. Tristan 
se întreba dacă era chiar comandantul. Circulau zvonuri peste 
tot în Germania. Se spunea că, de câteva luni, o sosie îi lua 
locul la demonstrațiile publice şi că erau mai multe astfel de 
dubluri pregătite să-l înlocuiască oricând. Se vorbea pe la 
colţuri chiar că fiecare om puternic din Reich avea o dublură 
a lui, gata să fie folosite dacă adevăratul Hitler devenea brusc 
incapabil să guverneze. Tristan şi-l imagina pe Goebbels 
învăţându-şi sosia să urle discursuri în timp ce Goering o făcea 
pe a lui să defileze în pas de gâscan. O adevărată menajerie. 

— Fiihrer-ul meu, a anunţat Rosenberg, acum că am ter- 
minat, permiteţi-mi să vă prezint Institutul. 

Prima încăpere, acoperită cu o cupolă de sticlă, forma o 
rotondă largă, cu pereţi tapetaţi în întregime cu tomuri. 
Angajaţii stăteau la o anumită distanţă regulamentară, fiecare 
în picioare în faţa unei mese, cu un carneţel în mână. Tristan 
se simţea de parcă se afla în holul unui hotel, în faţa unei 
armate de băieţi în livrea şi portari, gata să răspundă la cea 
mai mică solicitare. 

— Aici se află, a explicat Rosenberg, tot ceea ce umanita- 
tea a produs în legătură cu problema evreiască. Filosofi, teo- 
logi, medici, etnologi, antropologi, oameni de ştiinţă sau 
gânditori, toţi au studiat iudaismul ori poporul evreu. Este o 
colecţie unică în lume. 

Hitler rămânea tăcut. Era clar că întreaga regie a lui 
Rosenberg nu-l impresiona deloc. 

— Are cineva dintre voi o întrebare? Reichsführer, sunt 
sigur că doriţi să începeţi dumneavoastră. 

Himmler sări ca un arc. Ura să i se forţeze mâna. Mai ales 
în faţa Fihrer-ului. 

— Dragă Rosenberg, sunt sigur că biblioteca dumneavoas- 
tră este excepţională, dar am la Ahnenerbe cei mai buni spe- 
cialişti şi prefer întotdeauna să mă bazez pe bărbaţi decât pe 
cărţi. Cel puţin sunt sigur de loialitatea lor. Mai ales că presu- 
pun că autorii de aici sunt evrei... Câţi sunt, de fapt? 

— Dacă vrem să ne cunoaştem bine duşmanul, trebuie să... 

— ,..să adunăm tone de Tora, desigur, fără a mai pune la 
socoteală arhivele masonice pe care le-aţi luat din toată 
Europa. Evreii şi francmasonii, iată cei doi viruşi ai civilizaţiei 
europene!... Dacă nu aş fi purtat uniforma SS, aproape că 
mi-ar fi fost frică să nu fiu contaminat. 

O cascadă de râs general a salutat umorul Reichsführer- 
ului. În confruntarea cu Rosenberg, el a marcat puncte în 
rafale. 

— Vreau să văd picturile. 

Vocea răguşită a lui Hitler i-a adus pe toţi la ordine. 

— Desigur, Fiihrer-ul meu! 

Rosenberg s-a repezit. Tristan a observat că nu purta şosete. 
Era ceva de o uimitoare neglijenţă la acest personaj. O atitu- 
dine pe care francezul o întâlnise de mai multe ori la anumiţi 

demnitari nazişti. Haina de şef era prea mare pentru unii dintre 
ei: mulţi rămăseseră nişte aventurieri. Nu se putea spune ace- 
laşi lucru despre Reichsfiihrer, care adunase unele după altele 
toate costumele dăruite de alţii. Fostul crescător de pui, în 
pragul falimentului înainte de întâlnirea cu Hitler, înflorise ca 
un trandafir întunecat şi otrăvitor pe noroiul purulent al 
nazismului. 

— În această cameră - a anuntat Rosenberg - sunt cele mai 
frumoase piese prelevate din colecţiile evreieşti. lată un 
Rubens excepţional... 

Hitler şi-a lipit nasul de pânză fără să reacționeze, apoi s-a 
aşezat în faţa a două picturi mici ce păreau să-l fi atras. Cu un 
gest din bărbie, îl întrebă pe Rosenberg. 

— Sunt schiţele lui Gericault, pentru tabloul său Pluta 
Meduzei. 

Toată lumea a încercat să se apropie pentru a descoperi ce 
l-a fascinat pe Führer. Când a reuşit să vadă picturile, Tristan 
s-a înfiorat. Pe o faţă de masă gri zăceau braţe dezmembrate 
a căror carne fusese tăiată ca să lase vederii muşchi deja violeţi 
şi nervi atârnaţi peste tot. 

— Pentru a putea reda cadavrele Meduzei cât mai precis 
posibil, Géricault se ducea să picteze fragmente umane în sălile 
de anatomie. Se spune chiar că le-a cerut preparatorilor să 
păstreze unele dintre cadavre pentru a studia variațiile de 
culoare în timpul diferitelor etape de descompunere. 

Rosenberg rostise această ultimă frază fixându-l ostentativ 
pe Reichsfiihrer cu privirea. Se ştia că Himmler avea o ten- 
dinţă enervantă de a se simți rău la vederea sângelui. Dacă ar 
fi leşinat, şeful Institutului s-ar fi răzbunat, dar Hitler a făcut 
o mutare-surpriză. 

— Va trebui să munceşti mult mai mult, Rosenberg! Te 
anunţ că intenţionez să construiesc în Linz, oraşul meu natal, 
cel mai mare muzeu din lume, care trebuie să fie dovada zdro- 
bitoare şi universală a geniului german. 

Aplauzele au ţâşnit imediat. Fiihrer-ul nu-şi pierduse cu 
siguranţă nici puterea de convingere, nici geniul vizionar. 
Avea încă acel har înnăscut şi uluitor de a ridica orice situaţie 
la înălţimea universalului. 

— Por să vă jur, Fiihrer-ul meu, că în convoaie întregi, de 
la Atlantic până la Urali, picturile, sculpturile se vor aduna 
pentru a face acest muzeu, a opta minune a lumii. 

Entuziast, publicul a strigat din răsputeri Heil Hitler! 
Rosenberg radia de mândrie. Hitler i-a luat mâna şi i-a strâns-o 
cu convingere. 

— Dragul meu Rosenberg, nu am nicio îndoială că eşti încă 
o dată omul de care toată Germania are nevoie pentru a duce 
la îndeplinire acest mare proiect. 

Înainte ca o nouă explozie de entuziasm să se manifeste în 
sală, Hitler ridică mâna. 

— Şi acum continuă vizita fără mine. Trebuie să vorbesc 
cu Reichsfiihrer-ul. 


Londra 

Strada Broadway 
Sediul general al SIS 
lulie 1942 


— Eşec pe toată linia! 

Locotenent-colonelul Sir Stewart Menzies se plimba în sus 
şi în jos în biroul său, cu privirea aţintită în podea, sub ochiul 
atent al amiralului Nelson, pozat pentru eternitate într-un 
tablou supraîncărcat cu zorzoane aurii. Noul şef al Serviciului 
Secret de Informaţii, sau MI6, a dat semne de iritare evidentă. 

— Am citit raportul căpitanului Fleming, de la Serviciul 
de Informaţii al Amiralității. Operaţiunea de la Veneţia a fost 
un adevărat dezastru. 

Aşezat într-un fotoliu Chesterfield, Malorley îl urmărea 
fumând fără să spună nimic, mulţumit să tragă, la intervale 
regulate, câte un fum lung din pipă. Fusese invitat sau, mai 
bine zis, chemat de către directorul serviciilor externe de 
contraspionaj, să facă bilantul unei operaţiuni desfăşurate în 
anul precedent. O modalitate de a-şi marca teritoriul. 

Malorley se dusese la sediul MI6, o clădire banală de pe 
strada Broadway, ascunsă în spatele Parcului Saint James, 

ştiind foarte bine că întâlnirea va fi una cu scântei. Dar trebuia 
cu orice preţ să păstreze raporturi bune cu MI6. Ordin de la 
superiorii săi din S.O.E.. Cele două servicii nu erau la primul 
lor conflict şi însuşi Churchill intervenise pentru ca cele două 
agenţii să înceteze cu luptele intestine. 

Operaţiunea de la Veneţia fusese organizată cu ajutorul a 
trei servicii secrete: informaţiile navale ca deţinătoare a con- 
trolului asupra operaţiunilor din Mediterana, MI6 ce supra- 
veghea operaţiunile externe şi dăduse undă verde pentru 
eliminarea lui Hitler şi Mussolini şi nu în ultimul rând S.O.E., 
cu un scop mult mai puţin declarat. Fiecare director de servi- 
cii secrete primise raportul lui Fleming. 

— Nu doar că încercările tale de asasinat au eşuat lamen- 
tabil, a spus Menzies, dar şi reţeaua noastră din Veneţia a fost 
pusă în pericol. Şi am pierdut orice contact cu agentul tău 007! 

— Prefer să-i spunem Marcas, răspunse Malorley. Nu este 
un număr. Şi, din câte ştiu eu, obiectivul operaţiunii mele 
iniţiale nu a fost eliminarea celor doi dictatori. A fost adăugat 
ulterior, după dorinţa mea de a trimite un comando în oraşul 
Dogilor. 

— Ah, da, ştiu, acest misterios obiect strategic menţionat 
de Fleming şi pe care ai vrut să-l recuperezi de la Hitler cu 
orice preţ. Îmi poţi spune mai multe? 

— Această informaţie este clasificată drept confidențială. 
Doar pentru domnul prim-ministru. Nu pot zice nimic altceva. 

— Ca tot ceea ce se întâmplă în departamentul vostru 
blestemat. Mi s-a spus despre circul tău de la Stonehenge, cu 
toţi nebunii ăia. Mi-a fost greu să cred ce am auzit. S.O.E. este 
deja un bârlog de nebuni, dar tu şi serviciul tău bateti toate 
recordurile. 

— Se numeşte operaţiune de intoxicare. 

Maloiley era tot în fotoliu şi îl urmărea pe locotenent-co- 
Jonelui Menzies. Îi înţelegea scepticismul. Să-i explici că ser- 
viciul său fusese înfiinţat pentru a recupera svastici magice 
care se presupunea că ar putea salva lumea liberă era ca şi cum 
ai convinge un proxenet de beneficiile castităţii. Comandantul 
spera doar ca întâlnirea să nu dureze o veşnicie. 

— Altceva? Nu m-aţi chemat aici ca să mă acoperiţi cu 
protestele voastre. 

Menzies s-a aşezat lângă ofiţerul S.O.E. A folosit un ton 
mai conciliant. 

— Tragem cu totii la aceeaşi barcă. Îmi voi pune cărţile pe 
masă cu tine. Nu-mi pasă de căutarea ta de obiecte strategice, 
ceea ce mă interesează este faimosul tău agent. Marcas. 

— Deci, aici voiai să ajungi! 

— Avem puţini agenţi infiltraţi în Germania, spre deose- 
bire de ruşi care întreţin reţele bune acolo, de foşti simpatizanți 
comunişti. Acum, controlezi singurul om pe care Anglia l-a 
avut vreodată în anturajul apropiat al lui Heinrich Himmler, 
cel mai puternic lider din Germania după Hitler. Ai veşti 
de la el? 

— Niciuna de când a plecat din Veneţia. Nu ştiu dacă a 
fost demascat sau nu. Îţi spun adevărul. 

— Termină cu prostiile, comandante! Cuvântul adevăr 
este la fel de util unui agent secret ca o pereche de mănuşi 
pentru un pinguin. Treaba noastră este să minţim. Ne mintim 
duşmanii, familiile şi chiar colegii. 

Malorley se ridică încet. Era timpul să încheie întâlnirea. 

— Nu mai am nimic de adăugat. 

— Aş putea interveni la superiorii tăi. 

Menzies se uită lung la interlocutorul său. 

— Şi dacă aş avea de comunicat informaţii vitale pentru 
tine? Ai fi dispus să accepţi ca agentul tău să lucreze şi cu noi? 

— Adică? 

Menzies a luat o mapă roşie din carton de pe biroul său şi 
a deschis-o sub nasul lui Malorley. 

— Acest lucru te priveşte personal, comandante! Este 
vorba de aranjamente făcute pentru a te omori. 

Malorley a parcurs documentul cu antetul BGCQ, apoi i 
l-a returnat lui Menzies încercând să-şi ascundă spaima. 

— Eşti sigur de autenticitatea acestor informaţii? 

— O, da... După cum ştii, antena noastră de la Bletchley 
Park interceptează şi decodează comunicațiile inamice. 
Numele tău a apărut în mesajul trimis de secretariatul lui 
Himmler şefului RSHA”, Ernst Kaltenbrunner, succesorul 
măcelarului de Heydrich, asasinat la Praga în luna mai, anul 
trecut. Se pare că Reichsfiihrer-ul îi cere informaţii suplimen- 
tare legate de tine. 

— Nimic nu arată că-mi vor pielea. 

— Ai observat că eşti identificat ca şef de serviciu la 
Departamentul S, responsabil cu cercetarea arheologică 
la S.O.E. 

— Himmler însuşi... Este prea mare onoarea. Mulţumesc 
că m-ai atenţionat. 

— Nu am terminat. Mesajul ar putea însemna şi că ţi-au 
arestat şi torturat agentul. De aici menţionarea numelui tău. 

Malorley părea frământat de ceva. 


8 Serviciul de decodare responsabil, printre altele, de proiectul 
Enigma pentru decriptarea comunicaţiilor germane. 

% Serviciul de Securitate al Reichului, care includea Gestapo, servi- 
ciile de spionaj şi contraspionaj ale SS. 


78 ERIC GIACOMETTI + JACQUES RAVENNE 


— Dacă aşa ar fi situaţia, Marcas ar fi spus tot, iar Himmler 
s-ar fi grăbit să ceară informaţii de la subalternul său. În orice 
caz, îmi voi lua măsurile de precauţie. 

— Poate... Poate... Dar să ne imaginăm că ţi se întâmplă 
un accident nefericit, pe care nu-l vreau, cui trebuie să mă 
adresez pentru a-ţi recupera agentul? 

— Este o ipoteză, de fapt. Fii sigur, superiorul meu de la 
S.O.E. este la curent cu activităţile lui Marcas, îi voi anunţa 
îngrijorarea ta. 

— Eşti foarte amabil. Zi frumoasă, comandante! 


Când a ieşit din imobilul de piatră albă, Malorley s-a întâl- 
nit cu Laure, aşezată pe o bancă. Îşi schimbase ţinuta. Haina 
militară fusese înlocuită cu un impermeabil mai şic. 

— Bună, comandante! Ţi-ai putut lua comanda de extinc- 
toare? întrebă tânăra agentă cu un aer maliţios. 

— Pardon? 

Tânăra a arătat spre clădirea MI6. 

— Placa de la intrare indică: Compagnia Minimax. 

— Simţul umorului britanic. Să spunem că am încercat să 
sting focul împreună cu prietenii noştri de la MI6, dar nu sunt 
sigur că am reuşit. 

— Ce faţă ai! 

Malorley rămăsese nemiscat, cu privirea fixată pe cerul 
plumburiu. Laure nu-l văzuse niciodată într-o asemenea stare 
de uimire. 

— Ai putea spune că ai văzut o fantomă. Este cea a noului 
cadavru lăsat în urmă de Moira O'Connor? 

— Cu siguranţă nu renunţi. 

— La război, nu. La uciderea nenorociţilor de nazişti, nu. 
Dar să fiu complice la uciderea unor oameni nevinovaţi, da. 
Nu ştiu cum reuşeşti să dormi. 

— Prost, dar aşa dorm de mult timp. Am o veste bună 
pentru tine. Înainte de întâlnirea mea de acolo, am cerut o 
întâlnire cu Sir Purchase, medicul legist al Londrei, ca să poată 
examina ultimele cadavre şi să ne spună o părere despre posi- 
bile asemănări cu cel al Moirei, din Cimitirul Tower Hamlets. 

— Nu te cred. 

— Răspuns greşit. lar ca pedeapsă, vei veni cu mine. 

— De aia ai faţa asta prelungă? 

Malorley a dat din cap. 

— Nu... Şeful MI6 m-a avertizat că nemţii ştiu despre 
mine şi, foarte probabil, şi despre serviciul nostru. Sunt în 
vizorul lor. La cel mai înalt nivel: cel care ţine puşca este 
Himmler însuşi. 

Laure păli. 

— Tiistan a fost demascat! 

— Nu cred. Preocuparea mea este în altă parte. Mi-am dat 
seama că păcătuiam din mândrie. Orgoliul de a mă crede 
etern. Dacă mi s-ar întâmpla ceva, nimeni nu ar şti cum m-am 
implicat în căutarea cărţii Thule Borealis şi a svasticilor. 

A urmărit-o pe Laure cu atenţie, apoi a tras aer adânc 
în piept. 

— Ai avea încredere în mine dacă te-aş invita în această 
seară la mine acasă? Există secrete pe care nu le poţi păstra 
pentru sine la infinit. 

— Aaa... Depinde... Sigur nu vrei să-mi arăţi nişte stampe 
cu motive erotice sau ceva asemănător! 

— Nu, fii liniştită! Nu mai am vârsta. 

— Prima minciună a zilei. Bărbaţii nu depăşesc niciodată 
vârsta pentru astfel de lucruri. 

Malorley o săgetă cu privirea. 

— Am glumit, spuse Laure ridicând mâna. Am încredere. 
Doar că... 

— Doar că... ce? 

— Mi-ai semnat o permisie, începând cu această seară. 
Prima în trei luni. 

— Sunt prea bun cu tine... 

Lui Laure i-a venit greu să-şi mascheze lipsa de entuziasm 
faţă de invitaţia superiorului său. 

— Aş vrea să mă odihnesc, trebuie să ies cu prietenii. Prima 
mea seară de secole întregi. 


O jumătate de oră mai târziu stăteau aşezaţi în sufrageria 
apartamentului lui Malorley, amplasat la etajul al doilea al 
unei case din cărămidă roşie din Kensington. Laure nu se 
aştepta să o aducă în vizuina lui. Din ea emana un sentiment 
de singurătate. De singurătate a unui bărbat. Nicio urmă de 
femeie, o decorare minimalistă şi funcţională, reflectare a unei 
vieţi fără fantezie. Doar o pictură reprezentând piramida lui 
Keops agăţată pe perete, o canapea gri- şoarece, o masă şi un 
birou. Singurul element puţin diferit era o bibliotecă plină de 
cărţi aruncate de-a valma. Malorley s-a întors de la bucătărie 
cu o sticlă de vin desfăcută şi două pahare cu picior. 

— Saint-Emilion 1933, şopti Laure. Nu-ţi ştiam pasiunea 
aceasta pentru sfânta sticlă! 

Comandantul îşi strânse buzele cu un zâmbet subţire. 

— Vinul poate fi doar franțuzesc, după cum bunul simţ 
este englezesc. 

S-a dus la un tablou şi a dat rama la o parte, dând la iveală 
un mic seif. A răsucit cele trei butoane şi uşa de oțel s-a deschis 
cu un clic. Malorley a scos un dosar de carton verde, legat cu 
sfoară. A luat câteva coli de hârtie şi i le-a întins. 

— Întâlnirea mea în biroul păpuşarului de la MI6 va avea 
cel puţin un punct pozitiv. Dacă dispar, cineva va şti adevărata 
poveste a Thule Borealis. Şi aceasta nu este în niciun dosar de 
la S.O.E. Aş vrea să citeşti ce se află aici. Sunt pagini din 
jurnalul unui prieten. Un francez foarte drag, pe care l-am 
pierdut cu mult timp în urmă. 

— Cine? 

— Tatăl lui Tristan. Paul Marcas. 

Laure şi-a ascuns uimirea. 

— L-ai cunoscut pe tatăl lui? Hotărât lucru, eşti un om 
plin de surprize. 

— S-a întâmplat cu mai bine de douăzeci de ani în urmă. 
În timpul Primul Război Mondial. 

Laure s-a aşezat confortabil pe canapea în timp ce sorbea 
din pahar şi a început prima pagină aşternută cu un scris de 
mână amplu şi îngrijit. 


Jurnalul locotenentului Paul Marcas 
Chemin des Dames, mai 1917 


Reiau scrierea jurnalului după zece zile de întrerupere. 
Am ezitat multă vreme dacă să notez evenimentele pe care 
urmează să le relatez. De teamă că acest jurnal ar putea 
cădea în mâinile superiorilor mei. Aş putea fi acuzat de 
colaborare cu inamicul, la fel ca şi prietenul meu englez, 
locotenentul Malorley. Aş fi bun pentru plutonul de exe- 
cutie, la fel şi el. Toate medaliile mele câştigate la Chemin 

des Dames şi la Verdun nu ar schimba nimic. Fraternizarea 
cu Boche se pedepseşte cu moartea. 

Dar ceea ce am trăit este atât de surprinzător încât aş 
vrea să păstrez o urmă, dacă Dumnezeu îmi dă harul de a 
supravieţui acestei măcelării în aer liber. Totul a început 
acum nouă zile. Compania mea tocmai atacase micul sat 
R., din Aisne. Făcea parte din marele plan al Statului Major 
de a ocoli liniile inamice dinspre sud pentru a ataca linia 
Hindenburg. Sătenii părăsiseră de mult zona a cărui singur 
merit era să fie bombardată de englezi, francezi şi germani 
în functie de poziţiile pe care le aveau în teren. 

Peste tot în jurul nostru totul era ruină. Tocmai recuce- 
risem satul de la inamic după lupte grele care s-au încheiat 
în luptă corp la corp cu baionete. Mai am încă în faţa ochi- 
lor mormanele de cadavre ale acestor nefericiţi, ceea mă 
îmbolnăveşte. Erau peste tot pe ulite. Mai ales tineri. Murind 
pentru a apăra satul mizerabil unde nu au pus niciodată 
piciorul înainte, dar desemnat drept obiectiv de interes la 
nivel înalt de către un general trăindu-şi veacul la căldurică! 

În acea zi, eram în compania lui Malorley, un locotenent 
ofiţer de legătură cu Regimentul 8 de puşcaşi ai Horse 
Guards, care ne sprijinea de două luni. Ne-am întâlnit la 
Nancy în timpul unui eveniment masonic franco-englez, 
într-un templu din oraş. Din nou, ar trebui să tac despre 
apartenenţa noastră la fraternitate, nu este bine privit în 
anumite cercuri ale armatei să lucrezi de la prânz până la 
miezul nopţii!?... 


1 În lojele masonice timpul sacru este cuprins între miezul zilei, când 
Soarele este la putere deplină şi continuă până la miezul nopţii. Al 
Doilea Supraveghetor stă la Sud pentru a chema fraţii la muncă, iar 
Primul Supraveghetor stă la Vest pentru a fmaliza lucrările (n. trad.). 

Ziua era blândă şi senină. Inamicul părea să se fi eva- 
porat ca prin farmec. După regruparea companiilor noastre, 
am avut în sfârşit ocazia să ne relaxăm. Malorley a venit la 
mine foarte entuziasmat, unul dintre sergenţii săi descoperise 
prezenta unui mic castel golit de ocupanţi. Prietenul meu 
era convins de existenţa unei pivnite pline cu vinuri bune şi 
a vrut să arunce o privire. La fel ca mulţi englezi, el nu jura 
decât pe doi sfinţi, Emilion şi Estephe şi pe un singur papă, 
Châteauneuf !!. Amuzat, am fost de acord să-l însoțesc, 
după ce am dat ordine ca totul să fie pus la punct în bază. 


Laure s-a oprit din citit pentru a arunca o privire către şeful 
ei. Îi ştia comportamentul de om serios şi de aceea nu reuşea 
să şi-l imagineze trăgând la măsea. A zâmbit, apoi a revenit la 
jurnal. 


Ne-a luat cam un sfert de oră să ajungem la castelul din 
R. Drumul stricat care ducea acolo mai purta urme ale 
luptei recente. Nu erau cadavre, doar carcasa pe jumătate 
arsă a unui camion german căzut într-un şanţ. Un miros 
gros şi înţepător de anvelope arse plutea deasupra noastră. 
Castelul din R s-a ivit în cele din urmă după ce am ocolit o 
pădure fantomatică. Era un dreptunghi întunecat, masiv, 
flancat de un turn central. Pe măsură ce ne apropiam de 
cladire, un sentiment ciudat m-a cuprins. Un disconfort, 
mai exact. Acest lucru poate părea nepotrivit în comparaţie 
cu oroarea trăită în timpul luptei. Acum, când scriu rându- 
rile de faţă, pun pe seama oboselii, dar aveam impresia că 
o prezenţă bântuia acele locuri. 
O prezenţă ostila. 


i! Joc de cuvinte. Saint-Emilion, Saint Estăphe, vinuri din regiunea 
Bordeaux; Châreauneuf-du-Pape, denumirea unui vin roşu din 
sud-estul Franţei (n. trad.). 


Frankfuri 
Institutul Rosenberg 
lulie 1942 


O cameră separată, încă neamenajată, fusese pusă la dis- 
poziţia Fiihrer-ului. Zeci de tablouri întoarse au fost aşezate 
lângă perete, aşteptrând să fie agăţate. Himmler apucă unul 
pe care i-l prezentă lui Hitler. 

— Un Cezanne din ultima perioadă, comentă Führer-ul 
cu o voce sacadată. Picasso s-a inspirat foarte mult din el. 
Toată estetica din curentul cubist vine de acolo. 

Himmler a fost mereu surprins de cultura imprevizibilă a 
şefului său în legătură cu pictura. 

— Să-i spui lui Rosenberg că nu vreau niciunul dintre 
aceste tablouri moderne pentru muzeul meu. Nu are decât să 
i le dea lui Goering, lui îi place tot ce-i putred. 

Himmler a dat încet din cap în semn de aprobare, deşi pe 
piaţa internaţională picturile de la Renoir la Monet valorau 
o adevărată avere. Colecţionarii, în special americanii, erau 
dispuşi să facă multe pentru a-şi achiziţiona măcar unul. 
Aşezând delicat pictura la loc, i-a trecut prin cap o idee ce 
nu-i dădea pace: ce-ar fi dacă ar strânge el toate tablourile 


RELICVA HAOSULUI 85 


impresioniste rechiziţionate şi le-ar schimba în Elveţia pe 
valute străine? De ce să nu-şi facă o pradă de război rapidă şi 
ferită de ochii lumii? 

Lui Hitler i se adusese o ceaşcă de ceai, iar el îl amesteca 
mecanic, părând din ce în ce mai îmbufnat. 

— Câte opere de artă a adunat până acum Rosenberg din 
Europa? 

Reichfiihrer-ul şi-a scos carnetelul. 

— Conform rapoartelor venite din partea serviciilor mele, 
aproape douăzeci de mii de piese. Numai în martie anul trecut, 
douăzeci şi opt de vagoane au trebuit să fie rechiziţionate 
pentru a repatria tot ce a confiscat în Franţa. 

— Colecţii private? 

— Da, în cea mai mare parte aparţinând evreilor care au 
fugit din ţară. Rosenberg le-a suflat de sub nasul statului fran- 
cez. Şi, fiindcă veni vorba, trebuie să vă informez că mareşalul 
Goering s-a servit şi el din grămadă. Bineînţeles, a luat cele 
mai frumoase piese. 

Mustata lui Hitler se zbârli. 

— Herman ar face bine să aibă grijă de Luftwaffe! Acum 
trei luni, englezii au reuşit să bombardeze în masă fabricile 
care lucrau pentru noi la periferiile Parisului. Niciun avion 
german nu a reuşit să-i oprească. Goering se pricepe doar la 
vânat în haită şi la furat tot ce îi este la îndemână. Un inca- 
pabil. La fel ca Rosenberg! 

Cu fiecare izbucnire de furie a lui Hitler împotriva unuia 
dintre demnitarii regimului, Himmler folosea aceeaşi tactică. 
Juca sistematic avocatul diavolului, ceea ce nu făcea decât să 
aţâţe mânia Fiihrer-ului. 

— Rosenberg este unul dintre cei mai vechi tovarăşi de 
drum pentru dumneavoastră. Când aţi fost închis în 1923, 

după lovitura de stat eşuată de la München, lui i-aţi încre- 
dinţat conducerea partidului nazist, amintiţi-vă. 

— Una dintre cele mai grave greşeli ale mele! N-ar fi tre- 
buit să-i încredinţez niciodată nimic acestui individ ajuns 
german din întâmplare. Rosenberg este un baltic, nu poţi să 
ai încredere în astfel de oameni, să nu uiţi niciodată! 

— Aveţi dreptate, mein Führer, dar Rosenberg ştie multe 
secrete şi... 

Văzând privirea opacă a lui Hitler, şeful SS şi-a dat seama 
că mersese prea departe. 

— Ce secrete? 

Fuihrer-ul bănuia o aluzie la anii săi tulburi: perioada când 
frecventa Societatea Thule împreună cu Rosenberg. Un episod 
dispărut intenţionat din biografia sa oficială. Mai mult, majo- 
ritatea membrilor organizaţiei găsiseră refugiu în exil sau în 
mormânt. 

— Ceea ce vreau să spun, mein Führer, este că trebuie să 
evităm un nou caz Hess. 

La auzul numelui, mânia lui Hitler se potoli. Omul politic 
din el a ieşit la suprafaţă. Capturarea lui Hess de către englezi 
fusese o umilinţă internaţională şi în niciun caz nu putea fi 
tolerată o nouă dezertare din rândurile liderilor partidului 
nazist. 

— Ce propui ? 

— Voi plasa lângă el un om de încredere. Aşa că vom fi 
perfect informaţi despre tot ce face Rosenberg. 

— Ce idee excelentă ai Heinrich! Ca întotdeauna. 

Hitler s-a ridicat. Întrevederea se terminase. 


La Institut oficialii se retrăgeau. Tristan rămăsese în camera 
rotondei. Scosese de pe rafturi câteva volume prăfuite şi le 

examina ştampilele originale. Potrivit descrierilor, majoritatea 
cărţilor proveneau din colecţii situate în Germania, Franţa şi 
Belgia. Evident, Rosenberg a avut o mână lungă în aceste două 
ţări. Multe biblioteci private au trebuit să fie jefuite pentru a 
constitui astfel un fond despre cultura şi religia evreiască. 
Tristan îşi punea întrebarea cum procedau echipele lui 
Rosenberg. Aveau o reţea de informatori la faţa locului sau 
foloseau sursele diferitelor servicii de informaţii nemţeşti? În 
orice caz, va afla până la urmă, dar mai înainte avea să verifice 
o intuiţie. S-a întors spre unul dintre angajaţi, un tip brunet 
care se încăpăţâna să-şi lase bretonul să cadă pe ochi. 

— Aveţi un catalog al colecţiilor folosite pentru constitu- 
irea bibliotecii Institutului? 

— Desigur. Ele sunt clasificate în funcţie de originea geo- 
grafică. Vă interesează o ţară în mod special? 

— Germania înainte de 1940. 

— Pentru această perioadă, există trei dosare diferite: bibli- 
otecile instituţionale, precum cele ale lojelor masonice sau 
ale sinagogilor, colecţiile particulare şi cele ale librăriilor. 

Când a auzit ultimul cuvânt, Tristan a strâns din buze. 

— Aţi putea să-mi scoateţi fişierul cu volumele din librării? 

Într-o clipă, bibliotecarul a adus în fața francezului o cutie 
lungă din lemn deschis la culoare, scoţându-i capacul cu agi- 
litate. În mod evident, încerca să fie zelos. Ce vârstă avea oare? 
Nu mai mult de treizeci de ani. În principiu, ar fi trebuit să fie 
cu puşca în mână, lângă Kiev, urmărind partizanii ruşi. Tristan 
i-a înţeles mai bine zelul. 

— Fişele sunt clasificate pe oraş. Pe care vreţi să o con- 
sultaţi? 

— Berlin. 

Omul cu breton a scos patru fişe. Surprinzător de puţine 
pentru capitala Reich-ului. Este adevărat că de la preluarea 
puterii de către Hitler, în afară de librăriile care vindeau Mein 
Kampf la kilogram, meseria devenise extrem de riscantă. 

— Aveţi datele la care au fost confiscate cărţile? 

— Desigur. lotul este inventariat, datat... 

— Aveţi o fişă pentru 1938? 

Era anul indicat de Erika. 

— Chiar două. Aşa... avem un librar, pe strada Postdam, 
Randolf Wolker. Specialist în Cabala evreiască. Aparent, şi-a 
abandonat librăria cu tot stocul de carte existent. 

— Un om înţelept. 

— Avem apoi, un specialist în cărţi preţioase, incunabule, 
manuscrise. .. 

— Evreu? 

— De unde ştiţi? se miră bibliotecarul. 

— Să spunem că intuiţia. 

— Da. Se numea Otto Neumann. 

Un zgomot de paşi grăbiţi îi făcu să se întoarcă. Himmler 
şi escorta lui tocmai intraseră în rotondă. Bibliotecarul a sărit 
instinctiv în poziţie de drepţi. 

— Aveţi o copie a acestor fişe? îl întrebă Marcas în timp 
ce un potop de uniforme negre invada sala. 

— Nu. De ce? 

— Pentru că pe aceasta mi-o vei da mie. 

— Nu pot. Profesorul Rosenberg ar fi extrem de furios şi... 

Tristan s-a apropiat. 

— Întuiţia îmi spune că profesorul Rosenberg nu va rămâne 
foarte mult timp director al acestui institut şi că bărbatul 
îmbrăcat în negru din spatele meu, cu ochelari drăguţi, rotunzi, 
va deveni foarte repede noul şef al tuturor. 

Surprins, bibliotecarul se uită fix la Heinrich Himmler. 

— N-ai vrea să-l superi pe Reichsführer, totuşi... 

— Uitaţi fişa. 

— Mulţumesc. Şi, desigur, această conversaţie rămâne 
între noi. Ştii că Reichsfiihrer-ului îi plac foarte mult meşele 
precum a dumitale? Sunt sigur că i-ar plăcea să o vadă flutu- 
rând pe Frontul de Est. Ce părere ai? 

— Niciuna. Nu voi scoate niciun cuvânt. 

Tristan şi-a strecurat fişa în jachetă. Cu siguranţă că nici 
el nu-i va spune lui Himmler că a dat de urma lui Thule 
Borealis. 


Londra 
Kensington 


Iulie 1942 


Un miros de tutun caramelizat plutea în apartamentul lui 
Malorley. Sprijiniti de un corp al bibliotecii, comandantul îşi 
aprinsese pipa şi o analiza pe Laure. Aşezată confortabil în 
fotoliul ei, tânăra devora jurnalul de campanie al lui Paul 
Marcas, tatăl lui Tristan. Parcă ar fi luat un loc într-o maşină 
a timpului, ca în celebrul roman al lui H.G. Wells. Femeia 
stătea lângă aceşti doi tineri locotenenţi, care tocmai desco- 
periseră un castel misterios. 


Castelul acesta apărut de nicăieri avea ceva fantomatic. 
Îngrijorător. Malorley nu părea afectat peste măsură. Ideea 
de a pune mâna pe o sticlă bună l-a întărâtat aşa de tare, 
că ar fi putut înfrunta un întreg batalion de teutoni pentru 
a-şi satisface pasiunea. Mi-am ascuns neliniştea şi, cum 
ajunsesem în faţa treptelor, am observat un blăzon curios 
gravat în piatră, pe grinda aflată deasupra uşii. Era o cruce 
groasă, cu extremităţile prelungite prin bare perpendiculare. 

Simbolul acesta ciudat nu-mi era necunoscut, dar nu reu- 
şeam deloc să-mi amintesc originea lui. 

Malorley mi-a venit în ajutor. Era o svastică, văzuse una 
asemănătoare în timpul unui sejur în India, la Madras şi la 
Delhi. Susţinea că era simbolul vieţii. O amuletă norocoasă, 
vândută pe tarabele din piaţă. Dar crucea din faţa ochilor 
mei nu-mi părea să emane nimic benefic. Dimpotrivă, avea 
ceva nesănătos, ca o ostilitate de nedescris. 

Uşa castelului era deschisă. În hol domnea miros de foc 
de lemne, o amintire recentă a ocupaţiei sale de către ger- 
mani. M-am dus să inspectez etajele superioare în timp ce 
Alexander se ocupa de subsol. Nu a mai rămas nimic în 
camere, nici mobilier, nici pictură, nici tapet, nici obiect 
decorativ. Castelul fusese jefuit de sus până jos. În timp ce 
coboram scările spre holul central, l-am strigat pe Malorley 
să văd unde se afla. În cele din urmă, mi-a răspuns şi mi-a 
cerut să vin la el, la subsol. Englezul trebuie să fi găsit obiec- 
tul poftei sale. Am coborât treptele. Când am intrat în piv- 
niţă, mi-am pierdut cunoştinţa. Când m-am trezit... 


Laure şi-a întrerupt lectura. Ultima pagină se termina cu 
această frază. 

Ceasul suna încet în sufrageria apartamentului lui Malorley. 
Tocmai bătuse ora unsprezece. 

— Asta-i tot? Se opreşte acolo, în pivnita castelului? Tatăl 
lui Tristan leşinase. 

— Continuarea jurnalului a avut de suferit din cauza noro- 
iului din trangee. Restul ţi-l spun eu. Am fost acolo...După 
cum a scris Paul, am coborât mai întâi în pivniţă. De fapt, am 
găsit o rezervă de vinuri grozave şi un... bărbat. Îndrepta spre 
mine un pistol Luger. 

— Un neamţ! 

— Da, un ofiţer ascuns în pivniţă. Am minţit spunându-i 
că plutonul meu aştepta în faţa castelului şi că nu avea nicio 
şansă de a scăpa. Pe urmă a auzit vocea lui Paul şi mi-a cerut 
să-l chem pentru că altfel mă omoară. Stăteam faţă în faţă fără 
să ne spunem nimic. Neamţul era convins că tovarășii lui vor 
conduce o nouă ofensivă pentru a recuceri satul şi că nu era 
decât o chestiune de timp. l-am atras atenţia că oamenii noştri 
îşi vor face griji pentru absenţa noastră şi că ne vor veni în 
ajutor. O cutie de ţigări ne-a scos din impas. Şi ne-a bulversat 
destinele. 

Malorley făcu o pauză pentru a-i mai turna un pahar. 

— Carcasa cutiei de ţigări era gravată înăuntru. O busolă 
şi un echer, precum şi numele unei loji masonice, cea al lui 
Paul. Lanţul Unirii, la Paris. Acceptând ţigara, neamţul ne-a 
zâmbit pentru prima dată. Şi el era un iniţiat. Al unei loje din 
Heidelberg: Cele Trei Coroane. La lumina unei torţe făcute 
dintr-o bucată de lemn şi cârpă veche, am schimbat salutul 
frăţiei. Cum să-ţi spun... Temperatura din pivniţă s-a încălzit 
brusc. 

Laure şi-a trecut mâna prin păr, de parcă ar fi vrut să-l 
îndrepte. 

— Înseamnă că ce spun mişcările anti-masonice este ade- 
vărat... Legăturile fraternității sunt mai puternice decât ata- 
şamentul faţă de ţară. Chiar şi în timp de război. Un pic cam 
ca la comunişti. 

— Nici chiar aşa! Dacă Paul te-ar auzi, te-ar răstigni pe 
loc. Şi-ar fi dat viaţa pentru Franţa! Nu am spus niciodată că 
eram pe cale să facem un pact cu inamicul. Este mult mai 
nuanţat decât atât. Să zicem că pe câmpul de luptă, când luăm 
prizonier un frate din tabăra adversă, fraternitatea ne obligă 

să dăm dovadă de un minimum de curtoazie. Pe scurt, s-a 
prezentat într-o manieră mai civilizată. Locotenentul Otto 
Neumann a fost, în viaţa civilă, profesor de istorie comparată 
la Universitatea din Heidelberg. Când l-am întrebat de ce 
rătăcea prin pivnițele castelului, ne-a răspuns că unitatea lui 
fusese însărcinată de o lună să facă lucrări de amenajare pentru 
un depozit de muniţie. Şi că făcuse o descoperire arheologică 
extraordinară. Cum satul fusese recucerit de francezi, s-a 
întors pe ascuns ca să recupereze un obiect preţios. 

Malorley a scos patru hârtii din mapa de carton şi i le-a 
întins. 

— lată continuarea... 


Exact când ofiţerul german părea să se mai relaxeze, o 
explozie uriaşă a răsunat deasupra capetelor noastre. În 
pivniţă au început să cadă pietre. Aveam impresia că întreg 
castelul se prăbuşeşte peste noi. Era clar că nemţii lansau o 
contraofensivă. Fratele nostru Neumann ne-a făcut semn 
să-l urmăm printr-un pasaj subteran cu intrarea blocată 
înainte de un panou de lemn. Exploziile au continuat fără 
întrerupere, pereţii tremurau peste tot, aveam impresia că 
o să ajungem zidiţi în această gaură. 

După un timp ce mi s-a părut interminabil, am ajuns 
într-o cameră de care îmi voi aminti toată viaţa. Semăna 
cu o capelă având altare şi strane de fiecare parte. Pe pereţi 
erau sculptate ferestre false în formă de ogivă, având în 
interior vitralii decorate cu svastica de la intrarea în castel. 

În spatele templului se afla un altar de piatră. La lumina 
tortei, am înțeles că nu Hristos era venerat în aceste locuri. 
În locul crucifixului trona o piatră verticală compactă, 
dreptunghiulară, decorată cu svastica. De fapt, un 

Hakenkreuz sau o svastică, după cum spunea Neumann. 
Neamtul ne-a explicat că a descoperit locul absolut întâm- 
plător, în timp ce săpa tranşee. După părerea lui, castelul a 
fost construit în Evul Mediu pe un vechi sanctuar. Probabil 
că de nişte eretici şi de aceea nu se vedeau nicăieri simboluri 
creştine. 

M-am apropiat de altar şi am descoperit, aşezată pe 
piatră, o carte foarte veche, cu coperta crăpată. Un fel de 
carte de magie. 

Se numea Thule Borealis. 

Ochii lui Neumann scânteiau de entuziasm. Eu, din- 
tr-un motiv necunoscut, am simţit o aversiune instinctivă. 
Apoi s-a întâmplat ceva inexplicabil pentru mine. 
Temperatura a scăzut brusc cu câteva grade. În jurul nostru 
întunericul se îngroşa, până şi lumina torţei părea să se 
micşoreze ca sub influenţa unei mâini invizibile şi îngheţate. 
l-am întrebat pe Malorley şi pe german dacă şi ei au simţit 
această prezenţă malefică, dar nu simțeau nimic. Prietenul 
meu englez mi-a spus că probabil a fost efectul oboselii. 

Neumann începuse să parcurgă Thule. Scrisă în latină, 
lucrarea spunea povestea unei profetii străvechi conform 
căreia patru relicve sacre, patru Hakenkreuz, au fost vene- 
rate încă din negura timpurilor. Au existat cu mult înainte 
de venirea lui Hristos pe Pământ, cu mult înaintea împăraţi- 
lor romani. Ele au avut puterea de a schimba destinul oame- 
nilor. Neumann nu era sigur, decriptarea era dificilă după 
părerea lui, dar cineva hotărâse — nu se ştie cine — să le 
împrăştie prin lume pentru a nu cădea pe mâini greşite. 
Memoria îmi joacă feste, dar era vorba despre templieri, regi 
cu puteri supranaturale, frăţii obscure. 

Pe măsură ce vorbea, am devenit cu toţii foarte conştienţi 
de absurditatea situaţiei. Acolo sus, pe pământul arat cu 
otel şi irigat cu sânge, bărbaţii se ucideau între ei şi noi, ofiţeri 
rătăciţi de la misiunea noastră din întâmplăre sau destin, 
ascultam, ca nişte copii, povestea unui soldat inamic care 
ne-ar fi străpuns pielea cu o oră mai devreme. Bubuiturile 
au început apoi din nou, liniştea fusese de scurtă durată. 
Pereţii au început să tremure din nou. O piatră a căzut pe 
Neumann. Sângera abundent, deşi rana mi se părea super- 
ficială. Trebuia să-l scoatem afară. Atunci mi-a venit ideea 
să facem un pact. Unul pecetluit de angajamentul nostru 
masonic. Indiferent de cine ar câştiga lupta acolo, va trebui 
să ne sprijinim unul pe celălalt şi să ne asigurăm că ceilalți 
nu se temeau de nimic dacă erau luaţi prizonieri. Germanul 
a acceptat, nu era chiar în măsură să negocieze. Eu şi 
Malorley ne-am întors apoi pe acelaşi drum pe unde intra- 
sem şi l-am târâi până la ieşire. Norocul nostru pentru că, 
la doar câteva secunde mai târziu, bolta capelei s-a prăbu- 
şit spre interior într-un potop de praf. 

Neumann luase Thule Borealis. 


Laure l-a întrerupt. 

— Un pact cu un german, în plin război... Pare greu de 
crezut. Nu aţi vrut mai degrabă să-l păcăliţi? 

— Nu, cuvântul schimbat între francmasoni este mai 
puternic decât oţelul unei săbii de Toledo. Cel puţin pentru 
acei fraţi care iau acest jurământ în serios... 

Femeia a continuat lectura. 


Când am ieşit din castel, bombardamentele reîncepu- 
seră. Peste tot în jurul nostru nu erau decât ruine. Singura 

muzică pe care am auzit-o au fost exploziile şi fluierul obu- 
zelor. O simfonie macabră. Aerul a devenit acru, incandes- 
cent, ne ardea gâtul şi ochii. Eu şi cei doi însoțitori ai mei 
am înaintat cu greu spre satul R., unde ne lăsaserăm trupele. 
Drumul dispăruse, înlocuit fiind de cratere fumegânde. 
Parcă cerul şi pământul s-ar fi dezläntuit pentru a ne împie- 
dica să fugim din acel loc blestemat. Sau să luăm cartea 
aceea de magie... 

Au răsunat împuşcături, apoi în faţa noastră au apărut 
figuri. Erau soldaţi germani alergând în toate direcţiile. Unul 
dintre fugari s-a ridicat în fata noastră şi şi-a armat pușca. 

Locotenentul Neumann şi-a scos pistolul şi l-a îndreptat 
spre noi. I-a spus soldatului să lase arma jos şi că ne-a făcut 
prizonieri. Era un bărbat foarte tânăr, cu o fată palidă, abia 
dacă avea douăzeci de ani, care părea că pluteşte în uni- 
forma lui largă. Ne-a explicat că este curier şi că ducea 
mesaje între unităţi. Trei companii germane recuceriseră 
satul R., dar un contraatac francez le-a fortat să se retragă. 
Cum te cheamă, caporal? — l-a întrebat Neumann. Solda- 
tul s-a bâlbâit, a rostit un prenume, Adolf, şi un nume care 
suna ca Hidger, Higler sau ceva asemănător. Destul de 
ciudat, încă îmi aminteam chipul nedumerit al acestui biet 
individ când am scris acest jurnal. El trebuie să fi murit 
până acum. 


Laure ridică privirea din ziar, cu privirea speriată. 

— Incredibil, este... 

— Da. Tânărul Adolf Hitler, a răspuns Malorley cu o voce 
pierdută. 

În acelaşi timp, 
La Londra 


Rezemat de venerabilul zid de cărămidă neagră, agentul 
Brian MacMurray a scos cu delicateţe pătratul mare de cio- 
colată din ambalaj şi l-a devorat savurându-l. Tânărului 
poliţist îi făcea plăcere să-l topească încet, foarte încet, pentru 
a-i simţi toate aromele. Primul său moment de relaxare de la 
intrarea în tură. Erau deja patru ore de când cutreiera străzile 
din Shoreditch. S-a uitat la ceasul lui de buzunar din argint, 
un cadou de la Mary MacMurray, mama lui moartă cu un an 
în urmă din cauza bombardamentelor. 

Curând va fi miezul nopţii şi îşi va termina programul de 
lucru. Încă un sfert de oră şi va putea ajunge acasă. Să se culce. 

Polițistul se pregătea să traverseze intersecţia străzilor 
Montclare şi Old Nichol când s-a auzit un zgomot la aproxi- 
mativ zece metri în dreapta lui. Ca o scândură putredă care 
se rupe. A întors capul, dar nu a văzut nimic. Doar întuneric. 
Probabil o pisică fără stăpân sau şobolani. 

Aroma de ciocolată încă îi gâdila papilele gustative şi a 
ezitat înainte de a intra pe aleea urât mirositoare, plină de 
coşuri de gunoi umplute cu vârf. De parcă simplul fapt de a 
inhala acest gunoi avea să-i strice plăcerea gustativă. 

Polițistul a oftat şi a decis să-şi continue drumul spre 
Tamisa. Cu puţin noroc putea chiar să-şi termine rondul mai 
devreme dacă ar tăia drumul spre Dudley's. Tocmai când voia 
să treacă pe trotuarul celălalt, în spatele lui s-a auzit un zgomot 
nou, ca de sticlă spartă. A întors capul şi i s-a părut că aude 
mici strigăte înfundate. 

Nu era chiţăit de şobolan. 

Sergentul de stradă şi-a scos bastonul şi lanterna. 

— Este cineva acolo? 

S-a apropiat de pubele când a dat deodată cu piciorul de 
ceva moale. Şi-a îndreptat lanterna. 

Un corp într-un pardesiu bej zăcea pe pământ, pe o parte. 

— Un alt betiv, mormăi polițistul. S-au înmulțit şi ăştia pe 
străzi de la începutul războiului. 

— Domnule, hei domnule! Tiezeşte-te! strigă MacMurray. 

Şi a întors corpul. 

Chipul unei femei îl privea cu ochi mari, largi, cu cercuri 
purpurii, cu limba atârnându-i în colţul gurii. O coroană de 
păr blond îi înconjura faţa umflată. Pe frunte, o cruce gamată 
însângerată se vedea pe carnea lividă la lumina lanternei. 

Sergentul de stradă şi-a reprimat repulsia iniţială şi a dat 
la o parte poala pardesiului care a lăsat la vedere un corp nud. 
Gol şi plin de dungi de sânge uscat. 

— La naiba! 

Inima lui MacMurray a început brusc să bată mai tare. De 
parcă cineva l-ar fi lovit cu un ciocan. A vrut să-şi scoată 
fluierul de avertizare, dar mâinile nu l-au mai ascultat. Nu era 
prima dată când se afla în faţa unui cadavru, participase de 
prea multe ori la căutarea cadavrelor printre dărâmăturile 
clădirilor doborâte de Blitz-uri!?, dar acum era altceva. Era 
un... cadavru adevărat. Nu se putea gândi la un alt cuvânt. 

Un sunet metalic răsună în spatele lui. A avut timp doar 
să se întoarcă şi să se arunce în lateral pentru a evita coşul de 
gunoi care s-a lovit de corpul fetei. A simţit o durere 


12 Arado 234B Blitz — avion de bombardament aflat în dotarea forţelor 
aeriene germane în timpul celui de-al Doilea Război Mondial 
(n. trad.). 

usturătoare în dreptul coastelor şi şi-a dat seama că tocmai 
primise o lovitură de picior care îl aruncase lângă femeia 
moartă. 

Deasupra lui au răsunat înjurături. 

MacMurray s-a ridicat cu greu şi a văzut două siluete 
îndepărtându-se în fugă. Străinii au dat colţul şi au dispărut 
din câmpul lui vizual. Polițistul şi-a ridicat fluierul şi a suflat 
de parcă ar fi vrut să scuipe tot aerul din plămâni. 

Procedura standard. Să-şi alerteze colegii înainte de a 
alerga după un infractor. Simqea că dacă ar putea alerga, inima 
i-ar pocni sub influenţa emoţiei şi sângele i s-ar lichefia din 
cauza efortului. A încercat oricum, dar când a ajuns la colţul 
străzii, pe trei sferturi fără suflare, oamenii dispăruseră. S-a 
îndoit de la mijloc pentru a lua aer, apoi a fluierat din nou. 
Deasupra lui, cineva de la etaj a deschis obloanele. 

În cadru se ivi un cap plin de bigudiuri. 

— Ce-i cu gălăgia asta aici? 

— Poliţia. Totul este în regulă, a răspuns bărbatul gâfâind. 

— Pe naiba! Dacă totul era în regulă, nu ai fi trezit tot 
cartierul cu fluierul. 

S-a întors spre cadavru. Zgomote de paşi s-au auzit la intra- 
rea pe alee. Şi-a ridicat ochii şi a zărit silueta unuia dintre 
colegi alergând spre el. 

— MacMurray, tu eşti? lotul este bine cu tine? 

Tânărul poliţist a recunoscut accentul aspru al colegului 
care patrula în acelaşi sector, sergentul Richard Nolane. Un 
scoţian tare ca piatra şi incoruptibil, generos cu bastonul şi 
pedagogic cu delincvenţii din cartier. 

— Da, spre deosebire de această sărmană femeie. Oribil! 

Nolane se aplecă asupra femeii mutilate. 


100 ERIC GIACOMETTI + JACQUES RAVENNE 


— Pe banii bunicii mele că este opera ucigaşului nazist. 
Ghinion pentru tine: dacă l-ai fi prins, ai fi devenit sergent cu 
o primă pe cinste garantată. 

— N-am avut noroc în viaţă... În orice caz, nebunul acesta 
nu a acţionat singur. Am văzut doi fugind — a spus MacMurray, 
îndreptând lanterna spre cadavru. 

Fascicolul a măturat zona din jurul coşurilor de gunoi. 

— Este o informaţie bună, tinere, a comentat sergentul 
cercetând buzunarele pardesiului, dar am impresia că Scotland 
Yard va fi nevoit să facă un aviz de persoană căutată. Nu există 
nimic care să ne ajute la identificarea cadavrului. 

MacMurray a concentrat fasciculul asupra unui obiect abia 
ieşit la vedere. O geantă mică din piele bej. A băgat mâna 
înăuntru şi a scos un abonament de raţie alimentară, împo- 
dobit cu o fotografie. 

— Nu de data asta, a răspuns MacMurray. Este vorba de 


o anumită... Rosemary Benton. 


PARTEA A DOUA 


Uite! Acestea sunt mistere serioase, 

pentru că este vorba şi de prietenii mei pustnici. 
Acum să nu crezi că îi vei găsi în pădure 

sau în munţi, ci în paturi de purpură, 

mângâiaţi de femei superbe, cu membre puternice, 
cu foc şi lumină în ochi, cu păr abundent 

în flăcări în jurul lor. 


Aleister Crowley, Cartea Legii. 


Un singur demon este mai puternic 
decât o legiune de îngeri dacă are 
urechea oamenilor. 


Thule Borealis Kulten. 


Berlin 
Ahnenerbe 
Iulie 1942 


Parcul din jurul sediului Ahnenerbe căpătase aspectul unei 
tabere de vară, departe de războiul din jurul Germaniei. Sub 
cerul verii, tinerii cercetători care nu erau în misiune profitau 
de pauză pentru a organiza prânzuri pe iarbă, unde cântecele 
şi râsetele ajungeau până la faţada clădirilor administrative. 
La primul etaj, chiar sub frontonul de la intrare, directorul 
Ahnenerbe, Woltram Sievers, invidia nepăsarea tinerilor. Stând 
în picioare în faţa ferestrei ce dădea spre parc, regreta amarnic 
timpurile când nu se consacra decât pasiunii sale devorante: 
studiul preistoriei. Regreta cu atât mai mult cu cât era unul 
dintre puţinii cercetători complet autodidacţi care reuşiseră 
să se ridice la nivelul de universitar de renume. O adevărată 
realizare, chiar dacă sosirea naziştilor la putere a favorizat-o. 
Într-adevăr, de îndată ce Hitler a fost instalat cancelar în 1933, 
noua putere a curăţat rapid Universitatea de toţi posibilii opo- 
zanţi. Conservatorii prea timoraţi au fost pensionati, mulţi 
progresişti au fost condamnaţi la şomaj, iar puţinii evrei care 
mai predau au fost expulzați fără menajamente. Marea epurare 

a eliberat o serie de posturi, iar naziştii nu fuseseră prea atenţi 
în privinţa diplomelor atunci când recrutau noi cadre univer- 
sitare, atât timp cât erau devotați regimului. Astfel, mulţi 
intelectuali seduşi de oportunitatea unei cariere favorabile 
semnaseră fără ezitare un pact cu diavolul. Cât despre Sievers, 
a ajuns să conducă Ahnenerbe. O poziţie de prestigiu transfor- 
mată acum într-un coşmar. 

A plecat de la fereastră şi s-a întors la birou. De obicei, 
plină de articole şi cărţi, masa era acum goală, cu excepţia a 
două scrisori semnate de la Reichsführer. În prima era numit, 
cu aplicare imediată, director al Institutului de Cercetare 
Ştiinţifică Militară, o anexă nou-creată a Ahnenerbe. Sievers 
a avut mari dificultăţi în a înţelege scopul real şi funcţionarea 
noului institut. A înţeles în schimb foarte bine ce înseamnă 
în plan intern numirea lui: Erika von Essling urma să revină 
pe funcţia ei. A doua scrisoare, mult mai precisă, i-a ordonat 
imediat să formeze un grup de cercetare pentru a defini clar 
şi fără apel trăsăturile morfologice şi anatomice ale rasei 
evreieşti. 

Sievers a clătinat din cap. El era cercetător în preistorie, 
pentru numele lui Dumnezeu, nu specialist în probleme rasi- 
ale! De ce i se cereau rezultate în domenii în care nu avea 
nicio experienţă? Pe urmă, poveştile despre evrei miroseau 
urât. Circulau zvonuri, alimentate de poveştile spuse de sol- 
daţii întorşi de pe front. Au fost ucideri în masă de evrei, 
pentru că nu se ştia cum să se rezolve problema evreiască. 
SS-ul a eliminat populaţii întregi din toate teritoriile ocupate. 
Şi acum i s-a dat o responsabilitate copleşitoare: să spună cine 
era evreu şi cine nu. Suficient să te înnebunească. În sfârşit, 
poate că exista o soluţie... 

— Domnule, a sosit programarea dumneavoastră. 

Când a apărut Bruno Beger, Sievers, care nu-şi cunoştea 
toţi cercetătorii, şi-a spus că la mijloc era o greşeală. Construit 
ca un tăietor de lemne suedez, cu o barbă de viking şi ochii la 
fel de limpezi ca aurora boreală, Beger avea un loc principal 
pe afişele de recrutare ale SS. Cum a ajuns un astfel de model 
arian la Ahnenerbe în loc să joace în filmele de propagandă ale 
lui Goebbels? 

— Deci dumneavoastră aţi făcut parte din celebra expe- 
diţie în Tibet din 1939? 

— Da, domnule director, şi acolo am pus la punct o metodă 
de cercetare care ne-ar putea ajuta. 

Directorul Ahnenerbe a început să-şi recapete încrederea. 
Acest Beger, cu înfăţişarea lui de tânăr conducător al 
Reichului, avea probabil să salveze situaţia cu Himmler. 

— Şi care este abordarea dumneavoastră ştiinţifică? 

— Studierea formei craniilor. Am măsurat craniile câtorva 
sute de tibetani. 367, mai exact. Şi pot să afirm că se poate 
dovedi starea de inferioritate a unei rase pornind de la craniu. 

— Sunteţi sigur? 

— Absolut. Toţi tibetanii care aparţineau clasei dominate 
aveau cranii mai mici. Prin urmare, am putea aplica cu uşu- 
rinţă această metodă la evrei. 

Tocmai când directorul Ahnenerbe voia să pună o altă între- 
bare, uşa s-a deschis brusc şi a apărut o siluetă pe care chiar 
nu voia să o revadă. 

— Doamna von Essling, bâigui Sievers. V-aţi întors? 

— Reichsfiihrer-ul mi-a cerut să mă întorc imediat la post 
pentru a supraveghea noile orientări ale Ahnenerbe. 

S-a întors către Beger rămas blocat. 

— V-am întrerupt. Ce vorbeaţi? 

Sievers a încercat să-şi recapete controlul. 

— Avem o misiune urgentă: trebuie să definim cât mai 
repede caracteristicile care să ne permită identificarea evrei- 
lor, fără riscul de a greşi. 

Aparent fără să manifeste vreo surpriză, Erika s-a întors 
spre antropolog. 

— Şi ce propui? 

În ciuda gabaritului său, Beger a simtit că toată încrederea 
lui se dizolvă. 

— Păi... să măsurăm... cranii. 

Erika aproape că a izbucnit în râs, într-atât i se părea de 
prostească ideea. 

— Şi unde ai de gând să măsori craniile, în lagăre? Ai de 
gând să ajungi la Dachau cu instrumentele tale, să aliniezi 
prizonierii şi să începi micile tale măsurători? 

Beger a încercat să explice: 

— Adică nu am lucrat încă pe... mostre vii. 

— Pardon? 

— M-am gândit mai întâi să construiesc o colecţie de 
cranii... 

— O colecţie? strigă von Essling. 

Sievers a încercat o ultimă manevră pentru a evita apo- 
calipsa. 

— Doctorul Beger propunea o simplă ipoteză de cercetare. 
În niciun caz Ahnenerbe pe care îl reprezint... 

— Nu-l mai reprezinţi, declară Erika. Ai primit o nouă 
misiune, cred. Intră în vigoare imediat. Cât despre tine...Se 
întoarse spre Beger transformat într-un stâlp de sare... leşi 
imediat din biroul meu. 


Când uşa s-a trântit, Erika a simţit că nu mai are aer. Nu 
mai era obişnuită cu luptele pentru putere. S-a aşezat, a întors 

scaunul spre fereastră şi a privit peisajul. De la această înălţime, 
nu se vedea decât vârful copacilor şi cerul albastru, nu o lume 
în care cei vii au căutat să pună mâna pe craniile morţilor. 
Ideea o revolta profund. Într-o clipă, şi-a imaginat capul des- 
prins de trunchi, epiderma dezmembrată, carnea ruptă... 
Dezgustată, a închis ochii şi şi-a dus instinctiv mâna la tâmplă, 
acolo unde glonţul o lovise în Veneţia. Deodată, a simţit arsura 
impactului, căldura sângelui ţâşnindu-i pe obraz, strigătele de 
groază în jurul ei, picioarele prăbuşindu-i-se ... amintirea i-a 
revenit brusc... s-a simţit alunecând pe pământ. ... Şi chiar 
înainte de a se prăbuşi, s-a întors să caute ajutor... a revăzut 
trupurile alergând, feţele care ţipau. L-a căutat din ochi pe 
Tristan... 
El nu era acolo. 


10 


Londra 
Kensington 


Laure s-a oprit din citit, uluită. Mai puţin din cauza dez- 
văluirilor despre descoperirea cărţii Thule Borealis şi a vechii 
legende a celor patru svastici sacre cât a identităţii reale a 
tânărului caporal german întâlnit de Paul Marcas, Malorley 
şi Neumann. 

Malorley şi-a strâns buzele subţiri. Privirea lui rătăcea din- 
colo de zidurile apartamentului său. Parcă s-ar fi întors în timp 
şi s-ar fi trezit din nou la marginea satului francez. Bătea pe o 
poliţă a bibliotecii, cu pumnul strâns, cu articulațiile degete- 
lor albite. 

— Da, nenorocitul ăsta de Adolf Hitler! În cătarea pisto- 
lului meu. Dacă l-aş fi împuşcat, nu ar fi existat niciodată nici 
Führer, nici al Doilea Război Mondial. Un singur glonţ între 
ochi şi nazismul ar fi rămas un mic grup de fanatici gălăgioşi... 
Dar cine ar fi putut să creadă că acest soldat înspăimântat şi 
insistent va deveni monstrul care domneşte astăzi peste 
Europa. 

— Coincidenţa este uluitoare - şopti Laure reluându-şi 
lectura. 

În acel moment, Neumann a decis să se alăture liniilor 
germane. De îndată ce micul caporal a plecat, ne-am 
îmbrăţişat şi ne-am promis că ne vom revedea la sfârşitul 
războiului, oricine va câştiga. Neumann a luat Thule des- 
coperit în criptă. Nu îndrăzneam să recunosc, dar m-am 
simtit uşurat să-l văd dispărând cu lucrarea sinistră. 


Jurnalul se oprea în acel punct pentru a continua pe o 
ultimă foaie. Scrisul se transformase profund, literele erau 
dezlânate, abia formate, ca şi cum mâna scriitorului fusese 
atinsă de tremurături. 

— Am lipit ce a mai rămas din jurnalul lui, a spus Malorley, 
cu vocea frântă. Două luni mai târziu, a fost gazat într-o tran- 
şee în bătălia de pe Somme. M-am dus să-l văd la spital când 
am putut, dar devenise o epavă. 


10 iunie 


Medicii nu mi-au dat nicio speranţă. Scriu aceste câteva 
rânduri înainte de a mă alătura raiului sau Orientului 
etern!” Nu am ştiut niciodată să aleg foarte bine. Las în 
urmă o soţie, adorata mea soție, Émilie, şiun fiu. Un fiu de 
zece ani. Tristan. 


16 iunie 
Nu voi vedea sfârşitul războiului blestemat, dar, slavă 


Domnului, se pare că germanii au probleme. Prietenul meu, 


13 A trece la Orientul Etern sau A ajunge în Orientul Etern sunt două 
expresii folosire în lojele masonice pentru a evoca moartea şi a-i 
desemna pe Fraţii trecuţi în lumea veşnică (n. trad.). 

locotenentul Malorley, a promis că va avea grijă de familia 
mea. Sper să plec liniştit sufleteşte. Am vise ciudate. Vise 
care mă îngrozesc. 


18 iunie 


Am visat noaptea trecută. Îl văd din nou pe tânărul 
caporal german cu privire nebună, întâlnit în satul R. 
Călăreşte un dragon într-un uragan de flăcări. Sunt mii ca 
el, peste tot. Armata Apocalipsei... Văd dealuri, munţi de 
cranii. Cranii urlând! Peste tot! Dumnezeule mare, încep 
să-mi pierd mintile. 


21 iunie 


Cosmar. Castelul cărţii... Thule... Am văzut svasticile 
învârtindu-se în noapte... Eu... Mi-e teamă... Găseşte-l pe 
Neumann... Distruge crucile... Inainte ca ele să ne omoare... 


Foaia se încheia cu aceste propoziţii finale. Laure i-a îna- 
poiat-o lui Malorley. 

— Paul a murit în ziua solstițiului de vară. Crudă ironie 
pentru un francmason... Pentru noi este sărbătorirea de vară 
a Sfântului loan. Când soarele îşi atinge puterea maximă şi îşi 
începe lungul declin spre solstițiul de iarnă, ziua renaşterii... 

Laure îşi ridică ochii spre Malorley. 

— Ai fost deci cel mai bun prieten al tatălui lui Tristan. 
Înţeleg mai bine acum... Ai devenit îngerul lui păzitor după 
război. 

— Din păcate, nu, restul nu a mers conform planului. După 
înmormântarea lui Paul, am luat legătura cu văduva lui. Émilie 
Marcas, o femeie superbă, de o mare forţă de caracter, dar 

înzestrată cu un simț moral modelat după interesele ei perso- 
nale. În timpul războiului, a avut o aventură cu un politician 
puternic... Când am fost să-i văd în casa lor din Vésinet, m-a 
primit politicos. l-am returnat puţinele lucruri personale ale 
lui Paul. În mod evident, nu eram binevenit acolo. 

— Cum era Tristan pe atunci? 

— Un băiat timid, dar presupun că a fost impresionat de 
uniforma mea. Mi-a pus multe întrebări despre tatăl lui. Aşa 
a fost prima noastră întâlnire. 

— Şi cum ai ajuns să-l angajezi ca agent? 

— Nu vreau să vorbesc despre asta. Cel puţin nu acum. 
Concentrează-te pe istoria Thule Borealis, este cel mai impor- 
tant lucru. 

— Bine, dar nu voi renunţa. Tristan mă intrigă şi mai mult 
după ce mi-ai povestit. Deci Thule... 

— În anii de după încheierea războiului, am avut alte pri- 
orităţi decât găsirea urmei unui ofiţer german pasionat de 
ezoterism şi a unei cărţi vechi şi prăfuite. Firea mea este mai 
degrabă pragmatică. Anii au trecut, povestea cu svasticile 
magice a fost îngropată în memoria mea, între Alice în Tara 
Minunilor şi poveştile lui Grimm. M-am angajat în serviciile 
de informaţii militare şi am petrecut destul de mult timp în 
Orientul Mijlociu, Siria, apoi Egipt. În septembrie 1930, Thule 
Borealis a reapărut în viaţa mea. Eu... 

Deodată, sufrageria s-a cufundat în întuneric, luminată 
doar de sclipirile venite de la stâlpii stradali de mai jos. 

— Nu mişca, Laure! 

Vocea lui Malorley era încordată, uscată. Laure credea că-i 
percepe anxietatea, ceea ce era nou la acest bărbat foarte sigur 
pe sine. Comandantul s-a îndreptat încet spre birou şi a scos 
un Browning de calibru mic. S-a aşezat la fereastră, a dat la o 


112 ERIC GIACOMETTI + JACQUES RAVENNE 


parte perdeaua şi a cercetat strada de jos. Lumina a reapărut 
ca prin farmec. 

— Bombele au explodat din nou, mormăi el, punând pis- 
tolul pe masă. 

— Eşti sigur că totul este în regulă, comandante? 

Malorley ridică din umeri. 

— Sunt doar puţin obosit, să-mi termin povestea. Fusesem 
trimis în Ruhr, să raportez despre alegerile legislative din 
Reichstag. Ministerul de Externe voia informaţii precise 
despre starea de spirit a populaţiei. Ţara stătea pe un butoi de 
pulbere, criza din 1929 scosese milioane de şomeri pe străzi, 
marca germană nu mai valora nimic, era nevoie de un milion 
de mărci pentru a cumpăra o pâine şi resentimentele faţă de 
Aliați erau prezente în toţi porii. Mai ales împotriva francezi- 
lor. Partidele naţionaliste de extremă-dreapta au făcut din 
asta subiectul principal al discursurilor. În special, un anumit 
partid muncitoresc naţional-socialist care câştiga putere. Cât 
de mare mi-a fost surpriza când, asistând la unul dintre mitin- 
gurile lor în Cologne, am dat de liderul lor. 

— Micul caporal întâlnit la castelul din R... 

— Nu mi-a venit să cred. Soldatul fragil devenise un lider 
înalt, dominator. Şi simbolul partidului! Cu o svastică care 
semăna din toate punctele de vedere cu cele de la castel. O 
Hakenkreuz. De aici mi-a venit ideea să-l găsesc pe Neumann. 
Mi-am amintit atunci că era profesor la Universitatea din 
Heidelberg. Nu a fost atât de greu să-l găsesc, am fost în acest 
oraş fermecător. La secretariatul facultăţii mi-au dat adresa lui. 

— Cum a avut loc întâlnirea, doisprezece ani mai târziu, 
cu acest german atât de rafinat, atât de cavaleresc? 

Malorley nu a observat ironia. 

— l-am bătut la uşa casei, lipită de parcul universităţii. 
Când mi-a deschis, nu m-a recunoscut imediat. l-am oferit 
apoi o ţigară Morland şi i-am întins cutia de ţigări masonică a 
lui Paul. Neumann a rămas cu gura căscată. Am căzut unul 
în braţele celuilalt şi m-a invitat să iau cina cu familia lui. Otto 
devenise titular al catedrei de istorie comparată, lucrările sale 
despre Evul Mediu timpuriu şi cărţile sale aveau autoritate 
ştiinţifică. M-am distrat copios. Şi când te gândeşti că ne-am 
fi putut ucide unul pe celălalt, doar din cauza diferenţei de 
steag dintre noi. 

— Ce emoţionant! Aşa că a devenit şi el extaziat faţă de 
salvatorul Marelui Reich. 

— Nu chiar. Otto era pe jumătate evreu, un mischling, cum 
se spunea în Germania. Mai mult decât atât, era şi francmason, 
un amestec suficient pentru a îngrozi orice nazist. Pentru el, 
Goethe, Novalis, Rilke au fost adevărații vestitori ai Germaniei 
iluministe. Credea sincer că Hitler era o anomalie în politica 
germană. O anomalie trecătoare. 

— Cel puţin ştim că prietenul tău nu a fost un ghicitor. Ai 
reuşit să-mi faci portretul unui neamţ simpatic. Frumoasă 
ispravă! 

— Ei, nici chiar aşa! La finalul cinei, discuţia a ajuns la 
Thule Borealis. l-am arătat paginile jurnalului lui Paul. Îmi voi 
aminti mereu expresia lui după ce le-a citit. Frică. Am văzut 
frică în ochii acestui om calm. Şi el şi-a amintit întâlnirea cu 
Hitler în timpul războiului. L-am întrebat dacă a reuşit să 
descifreze complet Thule Borealis. A devenit serios şi mi-a spus: 
Cartea aceasta deschide porţile raiului sau ale iadului. Problema 
este că paradisul unora nu este decât iadul altora. M-a dus în 
biroul lui şi a scos cartea din bibliotecă, aşezată în mijlocul 
sectorului de geografie şi ştiinţe naturale. Ce hoţ ar fura o carte 

de geografie? Coperta era diferită de cea din amintirile mele, 
în piele, de culoare roşu aprins. Un legător de cărţi îi dăduse 
o a doua tinereţe. 

Lumina din sufragerie s-a stins din nou. La fel şi cele de pe 
stradă. Laure a observat că Malorley nu şi-a lăsat arma 
din mână. 

— Neumann mi-a explicat ce a descifrat în carte şi a făcut 
referinţe încrucişate cu alte surse. Pe scurt, Thule a dezvăluit 
existenţa unei civilizaţii foarte vechi, mai veche decât Egiptul 
şi Sumerul. O civilizaţie dispărută într-un cataclism cu mii de 
ani în urmă, dar ar fi lăsat vestigii cam peste tot în lume, între 
care faimoasele svastici. Preoţii de atunci sau inginerii ar fi 
stăpânit o forţă, o energie uimitoare. O energie cuprinsă în 
aceste relicve, având puterile a o mie de sori. Sori negri capa- 
bili să carbonizeze umanitatea. 

— La fel ca radioactivitatea doamnei Curie? 

— Da şi nu. Pentru Otto, interpretarea textului putea fi 
înţeleasă şi printr-o energie spirituală, o forţă care ar putea 
acţiona asupra psihicului fiinţelor umane. Lucrarea dădea 
indicaţii cu privire la locul unde se află cele patru relicve. 
Pentru a căpăta o putere fabuloasă trebuiau doar adunate. 
Când l-am întrebat dacă plănuia să le găsească sau dacă are 
de gând să lucreze la o comunicare ştiinţifică pentru univer- 
sitatea unde lucra, s-a întunecat. Vremurile deveniseră prea 
incerte. Se temea de confruntări între extremiştii naționaliști 
şi comunişti. Republica de la Weimar se clătina şi nu voia să 
dezvăluie existenţa cărţii. l-am subliniat că nicio mişcare poli- 
tică nu va lua în serios această legendă. În acel moment m-a 
avertizat asupra adevăratei feţe a nazismului. 

— Profesorul tău devenise deodată lucid. 

— Pentru el, această mişcare a fost radical diferită de alte 
partide. Unii dintre liderii săi profesau un misticism, o viziune 
asupra lumii bazată pe credinţe rasiale extreme şi germanice. 
În acea seară, am fost uimit să descopăr o altă latură a sufle- 
tului german. Una întunecată. raţională. Devastatoare. Mi-a 
vorbit de o Societate secretă ezoterică, Thulé, acelaşi nume 
cu cartea, care participase la crearea partidului nazist şi mizase 
pe Hitler, văzând în el un nou Mesia. Doctrina lor nu lăsa nicio 
urmă de îndoială asupra faptului că erau la curent cu existenţa 
Thule Borealis. 

— Ce s-a întâmplat mai departe ? 

— M-a făcut să jur că voi păstra tăcerea despre carte, deşi 
am fost convins doar pe jumătate de poveste. Întotdeauna 
mi-au plăcut basmele, dar numai până la vârsta de doisprezece 
ani... Ţi-am spus, sunt un om raţional. Când ne-am despărţit, 
l-am invitat să vină la mine în ospeţie într-o bună zi, în Anglia. 
A acceptat şi mi-a cerut o mică favoare. Dacă vremurile deve- 
neau prea tulburi în Germania, ar vrea să-mi dea cartea. 
Pentru a o pune la adăpost. 

— Ceea ce s-a şi întâmplat în 1938, când ai vrut să-l vezi 
din nou în timpul Nopţii de Cristal. 

— Da, odată cu venirea naziştilor la putere, Otto şi-a pier- 
dut postul de profesor şi familia a plecat la Berlin. A devenit 
librar, specializat în cărţi rare, dar ştia că viaţa lui este ame- 
ninţată. Ofițerii SS erau pe urmele cărţii. Am reuşit să-i duc 
la loc sigur soţia şi fiica din Germania, dar am ajuns prea târziu 
să-l salvez pe el. Câteva ore. Colonelul Weistort mi-a ucis 
prietenul şi a luat Thule Borealis. 

A sunat telefonul. Malorley a răspuns, a schimbat scurt 
câteva cuvinte cu apelantul, apoi a închis. I-a întins apoi haina 
de ploaie lui Laure. 

— Trebuie să plecăm. la-ţi lucrurile. 

— Dar povestea ta... Nu ai mai continuat cu Tristan. 

— Mai târziu. i-am spus deja prea multe. Şi suntem aştep- 
taţi. În regatul morţilor. 


11 


Pais 
Iulie 1942 


Era evident că doctorului Rosenberg îi plăcea discreţia în 
privinţa chestiunilor considerate importante pentru el. Dacă 
birourile oficiale ale organizaţiei sale care se ocupa de jafurile 
de obiecte de artă, ERR — Einsatzstab Reichsleiter Rosenberg — 
erau situate în cartierul Operei, ierarhul nazist şi-a făcut şi o 
sucursală mai discretă pe malul stâng al Senei. 

După ce a rătăcit o vreme pe străduţele din jurul 
Panteonului, Marcas a reuşit să găsească adresa potrivită: 
intrarea se făcea printr-o curte ascunsă cu grijă în spatele unui 
rând de copaci. În interior, aleea de pietriş ce scrâşnea sub paşi 
ducea la o oranjerie la nivelul unui etaj. Fără îndoială că tot 
ce a rămas dintr-o locuinţă luxoasă privată a dispărut în timpul 
Revoluţiei. Aleea se strecura printre tufele de dafin înainte 
de a se opri în faţa unor scări unde fuma un bărbat într-un 
costum închis la culoare. Tristan l-a recunoscut pe Alfred 
Rosenberg. Chiar şi sub cerul strălucitor al Parisului, chipul 
lui avea aceeaşi paloare îngrijorătoare şi nesănătoasă. 

— Herr Marcas, aţi găsit bârlogul nostru? Dar este ade- 
vărat că aţi studiat la Paris, Cartierul Latin nu mai are niciun 
secret pentru dumneavoastră. 

Marcas a salutat, remarcând că tovarăşul de drum al lui 
Hitler se informase foarte bine despre el. 

— Frumos loc aveţi aici. 

— Mulţumesc. 

Rosenberg i-a făcut semn să intre prin una dintre uşile mari, 
ce dădeau spre grădină. În secolul al XVIII-lea, deschiderile 
sale largi ofereau lumină şi căldură plantelor exotice în timpul 
iernii. O altă lume, dispărută. 

— Deci aţi venit să ne ajutaţi? Poate ar trebui să-i trimit 
lui Himmler o piesă de artă să-i mulţumesc că aţi venit, ce 
părere aveţi? a continuat Rosenberg. Trebuie să-i cunoaşteţi 
gusturile. Este mai mult atras de pictură sau de sculptură? Mai 
degrabă Renaşterea italiană sau Secolul de Aur spaniol? 

— Nu sunt suficient de apropiat de Reichsführer pentru a 
vă răspunde. Evitaţi doar să-i trimiteţi o natură moartă. 

Chipul viitorului ministru s-a luminat într-un zâmbet în 
formă de semilună. 

— Ah, umor francez subtil. Dar spuneţi-mi: sunteţi la fel 
de talentat în artă aşa cum spun oamenii? Mi-ar plăcea să vă 
supun la un test. 

Arătă cu mâna spre un tablou aşezat pe perete. Tristan 
recunoscu un Corot. 

Pe un zid ocru în partea de jos, un copil privea un peisaj 
rural încadrat de chiparoşi lungi. Domul roşu al unei biserici 
ieşea dintr-un aranjament de lumini întrepătrunse ale unor 
acoperişuri, fiecare lumină strălucind cu o reflexie aurie sub 
un soare implacabil de vară. 

— Jean-Baptiste Corot. Perioada sa italiană. Fără îndoială 
o vedere din Florenţa dinspre grădinile Boboli. 

— Acum înţeleg mai bine de ce v-a angajat Reichsfiihrer-ul, 
a apreciat Rosenberg. 

— lar eu înţeleg mai bine de ce m-a trimis să stau lângă 
dumneavoastră. 

— De data asta, umorul dumneavoastră îmi scapă, Herr 
Marcas. 

— Originalul acestei picturi se află în Statele Unite şi, cum 
mă îndoiesc că v-aţi făcut cumpărăturile la Metropolitan 
Museum din New York, găsesc că este o simplă copie. 

Viitorul ministru lovi de furie podeaua pavată cu mar- 
mură albă. 

— Oamenii mei l-au cumpărat de la un pungaş francez. ÎI 
avea de la o familie de evrei fugită din Paris. 

— Dacă aş fi în locul dumneavoastră aş schimba furnizorul. 
Corot este pictorul cu cele mai multe falsuri vândute în lumea 
artei. Se estimează că mai mult de jumătate dintre operele cu 
semnătura sa nu au ieşit niciodată din atelierul lui. 

Rosenberg se uita la tablou de parcă s-ar fi trezit dintr-un 
coşmar. Ce s-ar fi întâmplat dacă înşelăciunea ar fi fost des- 
coperită când tabloul era atârnat în viitorul muzeu al lui 
Hitler? Nici măcar nu îndrăznea să se gândească la asta. 
Francezul tocmai îl salvase de la o catastrofă. 

— Se spune că sunteţi şi un detectiv foarte bun. Se pare 
că în Spania aţi făcut minuni. 

— Totul depinde de ceea ce trebuie să caut. 

— Mi-ar plăcea să găsiţi pentru mine un colecţionar discret 
care s-a evaporat chiar când îi scotoceam domiciliul, pe strada 
Varenne, unde nu am găsit nimic, de alfel. 

Tristan aproape că zâmbi. În timpul Războiului Civil 
Spaniol, a cunoscut adevăraţi maeştri ai săpăturilor. Bărbaţii 
capabili să descopere rezerve de hrană într-o fermă înfometată 
sau un depozit de bijuterii într-un palat devastat de hoarde de 
soldaţi beţi. A stat pe lângă ei, a participat şi a învăţat multe. 

— Pentru că aţi căutat prost. 

— Credeţi că o puteţi face mai bine decât noi? spuse 
Rosenberg ironic. 

— Depinde în primul rând de anumiţi factori umani. 
Colecţionarul dumneavoastră are familie, copii de exemplu? 

— Da, un fiu care se ascunde la Paris. Nu l-am scos încă 
din bârlog. 

Tristan aruncă o privire prin grădină. Văzut printre copaci, 
cerul devenea din ce în ce mai albastru. Trebuia să meargă la 
Paris. La mai bine de trei ani de când respirase aerul capitalei. 

— Atunci există şansa să găsim o pistă. 

— Nu înţeleg, a răspuns Rosenberg, care tocmai îşi aprin- 
sese din nou o ţigară. 

— Imaginaţi-vă că sunteţi un colecţionar căutat intens. 
Instinctiv, ştiţi că dacă aţi ascunde ceva, şansele de a mai da 
de acel lucru sunt foarte mici. Dar aveţi un fiu. Aşa că jucaţi 
singura carte rămasă, cea a viitorului: îi lăsaţi lui un semn. Un 
semn pe care doar el îl va înţelege. 

— Dar unde? În apartament? 

— Da, pentru că acolo va merge prima dată fiul la întoar- 
cere. Şi va căuta şi el, convins că tatăl său nu a dispărut fără 
să-i lase măcar un indiciu. 

Rosenberg trase adânc din ţigară. Logica l-a fascinat mereu, 
chiar dacă a folosit-o într-un mod deviant în atacurile sale 
împotriva evreilor. Dar argumentaţia, oricât de convingătoare 
ar fi, nu era de ajuns. 

— Mergem direct la apartament. Abia aştept să vă văd în 
acţiune. Dar mai întâi trebuie să dau câteva ordine. 

S-a îndreptat spre o scară în spirală care ducea la etaj. 
Tristan a rămas singur în oranjerie. Chiar dacă vizita la 
Rosenberg îl deranja, se simţea mai în siguranţă lucrând alături 

de el decât la sediul Ahnenerbe din Berlin. Dacă lui Erika i-ar 
reveni memoria sau dacă SS-iştii începeau să devină prea 
băgăcioşi, cel puţin aici, la Paris, ar avea şansa să scape. 

— Domnule Marcas, ne aşteaptă o maşină. 

Tristan nu a avut timp să se adâncească în alte gânduri 
legate de viitorul său. A traversat parcul în compania lui 
Rosenberg, apoi a urcat pe bancheta din spate a vehiculului. 
Maşina a demarat imediat. S-a surprins zâmbind de propria 
frică. Şi dacă, totuşi, nu găsea nimic? 


Strada Varenne 


Tristan nu văzuse niciodată Parisul atât de pustiu. 

La colţul străzii Soufflot cu bulevardul Saint-Michel, unde 
traficul era de obicei intens şi tumultuos, treceau doar câteva 
maşini, apoi se îndepărtau cu viteză, gri şi discrete, spre des- 
tinaţii necunoscute. Marcas a coborât fereastra când au intrat 
pe strada Vaugirard, iar tăcerea l-a izbit: se auzeau păsările 
ciripind în frunzişul parcului Luxembourg, dar trotuarele erau 
pustii. Rarii trecători se lipeau de pereţi de parcă le-ar fi fost 
frică de propria umbră. Francezului nu-i venea să creadă: 
oraşul său, capitala lui, ocupată, umilită, desfigurată. În piaţa 
Saint-Sulpice, soldaţii în permisie îşi făceau fotografii în faţa 
fântânii. Parisul nu mai exista, scufundat într-un val gri care 
cangrenase totul. La intersecţia străzii Four a remarcat sem- 
nalizarea impusă de ocupant, panouri cu litere gotice ce ofi- 
cializau că de acum înainte capitala-lumină devenise un oraş 
al umbrei, al nazismului întins în toată Europa. 

— Aproape că am ajuns, spuse Rosenberg. Mi-am anunţat 
oamenii, ca să vină şi ei. 

— Cum v-aţi recrutat echipa? întrebă Tristan. Arhivişti, 
universitari? 

Faţa de Lună a izbucnit în râs. Tristan a observat că avea 
dinţi mici, abia mijiţi deasupra gingiilor. 

— Nu sunt chiar nişte intelectuali. Şi vă veţi da seama 
curând. 


Imobilul unde se afla apartamentul colecţionarului căutat 
de ei era în faţa intrării de la Muzeul Rodin. Puteai ajunge acolo 
traversând o curte interioară care cunoscuse şi zile mai bune. 
Ca şi scara, de altfel, cu treptele ei tocite. Întreaga clădire 
semăna cu Franţa, degradată şi prăbuşită. Până şi preşul de la 
uşă părea distrus definitiv din cauza tălpilor germane şterse 
de el. Tristan avea impresia că întregul oraş căpătase culoarea 
verde-gri a uniformelor ocupantului. Pe palier stătea un bărbat 
identificat imediat de Marcas drept colaborator francez al 
naziştilor. 

— Vi-l prezint pe Marcel Pilorges, mai cunoscut sub 
numele de Bătăuşul, anunţă Rosenberg. 

Tristan a înţeles imediat şi de ce i se spunea aşa: colabora- 
torul i-a strivit oasele când i-a strâns palma. 

— Prietenul nostru Marcel este fost boxer. O calitate foarte 
utilă atunci când vrei să discuţi cu proprietarii operelor de 
artă. Ştiţi şi dumneavoastră cum sunt colecţionarii, mereu un 
pic cam secretoşi. 

— Şi presupun că în compania lui Marcel, le vine subit 
cheful să vorbească de Rubens şi de Modigliani, nu? 

— Nu vă putem ascunde nimic, dar concentraţi-vă acum 
asupra apartamentului. 

După un scurt coridor, au intrat într-un living mare, cu 
ferestre înalte ce dădeau spre strada Varenne. Tristan a fost 

imediat surprins de un detaliu. Pe pereţii acoperiţi cu țesătură 
vişinie nu era nicio urmă de culoare mai strălucitoare. Totuşi, 
când picturile rămân ani de zile agăţate, peretele îşi păstrează, 
sub formă de pătrat sau de dreptunghi, culoarea iniţială nede- 
colorată de la lumină. În mod evident, pe pereţi nu fusese 
agăţat niciun tablou. Marcas s-a îndreptat spre şemineu. Nici 
partea laterală din marmură nu avea vreo urmă de socluri, de 
parcă nu fusese niciodată aşezată acolo vreo statuetă. Tristan 
a înţeles că fusese dus de nas. 

— Dacă tot nu căutăm nici tablouri, nici sculpturi, îmi 
puteţi spune ce trebuie să găsesc? 

Faţă de Lună l-a privit şocat. 

— De unde ştiţi? 

— Aţi spus-o singur: sunt un detectiv fin, dar dacă vreţi 
să continuăm împreună, va trebui să-mi răspundeţi la între- 
bări. În casa cui ne aflăm acum? 

— De fapt, proprietarul nu este chiar un colecţionar. 

Rosenberg i-a făcut semn lui Tristan să se aşeze pe canapea. 
Sosise ceasul confidenţelor. 

— Proprietarul apartamentului se numeşte Vassili Gurdjief. 
Până săptămâna trecută, a predat limba rusă la liceul privat 
de fete de pe strada Oudinot. Ce putem spune este că nu a 
avut multe eleve... 

De data aceasta, Tristan a fost cel care nu a înţeles. De ce 
au fost echipele lui Rosenberg interesate de un tip atât de şters? 

— Femeia de la poartă l-a denunţat, pentru că nu înţelegea 
cum un simplu profesor putea să-şi plătească un astfel de apar- 
tament pe strada Varenne. Şi cum credea că el este evreu... 

— Evident! 

— ...Doar că autorităţile franceze au deja prea multe pe 
cap cu evreii adevăraţi şi nu sunt preocupate de unul fals. Pe 

scurt, dosarul lui a ajuns să cadă în mâinile noastre şi, la fel ca 
şi femeia de la pază, ne-am pus întrebarea corectă: de unde 
au venit banii care i-au permis acestui necunoscut banal să-şi 
permită un apartament în unul dintre cele mai frumoase car- 
tiere ale capitalei? 

Rosenberg i-a întins lui Tristan o fotografie. În ea se vedea 
un bărbat purtând o pălărie şi pantofi albi, ajutând un copil 
plăpând, îmbrăcat într-un costum de marinar, să se urce pe o 
bicicletă. 

— Fotografia a fost făcută în vara anului 1914. Adultul 
este Vassili Gurdjief. 

— Şi copilul? nu s-a putut abtine Tristan să nu întrebe. 

— Vi-l prezint pe Alexei Romanov, moştenitorul coroa- 
nei ruse. 


12 


Londra 
Morga din East Ham 
Iulie 1942 


Primul cadavru era întins pe masa de metal, acoperit pe 
trei sferturi cu o folie de plastic neagră din care apărea, în 
contrast, chipul sidefat al lui Rosemary Benton. Parcă întine- 
rise cu zece ani, până şi cearcănele i se albiseră. Pe masa ală- 
turată se odihnea o altă femeie, brunetă, mai în vârstă, la vreo 
şaizeci de ani, cu trupul dezvăluit în nuditatea sa deplină. Pe 
lângă prezenţa lor simultană în al doilea subsol al morgii East 
Ham, cele două cadavre mai aveau un lucru în comun. O 
svastică gravată pe frunte. 

Laure şi Malorley îl priveau de la o distanţă respectuoasă 
pe medicul-şef legist aplecat asupra lui Rosemary Benton. 
Medicul se ridica la intervale regulate şi examina un vraf de 
hârtii pe care l-a pus până la urmă pe burta victimei. Părea 
plictisit. 

— Să tragem concluziile, domnule comandant. Aşa cum 
mi-aţi cerut, am efectuat o examinare comparativă a acestor 
două cadavre, precum şi a tinerei găsite în urmă cu şase luni 

în Cimitirul Tower. Chiar dacă pentru cea din urmă nu am 
putut decât să citesc raportul distinsului meu coleg. 

Sir Bentley Purchase îşi scoate ochelarii subțiri şi îşi suflă 
zgomotos nasul în batistă. 

— Să capeti o răceală într-o morgă nu este chiar nedemn 
de un profesionist ca mine, nu? 

Medicul-şef legist era un bărbat la vreo cincizeci de ani, 
rotunjor şi cu un chip pe care l-ai putea califica drept jovial, 
dacă nu ar fi fost privirea lui puţin cam prea serioasă. 

— Ce părere aveţi? îl întrebă Malorley. Acelaşi ucigaş este 
responsabil de cele trei asasinate? 

Sir Purchase a luat un aer plictisit. 

— Da, fără ezitare, pentru cele două corpuri de aici. Pentru 
cel mai vechi, nu mă pot pronunţa cu certitudine. Raportul 
confratelui meu este prea succint, iar cadavrul defunctei a fost 
incinerat de multă vreme. 

— Şi pe o scară a probabilității? 

— Designul de pe frunte este acelaşi, asta este sigur. 
Fotografia, ataşată la dosar, a cadavrului descoperit în Cimitirul 
Tower este explicită. Dar oricine le-ar fi putut măcelări pe 
aceste femei în acelaşi mod. Mai ales că în presa vremii au 
apărut fotografii. Între noi fie vorba, să tatuezi o svastică cu 
un cuţit pe frunte nu este încă la fel de sofisticat ca eviscera- 
rea unei prostituate aşa cum a făcut-o bătrânul Jack 
Spintecătorul. Ah, ah, ah... 

Mândru de tirada lui, a izbucnit în hohote de râs. l-a 
răspuns tăcerea îngheţată a interlocutorilor. Medicul legist a 
tuşit şi a redevenit serios. 

— Ei bine... Ca să răspund la întrebarea dumneavoastră, 
aş spune treizeci la sută asemănare din cauza formei tăieturi- 
lor care mi se par diferite. După părerea mea, nu este acelaşi 

asasin. Le-am răspuns la fel inspectorilor de la Yard care au 
venit să mă consulte ieri. 

S-a dus apoi la un robinet, a lăsat să curgă un jet de apă 
curată şi şi-a frecat mâinile cu o bucată mare de săpun 
maroniu. 

— Îmi pare rău că nu pot să vă fiu mai de folos. Vă însoțesc. 

Laure a mulţumit cerului că i-a îndeplinit dorinţele. Încă 
puţin dacă mai stătea la morgă ar fi ajuns la toaletă, vărsân- 
du-şi măruntaiele. Mirosul, mai presus de toate, era imposibil 
de suportat, un amestec de carne în putrefacție şi dezinfectant 
acru. Au ieşit din sala principală şi au luat un lift pentru a 
ajunge la parter. 

— Am impresia că dommnişoara nu prea gustă ospitalitatea 
mea, glumi medicul legist. 

— Cine ar putea să o guste... 

— Aţi avut noroc, că dacă aţi fi venit după raidurile intense 
ale Blitz-ului, aţi fi dat de o mulţime de cadavre. Bărbaţi, femei, 
copii... Erau îngrămădiţi peste tot. Până şi camerele frigorifice 
din abatoare au fost rechiziţionate, iar morgile au fost folosite 
doar ca zone de tranzit. S-a calmat de când... 

Medicul legist i-a însoţit până la ieşire, apoi şi-a luat rămas- 
bun cu un gest amical. 

— Să-l salutaţi şi pe domnul prim-ministru dacă vă întâl- 
niţi cu el. L-am cunoscut bine la un moment dat. Am făcut 
parte din acelaşi club al iubitorilor de trabucuri. 

— Îi voi spune negreşit, minţi Malorley. 

Comandantul a aşteptat ca bărbatul să se îndepărteze, pe 
urmă s-a întors către subordonata sa. 

— Sir Purchase nu crede că ucigaşul este acelaşi. Eşti mai 
liniştită acum? 

Începea să plouă mărunt. Laure şi-a ridicat capul spre cerul 
plumburiu şi a lăsat apa să-i curgă pe faţă. De când locuia în 
Londra, învățase să iubească ploaia. 

— Nu chiar, poate că i-ai cerut să facă mica regie ca să nu 
te mai deranjez. 

— Devii paranoică. 

— Şi a cui este vina? Antrenamentul de la S.O.E. m-a 
învăţat să nu am încredere în nimeni. 

Malorley a ridicat din umeri. 

— Eşti încăpăţânată... Oricum, vom şti sigur, Crowley 
trebuie să meargă la Moira O'Connor pentru a-i oferi filmele 
Operațiunii Witchfall. El va profita de ocazie ca să o iscodească 
despre crime. 

— Şi tu chiar crezi serios că îi va spune ceva? 

— Prietenul nostru, magul, poate fi convingător uneori. 
De altfel, mi-ar plăcea să mergi cu el, să ne asigurăm că va ieşi 
viu de acolo. 

Laure a dat din cap. 

— Doar că... trebuie să mă întâlnesc cu prietenii la ora 
nouă. Era vorba de permisia mea... Nu ai putea trimite pe 
altcineva? 

— Nu are încredere în multă lume. Pe tine te place mult. 
Toată treaba nu va dura mai mult de câteva ore. Mi-a spus că 
trebuie să se ducă la un vernisaj la Galeria Leicester Square şi 
pe urmă se va duce să fileze la Hellfire. 

— Ce trebuie să fac? 

— Mergi cu el la obligaţia mondenă, pe urmă însoţeşte-l 
la club, dar nu intra acolo. La colţul străzii care dă în Hellfire 
este o cabină telefonică. Sună-mă când îl vei vedea ieşind. Vei 
avea suficient timp să te întâlneşti cu prietenii după aceea. 

— Pot să trec taxiul la nota de plată? 

— Nu. 


— Chiar că eşti un ticălos. 


Cartierul Battersea 


Coşurile gigantice de la Battersea Power Station aruncau 
fără încetare în aer suflul lor întunecat şi otrăvitor, În anumite 
zile, norii de fum erau aşa de încărcaţi de gaze toxice încât 
ascundeau soarele deasupra imobilelor dispuse în cerc. 
Locuitorii cartierului îi blestemau pe cei care au ales zona 
malului stâng al Tamisei pentru a construi un monstru 
industrial. 

Stând la volanul camionetei de livrare de legume parcat 
la câteva case de mastodont, Conrad nu-şi ascundea admiraţia. 

— Cea mai mare centrală electrică pe cărbuni din lume. 
Ce creaţie magnifică, i-a spus însoţitoarei sale de alături. 

— Nu... Mi se pare urâtă de moarte. Un rahat din cără- 
midă şi fier care-şi scuipă otrava în aer. Nu vei reuşi niciodată 
să mă convingi. 

— lată un punct de divergență dintre noi. Sunt ca 
Fiihrer-ul, cred că omul arian trebuie să-şi depăşească limitele. 
În arhitectură, în ştiinţă, în artă şi, de asemenea, la război. 
Omul superior, occidental, se realizează într-o tehnologie 
superioară. Dar tu eşti mai degrabă ca Heinrich Himmler. 
Apreciază progresul, dar în adâncul sufletului său ar vrea ca 
arienii să devină din nou fermieri şi agricultori. Să reînnoade 
legătura cu pământul strămoşilor şi cu ciclul de anotimpuri, 
departe de oraşele poluate. 

Tânăra şi-a aranjat părul în oglinda retrovizoare. 

— O femeie cuminte. Ar fi trebuit să vadă lumina zilei în 
Germania, în loc să se nască în această ţară reacționară şi 
coruptă. Eu... 

Se opri brusc. Tocmai observase un bărbat la vreo patruzeci 
de ani venind în direcţia lor. Mergea pe strada pustie, cu şapca 
bine fixată pe cap, cu o ţigară înfiptă în colţul buzelor. Purta 
un fel de geantă de piele atârnată peste umăr. 

— Ce zici de candidatul acesta, Conrad? 

Neamţul s-a aplecat pentru a distinge mai bine bărbatul 
de pe trotuar. 

— Nu prea-mi vine să-l elimin. Are cap de arian. Şi pe 
urmă, este un muncitor, iar eu am cel mai mare respect pentru 
proletari. Aş prefera să mă ocup de un bancher sau de un 
negustor. 

— Muncitorii englezi sunt nişte imbecili, răspunse Suzan 
cu un ton sec. Sir Mosley a încercat să-i înroleze în Cămăşile 
Negre, dar cretinii i-au ales în masă pe cei de la Partidul 
Muncitoresc. Pe urmă, dacă vrei un bancher, să ştii că acesta 
nu este chiar cartierul lor. Ei lucrează în City, în cealaltă parte 
a Tamisei. 

— Mosley al tău este un clovn, nu a avut niciodată carisma 
Fihrer-ului sau a lui Mussolini. 

— Ajunge, Conrad! Nu mai avem timp să ne certăm pe 
politică. Este nevoie să trecem la treabă în seara asta şi am stat 
destul de mult aici, într-un loc mizerabil. Treci pe poziţie. 

Suzan a deschis portiera şi s-a uitat în jur, lotul era pustiu. 
L-a chemat pe bărbat cu un gest larg din mână. 

— Ajutor! Vă rog! 

Tipul a iuţit paşii pentru a ajunge la ea. 

— Ce-aţi păţit? a întrebat aruncând în trecere o privire în 
decolteul fetei. 

— Nu ştiu ce-a păţit prietenul meu. Conducea şi s-a prăbu- 
şit pe volan. Nu ştiu ce să fac. 

Conrad se întinsese pe cele două scaune şi gemea de durere 
de parcă trecuse un tanc peste el. Muncitorul a urcat pe scara 
camionului şi a aruncat un ochi înăuntru. 

— Nu sunt medic, dar se pare că îi este foarte rău. Ar trebui 
dus la spital, eu... 

Nu a reuşit să-şi ducă fraza până la capăt şi s-a prăbuşit. În 
spatele lui, Suzan era cu o bâtă în mână. Conrad s-a îndreptat 
rapid, a scos o seringă din cutia de scule şi a înfipt-o în gâtul 
tipului. 

În mai puţin de două minute, aruncaseră în spatele scau- 
nelor corpul muncitorului. Maşina a demarat în trombă. 

— Păcat. Amărâtul ăsta părea să aibă o zestre genetică 
bună, şopti Conrad. Craniu dolicocefal, ochi gri... O mare 
pierdere. 

— Ce vorbeşti, mirosea a alcool! Şi chiar dacă ar fi cum 
spui tu, era un tip ciudat. 

Femeia s-a afundat şi mai tare în scaun, pe urmă şi-a pus 
picioarele pe bord. A scos un oftat prelung. 

— Cât va mai dura misiunea aceasta, Conrad? Nu sunt 
sigură că vreau să mai continui. M-am angajat pentru un ideal. 
La o adică, aş înţelege să-i omor pe duşmanii Reich-ului, dar 
s-o fac chiar şi cu nişte oameni obişnuiţi. Nu-i prea glorios. 

— Agşa-i la război, Suzan. Eşti o combatantă, iar victimele 
noastre sunt soldaţii inamici căzuţi pe front. 

— Ştiu, mi-ai mai spus-o. Dar alaltăieri, cu Rosemary 
Benton, am avut ca un cuţit în inimă. Era o englezoaică de 
ispravă. Mi-a amintit de mătuşa mea. Febleţea ta sunt prole- 
tarii, a mea soțiile... 

— Nu trebuie să cedezi, misiunea noastră trece înaintea 
consideraţiilor morale, spuse Conrad. Dar nu va mai dura 
mult, iubire. Nu va mai dura. 

Ea şi-a sprijinit capul pe umărul lui şi l-a mângâiat pe 
antebraţ. 

— Să nu-ţi uiţi promisiunea... Ah, Germania! O casă la 
München cu o grădină frumoasă şi un câine. Abia aştept să-ţi 
fac copii frumoşi, să-ţi pregătesc mâncăruri bune când te vei 
întoarce acasă în permisie. 

— Vei fi o soţie exemplară, mein liebling. Te voi duce în 
Paradis, ţi-o promit. 


13 


Paris 
Strada Varenne 


Tristan ţinea fotografia în mâini. Copilul cu părul castaniu 
care încerca să meargă pe bicicletă trebuie să fi avut în jur de 
zece ani, dar ceea ce frapa, dincolo de înfăţişarea lui slabă, era 
privirea lui, extrem de îngrijorată. Aflat lângă el, adultul îl 
sprijinea cu grijă, de parcă i-ar fi fost teamă să nu se prăbuşească. 

— Vassili Gurdjief a fost preceptorul ţareviciului Alexei, 
fiul ultimului împărat al tuturor ruşilor. 

— Şi cum a ajuns în Franţa? 

— În timpul preluării puterii de către comunişti, ţarul 
Nicolae a fost arestat împreună cu întreaga sa familie şi plasat 
în arest la domiciliu, supravegheat îndeaproape de poliţia 
secretă sovietică. 

Tristan arătă cu degetul spre băiat. 

— Alexei era bolnav, hemofilic. Cea mai mică rană, cea 
mai mică sângerare îi putea fi fatală. În ceea ce priveşte spe- 
ranţa lui de viaţă, nu depăşea douăzeci de ani. De aceea comu- 
niştii au aprobat ca preceptorul său, Vassili, să stea aproape 
de el. Fără îndoială că se gândeau să-l ţină în viaţă pentru a 

servi drept monedă de schimb dacă lucrurile mergeau prost 
pentru ei. 

Marcas se uită din nou la copil cu privirea lui la fel de 
întunecată ca o fântână. Condamnat deja la moarte de boală, 
devenise victima furiei oamenilor. Faptul că s-a născut moş- 
tenitor al unei coroane nu l-a ajutat, ci dimpotrivă, l-a arun- 
cat cu totul într-o nenorocire. 

— Ce s-a întâmplat cu el? 

— În noaptea de 17 iulie 1917 s-a dat ordinul ca familia 
imperială să fie ucisă. Comuniştii, conduşi de Lenin, se temeau 
că ţarul şi poporul său vor fi eliberaţi de susţinătorii lor. Alexei 
va fi împuşcat împreună cu toţi ceilalţi membri ai familiei. 

— Având în vedere starea lui de sănătate, moartea lui tre- 
buie să fi fost foarte rapidă. Măcar nu a mai avut timp să se 
chinuie, remarcă Tristan. 

Rosenberg clătină din cap 

— Dimpotrivă, a supravieţuit primei salve. Unul dintre 
ucigaşi a încercat să-l termine golind în el un întreg încărcător 
şi tot nu a murit pe loc. A trebuit să-l ucidă cu încă două 
gloanţe în cap. 

— Jar preceptorul lui? 

— Nu a făcut parte din cele unsprezece victime. 

Pentru Tristan explicaţia a devenit evidentă şi a început 
să întrevadă ceea ce i-a interesat pe nazişti în tragedia petre- 
cută cu mai bine de un sfert de secol în urmă. 

— Ceea ce înseamnă deci că a scăpat înainte: bolşevicii 
nu ar fi lăsat niciodată să scape un martor al masacrului lor. 

Cu un gest discret, Faţă de Lună a dat din cap înainte de 
a continua: 

— În acel moment nu existau decât două posibilităţi: fie 
Gurdjief a presimţit că situaţia va deveni critică şi a fugit 

pentru a-şi salva pielea. Susţinătorii ţarului se aflau la doar 
câţiva kilometri distanţă, ar fi putut să li se alăture... 

— ...Fie a fugit la ordinul ţarului şi a luat ceva cu el. Şi 
aceasta este presupunerea ta, afirmă Marcas. Şi acum vreţi ca 
eu să găsesc acel ceva. 

Marcel tocmai se întorsese în apartament. S-a apropiat de 
perete, între şemineu şi fereastră, apoi a început să-l ciocă- 
nească. Dar sunetele, înăbuşite şi rămase fără ecou, erau peste 
tot la fel. Nu era nicio ascunzătoare în perete. 

— Marcel este un vechi legionar. A servit în Africa de 
Nord. Este obişnuit cu căutări ample şi este foarte supărat că 
nu a găsit nimic. O resimte ca pe o ofensă personală. 

Tristan ridică din umeri. Numai naziştii ar putea spune aşa 
ceva. Setea lor de superioritate e aşa de mare încât nu suportă 
nici cel mai mic eşec. 

— Adevărata întrebare este: de fapt, ce căutaţi? 

Rosenberg nu a răspuns. Marcas s-a întrebat dacă nu 
cumva caută documente compromiţătoare care i-ar putea 
implica pe sovietici. Într-o perioadă când Statele Unite, 
intrând în război, urmau să-şi intensifice ajutorul pentru 
U.R.S.S., dezvăluirea unui scandal ar putea compromite livră- 
rile de arme şi echipamente. Şi se putea conta pe Goebbels 
pentru a declanşa o campanie media cu repercusiuni inter- 
naţionale. 

Şi dacă Himmler, mai bine informat decât pretindea, ar fi 
căutat să obţină documentele înaintea tuturor şi l-ar fi trimis 
pe Marcas să le recupereze? Întrucât Rosenberg era încă tot 
tăcut, Tristan a decis să treacă la ofensivă. 

— Orice aţi căuta, Gurdjief a vândut deja o parte din ceea 
ce a primit. Altfel, cum ne putem explica faptul că a reuşit să 
achiziţioneze un astfel de apartament? 

Viitorul ministru pocni din degete. Marcel apăru cu o ser- 
vietă din piele cu ştampila vulturului decorată cu o svastică. 

— Am pus mâna pe asta! 

În faţa ochilor uluiti ai lui Tristan, a pus un şerveţel pe masă. 

— Desfă-l! 

A ieşit la iveală o perlă roz, aşezată într-o carcasă de aur. 
Mărimea perlei şi strălucirea culorilor erau excepţionale. 
Rosenberg i-a întins o lupă. 

— Priveşte şi în interiorul inelului. 

Francezul a recunoscut imediat caracterele chirilice. 

— Este inelul de logodnă dat de împăratul Rusiei viitoarei 
sale soţii. Bijuteria preferată a împărătesei. Am găsit-o în rezer- 
vele unui bijutier din Piaţa Vendôme. După o scurtă întâlnire 
cu Marcel, bijutierul nu a avut nicio reţinere în a da în vileag 
numele lui Vassili. Aşa am ajuns noi aici. 

— Sunteţi deci convins că a fugit din Rusia luând cu el 
bijuteriile familiei imperiale? 

Rosenberg a reambalat cu grijă perla. 

— Dacă împărăteasa a fost de acord să se despartă de inelul 
ei de logodnă, înseamnă că acest Vassili trebuia să ia cu el 
toate bijuteriile Romanovilor. O avere colosală. lar Reichul 
are nevoie de bani. 

Faţă de Lună s-a apropiat de interlocutor mai mult pentru 
a vorbi mai încet. 

— Aş zice că este o unică ocazie pentru mine de a reintra 
în grațiile Fiihrer-ului nostru. 

Dacă nu pun eu mâna pe avere înaintea ta, gândi Tristan. 
De parcă i-ar fi ghicit gândurile, Rosenberg l-a atenţionat: 

— Şi dacă v-ar trece prin cap ideea sinucigaşă de a mă fura 
în favoarea şefului dumneavoastră — fostul crescător de 

păsări —, Marcel va fi bucuros să vă demonstreze unele dintre 
talentele sale... 

— Dacă este la fel de înzestrat la bătaie pe cât este la 
creier..., ironiză Tristan. 

— Umorul dumneavoastră nu mă mai distrează, Herr 
Marcas. Sunteţi aici ca să daţi de urma unui indiciu, deci 
găsiţi-l! 

Tristan s-a ridicat. 

— Ştiţi unde este camera copilului? 

— La capătul celui de-al doilea hol. 

Când s-a deschis uşa, Marcas a constatat dezastrul. Biroul 
fusese rupt, sertarele sparte, patul răsturnat şi salteaua tăiată 
dintr-o parte în alta. 

— Acesta-i stilul Marcel, nu? 

— Arătaţi-ne că al dumneavoastră este mai bun! răspunse 
Rosenberg. 

— Majoritatea copiilor au un loc ascuns în camera lor, 
acolo unde-şi ţin cele mai frumoase bile, soldăţeii în miniatură. 
Un loc cunoscut şi respectat de toţi părinţii, desigur. Dacă 
Vassili a lăsat un mesaj pentru fiul său, în acel loc l-ar fi pitit. 

Colaboratorul a ridicat din umeri. 

— Am scotocit tot, fiecare piesă de mobilier. 

— Înseamnă că ascunzătoarea este tot în cameră. Intactă. 

— Am ciocănit şi pereţii, nu este nimic. 

— Un copil nu-şi ascunde secretele sub podea sau în tapiţe- 
rie. Ascunzătoarea trebuie să-i fie întotdeauna la îndemână. 
Este deci nevoie ca ea să aibă o intrare accesibilă. 

Tristan s-a aşezat în genunchi pe podea. 

— Ce faceţi? l-a întrebat Rosenberg. 

— Mă pun la nivelul privirii unui copil. 

Marcel demontase deja pavajul hornului. Marcas a verifi- 
cat rosturile dintre cărămizile căminului de ardere. O cără- 
midă putea fi detaşabilă. Iar rosturile puteau fi uşor de imitat 
cu pastă de dinţi înnegrită cu cenuşă. Dar oricât a încercat să 
le deplaseze, niciuna nu s-a mişcat. 

— Nu mai există decât două soluţii: lambriurile din lemn 
care căptuşesc pereţii şi plăcile de parchet. 

— Mă ocup eu de lambriuri, anunţă Marcel în timp ce îşi 
scoase un cuţit pentru a le desface de pe pereţi. 

Marcas şi-a scos pantofii şi a palpat parchetul cu picioarele 
goale. Plăcile erau toate de aceeaşi dimensiune. Nimic nu 
părea că le deosebeşte. Dacă o placă ar fi fost mişcată, ar fi fost 
mai puţin praf pe spaţiile de îmbinare din jurul ei. Marcel 
arunca fiecare lambriu, unul câte unul, sub privirea inchizi- 
torială a lui Rosenberg. 

— Ne faceţi să ne pierdem timpul, Herr Marcas. Nu există 
nimic în această cameră şi nici în apartamentul întreg. O vizu- 
ină goală. 

— Unde era amplasat patul? 

Marcel a făcut un gest vag. Tristan s-a apropiat de locul 
indicat şi a văzut urma picioarelor patului. A fost ultima lui 
şansă. S-a pus în genunchi şi a explorat metodic parchetul. 
Colaboratorul aproape că terminase de smuls ultimul lambriu 
din lemn. Şi-a înfipt prea adânc lama şi aceasta s-a împiedicat 
de o umflătură din perete. Cuţitul a sărit şi a căzut lângă 
Tristan, care s-a îndepărtat brusc pentru a-l evita. Cotul lui a 
lovit câteva plăci care s-au prăbuşit într-un vârtej de praf. Faţă 
de Lună s-a repezit. 

— La naiba, Marcas, aţi găsit-o! 

Marcel şi-a băgat mâna în gaură şi a scos un obiect învelit 
într-o cârpă înnegrită. 

— Drace, asta cântăreşte o tonă, nu alta! 

O piatră scăpată din cârpă a căzut pe podea. Tristan a 
întors-o. Era o cărămidă calcaroasă, ca acelea folosite pentru 
a construi ziduri. Pe faţa mai largă a cărămizii era gravat cu 
litere negre: 


„G G77 


Rosenberg s-a apropiat. 

— Dacă m-aş lua după raţionamentul dumneavoastră care 
s-a dovedit corect până acum, atunci această inscripţie ne va 
conduce la Gurdjief? 

— Dacă are vreo importanţă pentru băiat, însemnă că are 
şi pentru noi, a spus Marcas. 

Marcel a luat piatra şi a învelit-o din nou în cârpă înainte 
de a deschide geamul pentru a-l anunţa pe şofer să pornească 
maşina. 

— Vă las timp până mâine pentru a face piatra să vor- 
bească, anunţă Rosenberg. 

— Nici nu se pune problema. Voi face cercetări mai amă- 
nunţite şi am nevoie de mai mult timp. Doar dacă nu doriţi 
să-l anunţ pe Reichsfiihrer, îi plac foarte mult misterele, 
codurile... 

— Ajunge. Ne întoarcem la oranjerie. Marcel, rămâi aici 
până îţi trimit un grup care să te înlocuiască. Trebuie să 

supraveghem apartamentul, Vassili sau fiul lui ar putea să se 
întoarcă. 

Tristan a luat piatra. Era mai grea decât se aştepta. Cine a 
ales-o şi a scos-o din perete avea un motiv întemeiat. În timp 
ce ieşea pe uşă, Rosenberg s-a întors brusc. De obicei lipsiţi 
de expresie, ochii lui s-au însufleţit încet, ca ai unui şarpe. 

— Nu am terminat cu dumneavoastră, domnule Marcas: 
vă voi acorda douăzeci şi patru de ore. Dar mai întâi, îmi veţi 
dovedi loialitatea. Vă mai amintiţi de tabloul lui Corot? 

— De falsul Corot. 

— Exact. Înainte de a veni aici, le-am cerut oamenilor mei 
să mi-l aducă pe pungaşul care mi l-a vândut. Vă aşteaptă... 

— De ce pe mine? 

— Pentru că îl veţi face să mărturisească tot. 


14 


Londra 


Leicester Square 


Un cerber în smoking stătea chiar în faţa intrării în galeria 
12. Laure şi-a spus numele, aşa cum îi indicase Crowley la 
telefon. Gardianul i-a deschis uşa, oferindu-i un zâmbet 
cochet, În mod evident, micuța rochie de vară, cu un decolteu 
subtil şi buline albe, avea efect asupra bărbaţilor. Mulțumită, 
Laure i-a întors zâmbetul. Nu o purta pentru vernisaj, unde 
avea să facă doar o scurtă apariţie, ci în aşteptarea serii orga- 
nizate de prietena ei. 

Se uită la ceas. A venit la timp să-l recupereze pe mag şi 
să-l ducă la Hellfire. Şi apoi se va îndrepta direct spre centrul 
oraşului pentru a-şi începe permisia. Avea nevoie de relaxare. 
Dezvăluirile tulburătoare ale lui Malorley despre descoperirea, 
împreună cu tatăl lui Tristan, a Thule Borealis, apoi vizita la 
morgă îi afectaseră moralul. 

Galeria era plină. A încercat să-l descopere pe Crowley în 
mulţime, dar degeaba. Două expoziţii împărțeau spaţiile, una 
despre arta patriotică britanică şi cealaltă despre tarot şi ezote- 
rism. Ciocnirea culturilor, se gândi Laure în timp ce îşi croia 
drum prin mulţime. Nu era nevoie de cine ştie ce anchetă 

pentru a-l găsi pe Crowley. Tânăra a trecut într-o încăpere 
mare, cu pereţi lăcuiţi stacojii, unde erau expuse o serie de 
pânze mici, dreptunghiulare, de mărimea unei cărţi de artă. 
Cărţi de tarot. În mijlocul peretelui principal se vedeau graffiti 
cu litere negre. 

THOT 

Oaspeţii erau strânşi în grupuri mici, compacte. L-a zărit 
pe Crowley făcând pe fanfaronul printre femei de o anumită 
vârstă şi cu o înfăţişare distinsă. Privirile lor s-au încrucişat, 
iar bărbatul i-a făcut semn să aştepte. Laure i-a arătat mâna, 
cu degetele depărtate, pentru a-i transmite că mai avea drep- 
tul la cinci minute, apoi s-a relaxat admirând operele expuse. 

Ea ştia bine să identifice numele cărţilor de tarot. Lumea, 
Diavolul, Marea Preoteasă, Carul, Nebunul... Înainte de război, 
o prietenă a tatălui său din Marseille îi oferise un joc de tarot 
pentru ghicit şi s-a distrat puţin cu el înainte de a-l uita într-un 
sertar. Tablourile din faţa ochilor ei se îndepărtau în mod evi- 
dent de cărţile de joc originale, dar nu erau chiar dezagreabile 
privirii. 

S-a apropiat de un tablou reprezentând o femeie lungită, 
cu părul lung fluturând între două vaze. Fundalul era format 
dintr-un glob ceresc în centru şi o stea care se învârtea în 
partea de sus. La picioarele ei se zăreau blocuri de cristale 
stivuite. 

— Steaua... Nici nu puteaţi nimeri mai bine, domnişoară. 
Este una dintre cărţile cele mai benefice din tarot. 

Bărbatul care tocmai îi vorbise stătea lângă ea şi urmărea 
la rândul său cartea. Trebuie să fi avut vreo şaizeci de ani, părul 
scurt şi castaniu, un nas drept ca o statuie grecească şi o gură 
trasată fin. 

— Îmi pare rău, nu cred în divinitate, răspunse Laure. Dar 
găsesc remarcabilă această operă. 

— Nu vorbeam de prevestiri, ci de simboluri. În tarotul 
tradiţional, Steaua reprezintă simbolul speranţei, căutarea 
absolută care poate fi fericirea sau cunoaşterea ultimă. Spre 
ea trebuie să tindă orice fiinţă umană demnă de acest nume. 

S-a oprit şi s-a întors în faţa ei. Privit din faţă, chipul îi era 
mai puţin rece decât s-ar fi aşteptat femeia. 

— Dar nu am făcut încă ce trebuia: nu m-am prezentat. 
Sunt lordul Basil Corduran. Dumneavoastră sunteţi domni- 
şoara?... 

— laure. Doar atât. 

— Ei bine, dragă domnişoară Laure, îmi daţi voie să con- 
tinui decriptarea operei? 

— Desigur. Cu plăcere. 

Corduran şi-a întins degetul spre partea de sus a cărţii 
de tarot. 

— Observaţi prezenţa a trei heptagrame sau stele cu şapte 
colţuri, împrăştiate pe hartă. Vrăjitoarele Wicca numesc 
această variantă stelară steaua zânelor sau a elfilor. Protejează 
împotriva vrăjilor. Se găseşte şi în anumite manuscrise alchi- 
mice, fiecare punct al stelei corespunde uneia dintre cele şapte 
planete astronomice. Cabaliştii vă vor spune că septagrama 
reprezintă zilele săptămânii şi cei şapte îngeri păzitori ai tro- 
nului lui Dumnezeu. Steaua acordă puterea nelimitată a ener- 
giei cosmice iradiind prin corpul acestei tinere femei. Ar putea 
fi cartea dumneavoastră de apărare. 

— O să-i cer artistului un exemplar ca amuletă. 

— Pe riscurile şi pericolele dumneavoastră, îi răspunse 
bărbatul. 

Un zâmbet ironic îi încreţi gura. 

— De ce? 

— Diavolul se ascunde în detalii. Mai ales în acest joc 
expus. Vedeţi dumneavoastră, Lady Frieda Harris aparţine 
unei frăţii ezoterice, OTO, adică Ordo Templis Orientis. 
Fondatorul ordinului este acel pervers Crowley, care a lucrat 
cu ea. Pentru discipolii săi, steaua cu şapte colțuri este semnul 
lui Babalon, marea zeiţă roşie. Prostituata sacră ce simboli- 
zează şi puterea de necontrolat a sexualităţii feminine. Femeia 
goală, cu părul lung şi albastru, pe care o vedeţi pe carte este 
posedată de Babalon. Sub o aparenţă angelică, cartea ne îmbie 
la pofte trupeşti. 

— Nu este nimic ezoteric aici... 

— Dimpotrivă. Ezoterismul este ceea ce se află în interior, 
ascuns ochilor celor mai mulţi dintre muritori. Când devii 
iniţiat, nu mai priveşti lumea în acelaşi mod şi... 

Corduran s-a oprit când l-a văzut pe Crowley sosind. 
Chipul lui deveni deodată mai dur. S-a înclinat în faţa 
lui Laure. 

— Vă las, nu sunt sigur că apreciez compania... prietenu- 
lui dumneavoastră. 

— Nu credeam că Aleister e atât de urât de ceilalţi. 

— Este o fiinţă profund coruptă, domnişoară. Strică tot ce 
atinge şi încarnează toată scursura umanităţii. 

Crowley a ajuns în dreptul lor şi a îmbrăţişat-o pe Laure. 

— Văd că ai făcut cunoştinţă cu proprietarul galeriei unde 
expun. Ţi-a vorbit despre ideile lui rasiale cu privire la pictură? 

— Ai grijă, Aleister... mârâi Corduran. 

— Desigur... Desigur... Vezi tu, Laure, prietenul nostru a 
avut întotdeauna o concepţie foarte limitată despre artă. 
Înainte de război a refuzat artişti de seamă ca Picasso, Cezanne, 
Dali şi Mondrian. Sub pretextul că era, cum ai spus atunci? 

ah da, artă degenerată. Pentru a cita expresia folosită atunci 
de Hitler şi de tovarăşii săi veseli. Ca fapt anecdotic, pictorii 
aceştia au fost un succes la Leicester Gallery, situată chiar 
vizavi. Spre mânia prietenului nostru Corduran, care a ratat 
vânzări grozave. 

Proprietarul galeriei păli. Laure tuşi diplomatic. 

— Mergem Aleister? Apoi s-a întors spre Corduran. 
Mulţumesc pentru primire. Voi ţine minte că Steaua este 
cartea mea protectoare. Cel puţin după ce uităm interpreta- 
rea... carnală. 

Proprietarul galeriei a salutat-o şi s-a întors pe călcâie în 
faţa lui Crowley. O privi pe Laure care-l ţinea de braţ pe 
celălalt în timp ce se îndepărta. 

— N-avem timp de scandal, şopti Laure. Nu mai pierde 
vremea aici. 

— Mai este ceva. Corduran şi gaşca lui de prieteni antise- 
miţi din Cămăşile Negre ale lui Mosley leşinau de admiraţie în 
faţă lui Hitler înainte de război. El a fost mai isteţ, a întors 
foaia la timp, chiar înaintea declaraţiei de război. A avut o 
idee bună să organizeze o expoziţie despre arta patriotică... 

Cei doi agenţi S.O.E. au plecat în viteză de parcă l-ar fi 
avut pe Necuratul pe urme. 

— Ticăloşii aparţin unei specii universale, endemice în 
timp de război. Îi avem şi în Franţa. la-ţi geanta cu filmele din 
vestiar şi s-o ştergem spre vechiul tău bordel. Am o petrecere 
planificată după ce te las şi nu vreau să o ratez. 

— Mmm... Cu prietene tinere de vârsta ta? Pot să vin şi eu? 

— Nici măcar în vise. 

— Bine, s-a plâns magul. Mă voi mulţumi să mă duc la 
cercurile depravate de la Hellfire Club... 

Paris 
Cartierul Panthéon 
Iulie 1942 


Întors la oranjerie, Tristan a coborât scările care duceau la 
pivniţă. Treptele erau curbate spre mijloc. Când a atins 
pământul nisipos, a înţeles că tocmai se întorsese în timp. 
Bolta lungă de piatră care acoperea sala subterană data din 
Evul Mediu. Fusese construită cu grijă — nu era umezeală sau 
curent de aer — cu siguranţă pentru a adăposti mărfurile rare 
ale vreunui negustor bogat. O coloană centrală mare susţinea 
ansamblul. Marcas s-a aplecat spre soclul cu unghiurile deco- 
rate cu carapace de ţestoasă sculptate în piatră. Era una dintre 
surprizele capitalei: de îndată ce intrai în subteran, descope- 
reai adevăratul Paris medieval, un oraş sub oraş, disproporţi- 
onat şi, practic, necunoscut. Un strigăt de suferinţă din fundul 
camerei l-a trezit brusc din reverie. S-a ridicat şi a văzut un 
bărbat gol, legat de un cârlig, interogat de curând fără mena- 
jamente. Pe o masă stăteau două sfeşnice, de o parte şi de alta 
a unui lighean. Unul dintre torţionari se spăla pe mâini acolo. 
Apa era deja roşie de sânge. Se adresă lui Tristan fără să se 
întoarcă. 

— L-am torturat, dar nu a spus mare lucru. De fapt, nu ştie 
nimic. Este doar un biet ratat care a crezut că ar putea face 
bani pe seama patronului. 

Complicele lui a adăugat. 

— Tota ajuns să ne ciripească numele jidovului de la care 
a cumpărat tabloul, dar nenorocitul a dispărut din oraş. Am 
verificat. La ora asta ar trebui să-şi numere liniştit paralele în 
spatele liniei de demarcaţie. 

Tristan l-a întrebat pe bărbatul care tocmai vorbise. Acesta 
îşi punea cu grijă cămaşa pe el, având grijă să nu-şi mur- 
dărească manşetele. 

— Cum se numeşte clientul interogat de tine? 

— Bertrand 'lustal. Am verificat la sediul Poliţiei: nu are 
nici cazier, nici dosar. Un simplu portar. De fapt, un rupt-în- 
fund, dornic să joace în liga mare, gândindu-se că este escroc, 
rege al înşelătoriilor. 

Marcas nu a răspuns. Înţelesese că are de-a face cu doi 
poliţişti care îşi mai rotunjeau veniturile lucrând pentru nemți. 
Ajutori discreţi, eficienţi, fără nici cea mai mică reţinere. 

— OK, noi o ştergem. Ti-l lăsăm. ÎL poţi termina singur. 

Când le-a auzit paşii urcând treptele, Tristan a respirat 
uşurat. Îi ura pe colaboratorii mercenari vânduți ocupantului 
pentru câteva bancnote. Lăsau în urmă un miros de trădare, 
putind mai rău decât o fosă plină de excremente. S-a apropiat 
de pungaşul care, deşi bătut cu bestialitate, era conştient. Şi-a 
deschis larg singurul ochi rămas valid. Marcas s-a aplecat 
asupra lui pentru a-l examina. 

— Arcadă spartă, pometele drept făcut bucăţi, o falcă 
ruptă... mai poţi vorbi? 

— Da, se bâlbâi Tustal cu o tuse plină de sânge. 

Tristan a scos o ţigară şi i-a înfipt-o între buze înainte de a 
o aprinde. 

— Cum se numeşte vânzătorul care ţi-a dat mâzgăli- 
tura asta? 

— Samuel... Miller... Le-am spus deja. 

— Şi avea alte tablouri care îi aparţineau? 

— Erau multe pe toţi pereţii, dar pe acelea nu le vindea. 

— Evident, rânji Tristan, şi nu te-a surprins? 

Deodată şi-a dat seama cum a fost păcălit paznicul. 

— Nu. De ce? 

— Atunci o să-ţi explic ce s-a întâmplat. Colecţionarul tău 
ţi-a dat un tablou fals şi cu banii pe care i-ai dat şi-a mutat 
discret restul colecţiei înainte de a dispărea. Ai fost păcălit în 
cel mai rău hal. Pentru că, mai mult, ai transmis falsul unui 
prieten de-al lui Hitler căruia nu-i place să fie furat. 

— M-am nenorocit! 

— Cum l-ai cunoscut pe colecţionar? 

— Locuieşte la primul etaj al clădirii. Eu sunt portar acolo. 
ÎI cunosc bine. Într-o seară a venit să mă vadă spunându-mi 
că este evreu şi că trebuie să plece foarte repede. Că aş putea 
să vând tabloul nemților. Ei cumpărau orice. Că era o afacere 
de aur şi cum nu am primit niciodată nici cea mai mică moș- 
tenire... 

Enervat, Tristan l-a întrerupt. 

— Şi ţi-ai zis că ai putea să faci uşor bani. Am înţeles. 
Spune-mi, Miiller al tău, eşti sigur că este evreu? 

— Tocmai. Am fost puţin surprins pentru că, împreună cu 
soţia lui, mergea la templul protestant de pe strada unde se 
află Oratoriul în fiecare duminică înainte de a pleca la ţară. 

— Ştii unde la ţară? 

— Tatăl doamnei Müller, are o fermă în Réveillon, în 
Le Perche. De ce? 

Marcas şi-a aprins o ţigară. Avea o relaţie ciudată cu tutu- 
nul. Putea să stea săptămâni întregi fără să fumeze, dar când 
era nevoie să-şi activeze neuronii, trebuia să audă sunetul 
ascuţit al brichetei aprinse chiar înainte de a trage voluptuos 
din ţigară. Tustal continua să vorbească, de parcă nu ar fi avut 
cum să se oprească. Teama îi punea stăpânire pe voce făcân- 
du-i-o sacadată şi aproape şoptită. Tristan nu-l mai asculta şi 
încerca să-şi facă un plan. Situaţia era destul de favorabilă 
deoarece, în afară de numele vânzătorului dispărut în neant, 
poliţiştii colaboratori nu obţinuseră nimic. În schimb el avea 
o pistă şi l-ar putea duce la o colecţie inedită de picturi. lată 
o informaţie care îl va încânta pe Rosenberg. Acest Müller, 
dispus să sacrifice vieţile altora, credea că este în siguranţă 
alături de socrul său. Numai că risca să aibă o surpriză 
neplăcută. Atârnat de cârlig, cu gura sângerând, lustal a înce- 
put să ţipe. 

— O să mor ca un câine! Familia Boche o să mă împuşte! 
Dar spune ceva! 

Tristan nu a răspuns. Căuta doar o modalitate de a-i salva 
viaţa fără să şi-o rişte pe a lui. 

— O să-mi trimită un glonţ în cap, aşa-i? În pivniţa asta! 
Tu ai de gând să o faci, nu? Răspunde-mi! 

Marcas şi-a spus că, dându-i imediat lui Rosenberg pista 
legată de colecţie, avea şansa să-l ţină în viaţă pe acest imbe- 
cil măcar până când germanii vor găsi picturile. După aceea... 

— Nu am spus totul. Am dezvăluiri de făcut. Cunosc lup- 
tători de rezistenţă, duşmani ai germanilor. Sunt gata să dau 
nume, adrese... 

Dezgustat, Tristan l-a oprit categoric. 

— Idiotule, dacă tu crezi că o să-ţi salvezi pielea denunţând 
oameni nevinovaţi... 

— Nu sunt chiar inocenți. Ti-am spus de Templul Orato- 
riului, despre pastor. El ascunde evrei. 

— Evrei ca prietenul tău Miller: genul de om cu un socru 
crescător de vaci în Normandia? 

— Nu. Evrei adevăraţi, dar cu nume false, copii, formează 
un cor pentru templu. Toată lumea nu vede decât foc, dar 
dacă sapi puţin... 

Marcas s-a oprit ca să nu-l lovească. l-a trecut deodată prin 
cap ideea nebunească de a termina treaba poliţiştilor. 

— Nenorocitule, ţi-ai vinde şi propria mamă dacă ai putea! 

— ...nu sunt doar copii, mai este şi un englez... un aviator... 
Soţia mea, care face curăţenie, l-a auzit vorbind... în mod sigur 
pastorul îl ascunde deasupra templului, în pod... avionul lui 
trebuie să se fi prăbuşit în timpul bombardamentului asupra 
Billancourtului... a fost nevoit să se paraşuteze... 

Escrocul nu a mai avut timp să-şi termine fraza, căci Tristan 
i-a pus mâna la gură, apăsând. 

— De fiecare dată când vorbeşti, trimiţi pe cineva la 
moarte. Acum ascultă-mă cu atenţie. Soții Fritz ştiu deja de 
reţeaua Oratoriului pentru că este sub urmărire de mai multe 
săptămâni. Aşa că pune-ţi întrebarea corectă: dacă vorbeşti 
cu ei despre asta, crezi că vor fi amabili să te lase liber, astfel 
încât să începi tu să pălăvrăgeşti aşa cum îţi place să faci? 

Marcas a slăbit strânsoarea. În câteva clipe va şti dacă a 
funcţionat cacealmaua sa. 

— Nu voi spune nimic, jur! 

— Da, dar eu sunt cel care trebuie convins. 

— Spune-mi ce vrei să afli, totul! 

— Numele pastorului. 

— Maury. Etienne Maury. Spune, ai de gând să convingi 
familia Boche să mă lase să plec? 

Tristan se aplecă şi apucă unul dintre cele două sfeşnice. 
Era din argint masiv. Fără îndoială un furt al acoliţilor lui 
Rosenberg, dar cel mai important lucru, era suficient de greu. 

— Nu cred. 

— Dar ţi-am spus totul. 

— Tocmai: ai trădat o dată, o mai poţi face şi a doua oară. 
Nu-mi pot permite să-mi asum riscul. 

— Nu mă omori... 

Tristan ridică obiectul. 

— Hei, Herr Marcas, vă interesează argintăria? 

Vocea ascuţită a lui Rosenberg răsună sub arcadă. Francezul 
a lăsat candelabrul din mână, surprins. 

— Dar vă rog să continuaţi să îl examinaţi. Este o piesă 
remarcabilă, făcută complet din argint. Un magnific exemplu 
de artă renascentistă. Specialiştii noştri cred că a fost fabricat 
în nordul Italiei. Probabil că a venit în bagajele familiei de 
Medici pe vremea când fetele lor se căsătoreau cu regii Franţei. 

Tristan a tras adânc aer în piept. Nu avea nicio dorinţă să-l 
audă pe Faţă de Lună lansându-se într-un discurs nesfârşit. 

— Vom vorbi mai târziu despre istoria artei. Aveţi la dis- 
poziţie o echipă care să poată pleca imediat? 

Rosenberg a ezitat înainte de a răspunde. 

— Da, pentru a merge unde? 

— În Normandia de Jos, într-un cătun din mijlocul câm- 
piei, Réveillon. Sunaţi la jandarmeria locală. Probabil că au 
identificat nişte parizieni, familia Miiller, mutaţi de curând 
într-o fermă. Un cuplu sosit la volanul unui camion încăr- 
cat bine. 

Intrigat, Rosenberg a început să freamăte. 

— Şi ce se află în camion? 

— Câteva zeci de tablouri. Autentice, de data aceasta. 

Faţă de Lună s-a întors către scări. 

— Marcel! 

Colaboratorul a apărut în lumină. 

— la mai mulţi oameni, îi ordonă Rosenberg şi plecaţi ime- 
diat la Réveillon, în Normandia. Tu îi cauţi pe evrei, familia 
Miller, îi faci să vorbească... 

— Nu sunt evrei... 

— Nu are nicio importanţă. Şi îmi aduci colecţia lor. 
Tablourile. Dar înainte de asta, ocupă-te de jalnicul acesta 
care a încercat să mă escrocheze... 

A arătat cu degetul prizonierul care a început să urle. 

— Mai am nişte lucruri de spus... 

Nu a mai apucat. Sfeşnicul ţinut încă în mână de Tristan 
i-a lovit cu forţă ceafa, spărgându-i osul cu un zgomot de lemn 
uscat. Rosenberg bâlbâi şocat: 

— Niciodată... nu v-aş fi crezut... capabil să... 

— Şi nu este decât prima surpriză din multe altele. 

Rosenberg îşi reveni imediat din şoc. 

— V-am dat douăzeci şi patru de ore pentru a decripta 
inscripţia găsită la Gurdjief. Vă sfătuiesc să acţionaţi rapid, 
mai aveţi doar douăzeci. 


16 


Londra 
East 


— Luaţi The Guardian! Winston Churchill ameninţat. 
Luaţi The Guardian! Moţiune de cenzură depusă împotriva 
Prim-Ministrului! 

Crowley, care îşi unduia grăsimile lângă Laure, nu-l băga 
în seamă pe vânzătorul de ziare postat în faţa unei florării. 
Mergeau de mai bine de un sfert de oră şi erau aproape să 
ajungă la Hellfire. 

— Urăsc presa şi jurnaliştii, a mormăit Aleister, în special 
tabloidele. Zeul informaţiei este un simbol al lăcomiei vărsân- 
du-şi în fiecare zi fierea în creierul oamenilor. 

— Nu împărtăşesc punctul tău de vedere. A fi informat te 
face liber. 

— Prostii! Informaţia este doar un nou avatar al înrobirii 
umanităţii. La fel ca moralitatea, autoritatea, religia. La fel şi 
războiul... 

Laure zâmbi. În dosarul magului de la S.O.E., citise că 
oferise cursuri de magie practică ziarului Limes, apoi articole 
educaţionale pentru a stimula sexualitatea cuplurilor, cu 

desene erotice explicite. Redactorul-şef al ziarului l-a dat afară 
fără menajamente şi l-a raportat autorităţilor. 

— Parlamentul vrea capul premierului! striga din toţii 
rărunchii puştiul cu şapca kaki, ţinându-şi ziarul ca Moise 
Tablele Legii. 

— Şi eu care credeam că Churchill era popular, a comen- 
tat Laure. Anglia nu va înceta să mă surprindă 

— În rândul oamenilor de rând, da. Restul sunt doar 
lucruri infame de bucătărie parlamentară. Unii îşi datorează 
locurile bătrânului leu. 

Crowley se uită dispreţuitor la cumpărătorii ce se îmbul- 
zeau în jurul vânzătorului de ziare. S-a oprit pe trotuar. 

— Laure, observă cu atenţie ceea ce urmează să se întâm- 
ple şi măsoară puterea magiei mele. O să-l invoc pe demonul 
Brothel, maestrul coincidenţelor. 

Spre marea uimire a tinerei, magul a închis ochii, şi-a aşezat 
geanta de călătorie pe pământ şi şi-a ridicat braţele spre cer. 

— Hag meriah belgo andamateh koltar. Brothel! 

În acelaşi timp, agita mâinile ca un automat, descriind în 
aer un simbol necunoscut. 

— Un semn, doar un semn, şopti el. Ceva se va întâmpla. 
Ceva se va întâmpla... 

Niciun efect la început, dar apoi vânzătorul de ziare a înce- 
put din nou să strige: 

— Ucigaşul cu svastică loveşte din nou! Cadavru nou des- 
coperit în Shoreditch. Luaţi The Guardian! Londra trăieşte în 
teroare! 

Crowley izbucni în hohote de râs şi se aplecă spre Laure. 

— Semnul! 

— A, da? Care semn? 

— Băiatul şi-a strigat titlurile în timp ce noi trebuie să 
mergem acasă la Moira. Magia este mai puternică decât orice. 
Mai puternică decât viaţa însăşi. Apoi, adresându-se celor 
câţiva gură-cască de pe trotuar: Mai bine citiţi volumul meu 
Cartea Legii, în loc să vă lăsaţi prostiţi cu fiţuicile astea! 

Laure nu mai ştia unde să se ascundă. 

— Aleister, termină cu circul! 

Spectacolul bărbatului nu a scăpat neobservat de doi sol- 
daţi de infanterie care s-au apropiat de el. 

— la spune, prietene, ce faci aici. Te dai cumva în stambă? 

— L-am chemat pe Brothel, al cincilea paladin de la curtea 
lui Lucifer. Un demon minor, te asigur. Căutam un semn. Şi 
l-am primit. Dar cred că nici măcar nu înţelegeţi ce vă spun. 
Magia poate face orice. Totul! 

În timp ce încerca să se îndepărteze, soldatul l-a apucat 
strâns de mâneca paltonului şi a schimbat o privire complice 
cu prietenul său. 

— Serios, domnule magician? Şi ţine tot de tine să câştigăm 
războiul? 

Crowley a ridicat din sprânceană. Soldatul era puţin 
supărat. Magul şi-a eliberat antebraţul. 

— Desigur. Este aproape gata, nu mai rămâne decât să 
găsesc ultima svastică sacră împreună cu colegii mei din S.O.E. 
şi vă puteţi întoarce acasă. Treabă de câteva săptămâni. 

— S.O.E., nu glumă! Eşti foarte amabil, domnule?... 

— Nu-ţi pot da numele, lucrez pentru serviciile secrete. 
Spune-mi Marele Mag. Pur şi simplu. 

Celălalt militar nu şi-a putut ascunde râsul, bătându-şi pe 
umăr prietenul. 

— Pat, nu avem toată ziua, spune la revedere prietenului 
tău, marele ţăcănit. 

Crowley a ridicat o sprânceană. Nu avea de gând să se lase 
insultat aşa. S-a apropiat de bărbat şi şi-a fixat privirea 
asupra lui. 

— Uită-te la mine! 

Militarul continua să râdă nervos. 

— Uită-te la mine îţi spun! 

Crowley s-a uitat fix la el, cu privirea sa hipnotică. 

— Te doare capul, aşa-i? Foarte tare? 

— Ei... Nu... 

— Continuăm! Nu simţi prezenţa lui Pazuzu Etiopianul, 
drăguţul preferat al lui Satan. El rânjeşte în craniul tău. O văd 
perfect. Sapă o galerie pentru a-ţi găsi sufletul. Şi pentru a-l 
devora. 

Soldatul se legănă şi clătină din cap. Se rezemă de cole- 
gul său. 

— Mă doare... 

Deodată bărbatul şi-a dus mâinile la tâmple. 

— La naiba! Scoateţi-mi asta! Mă arde! 

Sergentul îl apucă pe Crowley de gulerul hainei. 

— Ce i-ai făcut! 

— Nu-mi plac scepticii. Ne-au făcut mult rău nouă, magi- 
cienilor. 

Soldatul se zvârcolea de durere. 

— Spune-i să se oprească. E... oribil... 

Laure a încercat să intervină. 

— De-ajuns, Crowley... 

Soldatul a împins-o pe tânără, apoi şi-a arătat pumnul în 
faţa chipului de păpuşă a lui Aleister. 

— Îţi voi sparge mecla dacă nu termini cu prostiile. Nici 
taică-tu nu te va mai recunoaşte, spuse el apucându-l de guler. 

— Tânărul meu prieten, gunoiul meu de tată este mort de 
ani de zile, curăţă toaletele lui Beelzebub şi curtea lui infernală. 
Dar, dacă insişti, nu vreau să o privez pe Majestatea Sa de unul 
dintre soldaţii săi. 

Celălalt i-a dat drumul hainei. Aleister s-a aranjat puţin şi 
a apucat capul tipului care tipa de durere. 

— Pazuzu va ieşi din globul mizerabil care îţi serveşte drept 
creier şi se va duce să o iubească pe mama ta în iad. Acum, 
dacă vrei să mă scuzi, am o întâlnire importantă cu o vrăji- 
toare. O vrăjitoare foarte rea... 

Aleister i-a lăsat pe cei doi bărbaţi pe trotuar şi a plecat 
împreună cu Laure. 

— Eşti un adevărat psihopat, spuse tânăra, era gata-gata 
să compromiţi misiunea. 

— Trebuia să le dau o lecţie. Nu mi-am pierdut mâna în 
materie de hipnotism. 

Cinci minute mai târziu, au ajuns la intrarea din Strada 
McGoohan. 

— Hellfire este mai departe, la numărul 6, spuse magul, ce 
vei face cât voi intra eu? 

— Stau prin preajmă şi mă asigur că vei ieşi de acolo sănă- 
tos. Să nu întârzii! 

— A, da! Este seara faimoasă cu prietenele tale. Dacă m-ai 
fi invitat, poate că aş fi fost motivat să nu stau o veşnicie aici. 

— Nu te mai gândi la asta. Haide, pierzi timpul. 

L-a urmărit cu privirea cun se îndepărtează în direcţia 
clubului, apoi s-a îndreptat spre un telefon public de 
peste drum. 

Din exterior, Hellfire Club nu ieşea cu nimic în evidenţă. 
O clădire cu un aspect respectabil, în stil clasic, cu două 
coloane albe la intrare, cu ferestrele curbate şi uşă lăcuită în 

negru. O reşedinţă şic, standard, ca multe altele văzute în oraş. 
Crowley o alesese intenţionat aşa când clubul a fost fondat cu 
ani în urmă. Pentru a nu atrage atenţia oamenilor conformişti. 

A sunat la sonerie şi a zâmbit când a văzut plăcuţa drept- 
unghiulară de cupru de pe perete: Pain and Sisters Insurance!* 

După ce Crowley îi vânduse stabilimentul, Moira a păstrat 
jocul de cuvinte despre durere, dar înlocuise parteners cu sis- 
ters. Feminismul obligă. 

Oblonul de supraveghere s-a deschis, dezvăluind doi ochi 
oblici, iscoditori. Au clipit câteva secunde. Uşa s-a deschis 
încet, lăsând să iasă un parfum dulce de tămâie şi o tânără 
îmbrăcată într-o tunică roşie şi neagră. Ea a lăsat uşa uşor 
întredeschisă. 

— Domnule Crowley, este întotdeauna o plăcere să vă 
primesc. Aveţi o întâlnire programată cu amanta mea? 

A recunoscut-o pe Lei Min, chinezoaica întâlnită înainte 
de a cădea în plasa întinsă de Moira. 

— Nu, însă mă va primi, pot să te asigur. Am un cadou 
pentru ea. Un film spectaculos cu vrăjitoare şi magicieni. 


14 Pain: durere în engleză. 


17 


Paris 
Biblioteca Naţională 
Strada Richelieu 


Peste tot în jurul lui Tristan, sunt cărţi îngrămădite ca nişte 
metereze. Ai putea crede că depozitarilor bibliotecii le-a făcut 
mare plăcere să-l îngroape în volume vechi, toate tratând un 
subiect pe care nu l-ar fi gândit niciodată atât de vast: epigrafia. 

În mod evident, pietrele au fost primele pagini scrise ale 
omenirii. Încă din zorii timpurilor, de îndată ce oamenii 
dădeau peste o bucată de piatră, gravau pentru posteritate 
atât numele zeilor, cât şi propriile lor iniţiale. Cât despre epi- 
grafişti, se ocupau de pietre cu dragă inimă, notând cea mai 
mică inscripţie şi lăsându-se pradă plăcerii infinite de a încerca 
să le interpreteze. 

Marcas ridică privirea spre cupola de sticlă prin care era 
luminată sala de lectură. Indiferent la preocupările lui, albas- 
trul cerului se putea desluşi între armăturile de metal. Orele 
treceau, iar el căuta cu nerăbdare un rezultat ce se dovedea 
de fiecare dată aproape fără nicio relevanţă, pierdut în labi- 
rintul ipotezelor, rătăcit în meandrele nenumăratelor sensuri. 
În fata lui, sprijinită de un morman de cărţi, se afla fotografia 

pietrei găsită pe strada Varenne. lehnicienii germani au lucrat 
bine şi i-au pus la dispoziţie o imagine în alb şi negru unde se 
vedeau toate nuantele faţetei scrise a pietrei. Se vedea până 
şi urma aşchiilor pe margini. Marcas a dedus că piatra fusese 
extrasă cu o dăltiţă de silex, fără îndoială dintr-un perete. O 
faptă comisă cu siguranţă de Gurdjief pentru a-i lăsa un mesaj 
fiului. 

În acelaşi timp, Tristan s-a întrebat cum a putut rusul să 
scoată o piatră aşa de grea fără să fie observat. Pe de altă parte, 
era sigur că atât tatăl, cât şi fiul îi cunoşteau semnificaţia. 
Probabil că se referea la un loc vizitat împreună de cei doi. 
Poate un monument public? Dar Marcas nu şi-l putea imagina 
pe Gurdjief ridicând o astfel de piatră la Domul Invalizilor sau 
la Versailles: imigrantul rus, fără îndoială, nu dorea să atragă 
atenţia autorităţilor. 

Marcas a făcut din nou fotografia. Inscripţia l-a obsedat: 


În timp ce studia primele cărţi, se gândea mai întâi că este 
o inscripţie funerară. C şi G ar fi putut fi inițialele defunctului, 
iar 1777 anul morţii. Cât despre locul la care se făcea trimitere 
inscripţia în acest caz concret nu putea fi decât un loc de 
înhumare. Cu excepţia faptului că, în Epoca Iluminismului, 
oamenii nu erau îngropaţi niciodată în spatele unui zid. Eşec. 
Lecturile ulterioare l-au dus apoi cu gândul că ar putea fi 
semnătura unui arhitect pe o clădire. Ghinion: obiceiul nu a 
apărut decât în secolul al XIX-lea. Şah-mat. 

— Deci aţi găsit? 

Bibliotecarul care îi adusese cărţile se oprise să discute. 
Trebuie spus că sala de lectură era aproape goală. Parisul 
ocupat căuta mâncare, nu cultură. 

— Nu chiar. Toate ipotezele mele, de îndată ce le verific, 
cad una după alta. 

Bibliotecarul a luat fotografia ca să se uite mai bine la ea. 

— Îmi daţi voie? V-aţi gândit la un ex-voto? 

— Un ex-ce? întrebă Tristan care, nu ştia de ce, cuvântul 
îi amintea un miros vag de tămâie. 

— Da. Plăcile gravate aşezate în biserici pentru a-i mulţumi 
Cerului pentru un miracol. Când ai scăpat de la moarte, de 
exemplu. 

Creierul lui Tristan a intrat în viteză. Dacă piatra ar fi fost 
luată dintr-o biserică, atunci data permitea excluderea oricăror 
biserici construite după 1777, ceea ce a restrâns sfera inves- 
tigaţiei. A întins mâna spre teancul de cărţi. Una dintre ele 
se ocupa de inscripţiile găsite în bisericile pariziene, ar putea 
începe căutarea de acolo. 

— Doar că... ceea ce caracterizează întotdeauna un 
ex-voto este textul de mulţumire, iar aici nu este niciunul. 
Dacă stau bine şi mă gândesc, mă îndoiesc că ar fi, totuşi, aşa 
ceva. Îmi pare rău. 

Marcas a simţit cum întregul eşafodaj intelectual se prăbu- 
şea. Aruncă o privire dezamăgită către angajatul din faţa lui. 

— Eşti un mare pişicher! 

— Poate că ar trebui să consultaţi un specialist? 

— Şi cunoşti vreunul? 

— Pe una. Epigrafista noastră. Se ocupă de transcrierea 
inscripţiilor antice. Şi cum îi place să lucreze în linişte, o veţi 
găsi în cabinetul medaliilor. Numele ei este Juliette Lalande. 
O veţi recunoaşte uşor: este un băieţoi. 

Adică, a tradus Marcas, are părul scurt şi poate — culmea 
tupeului — poartă pantaloni. Porecla de băieţoi provenea din 
moda anilor '20, când femeile îşi tăiau părul bob, ca să semene 
cu Louise Brooks, prima femeia care a îndrăznit să poarte 
această coafură. Chiar dacă realitatea era mult mai pragma- 
tică: moda coafurilor scurte se născuse în timpul războiului, 
în uzinele de armament unde zeci de mii de femei şi-au dat 
repede seama că părul lung şi fabricarea obuzelor nu făceau 
casă bună. 

— Şi unde găsesc cabinetul medaliilor? 

Angajatul i-a făcut semn să se ridice. 

— Biblioteca este un adevărat labirint. Vă voi conduce. 


Cabinetul medaliilor arăta exact ca o biserică. Dacă liniş- 
tea era literă de lege în sala de lectură, aici aproape că făcea 
parte din mobilier. Niciun zgomot, nicio urmă de viaţă între 
dulapurile imense ridicate până în tavan. Nici podeaua, pier- 
dută în depărtare, nu scârţâia. Tristan a trecut pe lângă o serie 
de vitrine. Într-una dintre ele a văzuto medalie de dimensiuni 
extraordinare. Se aplecă să examineze inscripţia: Ludovico 
magno... Ludovic al XIV-lea! Ar fi trebuit să ghicească, numai 
Regele Soare putea să comande astfel de zdrăngănitoare spre 
propria sa glorie. 

— Căutaţi pe cineva? îl întrebă o voce. 

Marcas s-a întors surprins. O tânără, cu părul prins cu o 
bentiţă, stătea în faţa lui, cu silueta impecabil mulată într-un 
costum gri sidefat. Dacă ea era băieţoiul... 

— Da, pe Juliette Lalande. 

— În ce problemă? 


RELICVA HAOSULUI 163 


Nu exista nicio ameninţare în tonul vocii lui, doar surpriză. 
Probabil că nu era deranjată prea des. Tristan observă, în spa- 
tele femeii, un birou unde erau îngrămădite documente. 

— Am venit să-i pun o întrebare. Despre o inscripţie pe 
care nu reuşesc să o înţeleg. 

l-a întins fotografia. 

— Unde aţi găsit-o? 

— Într-un apartament parizian. Sunt responsabil cu inven- 
tarul în vederea unei vânzări pentru o licitaţie. 

Din precauţie Marcas îşi pregătise o justificare potrivită. 
În acele vremuri, apartamentele pustii erau monedă curentă. 
lar vânzările de mobilier şi obiecte confiscate, una dintre resur- 
sele financiare ale ocupantului german. 

— Şi chiar aveţi de gând să vindeţi piatra asta? 

Tristan nu se pierdu cu firea. 

— Era protejată sub un glob de sticlă. Presupunem că pro- 
prietarul îi acorda o anumită valoare. 

— Nu valorează nimic. 

— Pentru că ştiţi de unde provine? 

Cu un gest sobru, Juliette i-a făcut semn să se aşeze. 

— Da. Din subsolurile Parisului. 


Tristan se uita fascinat la harta capitalei solicitată de 
Juliette de la departamentul de hărţi al bibliotecii. Se puteau 
recunoaşte dispunerea străzilor, blocurile de clădiri, monu- 
mentele, dar ceea ce Marcas nu înţelegea erau petele colorate, 
adesea tentaculare, întinse în cea mai mare parte a cartierelor. 
A arătat una cu degetul. 

— Aţi putea să-mi explicaţi ce sunt acestea? 

— Pentru a înţelege, trebuie să ne întoarcem în timp. Mai 
exact, până la 17 decembrie 1774. În acea zi, locuitorii din 

strada Infernului, în cartierul Saint-Jacques, au trăit spaima 
vieţii. În câteva secunde, strada lor s-a prăbuşit pe o distanţă 
de mai bine de trei sute de metri, şi a fost înlocuită de un crater 
imens al cărui fund nici cei mai îndrăzneţi nu-l puteau zări. 
Vechile cavităţi făcute pentru construirea Parisului tocmai 
reapăruseră pentru a le reaminti parizienilor că există", 

— Având în vedere numele străzii, spuse Tristan ironic, 
trebuie să fi crezut că diavolul era implicat. 

— Au descoperit mai ales un adevăr uitat, că tot oraşul era 
construit pe un gol: carierele exploatate de secole — de fapt, 
de la romani — cu piatra cărora s-a construit orice mic edificiu 
al Parisului. 

— Adică vreţi să spuneţi că stăm pe un caşcaval plin 
de găuri? 

— Un caşcaval ros până la coajă. Uitaţi planul, fiecare pată 
corespunde unei foste cariere, fără a mai pune la socoteală 
miile de pasaje, mai mult sau mai puţin vaste, care le leagă 
între ele. Un adevărat muşuroi de furnici. 

— Şi toate cartierele Parisului stau pe un astfel pe gol? 

— Nu, majoritatea săpăturilor sunt situate pe malul stâng, 
dar le găsim şi în Montmartre sau Belleville. Uneori, la câteva 
zeci de metri adâncime. 

Intrigat, Marcas i-a arătat o serie de reţele extinse sub 
cartierul Montparnasse. 

— Chiar şi aici? 


15 Episodul relatat a existat în realitate, la data menţionată. Din 
cauza exploatărilor de minereuri din subsolurile Parisului, capitala se 
află în mare parte şi astăzi deasupra unor cavităţi care se pot prăbuşi 
oricând (n. trad.). 

— Da, dar locuitorii pot dormi liniştiţi. Nu mai există risc 
de scufundare. 

— Mi-a scăpat ceva? 

— De îndată ce autorităţile şi-au dat seama de porozitatea 
subsolului parizian, au căutat o modalitate de a remedia situ- 
aţia. Şi cel mai simplu lucru a fost să umple cavitățile subterane. 

— Numai că nu văd cum puteau reuşi să umple până la 
refuz scobiturile urbane. 

Juliette şi-a încrucişat picioarele şi a zâmbit. Tristan a 
observat că ochii ei aveau aceeaşi nuanţă ca şi costumul. 

— Cu un material disponibil de secole, economic şi la înde- 
mână: morţii! 

— Vă bateţi joc de mine? 

— Deloc. În 1785 s-a decis golirea tuturor locurilor de 
înmormântare din Paris. Peste trei sute de cimitire, cele mai 
multe datând din Evul Mediu, au fost golite, iar scheletele au 
fost adunate în fostele cariere. 

— Catacombele, şopti Tristan. 

— Exact. Au fost astfel aruncate milioane de cadavre în 
subsolurile Parisului. Păşim şi trăim peste cel mai mare cimitir 
din lume. 

În mod instinctiv, Marcas şi-a aruncat privirea către sol. 

— Fiţi liniştit, nu există foste cariere sub clădirea Bibliotecii 
Naţionale. Niciun risc ca această venerabilă instituţie să vă 
înghită cu ea cu tot. 

— Dar ce nu văd eu acum este legătura cu inscripţia gra- 
vată pe piatră. 

Juliette şi-a netezit fusta pentru a o lăsa mai jos de genunchi. 

— Vă puteţi imagina cu uşurinţă că, având în vedere 
numărul şi dimensiunea cavităţilor, nu cu oase, nici măcar cu 
milioane, s-ar fi putut umple totul. Autorităţile au decis aşadar 

să creeze un serviciu specific — Inspecţia Carierelor — al cărui 
scop era monitorizarea şi protejarea subteranului parizian. Un 
eveniment petrecut în 1777. Nu vă aminteşte asta de nimic? 
Tristan s-a uitat la fotografie. Data coincidea. 
— La conducerea serviciului a fost numit un arhitect 
cunoscut pentru eficienţa lui, un anume Charles Guillaumot. 
Uitaţi-vă acum la inițialele pietrei dumneavoastră... 


Marcas nu-şi putea reveni. S-a chinuit ore întregi lucrând 
asupra enigmei, iar femeia aceasta pe care abia o cunoscuse a 
rezolvat totul ca şi cum era o joacă de copii. A decis să o 
provoace. 

— Şi acest Charles Guillaumot se plimba prin subsolurile 
Parisului gravându-şi inițialele pe pereţi? 

— Nu el, ci muncitorii săi. Imediat ce securizau un pasaj 
sau o carieră, gravau o piatră ca dovadă că sarcina a fost înde- 
plinită. Un pic cam ca zidarii din Evul Mediu care îşi marcau 
cu un semn fiecare piatră tăiată de ei. 

— Adică, piatra aceasta se referă la un loc anume? 

Juliette şi-a desfăcut bentiţa care îi lega părul, lăsând firele 
să-i cadă pe umeri. 

— Din păcate, nu! Deoarece Charles Guillaumot a preluat 
mandatul în aprilie 1777, înseamnă doar că piatra a fost pusă 
între primăvara şi iarna acelui an. Prin urmare, ar fi necesar 
să se stabilească unde au lucrat muncitorii săi în această 
perioadă. 

— Aveţi idee dacă Inspecţia Carierelor ţinea un registru 
al interventiilor sale în subteran? 

Juliette a zâmbit ca un copil care are răspunsul corect. 

— Nu doar că există un registru unde se detaliază fiecare 
intervenţie, dar avem o copie a acestuia aici. lot ce trebuie să 
faceţi este să cereti să vă fie adus în sala de consultaţii. 

Marcas a pus o ultimă întrebare. 

— Aţi descifrat totul, cu excepţia unui detaliu. De ce initi- 
alele şi data sunt separate prin triunghiuri? 

— Dacă doar asta este problema... răspunse Juliette 
punându-și la loc bentiţa. Avem acolo un simbol al recunoaş- 
terii initiatice: Guillaumot a fost francmason, mai exact în 
loja pariziană a celor Nouă Surori. 

— Dar de unde ştiţi toate acestea? 

— Nu v-am spus? a râs Juliette. Strămoşul meu a fost astro- 
nomul Lalande, o celebritate la vremea lui şi venerabilul con- 
ducător al acestei loje. 

Londra 
McGoohan Street 


Lei Min s-a înclinat şi l-a introdus pe mag într-un salon cu 
pereţi acoperiţi cu tapet de catifea roşie. 

— Aţi schimbat decorul de la ultima mea vizită, a spus 
bărbatul încruntându-şi sprâncenele. Unde a ajuns pictura 
mea cu amazoanele lesbiene luptându-se goale, cu trupurile 
acoperite de ulei? 

O voce răsună din capul scărilor. 

— La un negustor de vechituri din Kensington. Mi se părea 
de o vulgaritate de nedescris. 

Crowley ridică privirea. Moira cobora treptele cu o înce- 
tineală studiată. Purta pantaloni negri şi jachetă dreaptă. Părul 
de un roşu strălucitor îi mai atenua din paloarea pielii. Şefa 
de la Hellfire Club arbora un zâmbet pe cât de încântător, pe 
atât de crud. Ar fi putut servi ca model pentru un tablou 
pre-rafaelit al lui Dante Gabriel Rossetti. Crowley se gândea 
la tânăra irlandeză întâlnită cu mulţi ani în urmă. Era docilă 
pe atunci. Femeia venită acum să-l întâmpine nu mai avea 
nimic în comun cu fosta lui discipolă. Elevul îşi depăşise 

maestrul. Femeia şi-a meritat pe deplin porecla de Vrăjitoarea 
Roşcată. 

— Nu se mai poartă rochiile? Câtă decadenţă... chicoti 
magul. Cum s-a desfăşurat Operaţiunea Witchfall pe 
Insula Man? 

— Ei bine, am profitat de ocazie pentru a rosti câteva vrăji 
secrete împotriva anumitor duşmani, inclusiv a premierului 
nostru blestemat. Spune-mi, Aleister, nu-mi amintesc să te fi 
sunat pentru raportul tău lunar şi sunt prinsă într-o întâlnire! 
Ce vrei? 

— Ce maniere deplorabile... Moira. Iar eu, care ţi-am adus 
un cadou ca semn de prietenie. 

Şi-a aruncat la pământ geanta din piele maro. 

— Ce este înăuntru? Un nou-născut pentru un sacrificiu? 
Sau, şi mai bine, capul şefului S.O.E.? 

— Copii ale filmelor înregistrate în timpul Operațiunii 
Witchfall. Mă gândeam că vei aprecia. 

Chipul Vrăjitoarei Rocşcate s-a destins deodată. 

— Minunat. Ca să-ţi spun adevărul, contactului meu de 
la Abwehr i-a venit greu să mă creadă când i-am povestit 
despre ceremonie. Dă-mi ceva să-l conving. Urăsc să fiu nevo- 
ită să-ţi mulţumesc. Dar treacă-meargă... Vrei să bei ceva la 
bar sau să beneficiezi de o sesiune gratuită de pedepse corpo- 
rale? Am o dresoare nouă, foarte imaginativă, o finlandeză 
căreia îi face plăcere să pedepsească bărbaţi de o anumită 
vârstă. 

— Nu, mulţumesc. Ai putea, în schimb, să mă luminezi, 
spuse el. Un al treilea cadavru, identic cu cel al Tower Hamlets, 
a fost descoperit pe străzile Londrei. Poartă aceeaşi nenorocită 


de svastică la fel ca tânăra pe care am ucis-o eu, chipurile. 
— Nu văd... 


170 ERIC GIACOMETTI + JACQUES RAVENNE 


— Nu mă lua drept tâmpit, Moira! Am dreptul să ştiu. 

Femeia s-a apropiat de mag. 

— De când trebuie să-ţi dau ţie raportul, Crowley? Ce 
importanţă au pentru tine aceşti morţi? Şi cine îţi spune că 
sunt responsabilă? Oraşul este plin de ticăloşi de tot felul, de 
ucigași şi depravaţi gata să-mi copieze scenariul. 

— Contează pentru mine. Nu am absolut niciun chef să 
fiu găsit ţapul ispăşitor pentru noile crime! 

Moira a plecat râzând în hohote. 

— La fel ca toţi bărbaţii, şi tu te gândeşti doar la tine. 

— Răspunde-mi! Moira, nu mai pot continua... aşa. Cu 
fiecare nouă crimă am senzaţia că poliţiştii vor năvăli peste 
mine în casă din moment în moment. Cei de la S.O.E. văd 
bine că se întâmplă ceva cu mine. La naiba... nu-ţi voi mai fi 
de niciun folos dacă se vor îndoi de mine. Nu ţi-am dovedit 
devotamentul aducându-ţi aceste filme deşi nu eram obligat 
să o fac? 

ÎL măsură din cap până în picioare cu privirea, pe urmă îl 
chemă cu o voce seacă, 

— Vino cu mine! 

Crowley mergea cu paşi mici în spatele celor două femei, 
ca un animal de companie. Au mers pe un coridor, trecând pe 
lângă camere asemănătoare celulelor. 

— Aici este tot camera celor legaţi? întrebă magul care 
voia să-şi recapete suflul. Pot să arunc o privire? 

— Dacă-ţi face plăcere... 

Îşi băgă capul prin prag. În toată camera erau bărbaţi legaţi 
de câte ceva. Unul pe crucea Sfântului Andrei, al doilea pe 
un fel de cal cu mânere de la gimmastică, al treilea legat de sol, 
al patrulea cu braţele suspendate de un lanţ prins de tavan. 
O amazoană într-o rochie de catifea neagră şi roşie, cu un 

corset victorian, se mişca printre ei şi arunca temeinic palme 
şi înjurături. 

— Sunt deja clienţi la această oră? 

— Nu există o anumită oră pentru o corecție bună, şopti 
Moira înaintând în faţa lor pe culoar. 

Când au ajuns în dreptul unei porţi întredeschise ce dădea 
spre bar, au dat nas în nas cu un cuplu tânăr ce tocmai ieşea. 
El, blond deschis, arbora o ţinută din piele neagră din cap 
până-n picioare. Ea, în rochie dreaptă şi sobră. S-au uitat lung 
la Crowley, schimbând un surâs rapid şi complice cu Moira, 
pe urmă s-au îndepărtat fără să scoată niciun cuvânt. Au dis- 
părut până la urmă într-unul dintre alcovuri. 

— Frumos cuplu, vin în calitate de clienţi sau ca angajaţi? 

— Eşti foarte curios. Un pic din ambele, încearcă să des- 
copere şi ei şi să se bucure de asta. Cred că vor bate un lord. 

Au părăsit coridorul ca să ajungă în zonele interzise cli- 
enţilor. După ce au traversat o curte mică, pavată, au trecut 
pe lângă o uşă păzită de un bărbat cu umeri masivi, îmbrăcat 
în haine de servitor din secolul al XVIII-lea. Faţa lui groasă 
era prost încadrată în peruca pudrată. 

Lacheul deschise uşa care dădea spre o scară în spirală. 

Un miros puternic de piatră umedă i-a pătruns lui Crowley 
până în gât. Pe măsură ce coborau, treptele de fier mâncate 
de rugină deveneau din ce în ce mai nesigure. S-a întrebat 
îngrijorat dacă vor rezista greutăţii lui. Au ajuns în sfârşit în 
faţa uşii unui dulap frigorific. Lei Min a deschis-o. Un curent 
de aer rece l-a lovit pe Crowley în faţă. 

Camera rece era cufundată în întuneric. O bucată de carne 
atârna de un cârlig. 

— Nu înţeleg..., şopti Crowley. 

— Hai, priveşte cu atenţie, răspunse Moira. 

— Nici nu se pune problema să intru aici ca să mă închizi 
tu apoi. 

— Odată cu vârsta devii fricos. Dacă aş fi vrut să mă deba- 
rasez de tine aş fi făcut-o de multă vreme. 

Ea a apăsat pe un comutator. Aleister a rămas fără cuvinte. 

Nu o bucată de carne era suspendată, ci o fiinţă umană. 
Un bărbat agăţaţ de cârlig cu un harnaşament însângerat. 
Magul s-a apropiat de cadavru. Fruntea bietului tip era scri- 
jelită cu semnul svasticii. 

— Este un răspuns suficient pentru tine, dragul meu 
Aleister? răspunse Moira dând din cap către asistenta sa. 

— Dar... de ce? 

— Dacă vrei să ştii mai multe, vei fi obligat să-ţi atârni 
portretul lângă el. 

Crowley a dat din cap. 

— Nu se pune problema. Ca să mai cad o dată în plasă? 

— Nu, doar asigurare suplimentară pentru cazul când ai 
chef să spui totul poliţiei. Dă-mi poza şi vei avea răspunsul la 
întrebările tale. Sau du-te la uşa de ieşire şi nu vei şti niciodată 
de ce am decis să terorizez acest oraş de ispravă cum este 
Londra... 


La aproximativ o sută de metri de Hellfire Club, Laure 
aştepta în cabina de telefon. Privirea îi rătăcea peste dărâmă- 
turile din preajmă. De jur împrejurul cabinei roşii nu erau 
nimic altceva decât ruine, vestigii ale bombardamentelor din 
trecut. Era ca şi cum doar cabina întruchipa rezistenţa engleză 
sub jugul inamicului. Franţuzoaica îşi aprinsese o ţigară în 
timp ce îşi lăsase privirea să rătăcească peste mormanele de 
beton scorojit. Grinzi de oţel, înnegrite, ieşeau din pământ ca 
ghearele unei insecte gigantice care fusese îngropată. 

Un decor deprimant, la fel ca şi misiunea ei. 

Nu s-a angajat în S.O.E. ca s-o facă pe detectivul. Şase luni 
în care freca menta, după întoarcerea din Veneţia. 

Laure se uită la ceas şi înjură. Avea să lipsească de la întâl- 
nire, ca să piardă vremea în acest loc no man's land. Ca şi viaţa 
ei personală. Toate celelalte femei de vârsta ei aveau o viaţă 
reală, un iubit, prietene cu care să discute şi să iasă în serile 
depresive. Ea nu avea nimic. Şi nu putea să dezvăluie nimic 
colocatarei sale. Regulile stricte de securitate ale S.O.E.. 

Laure putea să râdă de Malorley cu apartamentul lui de 
holtei bătrân, dar şi ea era în aceeaşi situaţie. Din cauza bles- 
tematelor de svastici. Unde era liberul său arbitru? Se simţea 
ca o frunză, minusculă, fragilă, smulsă brutal într-o seară de 
vântul puternic din sudul Franţei. 

Chiar în acel moment telefonul sună. Laure ridică recep- 
torul cu viteza fulgerului, cu faţa înroşită de mânie. 

— Tot înăuntru este? întrebă Malorley cu o voce neutră. 

— De mai bine de o jumătate de oră. Este bine, şi-a res- 
pectat cuvântul. Pot să plec? 

— În niciun caz, aşteaptă până iese. Nu se ştie niciodată. 
Această Moira O'Connor poate fi imprevizibilă. 

Laure şi-a încleştat degetele pe receptor. 

— Crowley este suficient de mare pentru a se apăra şi poţi 
trimite o echipă să preia conducerea. M-am săturat să mă joc 
de-a copoii... Şi sunt moartă de oboseală. 

— Nu până când nu iese din clădire. Îţi amintesc că eşti 
într-o misiune. 

— Nu. Era ca şi cum toate frustrările ei ieşeau deodată la 
suprafaţă. Bătea în fereastra cabinei cu degetul arătător. 
Nu şi nu! 

— Mă fac că nu am auzit nimic. 

— Ba m-ai auzit foarte bine! Sunt la capătul puterilor, înţe- 
legi? M-am săturat de ceremoniile voastre cu vrăjitorii la ţară, 
de magicienii voştri obsedaţi sexual, de cadavrele voastre de 
la morgă. Şi nu-mi pasă de poveştile voastre cu svasticile 
magice. Nu am nici vreo răzbunare de îndeplinit şi nici jură- 
mânt de respectat. 

— Dar Laure... 

— Nu există niciun dar. Ţie nu-ţi pasă! Nu ai nici familie, 
nici prieteni. Şi nici soţie. Şi vrei să ajung şi eu la fel! 

S-a lăsat un moment lung de linişte la capătul firului, apoi 
vocea lui Malorley răsună în receptor. 

— OK, îţi trimit un agent. Aşteaptă-l. 

— Şi vreau ca o maşină să mă ducă la întâlnirea cu fetele. 


19 


Paris 
Bulevardul Port-Royal 


Tristan stătea pe terasă cu faţa la intrarea în Spitalul 
Cochin. Sorbea o bere de mai bine de o oră, ţinând sub obser- 
vaţie aleile şi mişcările du-te-vino ale trecătorilor. La ora 
aceasta erau puţini şi niciunul nu se oprea prin apropiere, ceea 
ce-l liniştea. 

De când plecase de la Biblioteca Naţională, făcuse nume- 
roase ocoluri pentru a se asigura că nu este urmărit. O maşină 
a trecut, a încetinit, apoi a accelerat. Tristan a urmărit-o cu 
privirea. Şoferul era însoţit de un adolescent. Puțin probabil 
să fie în plata lui Rosenberg. Chipul lui Alfred cel Sumbru, cum 
îl numea el, i-a revenit în minte, De la prima lor întâlnire, 
Marcas se întreba despre adevărata fire a ideologului oficial 
al celui de-al Treilea Reich. Chiar era un demodat ce încerca 
să-şi recapete stima stăpânului prin recuperarea bijuteriilor 
ultimului ţar al Rusiei sau urmărea un scop mai obscur? Lui 
Tristan nu-i plăcea când îi treceau prin minte prea multe între- 
bări. De fapt, ele nu erau decât simptomul unei anxietăţi mult 
mai profunde. În cei trei ani în care lucrase sub acoperire la 
nemti, fusese de mai multe ori gata să fie descoperit şi de 

fiecare dată din ce în ce mai aproape de primejdie. Avea pre- 
sentimentul neplăcut că doza sa de noroc se apropie inevita- 
bil de sfârşit. Adevărul, însă, era altul şi el o ştia. Avea un 
nume: Erika. lrecuse nevătămat prin toate încercările, de la 
Montségur la Berlin, pentru că avea certitudinea - neraţională 
totuşi - că, dacă pericolul va deveni prea presant, dragostea 
pe care ea i-o purta îl va salva. Or astăzi pericolul cel mai 
ameninţător pentru propria lui persoană avea şi el un nume. 
Acelaşi: Erika. 

Ca să nu cadă pradă tensiunii, Tristan a deschis plicul des- 
tivat lui, sosit de la Berlin. Plicul era sigilat cu aţă şi ceară, 
ceea ce spunea multe despre încrederea serviciilor lui Himmler 
faţă de cele ale lui Rosenberg. Marcas a identificat imediat 
raportul studiului Thule Borealis pe care îl sugerase 
Reichsfiihrer-ului să îl facă. Au fost aleşi doi cercetători — un 
lingvist şi un specialist în documente vechi — pentru a examina 
manuscrisul în detaliu. Marcas se cufundă şi el în lectură. Dacă 
în mod clar lingvistul nu găsise niciun element semantic indi- 
când faptul că textul avea o continuare, în schimb expertul 
în hârtii vechi afirma că o pagină, la sfârşitul manuscrisului, 
fusese smulsă în mod intenţionat. O fotografie mărită a supra- 
feţei o demonstra fără niciun dubiu. 

Deci cineva a pus mâna pe ultima foaie — se gândi Tristan — 
cineva care studiase textul şi fusese capabil să-i înţeleagă semnifi- 
catia şi importanta vitală. Cineva gata să pună mâna acum pe 
ultima svastică înaintea lui. 


Marcas s-a ridicat să arunce plicul într-un canal de 
scurgere. În timp ce mergea, a trecut pe lângă intrarea în 
Spitalul Cochin: o poartă imensă din cărămidă şi piatră, con- 
struită chiar înainte de Revoluţie şi făcută mai mult pentru a 

găzdui trăsurile decât pacienţii. Totul constă în faţadă şi apa- 
rentă, o greşeală foarte franţuzească, gândi Tristan amintindu-și 
de linia Maginot, acea linie de beton, întărită cu forturi şi 
tunuri, proiectată să protejeze Franţa de orice invazie şi pe 
care Hitler a trebuit doar să o ocolească prin Ardennes ca să 
ajungă la Paris... Marcas a încetinit pasul. Evident, nu exista 
un control serios al vizitatorilor. Era Franţa: porţi monumen- 
tale, dar nimeni să le păzească. 

După ce a rupt şi a aruncat plicul, s-a aşezat pe o bancă. 
Voia să rămână acolo încă o clipă înainte de a intra. Îi venea 
greu să creadă că Rosenberg nu îl urmărea şi încă se aştepta 
mereu să vadă ivindu-se după colţ figura îndesată a lui Marcel. 
Pentru a se linişti, a mai făcut un tur vizual, inspectând maşi- 
nile parcate, terasa cafenelei. Totul părea normal. A pipăit 
buzunarul jachetei unde se afla fotografia pietrei gravate. Ea 
a ajuns să-şi dezvăluie toate secretele. 

Mulțumită lui Juliette. 

Tânăra bibliotecară reuşise să identifice cele două litere 
ale inscripţiei ca fiind inițialele lui Charles Guillaumot, arhi- 
tectul responsabil de carierele subterane ale Parisului, iar suc- 
cesiunea a patru numere ca acelea ale anului 1777. De atunci, 
sensul mesajului lăsat de Gurdjief a devenit mai clar: se refe- 
rea la un loc situat în una dintre carierele întinse sub Paris, un 
loc unde s-a lucrat în anul de graţie 1777. 

Aici se dovedise decisivă copia înregistrărilor Inspecţiei 
Carierelor — pagini uscate, nedeschise de nimeni timp de mai 
multe secole. În primăvara anului 1777, când Guillaumot 
preluase mandatul, prima reţea cercetată şi consolidată de 
muncitori — zidarii de adâncime — era cea a capucinilor. 

Legat de acest nume, Juliette adusese un plan nou, mai 
precis, unde, în fiecare cartier, reţelele subterane apăreau 

suprapuse străzilor şi imobilelor de suprafaţă. Vechile cariere 
erau reprezentate cu galben, iar galeriile pe care le întâlneau, 
cu roşu. Planul fusese întocmit de un anume Eugène Foucy, 
în 1855. Şi pe pagina zece apăreau, chiar sub Spitalul Cochin, 
carierele capucinilor. 


În descriere era indicat faptul că reţeaua avea mai mult de 
un kilometru lungime şi particularitatea de a nu fi conectată 
la alte cariere subterane. Cu siguranţă că de aceea o alesese 
Guillaumot. Dacă tehnicile pe care urma să le implementeze 
ar fi eşuat, prăbuşirile nu s-ar mai fi putut propaga, evitându-se 
astfel daunele colaterale. 

O reţea experimentală — spusese Juliette — şi acolo Gurdjief 
alesese să se refugieze pentru a scăpa de vânătoarea lui 
Rosenberg. De unde ştia el despre galerie? Era un mister, dar 
Parisul număra mai multe grupuri de pasionaţi să coboare în 
adâncimile secrete ale oraşului. Unii căutau liniştea şi 

singurătatea, alţii dimpotrivă organizau acolo petreceri repu- 
tate drept scandaloase. Gurdjief ar fi putut frecventa unul sau 
altul dintre aceste grupuri. Doar dacă nu aparţinea micilor 
cercuri de iniţiaţi care coborau în subteran pentru a se dedica 
mai bine ceremoniilor lor secrete. Se vorbea despre practici 
ezoterice, ritualuri magice sau culte diabolice... 

Tristan s-a ridicat şi a mers spre poarta spitalului, trecând 
pe lângă ea fără să-l întrebe nimeni ceva. Problema lui era 
acum să găsească intrarea exactă în reţeaua subterană. Pe 
măsură ce Spitalul Cochin se extinsese, înglobând clădiri vechi 
sau creând altele noi, calea de acces la carierele subterane s-a 
tot schimbat. Oare pe unde se putea intra acum? 

O scurtă schiţă provenită de la Inspecţia Carierelor o plasa 
în curtea ce ducea spre pavilionul Ollier, la marginea străzii 
Faubourg-Saint- Jacques, dar fără a preciza locul exact. Era în 
faţa clădirii sau în interior? Dacă nu exista decât un simplu 
capac înfipt în pământ, ca cele ale canalizării oraşului? 

O notă pe una dintre cele mai recente hărţi a deschis, 
totuşi, o pistă. Chiar înainte de declanşarea războiului, reţeaua 
capucinilor fusese rechiziţionată pentru a servi drept adăpost 
antiaerian. Situate la peste optsprezece metri adâncime, fos- 
tele carierele ale Parisului erau invulnerabile la orice bombar- 
dament, chiar şi cel mai intens, şi puteau proteja câteva sute 
de oameni. Tristan a tras concluzia că soldaţii trebuie să fi 
construit o scară de acces înainte de a o închide cu o uşă 
blindată. 


Nu-i mai rămânea decât să o găsească. 


Spitalul părea un oraş într-un oraş. Peste tot se ridicau 
clădiri din epoci diferite. Unele datau de dinainte de Revoluţie, 
uşor de recunoscut după fațadele lor ornamentate, altele mai 

recente adăposteau laboratoarele şi saloanele pentru bolnavi. 
Tristan înainta urmărind linia de extindere a spitalului care a 
sfârşit prin a anexa aproape un cartier întreg al Parisului. 
Bărbatul continua să treacă prin curţi goale, culoare ce miro- 
seau a amoniac, încrucişându-se când şi când cu o bluză albă 
sau o rochie de doliu. Viaţa şi moartea erau peste tot prezente, 
peste tot indisociabile. S-a dat la o parte pentru a lăsa o targă 
să treacă şi a realizat deodată că nu a văzut nici măcar o singură 
uniformă germană. L-a cuprins o bucurie instantanee şi efe- 
meră. Nu mai suporta culoarea verde-gri a uniformelor ocu- 
pantului. A trecut de o uşă din sticlă şi a nimerit într-o curte 
cu pavele stricate. Dacă planul memorat era exact, intrarea 
în cariere se afla aici. 

Curtea era goală. Tristan examină fațadele una câte una. 
Uşile, toate din lemn masiv, păreau să se deschidă spre servicii 
administrative sau săli de examinare. Niciuna nu era blindată. 

Planul era fals. 

— Vă credeam mai perspicace! 

Tristan s-a întors. Juliette era în faţa lui. Renunţase la 
tocuri pentru sandale şi purta o pălărie de paie de unde atârna 
o panglică albastră cu alb. 

— Dar ce căutaţi aici? Marcas s-a alarmat brusc. M-aţi 
urmărit? 

— N-a fost nevoie. Eram convinsă că voi da aici de dum- 
neavoastră. Pentru un om însărcinat doar să facă pur şi simplu 
un inventar, sunteţi al naibii de profesionist. Sunteţi la fel de 
pasionat pentru fiecare obiect pe care îl scoateţi la vânzare 
publică? 

Tristan a înţeles că acoperirea lui s-a dus pe Apa Sâmbetei. 
Ştia din experienţă că nu ajuta cu nimic să adauge o minciună 
peste o alta. 

— Ascultaţi-mă, nu pot să vă spun adevăratul motiv 
pentru care trebuie să ajung neapărat în cariere. Pur şi simplu, 
ar putea deveni periculos şi... 

— ...„şi mă sfătuiţi să fac cale întoarsă. Prea târziu. Am 
prins gustul micii noastre colaborări. Şi nu prea mă văd 
renunțând. Aşa că vreau să ştiu şi eu ce ascunde inscripţia de 
pe piatră. Pe urmă, ştiţi foarte bine că fără mine nu aţi fi 
ajuns aici... 

Tristan a încercat să apeleze la argumente raţionale. 

— Dommnişoara Juliette, ce am eu de făcut poate să se ter- 
mine prost. Credeţi-mă, ar fi mai bine să plecaţi. Sunt lumi pe 
care este mai bine să nu le cunoşti decât pe hartă. 

Tânăra bibliotecară şi-a scos pălăria şi l-a privit în ochi. 

— Am o idee. Ce-ar fi să facem noi un pact? Mă luaţi cu 
dumneavoastră iar eu... 

— Răspunsul este nu. 

— ... eu vă arăt unde este poarta de acces la reţeaua capu- 
cinilor. 

Lui Tristan nu-i venea să creadă. Cea pe care o luase drept 
o tânără incapabilă să iasă din bibliotecă şi să-şi abandoneze 
teancurile de cărţi vechi îl şantaja acum. 

— Şi cine îmi spune că ştiţi cu adevărat unde este intrarea? 

— Dintre cele două creiere ale noastre, experienţa a 
demonstrat că al meu a fost fără nicio îndoială cel mai capabil 
să o descopere. 

— Sunteţi incredibilă! 

— Mă bucur că realizaţi asta! 

Marcas a înţeles că nu avea de ales. Până la urmă, femeia 
ar putea să-l ajute. 

— Bine, dar cu o condiţie. Când vă cer să nu mai staţi cu 
mine, vă întoarceţi. 

— Deci, la fel ca Tom Degeţelul, va trebui să împrăştii 
pietre pentru a-mi găsi drumul. 

— Este în interesul dumneavoastră dacă nu vreţi să fiţi 
devorată de monştrii ce roiesc cu siguranţă în adâncurile 
secrete ale oraşului. Până atunci, vă rog să-mi arătaţi unde se 
află poarta de acces. 

Juliette a întins mâna spre clădirea cea mai nouă, lipită de 
peretele incintei. Ca o debara cu ferestre pline de praf. 

— Veniti cu mine? 

Marcas a mers pe urmele ei. Au traversat curtea şi au intrat 
în clădirea unde erau îngrămădite obiecte abandonate. Un 
fost cazan din fontă înnegrită trona în mijlocul grămezii de 
paturi cu arcuri rupte şi dulapuri de farmacie cu sertare lipsă. 

— Acolo. 

În colţul din stânga peretelui care trecea de-a lungul Străzii 
Faubourg-Saint-]acques se zărea un dreptunghi negru, 
asemănător cu o uşă etanşă de submarin. Juliette s-a apropiat 
şi a răsucit o bară de fier pentru a debloca sistemul interior de 
închidere. S-a auzit un sunet ascuţit. Uşa s-a mişcat uşor şi 
un curent de aer rece a venit din întuneric. Juliette a scos două 
lumânări din geanta ei de pânză. 

— Văd că aţi prevăzut totul, a comentat Tristan întinzân- 
du-i o brichetă. 

Juliette a zâmbit şi a aprins fitilul uneia dintre lumânări. O 
reflecţie aurie i-a luminat faţa. Arăta ca o preoteasă din 
Antichitate gata să celebreze mistere necunoscute. Tristan 
roti încet uşa de oţel pentru a preveni scârţâitul. Cu lumâna- 
rea în mână, Juliette a înaintat, dând la iveală o scară pierdută 
în abisuri. Femeia s-a întors, mimând o plecăciune, şi a zis: 

— Bun venit în infern! 


20 


Londra 
Hellfire Club 


Mortul se balansa de la stânga la dreapta. Se auzea doar 
scrâşnetul cârligului de măcelar din jurul punctului de prin- 
dere. Braţele lui atârnau cu eleganța ramurilor moarte ale unei 
sălcii iarna. Moira a împins din nou cadavrul cu degetul arătă- 
tor, de parcă ar fi fost o jucărie. 

— Tom şi-ar fi putut termina existenţa pe Pământ îngropat 
într-un bombardament, crăpând de frig sau de boală. O moarte 
anonimă, cum i-a fost şi viaţa. Şi totuşi într-o zi sau două va 
intra în posteritate. Milioane de englezi îi vor cunoaşte 
numele, viaţa mizerabilă, moartea eroică. Tom Hackney, mais- 
tru la Battersea Power Station, tată a doi copii. 

— L-ai ales intenţionat? 

— Nu analizez eu victima, alţii o fac pentru mine. Dar de 
data aceasta am vrut un bărbat. Un mascul. Ai observat că 
întotdeauna femeile sunt victimele atacurilor şi crimelor bru- 
tale? O versiune feminină a lui Jack Spintecătorul ar arăta 
grozav! Este bine ca frica să schimbe tabăra şi genul. Deci, ce 
decizie ai luat? 

Aleister nu avea decât o singură dorinţă: să părăsească 
acestiad, să se întoarcă la suprafaţă şi să uite pentru totdeauna 

de vrăjitoarea roşcată. Dar ar însemna să se recunoască 
înfrânt, 

— Accept... 

— Serios? exaltă femeia. Atunci, vino să-l îmbrăţişezi 
pe Tom. 

Chinezoaica s-a apropiat de cadavru, pregătindu-şi apara- 
tul foto. 

— Afişează-ţi aerul cel mai arogant, cel mai pervers şi 
pozează lângă acest mic englez de ispravă. Este asigurarea mea 
personală dacă îţi va trece vreodată prin cap să ciripeşti ceva. 
Mai bine decât atât. Zâmbeşte şi lipeşte-te mai bine de el! 
Oferă-i şi lui puţină tandreţe. 

Îşi puse mâna în jurul taliei mortului. Bliţul aparatului 
lumină camera. 

— Este îngheţat, spuse bărbatul cu o grimasă demnă de 
milă. Voi muri de pneumonie... Bun.. Ai acum ce ţi-ai dorit. 
Te ascult. Pentru ce cadavrele acestea? 

— Ţi-am spus. Nu eu i-am omorât. Mi-au fost trimise, eu 
nu sunt decât un punct de tranzit. Pe urmă, ele sunt depuse 
în oraş, ca să fie găsite. 

— Când spui mi-au fost trimise, la cine te referi? 

Zgomotul unor tălpi rigide şi a unor cizme răsună pe scară, 
amestecate cu un sunet ca de obiect târât pe jos. 

— Vorbeşti de lup şi lupul... şopti Moira. 

La baza scărilor a apărut un cuplu. Trăgeau de braţe corpul 
unui bărbat cu pantalonii lăsaţi până la glezne. Aleister a 
recunoscut cuplul cel tânăr întâlnit în faţa barului. Băiatul, 
să fi avut vreo douăzeci de ani, avea un chip aproape angelic. 

— Aleister, îţi prezint asistenții mei pentru operaţiunile 
legate de sfârşitul vieţii. Conrad şi Suzan, doi pasionaţi în 
domeniul lor. 

— Cine-i tipul? întrebă fata. Nu pare prea curat. 

— Aleister Crowley, fostul proprietar al locului, mag în 
timpul liber şi ocazional satir. În prezent unul dintre angajaţii 
mei. Nu-l băgaţi în seamă, continuaţi-vă treaba. 

Cuplul a trecut în faţa ei şi l-a lăsat pe bărbat pe podea. 

— Îl veţi omorî şi pe el? 

— Oh, nu. Este unul dintre clienţii clubului, un om impor- 
tant. Un colonel care lucrează la centrul de coordonare a 
operaţiunilor speciale. A fost doar drogat. 

Băiatul l-a apucat pe mortul suspendat şi l-a scos din cârlig, 
pe urmă l-a pus pe militarul inconştient. Mei Lin şi-a schimbat 
filmul în aparat. 

— Înţeleg..., spuse Crowley. 

Vrăjitoarea Roşcată schiţă un zâmbet viclean. 

— Începi să înţelegi? Prietenii noştri nemți au văzut că te 
purtai ca un căţeluş cuminte şi docil de când ţi-am întins 
capcana cu moarta din Cimitirul Tower Hamlets. M-au între- 
bat dacă nu am putea reîncepe acelaşi tip de operaţiuni cu 
clienţii mei, de preferinţă oameni influenţi pe care aş putea 
să-i fac să ciripească. Trebuie doar să furnizăm, de fiecare dată, 
cadavre noi. 

— Şi ai acceptat... 

— Da, am insistat doar să nu mă ocup eu de asasinate. Eu 
ofer porumbeii, prietenii mei se ocupă de accesorii. 

— Ce ticăloasă! 

— Fără lecţii de morală. Nu tu! 

Luminile bliţului ţâşneau cu viteză în camera rece. Cuplul 
s-a apropiat de Moira. 

— Câţi estimaţi că veţi atrage în plasă? întrebă magul. 

— Nu atât numărul contează, cât poziţia strategică a cli- 
enţilor mei... Am în evidenţele mele un general de brigadă şi 
un membru influent al Camerei Comunelor. Piese valoroase. 

Conrad şi-a aprins o ţigară. Îl analiza pe Crowley în tăcere, 
ca pe un animal la grădina zoologică. Suzan s-a apropiat şi l-a 
cuprins de mijloc. 

— Nu-mi place tipul, şopti tânăra. Este urât. 

— Din punct de vedere al studiului raselor este un speci- 
men interesant, adăugă tovarășul ei. În categoria sub-umană, 
se înţelege... 

Aleister îi privea. 

— Unde ai recrutat acest mic cuplu fermecător de îndră- 
gostiti nazişti, Moira? 

— Mi-au fost trimişi de curând. Este un cuplu mixt. El 
neamţ, ea englezoaică. S-au căsătorit la München în 1939, 
chiar înainte ca războiul să fie declanşat. O frumoasă poveste 
de dragoste. S-au întâlnit în timpul Jocurilor Olimpice de la 
Berlin. Suzan dovedise o pasiune fără limite faţă de Führer. 

Crowley le aruncă o privire dispreţuitoare. 

— Când mai ai vreo procesiune, să-mi dai pe vreunul 
dintre micuţii ăştia doi. Am nevoie de un copil degenerat ca 
să-l sacrific lui Satan. 

— Miroşi a trădare de la o poştă, grăsunelule, replică 
Suzan. Apoi se întoarse către patroana de la Hellfire: îţi dai 
seama Moira, nu? 

— Desigur, altfel nu ar lucra pentru noi. Bine, îmi dau 
seama că nu vă aveţi la inimă. Eşti liber să pleci, Aleister. 

— Serios vorbind, nu mă vei omori şi apoi suspenda în 
camera voastră de alimente? 

— Ce idee... Îmi eşti mai util viu decât mort. Mei Lin te 
va însoţi. 

— Cer prea mult dacă vreau să-mi comande cineva un taxi? 

— Vorbeşte cu portarul. Hai, şterge-o acum, până nu mă 
răzgândesc. 

Crowley făcu câţiva paşi înapoi şi urcă scările fără să ceară 
altceva. Fata a aşteptat până când a dispărut şi a întrebat-o 
pe Moira cu o voce îmbufnată: 

— Ce facem cu colonelul? 

— Duceţi-l în camera mov. Va dormi timp de cel puţin trei 
ore, iar când se va trezi îi voi arăta câteva fotografii artistice. 

Germanul a stins ţigara pe cadavrul maistrului. 

— Sunt de aceiaşi părere cu Suzan. Nu am încredere în 
porcul ăla gras care tocmai a plecat. Sunteţi sigură că a venit 
singur? 

— Adică? 

— În şcoala mea de spionaj Abwehr din Berlin, suntem 
învăţaţi o regulă de fier pe care trebuie să o aplicăm. Să nu ai 
niciodată încredere şi să faci filaj. Să te convingi că ceilalţi nu 
fac joc dublu. 

Moira a închis uşa camerei frigorifice. 

— Lui Aleister îi este prea frică pentru a mă trăda. 

— Prefer să mă asigur. 

Tânărul german nu a aşteptat răspunsul din partea patroa- 
nei Hellfire şi a urcat deja scările cu viteza fulgerului. 


2] 


Paris 
Spitalul Cochin 


Contrar a ceea ce îşi imaginase Tristan, frigul nu era stă- 
pânul absolut în subsolul parizian. Şi-a dat seama atunci când 
scările au cotit pentru prima dată la dreapta. Apărând în 
lumina tremurătoare a lumânărilor, un termometru arăta o 
temperatură de treisprezece grade. 

— Temperatura ideală pentru păstrarea vinului, a anunţat 
Juliette. Mai mult, în secolul trecut, multe magazine de băuturi 
şi-au păstrat butoaiele în cariere. 

După o coborâre mai lungă decât precedenta, au ajuns la 
nivelul doi. Pereţii fuseseră astupaţi cu ciment şi pe un panou 
din lemn, agăţate de nişte cuie, atârnau măşti de gaze. 

— Nu au fost niciodată folosite, observă Tristan. Este clar 
că locul a fost abandonat. 

— Zvonurile spun că luptătorii din rezistenţă folosesc gale- 
riile pentru a se deplasa fără a fi detectaţi. Şi cum Gestapo-ul 
îi vânează, nimeni nu mai are curaj să coboare în adâncuri. 
Când te gândeşti că nu cu multă vreme în urmă carierele erau 
exploatate. 

— Tot piatră se extrăgea din acest sector? 

Juliette clătină din cap. 

— Nu, şi încă de pe vremea lui Ludovic al XIV-lea! 
Observatorul şi Val-de-Grâce au fost ultimele clădiri constru- 
ite la Paris cu material din această reţea. În schimb, aici se 
cultivau ciuperci sau se făcea bere. 

Scara tocmai se terminase în faţa intrării către două tune- 
luri. Unul mergea drept, celălalt, dimpotrivă, mergea perpen- 
dicular. Juliette a desfăcut o hartă. 

— Aceasta-i cea mai recentă pe care am putut-o găsi. La 
dreapta tunelul duce direct la adăpostul antiaerian. 

Tristan nu l-ar fi văzut pe Gurdjief ascuns într-un loc pe 
care cea mai mică alertă aeriană risca să-l umple, dar trebuie 
să fi ştiut sigur. 

— Vă amintiţi promisiunea pe care mi-aţi făcut-o? Aşa că, 
aşteptaţi-mă aici. 

— Şi dacă aveţi vreo problemă? 

Tristan înaintă între doi pereţi de zidărie până la o uşă 
asemănătoare cu cea de la intrarea la suprafaţă. Era întredes- 
chisă. În faţa lui se aflau alte două tuneluri care, pe hartă, se 
uneau mai departe. Va trebui să treacă prin ele unul după altul. 
Şi-a pus mâna în faţa lumânării pentru a-i limita strălucirea 
şi a început să avanseze. În această parte a vechilor cariere nu 
era nicio sală, nicio cameră, nicio conductă laterală. Nicio 
ascunzătoare posibilă, dar poate de aceea o alesese Gurdjief, 
presupunând că nimeni nu va veni să verifice. 

La fiecare zece metri, Marcas se oprea să asculte întuneri- 
cul, dar nu-şi auzea decât bătăile surde ale inimii. Se simţea 
din ce în ce mai apăsat. Tavanul era jos, iar conducta se 
îngusta, În cele din urmă, a ajuns în faţa unei uşi arcuite, care 
se deschidea spre o altă conductă. Conform planului, la capăt, 
o scară veche în spirală urca la suprafaţă. Trebuia să meargă 

să vadă. Rusul putea să se instaleze pe ultimele trepte, ca o 
pasăre pe o creangă înaltă. 

— Ei bine, nu va fi necesar, se gândi Tristan sprijinindu-se 
de primele trepte. 

Ceea ce mai rămăsese din conductă se prăbuşise. Din 
motive de siguranţă, militarii au fost nevoiţi să închidă vechiul 
acces, prăbuşindu-l în mod deliberat. Nu-i mai rămânea decât 
să se întoarcă pe acelaşi drum. 

— Constat că aţi capotat de data aceasta. 

Fără îndoială, datorită citirii cărţilor, Juliette avea, uneori, 
un limbaj delicat de modă veche. Ceea ce, pe lângă cultura sa 
inepuizabilă, se adăuga farmecului său surprinzător. 

— Să sperăm că vom putea merge în restul reţelei. 

— Mă ofer ca ghid. 

Femeia a avansat spre o sală mică unde, spre marea surpriză 
a lui Tristan, un puț cu o lucrătură superbă se vedea într-un 
colţ. Trepte albe coborau până la suprafaţa unei ape albăsttrii. 

— Este o schimbare faţă de Sena, a spus bibliotecara ironic. 
La această adâncime se atinge direct pânza freatică. Când 
muncitorii lui Guillaumot voiau să securizeze o carieră veche, 
prima lor sarcină era să foreze un puț pentru a putea face 
mortar ca să construiască zidurile de susţinere. 

Marcas nu rezistă tentaţiei să bage mâna în apă. Mult mai 
rece decât mediul ambiant, apa lăsa impresia că este foarte 
pură. Gurdjief nu era în pericol să moară de sete. Dacă şi-ar 
fi adus provizii de bază, ar fi putut rezista săptămâni întregi. 

— Deci unde mergem acum? întrebă Tristan, arătând spre 
un tub mai îngust care se pierdea în întuneric. 

— Ei bine, vom urma strada Capucinilor până ajungem la 
cea a Burgunzilor. 

Spre stupefacţia lui Marcas, Juliette spuse: 

— Ca să aibă puncte de reper foarte bune, Guillaumot a 
hotărât să construiască un sistem de galerii de trecere care să 
corespundă străzilor de la suprafaţă. 

— În linii mari, tot ce este aici jos are corespondent cu 
ceea ce se află sus. 

— Exact. De exemplu aici am ajuns fix la încrucişarea stră- 
zii Capucinilor cu fostul spital de boli venerice, aşa cum 
indică placa. 


— 

— Nu are sens să vă explic ce fel de boli se îngrijeau în 
acest spaţiu, anexat apoi Spitalului Cochin, continuă ea cu 
un zâmbet malitios. 

Femeia a mers prima, aruncând reflexia lumânării pe pereţi. 
Tristan a observat că diverticuli se deschideau pe lateral sub 
forma unei fundături. Unul dintre ei conţinea cranii arse 
de timp. 

— Ştiţi că trupurile majorităţii revoluţionarilor ghilotinaţi 
au ajuns să fie aruncate în catacombe? Şi pentru a preveni ca 
ei să facă obiectul unui cult, au separat cu grijă capetele de 
corpuri. Poate că tocmai acum admiraţi ceea ce a mai rămas 
din Danton sau din Robespierre. 

Marcas nu a răspuns. Tocmai observase, chiar la capătul 
tunelului, un perete lung de pietre perfect aliniate, care părea 
să interzică orice înaintare. Încă o dată Juliette şi-a dezvăluit 
planul. 

— Este zidul de întărire care delimitează fundaţiile Val- 
de-Grâce. Trebuie să o luăm la dreapta pentru a explora ultima 
parte a reţelei: o încurcătură de galerii situate de o parte şi de 
alta a Străzii Sănătăţii. Un adevărat labirint. De altfel, dacă 
ar fi să mă ascund, acolo m-aş ascunde. 

— De ce spuneţi aşa? Ce vă indică faptul că eu caut pe 
cineva? 

Juliette a adus lumânarea mai aproape de faţa ei, luminân- 
du-şi ochii de un gri deschis. 

— Se pare că subsolul Parisului a fost întotdeauna ultimul 
refugiu al fugarilor. Când vrei să scapi de autorităţi, părăseşti 
lumea de la suprafaţă şi intri în regatul tenebrelor. 

Tristan voi să răspundă când auzi un zgomot în spatele lor. 
Venea din zona reţelei de acces. 

— Se plimbă şobolanii prin cariere? 

— Nicidecum pentru că diferenţa faţă de canalele de 
scurgere este că aici nu au nimic de mâncare. Cel mai proba- 
bil, sunt nişte pietre care ajung să se prăbuşească. Pe urmă, 
cine credeţi că vine până aici? 

— Aveţi tot timpul răspuns la orice? întrebă Marcas pentru 
a schimba subiectul. 

— Se pare că în dialogul cu dumneavoastră, da. 

Tocmai cotiseră la dreapta. Tristan îşi încordă auzul, dar 
nu mai auzea nimic. A dat discret cu mâna la spate ca să simtă 
tocul pistolului Luger, pe care-l luase cu el. Poate că va fi 
nevoie. Nu pentru propria persoană, ci pentru a o proteja pe 
Juliette. 

— Jar acum avem de ales între două... 

Juliette nu-şi termină fraza. În fata lor, tunelul se închi- 
dea brusc. 

O alunecare de teren îi împiedica să avanseze. 

Cerul aşa cum se numeşte tavanul carierelor — se prăbu- 
şise, formând un con ce bloca accesul la ultima parte a reţelei. 

— Sper că ceea ce căutaţi se află în urmă, căci dacă ar fi 
să ne luăm după plan, nu există altă ieşire. 

Tristan s-a apropiat de zidul de piatră, apoi, cu grijă la 
prizele de contact cu peretele, a început să urce spre vârful 
conului. 

— Ce faci? se alarmă Juliette. Este periculos, se poate 
prăbuşi în orice moment! 

— Îmi asum riscul. 


22 


Londra 
Biroul Departamentului S 


— Adică Laure nu este cu tine? exclamă Malorley. 

— Mă aflu în cabina telefonică de la colţul străzii cu 
Hellfire, răspunse agenta S.O.E.. Am căutat-o peste tot, dom- 
nule comandant. Nu este de găsit. 

— Află numărul de telefon al colegei ei de cameră, Laure 
avea o întâlnire cu ea într-un restaurant. Poate că a plecat fără 
să te aştepte. Şi sună-mă înapoi de îndată ce ai veşti! 

Malorley a închis şi a sărit deodată în picioare. O stare 
ciudată de anxietate surdă îl cuprindea. Ceva nu se lega, chiar 
Laure a cerut ca un agent să vină să o ia. 

Aşezat într-un fotoliu, Crowley îl privea mergând în sus şi 
în jos. 

— Şi-a dorit foarte mult să meargă la această petrecere, o 
cunoşti, este nerăbdarea întruchipată. 

— Poate, dar nu-mi place. Mai ales de când mi-ai spus ce 
pun la cale Moira O'Connor şi echipa ei de ucigaşi. 

— Crezi că au luat-o? Nu văd cum ar fi putut face legătura 
între noi. Nu ne-am întâlnit, ea mi-a făcut doar semn cu mâna. 
De la distanţă. 

— Cu atât mai mult sunt îngrijorat. Închipuieşte-ţi căunul 
dintre zbirii Moirei te-a urmărit după ce ai plecat de la club... 

— În acest caz, trimite poliţia să facă o percheziţie acolo. 
S.O.E. are mijloacele necesare pentru a cere o mână de ajutor 
de la Yard. 

— Îmi vine să o fac, dar dacă apăs pe buton, s-a terminat 
cu manipularea Moirei O'Connor din partea noastră. Va fi 
anchetată de reţelele de spionaj germane. Voi pierde un bun 
preţios, infinit de preţios. Şi este suficient să spunem că 
Operaţiunea Witchfall nu ne va mai fi de niciun folos, nu vom 
mai putea transmite filmele la Berlin. 

Malorley se aşeză pe marginea biroului său. Ledul roşu 
pentru apeluri interioare de pe telefonul lui clipea. Nu a ridi- 
cat receptorul. 

— Mă simt vinovat! Laure nu a vrut să vină cu tine, eu am 
forţat-o. Ştia că Moira este vinovată de noile crime, iar eu nu 
am ascultat-o. 

— Aşteaptă să avem veşti. Este o chestiune de ore. 

— O ştiu prea bine... Între timp, vei scrie tot ce ţi-a spus 
Moira. Dacă şantajează militari şi politicieni, trebuie neapărat 
să-i identificăm. Este o chestiune de securitate naţională. 
Trebuie să anunţ MI5 şi cabinetul Prim-Ministrului. Încearcă, 
de asemenea, să... 

Cineva a bătut la uşă. Malorley strigă: 

— Nu acum! 

Vocea acidă a secretarei sale se prelinse pe sub uşă. 

— Domnule comandant, am încercat să vă comunic la 
telefon. Este foarte important. 

Uşa s-a deschis. Tânăra a mers cu un pas hotărât spre şeful 
ei care o urmărea nervos. 

— Katie, eşti surdă, ţi-am spus să... 

Secretara stătea în faţa lui sfidătoare. 

— Mă veţi urt pentru tot restul vieţii mele dacă nu v-aş 
aduce acest mesaj. 

Malorley aproape că i-a smuls foaia din mână. 

— Sper pentru tine că... 

Nu şi-a dus fraza până la capăt, hipnotizat de ceea ce citea. 

— Ce s-a întâmplat? întrebă Crowley care se pregătea 
să plece. 

Malorley a aşteptat câteva clipe înainte de a pune foaia pe 
birou. 

— Un extras din interceptările înaltului comandament SS 
din Franţa, ce mi-a fost transmis de MI6. Himmler cere supra- 
vegherea acţiunilor şi gesturilor lui Reichsleiter Rosenberg 
venit în vizită expresă la Paris. 

— Ah, drăguţul de Alfred, l-am cunoscut bine înainte de 
război. Şi el este foarte interesat de ezoterism, membru al 
Societăţii Thule. 

— Adaugă despre el că este liderul bandei naziste de jefu- 
itori de tablouri şi de milioane de bunuri culturale. 

— Şi de ce te aduce în starea aceasta? 

— Nu el... Himmler anunţă prezenţa alături de Rosenberg 
a unuia dintre agenţii săi. Un anume... Tristan. 

— Deci este viu! Acest tânăr este protejat de zei. Este o 
veste foarte bună... 

— Crezi? Am aflat de învierea lui în ziua dispariţiei lui 
Laure. Cruzimea sortii mă va uimi mereu... Seară bună! 

Paris 
Spitalul Cochin 


Ajuns aproape la nivelul tavanului, Tristan a examinat cu 
atenţie punctul cel mai înalt al grămezii de grohotiş. Spre 
deosebire de baza movilei, de unde tocmai urcase, sus pietrele 
păreau mai bine aşezate. A scos una, apoi încă una înainte de 
a simti un suflu de aer rece. Intuiţia nu-l înşelase. Gurdjief se 
bazase pe grohotiş pentru a descuraja urmăritorii. Urcase şi el 
în vârf, de acolo a săpat un loc de trecere după care l-a închis 
cu grijă. Tristan s-a întors spre Juliette. 

— Voi căuta până la capătul coridorului. Nu voi întâr- 
zia mult. 

A dispărut în gaură fără să mai aştepte răspuns. În partea 
cealaltă, conul avea o pantă mai puţin abruptă. Tristan a 
remarcat şi scobiturile făcute special pentru mâini şi picioare, 
amenajate între pietre. A ajuns repede la nivelul solului. Totul 
era acum să nu-l sperie pe rus. Dacă ar fi fost înarmat, ar fi 
putut avea o reacţie necontrolată. 

Tristan a făcut trei paşi înainte. Conform planului desenat, 
erau doar câteva zeci de metri de tunel. Dar vocea lui se auzea 
departe sub pământ. 

— Gurdjief, ştiu că eşti ascuns în galerie. Am găsit piatra 
gravată ascunsă în podea, sub patul fiului tău. Iniţialele şi data 
m-au adus până la tine. 

Nicio reacţie. 

— Ştiu cine eşti. Un apropiat al familiei imperiale, fugit în 
Franţa. Şi mai ştiu şi de ce te caută unii. 

Niciun răspuns. 

— Ascultă-mă, voi înainta zece metri şi îmi voi lăsa arma 
jos. Apoi mă voi întoarce cu spatele aceeaşi distanţă. 

Marcas a înaintat, şi-a pus pistolul pe pământ, s-a întors şi 
a numărat zece paşi. 

— Nu mişca! 

Gurdjief nu-şi pierduse accentul rusesc. Tristan a ridicat 
mâinile. 

— Mai ai o altă armă? 

— Nu. 

Marcas a auzit zăngănind chiulasa unui pistol Luger şi un 
glonţ alunecând pe ţeavă. 

— Întoarce-te! 

În faţa lui stătea fugarul, cu un felinar în mână. Cu părul 
alb, răvăşit şi o barbă stufoasă, nu mai arăta ca preceptorul 
elegant care l-a ajutat pe ţarevici să se urce pe bicicletă. 

— Mă numesc Marcas. 

Rusul l-a privit uluit. 

— Te-a trimis Rosenberg? 

Luat prin surprindere, Tristan a ezitat înainte de a răspunde: 

— De unde ştii? 

— Mă caută de ani de zile. Ai crede că şi-a petrecut toată 
cariera de nazist blestemat doar pentru a mă găsi. 

— Nu înţeleg. De când îl cunoşti? 

— Din 1917, de la Moscova. 

Tristan şi-a amintit ce-i spusese acel căpitan în maşină, în 
drum spre Frankfurt. Rosenberg studiase arhitectura în capi- 
tala Rusiei exact când a început revoluţia. 

— L-ai cunoscut la universitate? 

Rusul a rânjit. 

— Rosenberg prefera să frecventeze cercuri mai restrânse, 
grupuri mai influente. lubea deja puterea. 

Gurdjief şi-a armat Luger-ul. 

— Şi acum spune-mi ce vrei de la mine. 

— Faţă de Lună, pardon, Rosenberg ştie că deţii bijuteria 
coroanei imperiale. Vrea să ţi-o fure. 

— Şi l-ai crezut? 

— Ai vândut o bijuterie aparţinând familiei ţarului. 
Gurdjief a primit din plin lovitura. Tristan a profitat de asta: 
Ai arma mea, aşa că poţi fugi dacă vrei. Dar dacă ne vom mai 
întâlni vreodată... 

— Mă ameninţi? 

— Nu, dar am o propunere să-ţi fac. Viaţa şi libertatea ta 
pentru bijuteriile ţarului. Odată ce Rosenberg pune mâna pe 
ele, nu vei mai avea de ce să-ţi faci griji. 

Ochii rusului au început să scapere. 

— Nu înţelegi. Lui Rosenberg nu-i pasă de bijuterii... 

Un strigăt le-a oprit brusc discuţia. 

— Tristan, ai grijă, este înarmat! 

Vocea lui Juliette. 

Din vârful grămezii de grohotiş a coborât o arătare până la 
sol. Marcas a înaintat, dar Marcel, dând dovadă de o extra- 
ordinară supleţe, l-a oprit imediat înainte de a-şi întoarce 
revolverul către rus. 

— Şi tu, rusule, lasă arma jos! Altfel îți ciuruiesc fundul 
cu nişte bobiţe. 

— Dă-i bijuteriile, urlă Tristan. Te va omorî! 

Gurdjief îşi băgă mâna liberă sub vestă şi aruncă un săculeţ. 
Un inel căzu şi se rostogoli pe sol. Marcel s-a aruncat fascinat 
să-l ia. 

Atunci Luger-ul şi-a aruncat încărcătura de moarte. 

Pătat de sânge, corpul colaboratorului s-a strivit de perete, 
dar a avut timp să apese pe trăgaci. 

Rusul s-a prăbuşit la rândul său. Marcas s-a aruncat asupra 
lui Marcel pentru a-i smulge revolverul, apoi a îngenuncheat 
lângă Gurdjief. 

— Este un spital chiar deasupra. Te voi scoate la suprafaţă. 

— Degeaba... 

Tristan i-a smuls vesta. Glonţul intrase chiar deasupra vin- 
trei, secţionând o arteră din care sângele ţâşnea printre dege- 
tele rusului. 

— Rosenberg... la Moscova... frecventa... grupurile 
oculte... ei se considerau aleşi... adorau semnul sacru... 
steaua răsuceşte în jurul axei. 

— Nu mai vorbi, te epuizezi! 

— „..pentru că ţarul a trimis-o în străinătate... totul s-a 
terminat... dacă svastica ar fi rămas la Kremlin... comuniştii 
nu ar fi luat niciodată puterea... 

Marcas încremeni. 

— Vorbeşti despre svastica sacră? 

— Da... se spunea că se afla în Rusia... o legendă... nu 
am crezut niciodată... dar Rosenberg credea... Apoi a început 
Revoluţia... iar ţarul i-a vorbit despre existenţa ei, dorind să 
o pună la adăpost. 

Tristan era înmărmurit. Faţă de Lună îl aburise, îl manipu- 
lase. ÎI trimisese pe drumuri să caute crucea gamată în loc să 

se ducă el. lar acum, din cauza lui, avea două cadavre pe 
conştiinţă. 

— Unde se află ultima svastică? 

— La adăpost... în Anglia. 

Cu alte cuvinte, tot să caut acul în carul cu fân, se gândi 
francezul. Gurdjief horcăi. Un firicel de sânge i se strecură 
printre buze. l-a strâns mâna lui Marcas. 

— La Londra... caută-l pe James Hadler. 


Când Tristan a trecut din nou peste mormanul de grohotiş, 
Juliette îl aştepta răsucind nervoasă marginea pălăriei sale 
de paie. 

— Am auzit Împuşcături. 

— Nu veţi mai auzi. 

Marcas avea o nevoie vitală de a-şi pune ordine în gânduri, 
dar cel mai urgent lucru era să protejeze mai întâi bibliotecara. 

— Domnişoara Juliette, ştiţi să vă întoarceţi singură la 
suprafaţă? 

— Da, însă nu vă las aici. 

— Este suficient doar da. 

Tristan urcă pe mormanul de grohotiş. 

— Dincolo sunt două cadavre dintre care unul al unui 
colaborator al germanilor. Vreti cu adevărat să aveţi de-a face 
cu aşa ceva? 

Juliette a încetat să-şi mai frământe pălăria. De data 
aceasta, drumurile lor trebuiau să se despartă. Nu mai era cale 
de ales. O mângâie pe obraz. 

— M-aţi ajutat mult. Fără dumneavoastră, nu aş mai fi 
în viaţă. 

— Ei bine, acum că v-am salvat viaţa, aş putea face în plus 
ceva pentru dumneavoastră? 

— Da, să mergeţi la templul Oratoriului, pe strada 
Saint-Honor€. 

Juliette a avut câteva momente de surpriză. 

— Vreţi să mă rog pentru dumneavoastră? 

— Ar fi bine, m-aţi salva pentru a doua oară. 

— Ce trebuie să fac? 

— Cereti să vorbiti cu pastorul. Spuneţi-i că aveţi un mesaj 
de trimis în Anglia. El va protesta, dar nu ţineţi seama. 
Spuneţi-i, de asemenea, că ştiţi ceva pentru paraşutist. Asta 
ar trebui să-i stârnească interesul încât să vă asculte. 

— Care este mesajul? 

— O frază. Numai una. Pentru comandantul Malorley: 
Relicva este la Londra. 

— Asta-i tot? 

— Este deja prea mult, credeţi-mă! 

Juliette şi-a pus din nou pălăria pe cap. 

— Vă voi mai vedea? 

Marcas nu a scos niciun cuvânt. Femeia a înţeles. 

— Păcat. Începusem să mă obişnuiesc cu aventurile noas- 
tre... şi cu dumneavoastră. 

Şi eu, aproape a şoptit Tristan. Fără niciun cuvânt în plus, 
ea plecă. A urmărit-o cu privirea atât timp cât lumânarea o 
lumină, pe urmă femeia s-a întors brusc şi a dispărut. 

De data aceasta era singur. 


PARTEA A TREIA 


Astăzi o nouă credinţă se trezeşte, mitul sângelui (...) 
Sângele nordic reprezintă acel Mysterium 
care a învins şi a înlocuit vechile sacramente. 


Alfred Rosenberg, Mitul secolului al XX-lea 


Acestea sunt doar fleacuri. lar fleacurile rămân fleacuri. 
Dacă înmoi o coală de hârtie într-o pată de cerneală, 
nimeni nu va crede că este un Rembrandt, chiar şi peste 
cincizeci de ani. Rosenberg este un om periculos şi prost şi, 
cu cât mai repede veţi scăpa de el, cu atât mai bine. 


Despre teoriile lui Rosenberg, 
Ernst Hanfstaengl, şeful departamentului 
de presă străină al Cancelariei până în 1937 


Cimitirele timpului sunt populate cu fantomele 
unor oameni care se credeau veşnici. 


Thule Borealis Kulten 

Polonia 
Bârlogul lupului 


Trenul care traversa pădurea în direcţia frontierei ruse 
avansa cu toate farurile stinse. În principiu, regiunea aceasta 
îndepărtată a Poloniei era în afara razei aviaţiei engleze, dar 
instrucţiunile de securitate legate de protecţia Reichsführer- 
ului fuseseră reevaluate. De acum, toate deplasările sale erau 
anunţate în locuri, ore şi trasee diferite şi doar unul singur era 
ales în ultimul moment. De la moartea lui Heydrich, asasinat 
la Praga de un comando antrenat de englezi, şeful SS fusese 
atins de darul de a fi în mai multe locuri deodată. O secţiune 
specială a Gestapo fusese creată pentru a răspândi zvonuri 
despre prezenţa sa în diferite părţi ale ţării. S-au anunţat chiar 
vizite false, anulate în ultimul moment, pentru a încerca să 
încurce serviciile de spionaj străine. Cu excepţia lui Hitler, 
Reichsfiihrer-ul devenise cel mai protejat om din Germania. 

Himmler a terminat de citit raportul trimis de Marcas. lată 
că dăduse şi de urma ultimei svastici. Mai mult, neutralizase 
ambițiile lui Rosenberg. De acum înainte, Himmler era sin- 
gurul capabil să pună mâna pe relicva supremă. 

Să pună mâna şi să se folosească de ea. 

Reichsfiihrer-ul a ridicat storurile şi a privit pe fereastră. 
În ciuda căderii serii, se mai distingeau vârfurile copacilor 
ieşind în evidenţă pe un cer agitat. Adevărul este în păduri, 
gândea Himmler, acolo putem fi cu adevărat în contact cu 
forţele naturii. Odată ce propria frică este învinsă şi cucerită, 
ele fac din fiecare dintre noi un om superior. lată de ce ger- 
manii trăiseră mereu în mijlocul pădurilor şi refuzaseră să 
construiască oraşe ca grecii. Acolo unde există civilizaţie, 
energia vitală dispare. 

Reichsfiihrer-ul şi-a scos carnetul. Avea o idee ce trebuia 
scrisă imediat. Era absolut necesar să introducă în pregătirea 
SS-ului o instruire obligatorie în pădure, fără apă, fără arme 
şi fără hrană. Noua elită care avea să domine Europa trebuia 
să-şi găsească rădăcinile cele mai adânci pentru a deveni ca 
un copac puternic şi roditor, cu ramuri ridicate până la cer. 

— Reichsführer? 

Un ofiţer a apărut în deschizătura uşii. Trenul încetinea. 

— Tocmai am ajuns la Bârlogul Lupilor. 


Zona de securitate | 
Buncărul lui Hitler 


Decizia de a construi Wolfsschanze — Bârlogul Lupului — în 
extremitatea nord-estică a Poloniei a fost luată în toamna 
anului 1940 pentru a oferi un cartier general operaţional în 
vederea invadării U.R.S.S. În mijlocul unei păduri aparent 
nesfârşite, inginerii germani creaseră de la zero un oraş de 
beton cu pasaje subterane, o gară, un aerodrom şi chiar case 
din buşteni cu acoperişuri din iarbă pentru a păstra culoarea 
locală. Deşi majoritatea demnitarilor nazişti urau acest loc, 
considerat urât şi deprimant, Hitler se simţea confortabil 

petrecându-şi cea mai mare parte a timpului acolo, când nu 
era la cancelaria din Berlin sau în cuibul lui de vultur de la 
Berghof. Pereţii gri şi lumina electrică oferită constant nu îl 
deranjau. Dimpotrivă, pe măsură ce războiul se intensifica, pe 
atât îi plăcea sobrietatea de aici şi a impus-o inclusiv antura- 
jului său. Trăia în centrul zonei 1, cea mai securizată din 
tabără, unde se găsea întreg Statul său Major. Inclusiv Goering, 
care încerca să mai atenueze partea spartană a locuinţei sale 
improvizate acoperind podeaua de covoare persane şi pereţii 
cu tablouri vechi. Şi, ca să spunem adevărul, şeful Luftwaffe 
detesta la fel de mult buncărul său de beton ca sala de şedinţe 
unde îl aştepta Hitler. 

— Mein Führer, a exclamat Goering când a intrat, cum 
puteţi să vă petreceţi vara în pădurea aceasta pierdută din 
Polonia, în mijlocul ţânţarilor? Lăsaţi-mă să vă duc la Berlin 
o săptămână, în inima capitalei Reich-ului şi veţi fi un cu totul 
alt om! 

Hitler se uita la el ca la un copil de opt ani. 

— Nu cred că ştii, Hermann, dar duc un război nemilos 
contra forţelor răului, ruşii, englezii, americanii... 

— Haideţi că am zdrobit Polonia, am umilit Franţa, am 
măturat Balcanii, am îngenuncheat Anglia, nu ne temem noi 
acum de o mână de slavi degeneraţi susținuți de câţiva yankei 
întărâtaţi! 

Pentru a-şi susţine raţionamentul, Goering s-a bătut cu 
pumnul în piept, făcând să tresară şirurile de decoraţii de pe 
uniforma albă imaculată. Era singurul care purta o astfel de 
uniformă în toată armata germană. 

— Ai perfectă dreptate, Hermann, am câştigat victorii 
imense, şopti vocea ironică a lui Goebbels. Dar la vremea 
aceea puteam conta pe o aviaţie demnă de acest nume... 

Jritat, Goering se întoarse. Piticania era şi ea acolo! 

— Dragă Joseph, ce plăcere să te văd! Ai venit fără Magda? 
Când vom avea în sfârşit bucuria de a o vedea jucând în unul 
dintre minunatele tale filme de propagandă? Este atât de fru- 
moasă, de blondă, de ariană ! Dar este adevărat că preferaţi 
să daţi rolurile principale unor actriţe de mâna a doua din 
Cehia ... 

Goebbels a ţâşnit de pe scaun. În timpul ascensiunii nazis- 
mului, cucerise Berlinul cu pumnul ridicat şi cu discursuri 
zdrobitoare, nu trebuia să fie insultat de căpcăunul acesta de 
Goering cu buze grase. 

— Din moment ce suntem la subiectul matrimonial, ce 
mai face Emmy, fermecătoarea ta a doua soţie? Sper să dureze 
puţin mai mult mariajul decât primul! Cum se numea neferi- 
cita care nu a supravieţuit stilului tău de viaţă? 

Goering a început să urle. 

— Nu-ţi permit! 

Hitler a rămas impasibil. Se mulţumi doar să-i întrerupă 
cu o voce fermă. 

— Domnilor, nu v-am adus aici, la Wolfsschanze, ca să 
vorbim de mariajele voastre, ci de situaţia militară. Himmler 
va ajunge şi el într-o clipă. 

— Bunul Heinrich, a râs Goering. Ce ne va mai anunţa de 
data asta? Că a găsit ciocanul lui Thor? 

— Sau Sfântul Graal, ultima dată când a crezut că l-a des- 
coperit era într-o mănăstire pierdută din Catalonia, adaugă 
Goebbels. 

Când venea vorba să-l ridiculizeze pe Himmler, Căpcăunul 
şi Piticania făceau întotdeauna front comun. 

— Măcar să nu ne propună să trimitem o nouă expediţie 
în Tibet ca să înveţe levitaţia! 

— Sau în Insulele Canare, pentru a intra în contact tele- 
patic cu ultimii supraviețuitori ai Atlantidei, adăugă Joseph. 

Cineva a bătut încet la uşa sălii de şedinţă. Hitler a făcut 
semn unui soldat să deschidă uşa blindată. Himmler intră şi 
pocni din călcâie. Văzând feţele fericite ale lui Goering şi 
Goebbels, Reichsfiihrer-ul a fost surprins că bârfele au încetat. 

— Bună, Heinrich, îl salută Hitler. Aşază-te. Domnilor, vă 
voi prezenta situaţia pe Frontul de Est. 

Fiihrer-ul şi-a luat ochelarii, s-a îndreptat către un tablou 
şi a deschis cele două uşi. A apăruto hartă a U.R.S.S., împărţită 
în două printr-o linie neagră. 

— Astăzi trupele noastre sunt dislocate pe o linie de front 
întinsă de la Leningrad la Sevastopol, din Golful Finlandei 
până la Marea Neagră. 

Goering se uita la acea linie întinsă pe mii de kilometri şi 
mobilizând patru milioane de oameni. Slăbiciunea era evi- 
dentă. Prea lungă pentru a o apăra, prea departe pentru a o 
aproviziona. O eroare strategică şi un coşmar logistic. Hitler 
a luat o riglă cu mâna stângă şi a arătat spre sud-estul hărţii. 

— De la sfârşitul lunii iunie, am lansat o nouă ofensivă 
către Caucaz. În faţa noastră, trupele ruse s-au prăbuşit. Acum 
Volga este la doar o sută de kilometri distanţă şi în câteva 
săptămâni vom ajunge la porţile Turciei. 

Hipnotizat, Goebbels se uită la hartă. Ceea ce l-a fascinat 
nu a fost înaintarea victorioasă a trupelor Reich-ului, ci imen- 
sitatea nesfârşită rămasă de cucerit. Avea impresia că râul 
armatei germane se transforma într-o mulţime de pârâuri care, 
în cele din urmă, vor dispărea, absorbite, digerate, înghiţite 
de pământul rusesc. 

— Această ofensivă are două scopuri, a continuat Hitler: 
să instaureze panica în rândul sovieticilor şi să-i oblige să 

elibereze frontul central, adică regiunea Moscovei, unde şi-au 
concentrat cele mai bune trupe. Apoi să ne permită să ajun- 
gem la câmpurile de petrol din Caucaz ca să avem o sursă de 
aprovizionare sigură pentru blindatele noastre. 

— Stalin îşi poate călca pijamalele şi îşi poate pregăti 
periuţa de dinţi, va gusta în curând farmecele unei celule din 
Germania! strigă Goebbels. 

Numai Himmler nu spunea nimic. l-a ascultat pe Căpcăun 
şi pe Piticanie întrecându-se în linguşiri. El nu era un adulator. 

— Şi tu, Heinrich, ce părere ai? întrebă Hitler. 

— De anul trecut, suntem în război de la Atlantic până la 
Urali, din Scandinavia până în Africa. Pe lângă Anglia, luptăm 
împotriva celor mai mari două puteri ale lumii, S.U.A. şi 
U.R.S.S., ale căror rezerve de forţă de muncă, resurse şi mij- 
loace de producţie sunt practic nelimitate. 

Goebbels încercă să râdă. 

— Devii foarte pesimist, dragă! Nu am fost niciodată atât 
de victorioşi, steagul nostru flutură de la Kiev la Tripoli... 

— Este adevărat, Heinrich, continuă Goering. Vezi totul 
în negru. 

Himmler se întoarse spre Führer, a cărui faţă devenea din 
ce în ce mai impenetrabilă. Dacă de câteva luni cea mai mică 
încercare de contrazicere îl arunca în crize de furie memora- 
bile, avea în schimb o încredere oarbă în Himmler. 

— Ceea ce văd este că, dacă vitejia soldaţilor noştri este 
de netăgăduit, dacă întreaga Germanie este mobilizată în efor- 
tul de război, logistica nu mai ţine pasul. Deja nu mai suntem 
capabili să producem avioane superioare celor ale englezilor 
sau americanilor, submarinele noastre suferă pierderi după 
pierderi deoarece tehnologia lor este învechită şi în curând 
va fi aceeaşi situaţie şi pentru tancurile noastre. Suntem un 

tigru cu muşchii din hârtie, încă un salt pentru a prinde o 
pradă nouă şi ne vom prăbuşi. Cu totul. 

Şeful SS-ului a pus pe masă un dosar greu. 

— Mein Fiihrer, aici sunt toate studiile şi statisticile, cele 
adevărate, nu cele pe care le cosmetizează alţii înainte de a vi 
le da. Toate ajung la aceeaşi concluzie. Victoriile noastre sunt 
copacul care ascunde pădurea. Dacă nu se întâmplă un mira- 
col, nu vom mai putea rezista decât trei ani. Şi cu preţul a 
milioane de morţi. 

— Şi ce crezi că ne trebuie ca să ieşim din acest infern? 
exclamă Goebbels. 

— Doar un miracol. 

În sala de şedinţe din buncăr nu se mai auzea decât zum- 
zetul sâcâitor al sistemului de ventilaţie. 

— Probabil că glumeşţi, Heinrich, spuse în cele din urmă 
Goebbels. Chiar vrei să salvezi Germania cu o relicvă, o svas- 
tică venită din zorii timpurilor şi totul din cauza unei cărţi 
vechi de magie? 

Hitler nu spunea nimic. Îşi încrucişase braţul drept 
sub masă. 

— Şi mai mult, vrei să o cauţi la Londra, în inima Angliei, 
ce] mai mare duşman al nostru? adaugă Goering. 

— În 1939 am recuperat prima svastică din Tibet. În 1941, 
următoarea în sudul Franţei. Amândouă sunt acum în sigu- 
ranţă la Castelul Wewelsburg. Pe de altă parte, am pierdut-o 
pe cea de-a treia la Veneţia... şi, în mod curios, situaţia noas- 
tră militară a stagnat de atunci. 

— Este prea mult, a exclamat şeful Luftwaffe, ai înnebunit 
complet! 

Goebbels îşi încetase atacurile. Căzuse pe gânduri. Dacă 
altădată îşi bătea joc copios de iluziile ezoterice ale şefului SS, 

ştia şi ce imperiu reuşise Himmler să construiască într-un timp 
atât de scurt, prin forţa voinţei şi certitudinii. Şi dacă 
Reichsfiihrer-ul pusese mâna pe ceva ce îi depăşea? 

— Heinrich, până acum ţi-ai condus căutarea singur. Şi, 
fără îndoială, ai avut dreptate, pentru că nu cred că te-ar fi 
crezut cineva. Aşa că, spune-ne: de ce ne vorbeşti de svastici 
astăzi? 

— Pentru că am nevoie de colaborarea tuturor. SS nu poate 
trimite un agent în Anglia, să-i ofere acoperire şi să-l sprijine 
printr-o reţea. Un singur serviciu are toate mijloacele nece- 
sare: Abwehr. 

La acest cuvânt, toate feţele au îngheţat. Abwehr era ser- 
viciul de informaţii al armatei. lar Himmler, Goebbels şi 
Goering se temeau de el ca de ciumă: era singura organizaţie 
pe care naziştii nu au reuşit niciodată să o infiltreze cu ade- 
vărat. A-i încredința sarcina unui astfel de serviciu însemna 
a-şi asuma un risc cu consecinţe imprevizibile. 

Toate privirile se întoarseră spre Führer. Doar el putea lua 
decizia. Cu ochii aţintiţi pe hartă, părea că ezită, apoi spuse 
deodată: 

— Am cucerit Germania în numele svasticii. lar acum vom 
cuceri lumea tot graţie ei. 

Şi-a întins degetul arătător stâng spre Himmler. 

— Reichsführer, îţi ordon să recuperezi svastica aflată în 
Anglia. Prin toate mijloacele. 

Undeva, în Londra 


Laure a deschis ochii. Totul era cufundat în linişte şi întu- 
necat. A clipit din ochi de mai multe ori. Degeaba. Obrazul 
drept părea că stă pe o suprafaţă lucioasă şi îngheţată. Aparent, 
era de altfel şi singura senzaţie rămasă. Restul corpului nu mai 
exista, ca şi cum fusese redusă la un obraz, doi ochi şi o con- 
ştiinţă vaporoasă. Cum a ajuns în starea aceasta? 

Creierul său începea să funcţioneze din nou. 

Cabina telefonică. Imaginile curgeau şi i se zvârcoleau încet 
prin creier, ca nişte viermi târând-se din găurile lor. 

Apelul dat de Malorley. Maşina ce trebuia să o ia. ÎI văzuse 
pe Crowley ieşind şi i-a făcut semn cu mâna. 

Şi deodată... Tânărul blond cu ochi de smarald. Zâmbetul 
lui radios. L-a întrebat dacă venea din partea lui Malorley. El 
a aprobat. Apoi... seringa. Durerea din braţul stâng. 

Tipul o răpise. 

S-a lăsat dusă de nas. Ca un agent debutant. 

O urmă de panică i-a cuprins zona de jos a cefei. Se simţea 
copleşită. Ca în cele mai dure ore de antrenamente când era 
doborâtă cu lovituri scurte, apoi legată strâns pentru o şedinţă 
falsă de interogatoriu. 

Laure s-a concentrat pe respiraţie, aşa cum au învăţat-o 
instructorii. Dacă nu o ajută să evadeze, măcar îi canali- 
zează frica. 

Acum trebuia să devină din nou stăpână pe corpul său. Cel 
mai probabil, răpitorul i-a injectat otravă paralizantă. 

Încet, foarte încet, un miros dulceag, ciudat, i-a pătruns în 
nări. Un amestec de mirosuri de stătut, de câine ud şi de unt 
rânced. Un amestec greu de găsit devenit insistent şi deza- 
greabil pe măsură ce respira. În mod curios, valul mirositor 
nu-i era străin, dar nu reuşea să-l identifice. 

Laure a încercat să se agate de punctele pozitive, tehnica 
numărul patru predată agenţilor S.O.E. căzuţi în mâinile duş- 
manului. 

Agresorul o lăsase în viaţă. Era un lucru clar. Apoi, agentul 
lui Malorley care trebuia să o recupereze va semnala absenţa 
ei. Se va declanşa alarma. 

În mod curios, o altă senzaţie, şocantă, a cuprins-o. Furia. 
Răpitorul o făcuse să-şi piardă seara. Era grotesc, dar furia era 
cât se poate de reală. 

Un zgomot metalic i-a alungat gândurile. Vibraţii răsunau 
pe podea. Zgomote de tălpi. Un halou de lumină a ţâşnit. La 
kilometri distanţă de ea sau la doar câţiva centimetri. Lumina 
i se părea orbitoare. A simţit deodată ceva dur, îmbibat de un 
miros de piele veche şi urină, băgat sub obrazul ei, ca pentru 
a o aduce în simtire. 

— Bună, sunt încântat că ţi-ai recăpătat cunoştinţa. 
Serios. i-e frică? 

Vocea masculină era tânără şi blândă. Aproape tandră, de 
parcă bărbatul îi făcea o declaraţie de dragoste. 

— Mi-ar fi teamă dacă aş fi în locul tău. Aruncată în tene- 
bre, într-un loc necunoscut, la cheremul unui necunoscut. 

Laure a încercat să răspundă, dar niciun sunet nu-i ieşea 
din gură. Abia îşi putea mişca buzele, tari şi inutile ca nişte 
chibrituri pe jumătate arse. 

— Nu poţi vorbi, spuse vocea în întuneric. Substanţa pe 
care ţi-am injectat-o paralizează membrele, dar la unele per- 
soane anesteziază şi corzile vocale. Probabil că am dozat eu 
incorect produsul, mă scuzaţi. 

Vârful cizmei sau al pantofului s-a îndepărtat, dând voie 
capului Laurei să cadă la pământ. Bărbatul a îngenuncheat 
alături. Femeia îi putea simţi parfumul scump, apoi degetele 
aşezate la colţul buzelor şi coborând pe bărbie, pentru a se opri 
apoi la baza gâtului tare de parcă ar fi fost din lemn. 

— Te pişc acum cu toată puterea, dar sunt sigur că nu simţi 
nimic. Aş putea să-ţi bag o andrea în ochi până la creier, iar 
tu o vei lua ca pe o furnicătură. În tara mea cei care folosesc 
această otravă o numesc atingerea şarpelui. 

Femeia a simţit cum o mână îi ridică bărbia, apoi îi lasă faţa 
să cadă pe podea. O dată, de două ori, de trei ori. Obrazul i-a 
lovit gresia de fiecare dată, dar nu a simţit nicio durere. 
Răpitorul se juca în aşa fel cu faţa ei de parcă ar fi fost o minge 
lovită de pământ. 

— Ce amuzant că ţi-aş putea sparge partea dreaptă a feţei 
sau te-aş desfigura pe viaţă şi nu ai simţi nimic. 

Capul lui Laure a lovit podeaua pentru ultima dată, băr- 
batul se ridicase. 

— Trebuie să aşteptăm ca sedativul să-şi piardă efectul 
înainte, ca să poţi vorbi din nou. Ce pierdere de timp! 

Paşii s-au stins. O siluetă în mişcare se decupa în faţa lu- 
minii difuze. 

— Vrei poate să vezi un pic mai bine? Se cuvine să-mi fac 
treaba. 


216 ERIC GIACOMETTI + JACQUES RAVENNE 


Un trosnet s-a auzit departe, deasupra Laurei. O lumină 
albă, orbitoare se răspândea în jurul ei. A închis pleoapele 
pentru a se feri de muşcătura incandescentă. 

— Nu ezita să-ţi cunoşti tovarăşul de celulă. Dar te previn 
că nu este un interlocutor prea rafinat. 

Laure a aşteptat câteva secunde înainte de a deschide 
ochii. A fost nevoie de câteva bătăi din pleoape pentru ca 
pupilele să se adapteze la lumina puternică. 

Un bărbat se uita la ea fix. Cu ochii larg deschişi. Stătea 
întins pe podea, la fel ca Laure, cu faţa la câţiva centimetri de 
a ei. Aproape că ar fi putut să-l sărute. Buzele lui erau violete, 
pielea albă, umflată. Fruntea îi prezenta un desen curios. O 
svastică. 

Laure a recunoscut într-o clipă mirosul de mai devreme. 
Era cel pe care-l simţise la morgă. 

l-a venit să vomite. 

Vocea răpitotului izbucni din nou. Era prea departe pentru 
ca ea să-l vadă. 

— Mă numesc Conrad, mă voi întoarce în câteva ore cu 
soţia mea, Suzan. Sunt sigur că vă veţi înţelege bine. 

Paris 
Cartierul Panthéon 


Tristan se afla în biroul lui Rosenberg. Prietenul Fiihrer-ului 
examina bijuteriile aduse înapoi de Marcas din expediţia sa 
în reţeaua capucinilor. Cu meticulozitate, despărţise inelele 
de coliere şi examina o diademă ce scânteia în lumină. 

— Din păcate, vor trebui tăiate. Scoate pietrele din mon- 
turi şi topeşte metalul preţios. Aceste bijuterii sunt prea cunos- 
cute pentru a fi vândute aşa cum sunt. 

Marcas nu a reacţionat, dar şi-a spus că este cu siguranţă 
cea mai bună modalitate de a strânge o mică avere personală, 
uşor de transportat, uşor de exportat. A bătut cu degetul pe 
masă, făcând să sară o pereche de cercei şi a spus: 

— Am cerut oamenilor tăi să securizeze perimetrul 
Spitalului Cochin şi să coboare în rețeaua Capucinilor. Oficial 
pentru a căuta luptători de rezistenţă, neoficial pentru a recu- 
pera corpurile lui Marcel şi al lui Gurdjief. 

— ÎL voi regreta pe Marcel, era inegalabil în a-i face să 
vorbească pe colecționari încăpăţânaţi. 

A fost singura cuvântare despre boxerul colaborator. 

— Veţi face un raport pentru Reichsführer? întrebă 
Rosenberg. 

Raportul plecase deja, iar Himmler l-a citit cu siguranţă. 
Dar lui Tristan nu i se părea necesar să precizeze acest lucru. 

— Ca de fiecare dată. 

— V-aş rămâne îndatorat dacă nu aţi spune nimic despre 
descoperirea bijuteriilor familiei imperiale. “Ţin să-i ofer eu 
însumi Fiihrer-ului comoara. 

Marcas a dat din cap. Ştia deja că Hitler nu va vedea nici- 
odată niciuna dintre bijuterii. Cât despre Himmler, acum avea 
o armă mortală îndreptată spre capul lui Rosenberg. 

— Înţeleg foarte bine. Veţi profita fără îndoială de călăto- 
ria dumneavoastră viitoare la Berlin pentru a prezenta 
comoara, chiar înainte de a vă prelua atribuţiile de ministru 
în teritoriile din Est? 

— Exact. lar dumneavoastră... Rosenberg i-a întins o tele- 
gramă. Aveţi o întâlnire într-o oră la Hotelul Lutetia. Ordinul 
vine direct de la cartierul general al Reichsfiihrer-ului. 

Tristan s-a ridicat. Ardea de nerăbdare să se elibereze de 
prezenţa dăunătoare şi coruptă a lui Rosenberg. 

— Înainte de a pleca, l-a oprit Faţă de Lună. Gurdjief... nu 
a vorbit cu dumneavoastră? 

Marcas era deja lângă uşă. 

— Nu a mai avut timp. 


Hotel Lutetia 
Bulevardul Raspail 


În ciuda orei târzii, holul Hotelului Lutetia era plin de ofiţeri 
nazişti. Ofițerii de rang înalt ai Wehrmachi-ului se loveau de 
membrii Luftwaffe, erau umăr la umăr cu membrii de rang 

înalt ai Kriegsmarine. Parcă întreg personalul Statului Major 
al armatei germane şi-a dat întâlnire la hotelul de lux. Seniorii 
războiului nu se amestecau cu membrii armatei regulate. În 
schimb, spionii trebuie să fi mişunat peste tot. Strecurându-se 
între un colonel cu monoclu şi un general în cizme de cava- 
lerie, francezul a ajuns în sfârşit la recepţie. 

— "Tristan Marcas, am o întâlnire programată. 

Portarul l-a privit cu reproş, apoi şi-a consultat registrul. 
Fără îndoială, îl considera un colaborator. 

— Sunteţi aşteptat, camera 66, etajul al doilea. Scările 
sunt pe partea dreaptă a dumneavoastră. 

Din nou, Tristan s-a topit în marea de uniforme şi a ajuns 
la scări într-un final. A urcat treptele fără să se grăbească. Şi 
dacă avea impresia că are maximum de aşi în mânecă după ce 
a reuşit să-l înşele pe Rosenberg şi să-l prevină pe Malorley, se 
întreba în schimb cum vor evolua lucrurile. Marcas se temea, 
din experienţă, de angajatorii săi. Un spion, mai ales un agent 
dublu, este primul sacrificat în războiul din umbră. De aceea 
Tristan practica reținerea selectivă a informaţiilor. lată de ce 
nu transmisese numele contactului — James Hadler — încre- 
dinţat de Gurdjief. Era micul lui secret. S-ar putea să-i sal- 
veze viaţa. 

Un grup de ofiţeri, însoţiţi de o femeie machiată strident, 
au coborât scările râzând. Tristan a trebuit să se lipească de 
balustradă pentru a-i lăsa să treacă. Această umilinţă, deşi 
minimă, l-a secat la inimă. De când s-a întors la Paris, prezenţa 
inamicului devenise un calvar pentru el. Abia aştepta să iasă 
din această capitală ocupată şi murdară. 

Uşa camerei 66 era întredeschisă. Tristan a bătut, apoi a 
intrat în apartament. Rămăşiţele unui prânz tronau pe o masă 
de marmură roz. Marcas a observat că nu era decât un singur 

tacâm. A înaintat până la dormitor. Patul nu era făcut. Era 
deschisă o singură valiză. Tristan s-a aplecat... 

— “Ie uiţi la hainele mele? 

Erika tocmai ieşea din baie pieptănându-se. Cu picioarele 
goale, cu părul ud, nu mai părea deloc femeia slăbită şi ameţită 
întâlnită în urmă cu doar câteva zile. Pe nesimţite, Marcas a 
simţit şfichiuirea dorinţei. 

— Întoarce-te, trebuie să mă îmbrac. 

Tristan s-a conformat. Se afla cu faţa la un şemineu care 
trebuia să provină din secolul anterior, cu marginea de piatră 
sculptată în întregime cu o scenă biblică. Pilda semănătorului. 
Ar fi preferat o oglindă. 

— Am ajuns azi dimineaţă, direct de la Berlin. Trebuie să 
fac nişte cercetări în Franţa. Ştii că misiunile Ahnenerbe s-au 
schimbat. 

— Cred că înţeleg. 

— Reichsfiihrer-ul face o prioritate absolută din identifi- 
carea evreilor. 

— Mai degrabă o obsesie, nu? 

Erika a evitat întrebarea. 

— Unii cercetători Ahnenerbe văd această misiune ca pe 
o oportunitate în carieră. Îți aminteşti de Bruno Beger? 

— Uriaşul blond extaziat care a plecat în Tibet? 

— Exact. Doar că am aflat că în Lhasa a efectuat măsură- 
tori antropologice pe care vrea să le aplice şi în cazul evreilor. 
Şi are nevoie de cobai. Vrea să măsoare cranii. Şi chiar oase. 

Dezgustat, lristan era gata să se întoarcă. 

— Nu te duci să-l ajuţi? 

— Nu. Vreau să câştig timp dându-i o misiune aici, în 
Franţa. Un studiu pregătitor. Pentru că ideea lui de a măsura 

craniile pentru a defini criteriile rasiale nu el a avut-o primul, 
ci unul dintre compatrioţii tăi. Un francez. 

De data aceasta Tristan s-a întors. Erika termina de înche- 
iat nasturii unei cămăşi ce cădea dreaptă peste o fustă gri. 

— Glumeşti? 

— Deloc. Ai auzit vreodată de Vacher de Lapouge? Un 
academician strălucit şi activist din secolul trecut. Ateu, anti- 
clerical şi socialist până în măduva oaselor, era convins că 
fericirea oamenilor trece printr-o riguroasă selecţie darwi- 
niană. Şi pentru a determina ce era demn să creeze viitoarea 
rasă umană s-a ocupat cu pasiune de măsurarea craniilor. 

— Şi nu-mi spui ce rezultate a avut? 

— Mai mult decât atât, a descoperit o lege care pentru el 
este universală: există o diferenţă sistematică de mărime între 
cutia craniană a intelectualilor şi cea a celorlalte persoane. 
Pot chiar să-ţi dau cifrele: şapte centimetri pentru lungime şi 
patru pentru lăţime. 

Marcas şi-a dus mâna la cap, şocat, ca pentru a verifica. 

— Şi încă nu-i totul: această diferenţă este ereditară. 
Potrivit lui Vacher de Lapouge, o găsim de la vârsta de un an 
între copiii muncitorilor şi cei ai intelectualilor. 

Erika şi-a pus o jachetă neagră cu nasturi sidef. 

— Prin urmare, îi voi propune lui Beger să preia teoriile lui 
Lapouge pentru a le studia şi a le verifica. Ar trebui să-l ţină 
ocupat un timp şi să-l împiedice să caute cobai vii. 

— Te-ai schimbat, remarcă Tristan. 

— Nu, nu eu, ci lumea din jurul nostru. A devenit foarte 
periculoasă. S-ar putea să ai chiar şi un iubit care vrea să te 
omoare. 

— Nu o să începi din nou acum!... exclamă Tristan. 

Erika s-a privit în oglindă, lăsând să cadă o buclă de păr 
blond pe umărul drept. 

— Îmi amintesc de tot. De absolut tot. Aşa că acum ai de 
ales: fie te denunţ lui Himmler, fie lucrezi pentru mine. 

Tristan a aruncat o privire către uşa de la intrare, ca şi cum 
ar fi vrut să fugă. 

— Ai fost pe plaja Lido. Tu m-ai împuşcat. Nu te mai chinui 
să mă minţi. Şi nici nu te gândi că o cădere prin fereastră de 
la etajul al doilea ţi-ar rezolva problema. Îţi poţi imagina că 
mi-am luat toate măsurile de precauţie. 

— Ce doreşti? 

Erika s-a aplecat spre Tristan, atingându-i buzele. 

— Vei afla foarte repede, iubitul meu. Până atunci, ai o 
întâlnire programată în salonul hotelului. 

— Cum aşa? Cu cine? bâigui Tristan, în stare de şoc. 

— Cu Reinhard Gehlen. Vei vedea că este un bărbat 
şarmant. 


Lutetia dispunea de saloane mici, folosite înainte de război 
de îndrăgostiţii de pe malul stâng, iar acum ascundeau oficiali 
germani preocupaţi să pună la cale operaţiuni secrete. Când 
a trecut pragul, Tristan a fost surprins să observe un bărbat 
îmbrăcat într-un costum şifonat şi prost croit, trădând un mili- 
tar în civil. Avea cearcăne, era chel şi părea fragil. 

— Reinhard Gehlen, de la Abwehr. 

Marcas nu se prezentă. Interlocutorul trebuia să-i fi ştiut 
deja biografia până la ultimele detalii. 

— Reichsfiihrer-ul ne-a cerut să vă trimitem în Anglia. 
Ceea ce înseamnă să vă oferim o acoperire imbatabilă şi să vă 
punem în contact cu reţeaua noastră din Marea Britanie. 
Tristan şi-a reţinut un zâmbet de satisfacţie. Va putea, în 

sfârşit, pune o distanţă între el şi Erika. Precizez că nu ştim 
nimic din misiunea dumneavoastră. A noastră este să vă asi- 
gurăm partea logistică. 

— Cu alte cuvinte, viaţa mea este în mâinile dumnea- 
voastră. 

— Şi a mea în cea a Reichsfiihrer-ului dacă daţi greş. 

Dacă toate căutările ultimei svastici devenea prioritatea 
Reichului înseamnă că presiunea lui Himmler trebuia să fie 
efectiv foarte intensă. 

— Aţi spus ceva de o acoperire? 

— Pe scurt, pentru fiecare ţară adversă dispunem de mai 
multe acoperiri pe care le pregătim, evaluăm, păstrăm, câte- 
odată timp de ani întregi. Veţi beneficia bineînţeles de cea 
mai bună. 

Marcas se lăsă pe spate în fotoliu. 

— Povestiţi-mi ceva despre noua mea viaţă. 

— În luna mai, anul trecut, Alvin Peperbrock a murit la 
Londra. Un englez necunoscut şi, mai ales, fără urmaşi. În 
cartierul Bloomsbury avea un mic imobil cu două etaje unde 
trăia singur. 

— Cum l-aţi găsit? 

— Peperbrock era un amator de artă. În special al tablou- 
rilor expresioniştilor germani. Avea obiceiul de a-şi cumpăra 
pânzele de la un negustor de artă olandez care a fugit din ţara 
lui din cauza invaziei naziste. 

— Un negustor de artă care lucrează pentru voi? 

— Un negustor de artă care şi-a lăsat mama la Rotterdam. 
O femeie în vârstă suferindă de diabet, dependentă de insu- 
lină. El ne-a atras atenţia asupra clientului său. Tristan a pre- 
ferat să nu comenteze. Gehlen a continuat: Când Peperbrock 
a murit, notarul său a pornit să-i caute moştenitorii naturali. 

I-a găsit în Canada. Alvin avea o soră, Clara, stabilită în 
Ottawa şi a avut un fiu, pe nume Adam. 

— Un fiu unic, bănuiesc. 

— Înţelegeţi repede. În martie 1940, Clara şi soţul ei au 
murit într-un accident de maşină lângă Sherbrooke. În pro- 
vincia Quebec. 

— Deci, la moartea unchiului său, Adam s-a trezit singu- 
rul moştenitor? 

— Exact. Adam are douăzeci şi şase de ani. Brunet ca tine, 
cam de aceeaşi înălţime. Şi, mai ales, cum tatăl lui este cana- 
dian din Quebec, vorbeşte mult mai bine limba franceză decât 
engleza. Începând cu luna mai, este fericitul proprietar al unei 
clădiri la Bloomsbury. 

— Unde este Adam acum? 

— Pe un vapor, în drum spre Londra. În sfârşit, pentru a fi 
mai exacti, cineva care poartă numele lui Adam, circulă cu 
toate actele lui de identitate, acte de familie, corespondenţa 
cu notarul, ca şi toate atestările şi ştampilele vamale necesare. 

— Dar adevăratul Adam? 

— Mort şi îngropat într-un parc magnific, aproape de 
Ottawa. Dumnezeu să-l odihnească! 


27 


Londra 
Palatul Buckingham 


Churchill nu venise niciodată la Bucking în miezul nopții. 
Doar pentru dineurile oficiale, terminate rareori după unspre- 
zece seara. 

S-ar fi descurcat bine cu această întrevedere bruscă — o 
convocare ar fi un termen mai exact - cu regele. Cu o oră mai 
devreme, tocmai se confruntase cu o moţiune de cenzură în 
Camera Comunelor. O coaliţie de deputaţi invidioşi îi voiau 
demisia!€ din cauza înfrângerilor catastrofale din Africa de 
Nord împotriva germanilor. El, cel mai popular prim-ministru 
din istoria Regatului Unit! Un atac politic venit în cel mai 
prost moment. Trebuia să-şi pregătească călătoria la Moscova 
pentru a încheia cu Stalin o alianţă istorică. 

Necazurile sunt ca bombardamentele Luftwaffe, vin mereu în 
grupuri. Citise asta undeva. Cu siguranţă un mare gânditor. 

El şi regele mergeau pe una dintre potecile grădinii imense 
ale palatului. Churchill ar fi apreciat vizita, dar pica de 
oboseală. 


16 Fapt autentic. 

— Aţi făcut cu bine faţă opoziţiei în Camera Comunelor? 
întrebă regale cu voce blândă. 

— Îi invidiez pe Hitler, Mussolini şi Stalin. Avantajul de a 
fi dictator este că nimeni nu-şi permite să te critice, nici măcar 
pentru culoarea şosetelor purtate. Altfel riscă pedeapsa cu 
moartea... Dar să nu ne mai gândim la opoziţie, este problema 
mea. Moţiunea de cenzură a avut măcar meritul că i-a scos 
din bârlog pe duşmanii mei. Fără să mă răzbun, sunt un exce- 
lent trăgător, îi voi vâna unul câte unul. 

— Sunteţi un om abil, domnule Winston. Şi curajos. 
Uneori, simt că aţi devenit adevăratul conducător al acestui 
regat. Şi că lucrez în umbra dumneavoastră. 

— Majestate! Dumneavoastră şi familia regală sunteţi 
întruchiparea vie a unităţii ţării şi a coloniilor ei. Nu îndrăz- 
nesc să-mi imaginez că dacă Edward al VIII-lea ar fi rămas pe 
tron, am fi devenit aliaţii lui Hitler în opera lui de distrugere 
a umanităţii!!. Bine... V-am pregătit lista de discuţii cu Stalin. 
Unchiul Joe! vrea ca noi să deschidem un al doilea front spre 
vest, pentru ca Hitler să-şi retragă trupele de pe frontul rusesc. 
Statul Major, la fel ca şi mine, dar de asemenea şi americanii, 
ne-am opus categoric. Aş vrea... 

Regele a dat din cap. 

— O să-mi povesteşti mai târziu, am toată încrederea în 
tine că vei negocia bine cu ursul rus. Spune-mi mai degrabă 
despre căutările celei de-a patra svastici. 


17 Eduard al VIII-lea a abdicat la un an de la venirea pe tron în 
favoarea fratelui său, devenit ulterior George al VI-lea. Motivul 
oficial a fost pentru a putea să ia în căsătorie o americancă divorțată, 
Wallis Simpson. Neoficial, simpatiile sale pronaziste declarate neli- 
nişteau mediile politice şi economice. 

18 Poreclă folosită de Churchill pentru a-l desemna pe Stalin. 

Winston îi aruncă suveranului o privire surprinsă şi îşi frecă 
faţa cu mâinile. 

— Majestate, cu tot respectul datorat, apreciez că sunt alte 
priorităţi şi mai am puţin timp la dispoziţie. Şedinţa de la 
Cameră a fost epuizantă, aş merge cât mai repede să mă 
odihnesc. 

= Înţeleg, domnule Winston, înţeleg... Dar, vedeţi dum- 
neavoastră, am motive întemeiate să cred că şi căutarea ulti- 
mei relicve este la fel de importantă pentru ieşirea din război. 

— Ce motive, Majestate? 

— Ei bine, nu pot să-ţi spun nimic, poate când va veni 
timpul. 

— Nu aveţi încredere în mine. 

— Nu se pune problema. Să spunem că anumite secrete 
trebuie bine păstrate. Ele deschid uşa către tărâmuri întune- 
cate unde raţiunea se clatină. Şi nu vreau să vă tulbur. 

Churchill s-a ridicat lent, cu faţa palidă de oboseală sau de 
mânie, nu ştia încă. 

— Cu tot respectul pe care vi-l datorez, m-am săturat peste 
măsură de toate aceste mistere ridicole. Conduc un război 
unde sunt implicate vieţile a milioane de concetăţeni, conduc 
un imperiu întins pe cinci continente. Sunt pe cale să întâlnesc 
un al doilea cel mai mare monstru din istoria omenirii după 
Hitler. Şi dumneavoastră îmi vorbiţi despre superstiție? Despre 
farmece magice? Maiestate, ceea ce deputaţii nu au reuşit cu 
moţiunea lor de cenzură, veţi desăvârşi dumneavoastră. Îmi 
depun demisia în această seară. Mergeţi şi găsiţi un alt 
prim-ministru în care să puteţi avea încredere. Vă doresc o 
seară bună! 

George al VI-lea păli. Nu-şi văzuse niciodată prim-minis- 
trul într-o astfel de stare. 

Toate frustrările, întreaga furie au explodat ca o bombă de 
zece tone. 

— Aşteptaţi, domnule Winston. Nu puteţi abandona lupta 
chiar acum. 

— Alţi bărbaţi, la fel de competenţi ca mine, vor prelua 
atribuţiile. 

— Demisia dumneavoastră ar fi o catastrofă pentru lumea 
liberă. Nimeni nu ar înţelege-o după victoria pe care aţi avut-o 
în Parlament. Şi nu vreau să se întâmple din cauza mea. 

Churchill a rămas ferm. O tăcere îndelungată s-a instalat 
între cei doi. Pentru unii, ezitarea este o armă, pentru alţii este 
mortală. Trebuia tranşată problema. Acum. George al VI-lea 
s-a ridicat la rândul său şi şi-a pus mâna pe umărul lui 
Churchill. 

— Juraţi-mi pe ce aveţi mai scump în lume că nu veţi 
spune nimănui ce am să vă dezvălui. Nici soţiei şi nici copii- 
lor măcar. 

— Jur. 

— Chiar dacă într-o zi vă veţi scrie memoriile? 

— Îmi păstrez cuvântul dat. 

— În acest caz, veniţi după mine. 

Zece minute mai târziu, cei doi bărbaţi stăteau în biblioteca 
privată a regelui. Churchill era aşezat într-un fotoliu confor- 
tabil şi fuma un trabuc gros ca un cârnat. Regele era ocupat 
în faţa unui seif încastrat într-un perete, deasupra unui mic 
birou. Întorcea cadranele cu dexteritate. 

— Dacă aş fi un spărgător, Majestate, mi-aş face treaba 
foarte repede cu seiful dumneavoastră. Mi se pare foarte 
modest. 

— Domnule Winston, la noi hoţii sunt monarhişti. 

Suveranul a scos din seif un plic gri, l-a deschis, a dat la 
iveală o scrisoare îngălbenită de timp şi i-a întins-o lui 
Churchill. 

— Aruncaţi-vă o privire, spuse regele întinzându-i o lupă 
cu mâner de fildeş, asupra scrisorii datată 19 februarie 1918. 

Winston se aplecă asupra documentului, ridicând o sprân- 
ceană iscoditoare. 

— Să vedem... Stema reprezintă un grifon roşu înarmat cu 
scut şi sabie. Este cea a Romanovilor. Misiva este semnată de 
Nicolae şi este adresată vărului său drag. Nu-i nevoie să fii 
Sherlock Holmes ca să-ţi dai seama că avem de-a face cu o 
scrisoare trimisă de ultimul ţar al Rusiei răposatului dumnea- 
voastră tată, regele George al V-lea. 

— La vremea aceea, fostul ţar abdicase de aproape un an, 
iar el şi familia lui erau deţinuţi în Tobolsk, în Siberia. Citiţi 
conţinutul. 

Churchill era intrigat, a parcurs rapid documentul. 

— Mmm... Nicolae îşi imploră vărul să-i acorde azil, căci 
se teme pentru viaţa lui şi a familiei sale. Sunt la curent, spuse 
prim-ministrul aşezând scrisoarea pe un piedestal. O tragedie. 
Tatăl dumneavoastră ar fi trebuit să accepte, ţarul ar fi putut 
organiza de la Londra rezistenţa în Rusia. 

— La fel ca De Gaulle al dumneavoastră cu francezii? 

— Exact. De altfel, acest general blestemat se vede mai 
mult ca un rege decât ca un preşedinte. 

— Tata ştia că Nicolas era prea nepopular în ţara lui. Ar fi 
întârziat doar câţiva ani agonia susținătorilor săi. În plus, îi 
era teamă de comunişti, că îşi vor întinde revoluţia pe insula 
noastră ca răzbunare. Aşa că a refuzat. Dar când a aflat în iulie 
acel an că familia imperială a fost masacrată la Ekaterinburg, 
a fost devastat. Drama l-a mistuit până la moarte. 

— Maiestate, scrisoarea este o mărturie istorică emoţio- 
nantă, dar nu prea văd legătura cu legenda relicvelor. 

— Aţi citit prea repede. Întoarceţi pagina. 

Churchill a luat înapoi documentul şi a reluat lectura. Pe 
verso era scris un alt text, cu litere mult mai mici. Spre uimi- 
rea lui, Churchill a descoperit că la sfârşitul mesajului era 
desenată o svastică. 

— Sunteţi sigur că ceea ce am în faţa ochilor mei este scris 
de ţar? Îmi vine greu să cred. 


28 


Londra 
Palatul Buckingham 


— Da. Aţi citit bine. Nicolae al II-lea propune drept plată 
în schimbul azilului o parte din aurul guvernului rus, trei tone 
rămase în mâinile unei garnizoane fidele din Vladivostok şi, 
mai ales, o relicvă sacră care ar putea schimba cursul istoriei. 

— Presupun că tatăl dumneavoastră era mai interesat de 
aur decât de relicvă. 

— Să nu credeţi aceasta! Era de mai mulţi ani la curent cu 
existenţa obiectului. 

George al VI-lea s-a ridicat şi a deschis o vitrină din lemn 
preţios unde erau expuse tot felul de obiecte. Pumnale cu 
mânere încrustate în pietre strălucitoare, potire fin dăltuite 
cu aur de calitate, cruci de argint, măşti japoneze şi africane... 

— Micul meu muzeu personal, spuse regele, scoțând din 
vitrină un ou mare de aur striat, cu zăbrele de email albăstriu. 
Nu vă voi insulta întrebându-vă ce este. 

A aşezat cu delicateţe oul în faţa lui Winston, care şi-a scos 
ochelarii şi a inspectat piesa cu admiraţie. 

— Un ou Faberge!?... Magnific... Nu am ţinut niciodată 
în mâini aşa ceva. 

— l-a fost oferit tatălui meu de către Nicolae în 1913. S-a 
întâmplat chiar în timpul uneia dintre întâlnirile lor din acest 
palat, după un dineu, când Nicolae a evocat relicva. Erau 
retraşi în camera unde vă găsiţi acum. Eram ascuns după para- 
van şi le-am auzit discuţia. 

— Şi prinții sunt la fel ca orice copil. 

— Nicolae i-a arătat oul Fabergé spunând că obiectul nu 
înseamnă nimic în comparaţie cu un talisman extraordinar 
deţinut de trei secole de familia lui. O relicvă mai prețioasă 
decât întreaga sa colecţie de ouă, mai puternică decât cel mai 
bun dintre cuirasatele englezeşti aflat în serviciu. După păre- 
rea lui, talismanul era chiar sursa puterii Romanovilor. 
Şi proteja Rusia şi aliaţii ei. 

— Vorbim chiar despre una dintre cele patru svastici? 

— Da. Îmi amintesc de râsul tunător al tatei. Era un spirit 
puternic, foarte pragmatic. Cam ca dumneavoastră. 

— O iau drept un compliment, spuse Churchill trimițând 
un rotocol de fum gri spre plafon. 

George al VI-lea a pus delicat oul la locul lui, pe urmă şi-a 
continuat povestea. 

— Nicolae nu s-a dat bătut şi i-a spus apoi originea ciudată 
a neamului său. La începutul secolului al XVII-lea, Rusia 
trecea prin vremuri cumplite: sărăcia, foametea şi haosul dom- 
neau în toată ţara. Polonezii, estonienii şi triburile estice efec- 
tuau raiduri şi jafuri urmate de crime. Nu mai exista ţar, 
imperiul era condus când mai bine, când mai rău, de o adunare 


19 Serie de cincizeci şi patru de piese unice create de bijutierul Karl 
Fabergé pentru tarii Alexandru al III-lea şi Nicolae al II-lea. 

de nobili şi oameni ai Bisericii. Aveau nevoie de o figură 
emblematică care să poate readuce speranţa şi să reuni- 
fice tara. 

— Istoria se repetă fără încetare. În timpuri dificile oamenii 
imploră mereu un salvator, la fel cum nou-născutul cere sânul 
matern. Indiferent dacă este rege, Fiihrer sau un tată pentru 
popoare. 

— Sau un prim-ministru... zâmbi regele. Pe scurt, a apărut 
un bărbat. Un adolescent ce trăia ascuns împreună cu mama 
lui într-o mănăstire situată în Kostroma, pe malul Volgăi. Era 
un nobil cu origini în fosta dinastie domnitoare. Mai erau şi 
alţi pretendenti în epocă, dar degetul lui Dumnezeu s-a 
îndreptat spre acest tânăr. Se numea Mihail Romanov şi a fost 
încoronat ţar în 1613. A fost primul din dinastie. 

— Majestate, nu vreau să vă ofensez, dar cunosc puţin 
istoria Rusiei. 

— Sunteţi puţin cam nerăbdător, domnule Winston. Ceea 
ce vă voi dezvălui acum nu este scris în manualele de istorie. 
Nicolae a povestit tatălui meu că exista o istorie secretă prin- 
tre Romanovi, transmisă din generaţie în generaţie. Înainte 
de a deveni ţar, tânărul Mihail a participat la lucrările de 
întreţinere a mănăstirii. Părintele stareţ îl pusese să lucreze în 
criptă pentru a muta defuncţii pentru că încurcau noua ame- 
najare a locului. La deschiderea unuia dintre morminte, a 
descoperit un pasaj secret ducând la o cameră mult mai veche, 
care data cel mai probabil din timpurile păgâne. 

Winston şi-a pus trabucul jos şi s-a frecat pe faţă. Spera din 
toată inima ca regele să-şi termine povestea cât mai repede. 
A exclamat cu o voce puţin ridicată: 

— Ai zice că suntem într-o carte de Rider Haggard”! 

— Într-adevăr. Mihail a descoperit pe un altar o cruce ciu- 
dată, numită de noi acum svastică. A urcat la părintele stareţ, 
care i-a dat voie să păstreze relicva cu el. Chiar în ziua desco- 
peririi, la trei sute de kilometri, la Moscova, adunarea de boieri 
a ales numele tânărului pentru a fi ţar. 

— O coincidenţă. Viaţa este plină de coincidente. 

— Nu mi-am terminat povestea. Ca urmare, Mihail a 
ajutat mănăstirea. El şi succesorii lui au făcut din ea unul 
dintre cele mai mari centre spirituale ale Rusiei. A lăsat svas- 
tica în mănăstire şi a cerut succesorilor săi să nu o scoată de 
acolo niciodată. Atâta vreme cât relicva era în siguranţă, 
dinastia Romanovilor va domni în Rusia. Cine nu respecta 
regula urma să fie blestemat. Toti țarii au respectat interdicţia. 
Toti, cu excepţia unuia... 

— Ultimul din dinastie, Nicolae? 

— Da. În timpul Primului Război Mondial, Rusia nu era 
pregătită din punct de vedere militar. Revolte instigate de 
revoluționari au izbucnit în toată ţara. Nicolae s-a speriat şi 
a scos relicva din mănăstire. O lună mai târziu a fost obligat 
să abdice. Blestemul mănăstirii Kostroma lovise. Înţelegeţi 
atunci de ce tatăl meu, când a primit scrisoarea disperată a lui 
Nicolae, ştia exact la ce se referea ţarul cu privire la relicvă. 

— Majestate, înţeleg că povestea vă fascinează, dar de aici 
şi până a o lua în serios... 

— V-am spus că tatăl meu era un om raţional. Dar asasi- 
narea vărului său de către Roşii l-a bulversat în aşa măsură 
cum nu v-aţi putea imagina. Şi-a schimbat opinia. A vrut să 


20 Autor englez de romane populare, între care aventurile eroului 
Allan Quatermain. 

se revanşeze scoţând-o din Rusia pe mama lui Nicolae, dar 
răul fusese făcut. În 1936, tatăl meu, pe patul de moarte, ne-a 
făcut pe noi, fiii săi, să promitem că vom găsi relicva prin orice 
mijloace posibile pentru a restabili echilibrul lumii. Ne-a făcut 
să jurăm pe Biblie! Fratele meu, Eduard, a considerat că erau 
doar divagaţiile unui muribund, dar eu nu. Acest jurământ 
mă bântuie. Ulterior, am început cercetări discrete despre 
legendele din jurul relicvelor. Nu cu multă vreme în urmă am 
aflat că mai există şi altele. Amintiţi-vă că unii dintre ofiţerii 
dumneavoastră de la S.O.E. a ţinut o conferinţă în faţa 
Cercului Gordon?! pentru a evoca natura pervertită a nazis- 
mului. A evocat şi el legenda svasticilor. Am fost imediat 
anunţat despre acest lucru. 

Winston a dat din cap. 

— Înţeleg mai bine acum de ce aţi insistat să autorizez 
operaţiunea de comando în Franţa, la Montségur... 

— Să aflu că existau alte relicve a fost pentru mine un şoc. 
lar când omul dumneavoastră a adus-o în Anglia, am preferat 
să o trimit prietenilor noştri americani. Nu voiam să cadă în 
mâinile naziştilor, dacă ar fi reuşit să ne invadeze. Ştiţi unde 
se găseşte mai precis? 

— După ultimele informaţii, spuse Churchill cu chipul 
extenuat, este studiată într-un laborator de lângă Boston. 
Prietenii noştri americani sunt mult mai pragmatici. Dacă 
acest... lucru are puterile pe care le pretindeţi, poate vor găsi 
ei cum să le folosească cu tot avansul lor ştiinţific. 

— Nu mă îndoiesc, dar riscă şi să le dea puteri prea mari. 
Ca Germania cu svastica din Tibet. lată de ce trebuie să 


21 Vezi Triumful întunericului (Editura NICULESCU, 2023). 

recuperăn neapărat ultimul talisman. Pentru ca Regatul Unit 
să-şi păstreze locul şi după terminarea războiului. 

— Majestate, nu vă împărtăşesc convingerile. Chiar şi dacă 
informaţiile s-ar dovedi a fi corecte, pentru mine relicvele sunt 
blestemate. Nu au adus în lume decât nefericire, suferinţe 
şi haos. 

— Relicvele haosului... şopti George al VI-lea. 

Ceasul a sunat o singură dată. Regele s-a ridicat brusc. 

— Dar am abuzat deja de timpul dumneavoastră şi sunteţi 
obosit. Nu vă mai rețin, domnule Winston. Dacă nu am reuşit 
să vă conving de puterea relicvelor, sper măcar că v-am răspuns 
întrebărilor. 

— Cinste că respectaţi jurământul făcut tatălui dumnea- 
voastră. Dumnezeu a cântărit bine alegându-vă în locul fra- 
telui. De îndată ce comandantul Malorley va avea noutăţi, vă 
voi informa. 

Regele l-a însoţit până în pragul bibliotecii şi i-a strâns 
mâna îndelung. Faţa îi era gravă. Churchill şi-a înclinat capul 
şi s-a întors pe călcâie. Când a trecut dincolo de uşă s-a auzit 
vocea suveranului. 

— Încă ceva despre blestemul Romanovilor. 

Churchill s-a întors. 

— Şi pentru că ştiţi istoria Rusiei, continuă regele, vă 
amintiţi locul unde a fost masacrat ţarul Nicolae şi întreaga 
lui familie? 

— În oraşul Ekaterinburg, răspunse prim-ministrul. În casa 
unui notabil al urbei, transformată în puşcărie. Casa Ipatiev. 
Toate ziarele au scris despre episod la momentul respectiv. 

Regele a aşteptat câteva secunde, pe urmă a articulat cu o 
voce pierdută: 

— Da, Ipatiev. Ştiaţi că mănăstirea Kostroma, locul unde 
s-a născut dinastia Romanovilor, se mai numea şi... Ipatiev? 

Churchill nu a ştiut ce să mai răspundă. Suveranul a închis 
uşor uşile bibliotecii. 

— Coincidenţele sunt adesea indicii ale marii hărţi a des- 
tinului. A le înţelege înseamnă a merge în direcţia dorită de 
Dumnezeu. Trebuie să găsiţi ultima relicvă indiferent ce s-ar 
întâmpla. Înainte de nazişti. Cu orice preţ! De asta depinde 
viitorul lumii. 

— Şi dacă dau greş? Nu am nicio veste de la S.O.E.. 
Nicio pistă. 

— Atunci, Dumnezeu să aibă milă de sufletele noastre. 


29 


Paris 
Hotel Lutetia 


Tristan rămăsese la Lutetia pentru a-şi pune la punct deta- 
liile acoperirii sale, sub îndrumarea lui Gehlen. Instalat într-o 
cameră discretă, departe de fluxul neîncetat de ofiţeri şi ofi- 
ciali germani care au invadat hotelul, Marcas avea impresia 
că s-a întors la universitate. Doar că nu mai era un profesor 
doct, ci un maestru spion. 

În ajunul plecării în Anglia, nu trebuia să facă niciun pas 
greşit. După ani în serviciul lui Himmler, avea o şansă unică 
de a se întoarce în lumea liberă. Chiar dacă pentru moment 
se găsea închis alături de Gehlen, pentru care bănuială era o 
profesie. Ce ştia, de fapt, despre el? Şi dacă nu era acolo decât 
pentru a dezvălui anii de manipulare şi de joc dublu? Marcas 
nu avea nicio intenţie să servească drept trofeu de vânătoare. 
De aceea adoptase poziţia şoricelului gri, cu o culoare atât de 
apropiată de cea a peretelui încât nu-l vezi niciodată. 

Tristan nu avea încredere în Gehlen cu atât mai mult cu 
cât, spre deosebire de majoritatea ofiţerilor germani, caracte- 
rizaţi prin rigiditate şi aroganță, el demonstrase o capacitate 
uluitoare de adaptare. Era unul dintre bărbaţii cu empatie 

aparentă, capabil să inspire încredere, dar în realitate se purta 
ca un câine care îşi întinde laba înainte de a musca. 

Pentru a-l pregăti cel mai bine pe francez pentru operaţiu- 
nea sa de la Londra, Gehlen alesese să se concentreze pe o 
singură lecţie: să-l înveţe să supravieţuiască într-un mediu 
ostil. Spre surprinderea lui Tristan, instructorul nu i-a reco- 
mandat să-şi ţină mereu mintea în alertă, în căutarea celui 
mai mic pericol, ci dimpotrivă să fie cât mai transparent. 
Ascultându-l, Tristan se întreba dacă Gehlen îl învaţă propria 
sa tehnică de supravieţuire. De la primele eşecuri pe Frontul 
de Est, serviciile de informaţii au fost scoase ţapul ispăşitor, 
naziştii acuzându-le că au subestimat capacitatea de rezistenţă 
a ruşilor. Unii, precum Goebbels, le acuzau chiar de trădare. 
O epurare probabil nu va întârzia să apară. Tristan era hotărât 
să nu se atingă de Gehlen. Devenise prea deştept ca să cadă 
cu ceilalţi. 

În schimb, francezul a fost surprins de cât de uşor ofiţerul 
Abwehr i-a descris sistemul de spionaj german din Anglia. În 
faţa lui Marcas, el a schiţat o organizare elaborată despre care 
britanicii, în mod evident, nu aveau nicio idee. 

La un moment dat, Tristan s-a ridicat de parcă l-ar fi lovit 
cuvintele lui Gehlen. De fapt, Gehlen nu făcea decât să suge- 
reze informaţii, nu-i spunea nimic din ce ar putea vinde engle- 
zilor. Acum că urma să plece la Londra pentru a căuta ultima 
svastică, îşi punea multe întrebări legate de atitudinea engle- 
zilor în cazul când el ar fi găsit-o. Avea încredere în Malorley, 
dar nu şi în superiorii lui de la S.O.E.. Nu ar fi în interesul lor 
să îngroape afacerea fierbinte şi pe Tristan împreună cu ea? 
Atâta vreme cât mai rămânea o relicvă de aflat francezul le 
era util, dar pe urmă? Măcar de-ar avea ceva să le vândă... 

Marcas s-a întors către Gehlen. 

— Aţi putea să-mi spuneţi mai multe despre reţelele din 
lumea afacerilor şi a politicii? 

Spionul se uită la ceas. 

— Cu dragă inimă, dar am promis să nu vă rețin prea mult. 
Cred că aveţi o întâlnire cu directoarea Ahnenerbe. Şi nu vreau 
să las să aştepte una dintre favoritele Reichsfiihrer-ului. 

În timp ce parcurgea culoarul, Tristan se întreba despre 
motivul alegerii cuvântului favorită pentru a vorbi despre 
Erika. Gehlen făcea aluzie la o legătură cu Himmler? La Berlin 
nu se bârfea doar despre aventurile extraconjugale ale lui 
Goebbels, se spunea, de asemenea, şi despre Himmler că 
întreținea o relaţie specială cu secretara sa, Hedwig. Unii şop- 
teau chiar că femeia născuse în luna februarie un copil cu un 
tată necunoscut... Să fi devenit Reichsfiihrer-ul un seducător? 
Erika făcea parte dintre cuceririle lui? În ajunul plecării sale 
în Anglia, Tristan nu trebuia să se lase perturbat de astfel de 
întrebări şi cu toate acestea nu se putea abţine să nu simtă 
pumnalul înroşit al geloziei înfipt în inimă. A grăbit pasul. 

Camera era una dintre cele mai luxoase din Lutetia. Din 
camera de zi, cu ferestre spre două străzi, se vedea bine atât 
clopotniţa din Saint-Germain, cât şi frontonul Bon Marche. 
Tristan a fost surprins. Erikăi, cea cunoscută de el în Franţa şi 
Creta, nu-i păsa de confort şi dispreţuia în mod deschis cultul 
luxului. Evident, nu mai era cazul. Cu un pat imens şi oglinzi 
în cascadă, camera arăta ca un apartament de actriţă la modă. 
Erika a ieşit din baie îmvăluită într-o aură de aer fierbinte şi 
s-a aşezat pe pat, aprinzându-şi o ţigară. Era magnifică şi o 
ştia. Poate avea prea multă influenţă asupra lui. 

— Cum a decurs întâlnirea ta cu Gehlen? 

— Nu ştiam că fumezi. 

— Acum, că ştiu că-mi pot pierde viaţa în orice clipă, 
nu-mi mai refuz anumite plăceri. Vorbeşte-mi mai degrabă de 
Gehlen. 

— Te interesează? 

— Abwehr mă interesează. Ahnenerbe va merge din ce în 
ce mai mult în direcţia studiilor ştiinţifice, deci trebuie să ştiu 
la ce nivel se află cercetarea în celelalte ţări. l-am sugerat lui 
Gehlen să creeze în interiorul Abwehr un grup care să se ocupe 
doar de spionaj ştiinţific. 

— Crezi cu adevărat că alte ţări îşi pierd timpul măsurând 
cranii pentru a şti cine este evreu? 

Erika suflă cu voluptate fumul ţigării sale spre plafon. 

— La cererea lui Himmler, ne ocupăm de asemenea cer- 
cetări medicale. 

— Vrei să te joci de-a Frankenstein, a spus Tristan ironic. 
Să construieşti cu propriile tale mâini supraomul nazist? 

— Mai bine povesteşte-mi despre căutările tale. Unde 
ai ajuns? 

— Plec la Londra, acolo duce pista pe care am descope- 
rit-o, pentru că... 

Erika l-a întrerupt: 

— Ştiu, relicva aflată în posesia țarilor ar fi părăsit Rusia 
chiar înainte ca bolşevicii să preia puterea, spre Anglia. 
Corect? 

— Văd că ai citit cu atenţie raportul trimis de mine lui 
Himmler. 

— Într-adevăr. De asemenea, îţi reamintesc că încă faci 
parte din Ahnenerbe şi, prin unmare, eşti deocamdată la ordi- 
nele mele. 

Erika şi-a tras deoparte halatul de baie, dezvăluindu-şi 
picioarele de parcă ar fi vrut să-şi găsească puţină prospeţime. 
Tristan se întrebă dacă amnezia ei nu-i schimbase şi firea. 

— Înainte să mă întâlnesc cu Gehlen, m-ai acuzat că am 
încercat să te ucid. Ai ameninţat că mă raportezi lui Himmler... 
Ce încerci să faci? 

— Îți dai seama că nici măcar nu te aperi? Mai mult, nici 
măcar nu protestezi pentru nevinovăția ta? 

— Ce vrei să fac împotriva viziunilor tale? Dacă tu crezi 
aşa ceva, du-te repede la Reichsführer şi denunţă-mă! 

Erika şi-a aprins o altă ţigară. 

— Ştii că înainte de a muri, creierul înregistrează cu un 
grad mare de percepţie tot ce se află în jurul lui? 

— Doar că tu nu ai murit... 

— Dar îmi amintesc foarte bine persoanele din jurul tău, 
pe plaja Lido, astfel încât le-aş putea descrie în cele mai mici 
detalii, le-aş putea face portretele-robot la fel de precise ca o 
fotografie de pe documentul de identitate şi le-am putea com- 
para cu fişierul spionilor Majestății Sale Divine, de exemplu... 

— Te afli în plin delir. 

— Şi dacă aş vorbi cu Gehlen despre asta, crezi că te-ar 
mai lăsa să pleci în Anglia? Tristan a avansat deodată cu un 
pas. Nu te sfătuiesc! Nu suntem aici într-un castel izolat din 
Pomerania, hotelul este înţesat de germani. lar dacă strig, 
Gestapo va avea grijă de tine. Asta vrei? 

— Ajunge! 

Erika s-a întins pe pat ca o pisică sub o rază de soare. 

— Crezi că nu am ghicit că dacă vei găsi ultima relicvă, o 
vei da prietenilor tăi englezi? Dar uiţi un detaliu. De îndată 
ce o au, vei deveni martorul jenant al unei căutări ce trebuie 
să rămână secretă. Martorul în plus. 

Tristan a izbucnit în râs, dar raţionamentul Erikăi coincidea 
perfect cu îndoielile sale. Deocamdată, nu trebuia să lase să 
se vadă. 

— În opinia ta, unde am mai multe şanse să sfârşesc cu un 
glonţ în cap: în Anglia lui Churchill sau în ţara ta frumoasă? 

— Dacă mă întrebi pe mine, în ambele. 

Francezul s-a dus la fereastră. Era convins că Erika blufa 
încă o dată, ca întotdeauna. Şi, totuşi, avea în atitudinea ei 
culpabilizatoare ceva ce nu reuşea să-şi dea seama. 

— Chiar dacă îi spui lui Gehlen despre fantasmele tale, tot 
nu mă vei împiedica să plec. Himmler vrea relicva. Cu 
orice preţ. 

ÎI neliniştea un lucru. Erika îl cita mereu pe ofiţerul Abwehr. 
Oare a stat deja de vorbă cu el? 

— Din acest punct de vedere, ai dreptate. Îmi va lua timp 
să-l conving pe Himmler. Pentru englezi, în schimb, va fi mult 
mai uşor. Ştiu atât de multe despre tine, iubirea mea... şi pot 
să le comunic direct. 

— Graţie noului tău prieten Gehlen? Dar nu ai ce să le dai, 
pentru că inventezi tot ce crezi că știi. 

— Dar cine a spus că le voi spune adevărul? Mă iei drept 
o novice? Nu, o să le spun adevărul meu: că împuşcăturile tale 
de la Veneţia nu au fost decât pentru a speria comandoul 
englez, că a fost ceva premeditat între tine şi mine... Şi cea 
mai bună dovadă este că sunt în viaţă. 

Tristan se uita la ea fără să răspundă. Femeia parcă juca un 
rol. Unul prost. Erika a lui nu se putea comporta aşa. Atitudinea 
ei cinică suna fals, dar cuvintele îi erau adevărate. 

Erika i-a suflat în faţă fumul de ţigară. 

— Şi mai ales voi afirma că tu nu ai aruncat niciodată 
relicva. Abwehr poate inventa orice dovadă, iar Gehlen o va 

difuza în mediile britanice favorabile care o vor autentifica. 
Imediat ce vei ajunge în Anglia vei fi un mort condamnat. 

Erika şi-a desfăcut cureaua din jurul halatului de baie. 

— Odată ce relicva este în posesia ta, te sfătuiesc să te 
întorci în Germania. Tăcerea mea te va proteja. În caz con- 
trar...L-a tras spre ea ... În caz contrar va fi ultima oară când 
vei face dragoste. 


30 


Londra 


Laure a ieşit din somnul artificial într-o lumină orbitoare. 
A clipit din ochi recăpătându-şi cunoştinţa mai repede faţă 
de data trecută. Nu mai era în poziţie culcată, ci aşezată pe 
un scaun sudat de podea, cu mâinile legate de mânerele sca- 
unului, cu picioarele puse pe un trepied înclinat spre înainte. 
Era prizoniera unui fotoliu de tortură. 

A încercat să se elibereze, dar o durere vie a cuprins-o la 
încheieturile vinete ale mâinilor. Era legată cu sârmă la nive- 
lul centurii, gambelor şi mâinilor. Nu a mai insistat şi s-a uitat 
în jur. Răpitorul îi schimbase închisoarea. Camera, fără fereas- 
tră, semăna cu o pivniţă cu pereţi gri, acoperiţi de mucegai, 
plini de umezeală asemănătoare celei din castelul copilăriei 
sale. De plafon era suspendat un bec cu luminozitate radiantă. 
Femeia a întors capul de la stânga la dreapta. De data aceasta 
nu mai era niciun cadavru depus lângă ea. Singurele elemente 
de mobilier erau reduse la masa din faţă şi câteva lăzi rupte, 
îngrămădite într-un colţ. 

O senzaţie de sete a cuprins-o. Şi-a umezit buzele cu limba, 
dar gâtul şi gura îi erau uscate, ca şi cum fuseseră răzuite cu 
glaspapir. 

Laure nu avea nicio idee despre timpul scurs de la răpire. 
Drogul putea să o fi adormit ore sau zile. În mod curios, simţea 
mai puţină frică decât la prima trezire. De altfel, avea un motiv 
de speranţă: dacă mai era în viaţă, înseamnă că răpitorul voia 
ceva. În caz contrar, ar fi omorât-o. Continua să se relaxeze 
agăţându-se de ideea că Malorley, anunţat de Crowley, a 
declanşat cu siguranţă alarma. 

Un zgomot surd s-a auzit de cealaltă parte a uşii. A ciulit 
urechea. Şuşoteli. Mânerul uşii s-a răsucit în jurul axului. 
Laure şi-a îndreptat poziţia dintr-un reflex instinctiv. Foarfecile 
de oţel ale legăturilor care o strângeau aproape că i-au tăiat 
răsuflarea. 

Frica a ieşit din nou la suprafaţă. Antrenamentul pentru a 
calma anxietatea înainte de un interogatoriu nu avea efectiv 
nicio eficienţă. 

Un cuplu şi-a făcut apariţia în prag. Erau tineri, cam de 
vârsta ei. Bărbatul avea o faţă fină, aproape delicată. Era o 
prostie, dar ea se gândea că arăta ca un muzician, un violonist 
sau un pianist. Însoţitoarea lui părea mai sportivă, chipul îi 
părea mai masculin decât al însoţitorului. 

În timp ce se apropia de ea, Conrad afişa un zâmbet jucăuş. 

— Ce mai face micuța noastră spioană!? Sper să apreciezi 
noul tău cuib. 

— Dezleagă-mă imediat! 

Englezoaica se aşezase pe marginea mesei şi o privea cu 
dezgust. 

— Ţi-am spus, Conrad, franţuzoaicele sunt nişte enervante 
de primă clasă. 

— Deloc. Înainte de război am cunoscut o fată din Lyon 
absolut delicioasă. Îmi place mult Franţa. 

— Aşa de mult că ai invadat-o, aruncă Laure. 

Neamţul se prefăcu a nu observa înţepătura şi o mângâie 
pe păr. 

— Ce făceai în cabina telefonică? 

— Plantam anghinare... Ce crezi că se poate face într-o 
cabină? Se sună, nu? 

Cuplul a schimbat o privire rapidă. 

— Serios acum, comentă Suzan, eşti prea drăguţ cu 
fata asta. 

Neamţul luă un aer contrariat. 

— Anghinare... Îmi pare sincer rău, dar câteodată nu reu- 
şesc să-mi dau seama de glume într-o limbă străină. lar 
Dumnezeu ştie că îmi place să râd. 

— Ca toţi nemtii, toată lumea ştie. De aceea, Fiihrer-ul 
tău şi-a lăsat aceeaşi mustață ca a lui Charlot. Umor curat, 
nu alta. 

Faţa neamţului s-a luminat. 

— Aha, acum am înţeles... Ah, francezii ăştia, ce popor 
spiritual! Îmi plac limba şi expresiile voastre colorate. În 
schimb, am observat că nu eraţi foarte curaţi. 

Laure şi-a înghiţit saliva. Voia s-o provoace, o tactică 
demnă de nişte debutanţi. Bărbatul i-a luat mâna şi a inspec- 
tat-o. Degetele tipului erau aspre. Nu erau mâinile unui 
muzician. 

— la să vedem ce avem noi aici, spuse el, aplecându-se. 
Hmmm... Aşa cum mi-am imaginat, este murdărie sub unghii. 
Ştiai că acestea sunt adevărate cuiburi pentru bacterii? Unul 
dintre profesorii mei m-a învăţat că poţi deosebi o rasă infe- 
rioară după curăţenia unghiilor sale. 

— Eşti vreun specialist nazist în manichiură? replică Laure. 

— Foarte drăguţ, răspunse Conrad fără să schiţeze un 
zâmbet. Suzan, iubita, nu vrei să o curăţăm pe prietena 
noastră? 

Englezoaica a dat din cap şi s-a aşezat lângă Laure. Avea 
un miros ciudat, ca un parfum puternic de flori. Tânăra şi-a 
aşezat o trusă mică din piele, de culoare roz, brodată delicat 
cu ornamente florale aurii şi a scos o pilă de unghii argintată. 

Neamţul a lipit mâna Laurei pe mânerul scaunului şi i-a 
îndepărtat auricularul în timp ce tovarăşa lui sufla asupra pilei 
ca pentru a alunga praful imaginar de pe ea. Laure a simţit 
cum bătăile inimii se accelerează. 

— Stai liniştită, chiar am fost manichiuristă. 

Cu un gest delicat, englezoaica a început să pilească atent 
unghia degetului mic. Cu respiraţia oprită, Laure nu îndrăznea 
să spună nimic, ca hipnotizată de mişcările precise ale răpi- 
toarei. Satisfăcută, Suzan suflă din nou, de această dată pe 
marginea unghiei, şi se uită fix în ochii lui Laure. 

— Ai mâini frumoase, spuse tânăra, ar fi păcat... 

— Ah, da? Păcat să ce? 

— Să le strici. 

În timp ce o privea cu un zâmbet blând, Suzan a împins 
vârful lamei sub unghia îngrijită. Laure se încordă pe scaun, 
urlând de durere. Germanul o apăsa pe scaun în timp ce 
tovarăşa lui continua să introducă pila. Sângele curgea din 
degetul traumatizat şi cădea în picături dese pe podea. 

— Fie-vă milă! Nu am făcut nimic! urlă Laure. 

— Nu am nicio îndoială, a răspuns Conrad. Vreau doar să 
ştiu ce făceai în faţa Clubului Hellfire. Nu este un loc potrivit 
pentru o franţuzoaică fermecătoare. 

Suzan a scos lama şi a introdus-o în unghia degetului mij- 
lociu în timp ce Laure tipa. Conrad i-a făcut un semn 

complicei. Înaintarea pilei s-a oprit la jumătatea drumului 
până la rădăcină. 

— Printre expresiile pe care le apreciez în limba franceză, 
există una care mă amuză foarte mult. Mi-a spus degetul mic”. 

Şi-a dus auricularul la ureche şi a clătinat din cap, ca şi 
cum vorbea la telefon, 

— Ah... Da... Înţeleg... Degetul mic îmi spune că ascunzi 
ceva, tânără franţuzoaică. ar degetul meu mic se înşală rare- 
ori. Te ascultăm. De ce ne spionai? Ce i-ai povestit grasului 
de Crowley în stradă? 

Creierul Laurei funcţiona la maximum. Ştia că nu va rezista 
mult timp la tortură. Instructorii de la S.O.E. o preveniseră: 
puteai întârzia ultimul moment al confesiunii, dar nu era decât 
o chestiune de ore, chiar de minute pentru unii. Rezistenţa la 
durere depinde de mulţi parametri, iar curajul, cât de mare ar 
fi, nu are niciun efect asupra inervării zonelor corpului. Agenti 
de un curaj remarcabil se topiseră în mâinile Gestapo-ului în 
timp ce alţii, mai şterşi, rezistaseră până la capăt. 

— Eu... sunam un prieten care... 

Pila s-a înfipt din nou şi a pătruns şi mai adânc în piele. 

— Dacă tot suntem aici, vom curăța şi degetul mare. Mi 
se pare, într-adevăr, foarte murdar. 

Manichiurista a continuat să zâmbească în timp ce-şi tor- 
tura victima. 

— Ani de zile am lucrat la unghiile clienţilor care mă tratau 
ca pe un rahat. De câte ori am visat să-mi afund instrumentele 
în carnea lor putrezită! 


2? Expresie care introduce o afirmaţie a cărei sursă nu se vrea divul- 
gată. Corespondentul în limba română ar fi: Se spune că..., Mi-a şoptit 
o păsărică..., etc (n. trad.). 

Laure ţipă, dar ţipătul ei ricoşă de pereţii pivniţei. Conrad 
se aplecă şi îi şopti la ureche, mângâindu-i părul: 

— Crezi că noi, naţional-socialiştii, suntem nişte monştri, 
nişte sadici? Nu-i aşa. Să ştii că nu îmi face nicio plăcere să te 
văd suferind. Nu sunt un SS-ist. Am o misiune de îndeplinit 
şi sunt obligat să folosesc toate mijloacele aflate la dispoziţia 
mea. Vorbeşte şi te vom lăsa în viaţă. 

Suzan a dat din cap. 

— Îţi pierzi timpul. Vezi bine că este încăpăţânată. 

Laure tremura din toate încheieturile, ştia că nu va mai 
rezista mult timp. Nu îndrăznea să-şi privească degetele mal- 
tratate. 

— Vom trece la un alt instrument, a continuat torţionara. 
În meseria mea trebuie să ai mereu cele mai bune echipa- 
mente. Acest mic instrument a tăiat mii de unghii şi este tot 
intact, Fabricaţie englezească. 

A trecut forfecuţa pe obrazul Laurei şi a dus vârfurile larg 
deschise până la marginea pleoapei inferioare. 

— Cunoşti Suflete în ceaţă? întrebă englezoaica apăsând cu 
unul dintre vârfurile de oţel pe pielea translucidă. Este un film 
francez de dinainte de război cu Jean Gabin şi Michèle Morgan, 
doi actori de o frumuseţe ariană remarcabilă. L-ai văzut? 

Laure şi-a înghiţit lacrimile. Simţea contactul rece al foar- 
fecilor pe piele. 

— Da... Şi cei doi arieni au plecat în Statele Unite ca să 
nu colaboreze cu germanii. Spre deosebite de tine. 

— Nu contează... La un moment dat, Gabin i-a spus lui 
Michele: Ai ochi frumoşi, ştii? şi a strâns-o în braţe. M-a făcut 
să freamăt, Vezi tu... Dacă îţi sparg ochiul acum, niciun bărbat 
nu va mai vrea să te iubească. Dacă ţi-l străpung pe al doilea, 
îţi vei petrece tot restul vieţii în întuneric. 

Femeia învârti foarfecile prin faţa prizonierei. 

— Pot şi să-ţi tai nasul drăguţ sau să-ţi măresc gura... 

Laure a simţit cum inima îi era gata să explodeze. Frica îi 
afecta cea mai mică celulă a corpului. 

Deodată uşa pivniţei s-a deschis larg. Un bărbat chel şi cu 
alură masivă a intrat în cameră. l-a aruncat lui Laure o privire 
inexpresivă şi a pus mâna pe umărul lui Conrad. 

— Am nevoie de voi, este ceva urgent. 

— Eram pe punctul de a o face să vorbească, mormăi 
neamţul. 

— Poate aştepta. i s-a încredinţat o misiune mai im- 
portantă. 

Suzan părea dezamăgită, dar şi-a aranjat uneltele în cutie. 

— Este doar o amânare, ne vom relua curând conversaţia. 


31 


Londra 
Cartierul Bloomsbury 


Departe de propaganda lui Hitler care prezenta capitala 
Angliei drept un oraş distrus unde, în mijlocul dărâmăturilor, 
locuitorii flămânzi se luptau pentru mâncare cu şobolanii, 
Londra părea acum să-şi fi revenit. Peste tot, soldaţi în uni- 
formă, civili grăbiţi, fete muncitoare umpleau trotuarele într-o 
frenezie de activitate ce contrasta cu Parisul ocupat pe care 
tocmai îl părăsise Tristan. Mergând mai încet decât trecătorii, 
Marcas ocolea un parc mărginit de copaci al căror frunziş 
arunca o linie de umbră pe stradă. În ciuda căldurii, şi-a păstrat 
vesta şi pălăria, ceea ce îi dădea aerul, oarecum ceremonios, 
al unui provincial în vizită. 

În parc, cupluri tinere invadaseră peluzele în timp ce copiii 
se jucau în iarbă sub privirea indiferentă a unui poliţist de 
serviciu. Tristan a simţit o durere în inimă. Cât timp trecuse 
de când a pus piciorul pe pământul unui oraş unde oamenii 
erau fericiţi să trăiască? De la Barcelona devastată la Berlinul 
nazificat, trecând prin Parisul ocupat, sfârşise prin a uita ce 
înseamnă viaţa într-o democraţie. Şi, totuşi, o privire rapidă 
prin ziare îl informase rapid asupra dificultăţilor în ultimul 

bastion de libertate în Europa. Dincolo de aparente, Londra 
era în fierbere permanentă, între criză politică şi revendicări 
sociale. Ca să nu mai punem la socoteală crimele în care cor- 
purile victimelor au fost găsite cu svastici incizate pe frunte. 
Asta nu avea cum să-l ajute în ceea ce avea de făcut. 
Autorităţile urmau să vadă nazişti infiltraţi peste tot. La colţul 
Russell Square a virat la stânga, spre Bedford Way. Clădiri 
universitare din cărămidă formau un bloc compact cu notă 
discordantă faţă de culorile estivale ale parcului. Era unul 
dintre reperele lui Tristan pentru a ajunge la Gordon Square, 
unde îl aştepta noua sa viaţă. 

La Paris, sub îndrumarea specialiştilor de la Abwehr, lucrase 
la memorarea unei hărţi a centrului Londrei, vizualizând foto- 
grafii de dinainte de război. Ştia că la capătul străzii va trebui 
să facă stânga, apoi prima la dreapta până la numărul 26 unde 
se afla casa unchiului său. Gehlen a fost numit responsabil 
pentru acest proces prin care Tristan a intrat în pielea lui 
Adam. Tristan descoperise viaţa tânărului din Québec mort 
pentru a-şi putea îndeplini misiunea. Întreruptă la douăzeci 
şi şase de ani, biografia lui era subţire ca foiţa de ţigară. Odată 
integrate etapele parcursului şcolar, studiile artistice vagi, 
pasiunea pentru canotaj şi gustul pronunţat pentru whisky-ul 
canadian, Gehlen şi Tristan au trebuit să creeze un personaj 
din toate piesele. O identitate credibilă capabilă să reziste unui 
interogatoriu. 

Marcas a văzut Gordon Square, un parc mic mărginit de 
copaci, vizavi de care urma să locuiască. Şi-a scos pălăria şi 
vesta şi a zărit faţada studiată în fotografii. Era o clădire cu 
trei etaje. În faţa parterului, un grilaj. La fiecare etaj, trei 
ferestre se deschideau spre un zid de cărămidă gri, în timp ce 
intrarea era văruită în alb. 

— Domnule Adam? 

În faţa porţii stătea un necunoscut, parcă ieşit dintr-un 
roman de Dickens, cu o jachetă în carouri şi o faţă pe cât de 
rotundă, pe atât de roşie. 

— Sunt notarul Boswell, bine aţi venit la Bloomsbury! 

Tristan l-a salutat la rândul lui. 

— Ei bine, putem spune că aţi avut o călătorie destul de 
lungă! V-aţi cunoscut unchiul? 

— Nu l-am întâlnit niciodată, răspunse Marcas. lar mama 
îmi vorbea foarte puţin despre el. 

— Da, şi-au scris la început. Apoi, cu timpul, legăturile 
s-au rărit. În fine, legea este clară: sunteţi singurul moştenitor. 
Şi cum bătrânul era econom din fire, v-a lăsat în cont o sumă 
frumuşică. Ceea ce va permite să plătiţi cheltuielile privitoare 
la succesiune şi ce-ar mai veni. Aveţi de gând să vă mutaţi în 
Anglia? 

— Probabil. Dacă vorbea puţin despre fratele ei, mama era 
de neoprit când povestea despre ţara de origine. Vreau să-mi 
descopăr rădăcinile. 

— O intenţie lăudabilă, aprecie notarul. Până atunci, vă 
voi însoţi în vizita casei. 

Notarul a trecut pe lângă bucătăria din partea stângă 
pentru a intra în livingul cu două ferestre care dădea spre 
stradă. Lui Tristan i se păreau prea permisive. Va trebui să le 
acopere de privirile din stradă. Din fericire, o uşă largă dădea 
spre o grădină şi permitea camerei să fie luminată. 

— După cum puteţi vedea, a explicat Boswell, arătând spre 
un fotoliu adânc din piele şi spre un set pentru ceai din porte- 
lan, nu a fost nimeni mai englez decât unchiul dumneavoastră. 
Mai puţin, desigur, când vine vorba de pictură. 

Tristan a ridicat privirea spre peretele din faţa lui. Era aco- 
perit cu tablouri care aparţineau toate genului expresionist, 
în stilul lui Klimt şi Schiele. 

— Nu văd deloc ce putea să găsească în mâzgăliturile 
acestea. 

Marcas nu i-a putut răspunde că întreaga colecţie va 
însemna o mică avere peste câţiva ani: era o informaţie pe 
care Adam nu avea de unde să o cunoască. 

Au urcat la etaj. Tristan evită să întrebe unde murise 
unchiul lui. Ultimul nivel îi rezervă o surpriză minunată: era 
amenajată o întreagă bibliotecă pe tot etajul. Marcas nu va 
mai trebui să acopere ferestrele din living, se va instala aici ca 
să-şi ţese pânza. În timp ce urmărea rândurile de cărţi, Tristan 
a avut o altă surpriză. 

— Majoritatea cărţilor sunt despre aristocrația engleză. 

Notarul a ridicat din umeri. 

— Era o altă idee fixă a unchiului dumneavoastră. Făcând 
arborele genealogic al familiei, a sfârşit, tot adăugând ramuri, 
prin a găsi un strămoş baron, supus al primului rege, George. 
De atunci, a devenit pasionat de nobilimea britanică. O pasi- 
une devenită rapid nebunie. La sfârşitul vieţii nu mai vorbea 
decât despre acest lucru. 

Marcas asculta cu atenţie. Ar trebui adăugat acest element 
la biografia fictivă. O lecţie învățată de la Gehlen: să dispui 
întotdeauna de o poveste prolifică de familie. Îţi permite să 
câştigi timp şi să deviezi subiectul întrebărilor în timpul unui 
interogatoriu. 

— Vă conduc spre ieşire, anunţă Tristan. 

— Cu plăcere. V-am lăsat cheile pe masa din living. Când 
vă mai obişnuiţi cu locul, treceţi pe la birou vă rog, aveţi câteva 
documente de semnat. 


256 ERIC GIACOMETTI + JACQUES RAVENNE 


În timp ce mergea de-a lungul bucătăriei, Marcas a obser- 
vat în colţul ferestrei o placă de lemn închis la culoare bătută 
în cuie pe podea. 

— Unchiul avea lucrări în casă? 

Boswell zâmbi. 

— Da, a schimbat trapa care coboară la subsol. Ura curenţii 
de aer şi susţinea că pivniţa răceşte bucătăria, aşa că a bătut 
în cuie intrarea. Bătrânii singuri au, uneori, obsesii... 

Tristan şi-a spus că o va deschide rapid. O pivniţă, mai ales 
dacă este adâncă şi tăcută, ar putea fi un aliat foarte eficient. 

După ce i-a mulţumit notarului, Marcas a urcat la ultimul 
etaj. A pornit aragazul pe ulei, a turnat puţină apă într-o cra- 
tiţă şi a aruncat câteva frunze cenuşii şi sfărâmate ca să-şi facă 
un ceai. Apoi a făcut un tur al bibliotecii, a scos ici-colo câteva 
cărţi, făcând un teanc gata să se prăbuşească, lăsat apoi pe 
masa de lucru. Apa a început să fiarbă, a vărsat-o într-o ceaşcă 
şi a deschis prima carte. 

Acum trebuie să-l găsim pe James Hadler. 


Tristan s-a întrebat multă vreme despre acest nume. Cum 
să facă oare legătura dintre o relicvă deţinută de ţar şi un nume 
simplu din Anglia? Să fi fost numele bărbatului care a organi- 
zat transferul svasticii la Londra sau tutorele acesteia? Ce 
legătură era între el şi familia imperială? Marcas a concluzio- 
nat rapid că James Hadler nu putea fi un anonim. Într-un fel 
sau altul a avut o legătură cu Nicolae al II-lea. Cu toate aces- 
tea, ultimul ţar menţinuse mereu legături cu aristocrația bri- 
tanică: nu era soţia sa nepoata reginei Victoria? Prin urmare, 
era un pariu sigur că James Hadler făcea parte din înalta 
societate. 

Tristan a încercat degeaba să parcurgă toate cărţile speci- 
alizate ale unchiului: nu a găsit nicio urmă. James Hadler nu 
era nici baron, nici membru al Camerei Lorzilor, nici măcar 
un simplu nobil de provincie. În mediul aristocratic nu exista. 
Tristan a căzut pe gânduri. Mai rămăsese establishment-ul, clasa 
socială tipic britanică formată din înalţi funcţionari publici, 
diplomaţi şi industriaşi. Şi pentru a explora toate pistele nu-i 
mai rămăsese decât o singură carte, biblia lumii mondene, a 
snobilor şi a tuturor celor care visau să intre acolo: Who's Who. 

De la prima sa apariţie, în anul 1840, acest repertoriu a fost 
un bestseller recurent, aşteptat cu nerăbdare de toţi doritorii 
bucuroşi să-şi citească biografia şi de cei care sperau să o des- 
copere pe a lor. Biblioteca unchiului avea mai multe ediţii. 
Tristan a ales-o pe cea din 1920, cea mai apropiată de Revo- 
luţia Rusă. 

Cercetarea nu i-a fost prea lungă. Hadler James a existat 
cu adevărat, iar biografia lui era edificatoare. După studii la 
Oxford, Hadler intrase în Ministerul Afacerilor Externe, unde 
lucrase în mai multe servicii înainte de a obţine primul post 
în ambasadă. Mai întâi Madrid, Roma, apoi Viena. Tristan a 
observat imediat că diplomatul, deşi novice, ocupase doar 
funcţii în capitale prestigioase şi că transferurile sale succesive 
l-au apropiat din ce în ce mai mult de epicentrul din care avea 
să izbucnească Primul Război Mondial. Ce aptitudini sau 
talente avea, aşadar, James Hadler pentru a fi mereu cel mai 
aproape de istoria în derulare? Dar penultimul rând al biogra- 
fiei l-a frapat cel mai mult pe Tristan: 1917, la post în Moscova. 

Marcas a simţit cum creşte în el acelaşi entuziasm ca atunci 
când descoperea un tablou nou. Ştia că va fi din nou la vâ- 
nătoare. Încă o dată, căutarea l-a chemat. Ultimul rând a dat 
adresa lui Hadler: Holland Road, nr. 15, Kensington. 

S-a repezit în jos pe scări, a luat in extremis cheia, a memorat 
planul Londrei şi a şters-o înspre est. 

Ajuns în faţa casei Hadler, Tristan ştia deja că acoperirea 
lui nu i-ar fi de niciun folos. Dacă Hadler a fost, într-adevăr, 
implicat în recuperarea şi protejarea svasticii, trebuia să fie 
precaut, iar Marcas nu dorea în niciun caz să atragă atenţia. 
În faţa casei se afla un portic cu două coloane albe, ceea ce 
trăda poziţia socială înaltă a proprietarului. Cele două ferestre 
cu vedere la stradă aveau jaluzelele trase. La fel şi la etaj. 
Marcas se întreba dacă locuitorii casei nu plecaseră cumva în 
vacanţă pentru a fugi de căldura înăbuşitoare a capitalei. S-a 
apropiat de grilajul de înălţime mică ce închidea pasajul îngust 
cu proprietatea vecină. De parcă şi-ar fi pierdut cheile, s-a 
căţărat peste el şi s-a strecurat între cei doi pereţi. La capăt 
era o grădină englezească, umbrită de un gard viu înalt. Tristan 
s-a lipit de frunziş şi a analizat ferestrele fațadei din spate. Şi 
acolo jaluzelele erau trase. Una dintre ferestrele de la parter 
era la nivelul unui om, chiar deasupra unui arbust decorativ 
sprijinit încă de o tijă. Tristan a apucat cilindrul subţire de 
metal şi l-a strecurat între fereastră şi toc, dând la o parte 
zăvorul din interior. A împins delicat fereastra şi, trecând peste 
cadru, a intrat în bucătărie. 

Marcas a înţeles imediat că locatarii erau plecaţi de ceva 
vreme. Un strat subţire de praf se aşezase pe mobilier. A trecut 
în sufragerie şi s-a apropiat de un perete decorat cu fotografii. 
L-a văzut pe un James Hadler la diferite vârste ale vieţii. 
Tristan a recunoscut o fotografie din Madrid, luată în grădina 
Retiro, o alta dintr-o faimoasă braserie vieneză. Peste tot James 
Hadler părea că se simte ca acasă, perfect integrat, indiferent 
de locul unde se afla. Poate că acesta era talentul lui secret, 
să fie peste tot în mediul lui. Nu existau, în schimb, amintiri 

despre Rusia. Tristan a scos două fotografii şi le-a schimbat 
locurile. Dacă Hadler era suspicios, ar observa imediat acest 
lucru la întoarcere, ceea ce ar declanşa fără îndoială o reacţie. 
Exact ce-şi dorea şi Marcas, să-şi pună prada în mişcare pentru 
a o putea urmări mai uşor şi a o înţelege mai bine. 

Camerele de la primul etaj nu aveau nicio particularitate, 
cu excepţia faptului că nu existau în garderobă haine pentru 
femei. În mod evident, Hadler fie nu se căsătorise, fie era 
divorţat. Tristan a intrat în birou. Sertarele biroului nu erau 
închise. Cele mai multe nu conţineau decât dosare adminis- 
trative, facturi şi pachete de scrisori atent clasificate după 
corespondent. Tristan notă fiecare dintre nume. De îndată ce 
va ajunge acasă, îi va verifica unul câte unul în Who's Who-ul 
unchiului. Aşa ar putea să-şi facă o idee clară despre mediul 
de viaţă al lui James Hadler. 

Din fiecare pachet a ales câteva scrisori şi a început să le 
citească. A înţeles foarte repede că nu va afla nimic: în cea 
mai mare parte, nu erau decât corespondențe banale cu 
rudele. Pe măsură ce parcurgea scrisorile, o suspiciune creştea 
în el: şi dacă Gurdjief, înainte de a muri în catacombe, ar fi 
căutat doar să-l inducă în eroare dându-i la întâmplare un 
nume din memorie? 

Tristan nu a mai avut timp să gândească mai mult. O uşă 
s-a deschis la parter, iar vocile au ajuns până la etaj. Francezul 
s-a strecurat pe culoar. Vorbea o femeie. A coborât pe tăcute 
câteva trepte pentru a se apropia şi a înţelege mai bine ce 
vorbesc între ei. Erau, în mod clar, mai multe persoane, dar 
femeia conducea conversaţia. 

— Aşa cum v-am spus, bucătăria dă într-o grădină. Este 
foarte luminoasă. Voi ridica jaluzelele. 

— Aveţi nevoie de ajutor? întrebă o voce masculină. 

— Da, nu au mai fost deschise de multă vreme. De la moar- 
tea proprietarului, mai exact. 

Tristan a înţeles imediat. Stratul de praf de pe mobile, patu- 
rile impecabil făcute în camere. James Hadler părăsise locurile 
pentru a nu se mai întoarce niciodată. Singura sa pistă s-a 
făcut scrum. A urcat în birou, a deschis fereastra. Era la prea 
mare distanţă ca să poată sări. Singura sa şansă de a ieşi era 
să aştepte ca vizitatorii să intre în camere, să coboare în linişte 
scara şi să o şteargă pe uşa de la intrare. Femeia continua vizita 
la parter. 

— Va trebui aerisit în sufragerie, desigur. 

Ca să fie sigur că nu a uitat nimic, francezul s-a mai uitat 
pentru ultima dată pe birou. În bibliotecă a mai analizat câteva 
cărţi despre Rusia, nu aveau nicio notă pe margini, nici vreo 
hârtie îndoită băgată între pagini. Restul nu erau decât eseuri 
economice şi reviste dedicate echitaţiei. Mai rămânea vitrina. 
Tristan o remarcase când a intrat. Nu avea decât trei etajere. 
Pe prima se găseau figurine reprezentând personaje din Don 
Quichotte, pe a doua o colecţie de pipe din faianţă, aduse fără 
îndoială din Austria. Pe ultima etajeră erau câteva păpuşi 
ruseşti în culori ţipătoare. Le-a desfăcut, una câte una. Nimic. 

Ceva nu se potrivea. Cum a putut un om care a trecut pe 
la Oxford, un diplomat internaţional, să expună o colecţie de 
aşa prost gust în biroul său? 

O voce se auzea urcând scara. 

— Acum vom vizita camerele. 

Marcas a întors în grabă fiecare pipă. Nimic. Nu mai avea 
timp. Trebuia să o şteargă. Mai rămâneau figurinele. 

— Aici este prima camera, nu băgaţi în seamă tapetul. 

Don Quichotte, eternul căutător al idealului. Cine ştie? 
Tristan a răsturnat statueta. În spate se găsea un obiect, nu 

mai mare decât un pachet de ţigări, un dreptunghi din piatră 
pe care se afla un con. Fără a mai sta pe gânduri, Marcas l-a 
băgat în buzunar. 

— Şi acum cea de-a doua cameră. Veţi vedea, baia este 
superbă! 

Francezul a coborât scara călcând ca pe ace, s-a dus către 
uşă, apoi a ieşit în stradă. Soarele l-a făcut să clipească din 
ochi. Mai întâi la stânga, pe urmă la dreapta... Harta Londrei 
i se desfăşura în minte. Va ajunge imediat acasă. 


Tristan a simțit o adevărată uşurare ajungând în cartierul 
Bloomsbury. Misiunea aceasta îl ţinea într-o neobişnuită stare 
de tensiune. Se afla în bătaia a două puşti: abia scăpase de un 
denunţ al Erikăi, ca să fie acum la mâna lui Malorley. Şi pentru 
a fi sincer, se îndoia şi de unul, şi de celălalt. lată de ce nu-l 
anunţase pe şeful S.O.E. decât de venirea lui la Londra, fără 
să dea prea multe detalii. Pentru nemti, Tristan putea să devină 
în orice moment un trădător, pentru englezi un om care ştia 
prea mult. Era acum vorba să supravieţuiască între două rele, 
una mai mare ca alta. 

A ajuns în Gordon Square. Fațada liniştitoare de la numă- 
rul 26 nu mai era departe. Va fi curând la adăpost. În timp ce 
se apropia de grilaj, s-a auzit zgomotul unei portiere de maşină 
trântindu-se. 

— Hello, francezule! 

În faţa lui Tristan stătea un cuplu tânăr. 

— Venim din partea lui Gehlen. I-a fost teamă să nu-l uiţi. 

— Cine sunteţi? 

Tânăra s-a apropiat. 

— Noi? Îngerii tăi păzitori. 


32 


Londra 
Kensington 
Sediul departamentului S 


Sirena unei maşini de pompieri, pierdută într-un concert 
de claxoane, se auzea pe bulevardul aglomerat. Malorley, care 
petrecuse o noapte albă la birou, s-a aplecat pe fereastră să 
vadă dacă în apropiere izbucnise un incendiu, dar nu se vedeau 
flăcări. De la începutul războiului, şi-a făcut o plăcere discretă 
să asculte simfonia discordantă a traficului londonez. Era sigur 
că viaţa continuă cu micile sau marile griji cotidiene. 

Crowley, venit să afle informaţii, îl observa pe Malorley 
cum se întoarce şi se aşază la birou. Nu se lăsa păcălit de calmul 
aparent al şefului departamentului S. 'lrecuse o noapte de 
când Laure dispăruse şi nimeni nu auzise de ea. 

— Ştiu că este încă în viaţă, spuse Crowley. Am tras cărţile 
de tarot. Arcana şaptesprezece a apărut de trei ori în jocul 
meu în cruce. Este Steaua, cartea atribuită lui Laure, asociată 
cu cele ale Turnului Distrugerii şi ale Carului: Laure este în 
mare pericol. 

— Lasă glumele. Dacă nu abuzez de talentele tale, ai putea 
să ceri cărţilor tale să ne spună unde este? 

Malorley a luat un ton glacial. Privirea îi rămânea fixă, 
lipsită de orice emoție aparentă. 

— Sunteţi constipat. Este foarte rău pentru sănătate. 

— Ce observaţie curioasă, doctore Crowley. Din ce ştiu, 
nu am nicio problemă legată de digestie. 

— Vorbeam despre constipaţie mentală. Vă ascundeţi 
anxietatea adânc în interior, crezând că vă va întări judecata, 
dar este o greşeală. Se înglobează în conştiinţa dumneavoas- 
tră ca un vierme care roade carnea unei piersici aparent fru- 
moase şi suculente. 

— Eşti şi psiholog? replică Malorley enervat. 

— Să spunem că am învăţat multe la Viena de la profeso- 
rul Freud despre refularea emoţiilor. Şi el, de asemenea, mi-a 
citit cărţile. Îl bănuiesc chiar că mi-a furat teoriile despre 
importanţa sexualităţii. Dar aceasta-i o altă poveste. Ce voiam 
să vă spun este că vă faceţi sânge rău pentru Laure. 

— Ca pentru oricare agent aflat sub responsabilitatea mea. 

— Nu chiar. Ţineţi mult la această franţuzoaică drăguță. 

Aceasta a fost propoziţia care a umplut paharul pentru 
Malorley. Nu-l mai putea suporta pe magul burtos, făcând pe 
atotştiutorul, un pervers notoriu. 

— Degeneratule! Nu-ţi permit. Eşti doar un obsedat 
bătrân! 

Chiar atacat personal, Crowley nu a răspuns. Ştia să fie laş 
la nevoie. Era secretul supravieţuirii lui. 

— M-am făcut înţeles prost. Ea este ca o fiică vitregă 
pentru dumneavoastră. În plus, i-aţi cerut să mă urmeze în 
Hellfire. Prin urmare, vinovăția a devenit de zece ori mai mare. 

— Nu-mi pasă de diagnosticele tale mediocre şi laşe. Cu 
atât mai mult cu cât nu ne ajută cu nimic. 

— Trimiteţi o echipă la Hellfire Club. Cunosc locurile ca 
pe propriile mele buzunare. Pot să... 

— Nu! Dacă intru la Moira anulez toată operaţiunea con- 
struită împotriva ei. Va ajunge la urechile germanilor şi va fi 
anihilată. Superiorii mei nu vor înţelege de ce sacrific ope- 
raţiunea de intoxicare a inamicului pentru a salva viaţa unui 
simplu agent. 

— Atunci o condamnaţi pe Laure. 

Un moment lung de pauză s-a instalat între cei doi. 

— Ar putea exista o altă posibilitate, a murmurat şeful 
Departamentului S. Să o atragi pe blestemata aia de vrăjitoare, 
sub un pretext oarecare, într-un loc din afara clubului şi să-i 
fortezi mâna. Să o aducă înapoi fără ca germanii să observe. 

— Nu va accepta niciodată, spuse Crowley dând din cap. 
Diavoliţa urăşte Anglia. Moira ar prefera mai degrabă să-şi 
vândă sufleul demonului — ceea ce a şi făcut — decât să pacti- 
zeze cu dumneavoastră. 

— Pentru a o salva pe Laure sunt în stare şi de lucruri 
mai rele. 

Butonul roşu al telefonului de pe birou a clipit. Coman- 
dantul a ridicat receptorul şi a pus apelul pe difuzor. Vocea 
subţire a secretarei s-a auzit în cameră. 

— Domnule comandant, aveţi un apel urgent de la carti- 
erul general S.O.E. 

— Au găsit-o pe Laure? Trăieşte? exclamă el speriat. 

— Nu, este vorba de un alt agent al dumneavoastră. 

— Fă-mi legătura! 

Difuzorul a trosnit câteva secunde. Se auzeau zgomotele 
obişnuite ale centralei telefonice situată la Walthamstow care 
gestiona liniile de comunicaţii între agenţiile de informaţii. 

— Domnule comandant Malorley, aici comandantul 
Draymore, de la Departamentul E Am primit un mesaj de la 
unul dintre oamenii dumneavoastră. Numărul de cod 
este: 007. 

Malorley a ţâşnit în picioare. 

— Ce? Puteţi repeta numărul? 

— 007. Mesajul a venit prin contactul nostru de la Paris. 
Agentul dumneavoastră anunţă că ajunge la Londra sub aco- 
perire pentru a-şi continua căutarea. Fără nicio altă precizare. 

— Nimic altceva? 

— Nu. Trebuie să vă las, sunt în cursul unui briefing. 

Malorley a închis, sub ochii îngroziţi ai lui Crowley. 

— Tristan Marcas aici... La Londra. Pentru a căuta cea 
de-a patra relicvă. Trebuie neapărat să o găsească. Indiferent 
Cât ar costa. 

În timp ce Malorley dădea ordine, Crowley îşi încrucişa 
degetele sub bărbia lui dolofană. 

— Pisica... Pisica cea mare, vicleană, ascunsă şi crudă care 
îşi bate joc de şoriceii săi înainte de a-i devora. 

— Pardon? 

— Am considerat întotdeauna că destinul îşi bate joc de 
oameni aşa cum pisica o face cu şoarecele. Când o pierdeţi pe 
Laure, îl recuperati pe Tristan. 


Londra 


Şobolanul gri şi dolofan rămase nemişcat. Ai fi putut crede 
că este mort dacă nu i-ai fi văzut coada încordată ce ondula 
pe masă. Minusculele pastile negre ale ochilor săi o fixau pe 
Laure fără să clipească. Tânăra nu se uitase niciodată la un 
şobolan atât de atent. Putea discerne diferitele nuanţe ale 

blănii animalului, de la gâtul lui umflat până la picioarele grase 
pătate de umezeală. Evident, la fel ca milioane de semeni ai 
săi care roiseră în subsolurile Londrei de la începutul războ- 
iului, rozătoarea nu suferea de malnutriţia legată de raţio- 
nalizare. 

Animalul se urcase pe masă datorită picioarelor din plasă 
ale mobilierului şi stătea în faţa ei. De parcă ar fi primit misi- 
unea să-i înlocuiască pe torţionarii săi şi să continue intero- 
gatoriul. Când a apărut prin uşa întredeschisă, Laure s-a 
crispat instinctiv. Rozătoarea căutase cu atenţie în toate coltu- 
rile pivniţei înainte de a-şi da seama de prezenţa femeii. Pe 
urmă, pas cu pas, s-a apropiat de ea. Țipetele ei îl ţinuseră o 
vreme la distanţă, dar, în final, a căpătat atât curaj încât s-a 
căţărat pe masă. 

După ce a trecut momentul de repulsie, Laure s-a obişnuit 
cu creatura ce-i ţinea loc de tovarăş în momentele grele. ÎI 
privea mereu şi a mulţumit cerului că torţionarii lăsaseră 
lumina aprinsă când au plecat. Dar becul atârnat de plafon 
pocnea îngrijorător, părând că este gata să-şi dea sufletul din- 
tr-o clipă în alta. 

— Nu mă vei răni Tommy, nu? spuse Laure, uitându-se la 
rozătoare. Amândoi facem o pereche bună. Aş putea să te 
antrenez, să te învăţ nişte numere de circ, doar pentru a con- 
vinge acest mic cuplu de nenorociti. 

Aproape că i-ar fi venit să râdă, dacă mâna nu ar fi durut-o 
îngrozitor. Vârfurile a trei dintre degete erau deja pline de 
puroi şi sânge coagulat. Nu îndrăznea nici să le mişte de teamă 
să nu reînvie durerea arzătoare. 

Şobolanul s-a apropiat de ea câţiva centimetri, pe urmă 
şi-a întins botul delicat, de parcă ar fi înţeles ce spune. 

— Între noi fie vorba, Tommy, nu sunt sigură că voi mai 
rezista mult timp... 

Nu-şi mai făcea iluzii cu privire la ceea ce o aştepta la 
următoarea vizită a torţionarilor. Ideea ca Suzan să o taie din 
nou cu foarfecile a îngrozit-o. 

— Amândoi ştim cum se va termina asta. 

Zarurile fuseseră aruncate şi nu cu cifrele câştigătoare. 
Caălăii nu încercaseră să-şi ascundă fețele. Nu o vor lăsa nici- 
odată să plece vie. Făcând-o să aştepte până la următoarea 
sesiune era cu siguranţă o parte din metoda lor de interoga- 
toriu. Laure cercetă cu atenţie şobolanul, ca pentru a uita de 
propria suferinţă. 

— Crezi că există un Dunmezeu acolo sus care mă răsplă- 
teşte pentru devotamentul meu faţă de o cauză bună? Să 
găseşti blestematele de svastici nu înseamnă chiar nimic. 

Şobolanul lăsă capul în jos. Nu părea prea convins. 

— Ai dreptate. Lui Dumnezeu nu-i pasă de căutarea noas- 
tră chiar de la început. Eu chiar cred că îl ajută pe Hitler pe 
dedesubt. Poate că a schimbat poporul ales şi îi găseşte acum 
pe nazişti formidabili cu magnificul lor Reich de o mie de ani. 
Un paradis destinat doar acelor abjecţi de arieni. Un paradis... 

S-a gândit din nou la tatăl ei care împărtășea credintele 
catare. Poate că avea dreptate. Adepții acestei religii, consi- 
deraţi eretici, erau siguri că lumea vizibilă era guvernată de 
un zeu vicios, crud şi sadic, căruia îi făcea plăcere să-şi chinuie 
turma timp de milenii cu războaie, boli, foamete, violuri şi o 
grămadă de torturi barbare la fel de îngrozitoare pe cât de 
eficiente. Adevăratul Dumnezeu îi întâmpina pe cei perfecţi 
într-o lume mai bună odată ce ciclul lor de viaţă a fost încheiat. 

Dar Laure nu era o catară şi cu atât mai puţin o credin- 
cioasă a lui Hristos. Pentru ea nu exista nici rai, nici iad. 
Numai uitarea în neantul etern. 

— Vezi tu, Tommy, nu mi-am imaginat niciodată că îmi 
voi încheia socotelile cu viaţa vorbind cu un şobolan. Nici să 
mor aici. Singură, fără ca nimeni să mă plângă. La douăzeci şi 
cinci de ani. 

Gânduri amare i se învârteau în cap. Nu va întâlni nicio- 
dată un bărbat care să o iubească, nu va avea niciodată copii. 
Singura îmbrăţişare pregătită pentru ea era a suferinţei şi a 
morţii. Laure simţea cum ochii i se umplu de lacrimi. 

Şi-a băgat limba sub molarul stâng superior. Umflătura era 
tot acolo. Doar două minute, atât era timpul necesar pentru 
a părăsi lumea celor vii odată ce capsula de cianură va fi spartă. 
Aşa au învăţat-o instructorii la S.O.E.. Crusta nu se spărgea 
de prima dată, din motive de securitate, pentru a evita o spar- 
gere accidentală în timpul unei mese. Era nevoie de mai multe 
presiuni puternice. Foarte puternice. Cianura se scurgea apoi 
în corp pentru a-şi desăvârşi opera. 

Deodată becul s-a stins. Întunericul a invadat pivnita. Mai 
rămăsese doar un firicel de lumină strecurat pe sub uşă. 

— Tonuyy, te avertizez să nu îndrăzneşti să te urci pe mine 
când este întuneric. 

A inspirat adânc, a luat deja decizia potrivită. 

Când răpitorii se vor întoarce, îi va aştepta în picioare şi îi 
va sfida. Nu le va oferi nicio informaţie: doar moartea sa. 


33 


Londra 
Cartierul Bloomsbury 


Cuplul s-a autoinvitat în bârlogul lui Tristan. Acesta din 
urmă s-a întrebat cum au putut fi recrutaţi de către Abwehr 
astfel de tineri aroganti şi provocatori. Un cuplu anglo-ger- 
man. Chiar era nevoie de orice pentru a crea o... lume ariană. 

— Se pare că trebuie să te ajutăm în misiunea ta, a spus 
tânăra căreia părul tuns prea scurt îi dezvăluia chipul plin de 
pistrui. 

— Cum vă cheamă? 

— Eu sunt Suzan, iar băiatul ăla mare care răstoarnă totul 
în bucătărie în căutarea unui pahar este Conrad. 

— Ce ştii despre misiunea mea? 

Suzan şi-a pus picioarele pe măsuţa de cafea. 

— Că eşti în căutarea unui obiect de interes pentru sferele 
înalte de la Berlin. Şi că suntem aici ca să nu faci nimic 
prostesc. 

Tristan se întreba dacă nu cumva erau drogaţi. Circula un 
zvon în Germania: aviatorilor în misiune şi soldaţilor de elită 
de pe front li se dădeau anumite cocktailuri făcute din ierburi. 
Ahnenerbe chiar şi-a oferit sprijinul cu unele cercetări: 

ierburile diavolului folosite de vrăjitoarele medievale i-au fas- 
cinat pe mulţi cercetători. 

— Nu înţeleg. 

— Este simplu, totuşi, suspină Conrad aşezându-se. Tu îţi 
duci misiunea la capăt, noi te supraveghem. Gehlen nu are 
deloc încredere în tine. Pe bună dreptate: eşti francez, deci 
un Untermensch. 

— Un om inferior, a tradus Suzan. 

— Am înţeles sensul, replică Tristan. Dar, văzându-vă, mă 
gândesc că termenul vi se aplică mai degrabă vouă. 

Conrad s-a ridicat violent. 

— Nu încerca să o faci pe deşteptul cu noi. Un singur 
cuvânt, un gest, o îndoială şi... 

— Şi tu vei muri primul, a conchis Marcas. 

Suzan a intervenit: 

— Gata Conrad, ajunge! Misiunea înainte de orice. Cât 
despre tine, francezule, chiar dacă nu ne vezi, o să te urmărim 
mai rău decât umbra ta. 

S-au îndreptat spre uşă. Trecând pe lângă masa unde 
Tristan îşi golise buzunarele, Conrad se opri brusc: 

— Pe lângă faptul că eşti francez, eşti şi hoţ? 

Tânărul neamt îi arătă obiectul adus de Tristan de la 
Hadler. 

— Ai un Schliissel der Engel? 

— O cheie a îngerilor, a tradus Suzan. Este o chestie reli- 
gioasă. Poţi avea încredere în Conrad, a vrut să devină semi- 
narist înainte de a mă întâlni. 

— Ce este mai exact? întrebă Tristan. 

— O cheie pentru deschiderea unei racle: mormintele de 
sticlă unde sunt expuse moaştele sfinţilor. Uneori, simple oase, 
alteori, corpuri întregi. 

Conrad arătă o parte a dreptunghiului de piatră, străbătut 
de mici alveole. 

— Nu sunt puse la întâmplare. Fiecare acţionează asupra 
unei denivelări dintr-o încuietoare specială. Când toate sunt 
în contact, este suficient să o întorci şi mormântul se deschide. 
Unde ai găsit-o? 

— În legătura de chei a casei. 

Tânărul neamt a ridicat din umeri. Trecuse deja la altceva. 
l-a făcut semn tovarăşei sale să se ridice. 

— Trebuie să plecăm. Suzan are de terminat o şedinţă de 
manichiură. 

Când cuplul a trecut dincolo de pragul uşii, Suzan s-a întors 
pentru a-l preveni: 

— Şi nu uita. Suntem ca ochiul lui Cain asupra ta. 


În mod curios, nu ameninţarea reprezentată de Suzan şi 
Conrad îl preocupa pe Tristan, ci sentimentul lor că nu pot fi 
pedepsiţi. S-au comportat ca nişte câini turbaţi şi exista un 
mare risc ca serviciile britanice să-i fi pus deja sub suprave- 
ghere pentru a demonta reţeaua clandestină Abwehr. Dacă 
aşa s-a întâmplat, Tristan, alias Adam, risca să fie descoperit 
mai devreme decât şi-ar fi dorit. Nu putea să mai stea mult 
timp în bârlogul lui din Gordon Square, trebuia să-şi găsească 
o altă ascunzătoare. Dar, mai întâi, trebuia să clarifice miste- 
rul cheii îngerilor. Era posibil ca Hadler să fi ascuns ultima 
svastică într-o raclă? Marcas şi-a amintit că a văzut o repro- 
ducere a unei racle în timpul studiilor sale de artă la univer- 
sitate. Un fel de casă în miniatură, bogat decorată cu aur şi 
pietre preţioase unde, printr-o fereastră de pe faţadă, se vedeau 
fragmente de oase. În epoca medievală, aceste relicve deţinute 
de biserici sau mănăstiri atrăgeau pelerini din toată Europa. 

Mai ales dacă aveau racle-morminte, aşa cum sugerase 
Conrad, un fel de sicrie lungi de sticlă, conţinând trupurile 
sfinţilor venerati de mulțimile extaziate. 

În bibliotecă, Tristan a scos mai multe cărti de artă, dar nu 
a găsit niciun altar sau raclă enumerate în vreo biserică din 
Regatul Unit. A înţeles brusc şi de ce: englezii se convertiseră 
la protestantism, o religie care refuză violent cultul sfinţilor. 
Rezultatul? Raclele au fost sparte, iar relicvele îngropate. Încă 
o dată, pista urmărită de Marcas se terminase rapid. 

Uneori, nu mai ştia nici pentru cine şi nici pentru ce anume 
lucra. Nici pe cine iubea, de altminteri. Erika îl debusola com- 
plet. Parcă în interiorul ei ar fi fost două femei. Una care i-a 
ajuns la inimă, cealaltă purtându-se dur, devotată fiind ţării 
sale, misiunii primite. Cine să fie adevărata Erika? 

Crezuse că poate trece peste evenimente jucându-se cu 
sentimentele altora şi uitându-le pe ale lui. Căutarea, devenită 
a lui, nu admitea niciun rival. Uneori, se simţea ca unul dintre 
cavalerii medievali care cutreierau regatul lui Arthur în cău- 
tarea unui Graal la fel de îndepărtat ca orizontul. Dar nu avea 
puritatea inimii unui om curajos. lar superiorii săi nu erau de 
acelaşi calibru moral cu evlaviosul Rege Arthur. Poate 
Malorley, dar cu siguranţă nu cei de mai sus. Ce ar face ei dacă 
el ar găsi ultima relicvă? Ce ar alege şefii cei mari: să-l folo- 
sească pe francez pentru a pune mâna pe svastică, anihilându-l 
definitiv pe Himmler sau dimpotrivă să-l folosească din nou 
trimiţându-l înapoi în Germania? Ce era mai important: o 
relicvă cu posibile puteri ezoterice sau un spion în vârful 
SS-ului? 

În toate cazurile Tristan pierdea. Dacă ar descoperi ultima 
svastică pentru englezi, el nu ar mai fi avut nicio valoare. Dacă 
s-ar întoarce în Germania, paranoia crescândă a naziştilor l-ar 

fi copleşit şi pe el. Altfel spus, nu mai avea decât o singură 
soluţie, radicală: să pună mână singur pe svastică şi să dispară. 
Războiul nu va dura pentru totdeauna şi, odată revenită pacea, 
putea negocia o nouă existenţă, de data aceasta anonimă şi 
fericită. 

A plecat să-şi ia un atlas. Unde s-ar muta? Şi-a imaginat 
un orăşel, adăpostit de metereze vechi de secole, cu viaţa în 
ritmul clopotniţelor, unde soarele se adăposteşte sub arcade. 
Îşi imagina viaţa alături de Erika... O Erika transformată. 

Imaginile evocau amintiri vagi, cele ale unui alt oraş. Dar 
nu mai era sigur. 

Deodată, memoria i-a revenit. 

Cunoscuse deja oraşul, trăise deja această viaţă. Era în 
toamna anului 1940, după căderea Barcelonei, când se refu- 
giase în câmpia catalană, la Castelló d'Empúries. Preluase 
identitatea unui decedat, Juan Labio, şi se transformase în 
paznicul muzeului local. Acolo a cunoscut-o pe Lucia. 

A fost de-ajuns un singur cuvânt pentru a-l trezi brusc: 
muzeu. A devenit deodată conştient că toată visarea lui nu 
făcea decât să-l conducă la acest cuvânt. Când căutase o raclă 
nu se gândise decât la două locuri — o biserică sau o mănăstire — 
în timp ce, dacă un astfel de obiect ar fi supravieţuit vicisitu- 
dinilor istoriei, ar fi inevitabil într-un muzeu. 

Norocul tocmai îi zâmbise, doar dacă nu era cumva mâna 
destinului. 

Prima raclă descoperită de Tristan, grăbindu-se să cerce- 
teze în bibliotecă, era cea a lui Thomas Becket. Un arhiepiscop 
din Evul Mediu asasinat în mijlocul liturghiei din ordinul 
regelui Angliei. Roma îl făcuse sfânt. Racla se afla acum la 
Muzeul Victoria şi Albert din Kensington. Marcas remarcă 
imediat cât de aproape se afla instituţia de adresa lui Hadler. 

Dacă svastica era ascunsă în această raclă, ultimul său portar 
o avea la îndemână. Tristan a refuzat, totuşi, să cedeze ten- 
taţiei evidenţei. Îi lipsea răspunsul la o întrebare esenţială: 
cum a putut Hadler să ascundă svastica într-un obiect preţios 
atât de protejat şi de păzit? 

Mai rămăsese a doua raclă. Se găsea la British Museum. 
Adăpostea unul dintre spinii coroanei lui Hristos, pentru care 
Sfântul Ludovic construise Saint-Chapelle la Paris. De-a 
lungul secolelor, regele Franţei a oferit fragmente din această 
coroană unor persoane remarcabile. Un dar diplomatic, menit 
cel mai adesea să întărească legăturile politice. Relicvarul 
deţinut de Muzeul Britanic fusese creat în 1390 pentru un 
mare nobil al regatului Franţei: Jean, Duce de Berry, unul 
dintre cei mai puternici oameni ai timpului său. Apoi a trecut 
în mâinile lui Carol al V-lea, înainte de a ajunge în vistieria 
împăraţilor Austriei pentru a dispărea în anul 1860, victima 
unei escrocherii incredibile: bijutierul însărcinat cu restaura- 
rea coroanei a realizat şi înapoiat, pur şi simplu, o copie înainte 
de a vinde originalul... familiei Rothschild. Urmaşii familiei 
l-au restituit către British Museum în 1899. Pe Tristan l-a luat 
ameţeala. Racla a traversat secole, a fost dorită şi posedată de 
cele mai cunoscute familii din Europa. 

Ascunzătoare perfectă pentru svastică. Doar că nu exista 
nicio legătură cu Hadler. Cu siguranţă, fusese diplomat la 
Viena, unde avusese loc furtul şi înlocuirea raclei, dar datele 
nu coincideau. De data aceasta, nu descurajarea îl copleşea 
pe Tristan, ci sentimentul frustrant că se învârtea în jurul 
soluţiei care-i scăpa de fiecare dată. S-a întors la bibliotecă şi 
a consultat etajera cărţilor unde găsise volumul despre British 
Museum. În plus, faţă de lucrări de referinţă, unchiul lui Adam 
adunase numeroase cataloage de expoziţie. Unul dintre ele, 

despre arta medievală, dedica două pagini raclei Sfântului 
Spin. Tristan a citit-o cu atenţie şi a descoperit că racla fusese 
restaurată în 1919. O restaurare costisitoare, pentru că mulţi 
mecena au fost chemaţi să contribuie. Pentru a le mulţumi, o 
notă a amintit numele donatorilor generoşi. Ajungând la litera 
H, Marcas nu şi-a putut abţine un strigăt: tocmai găsise 
numele lui James Hadler. 

Brusc, a simţit că vede din nou. Totul se lega: cheia înge- 
rilor ducea la raclă, racla se afla la British Museum, restaurarea 
i-a permis lui mecena Hadler să aibă acces direct la ea. 

De data aceasta, Tristan nu mai avea nicio îndoială. Tocmai 
găsise ieşirea din labirint. Acum era sigur: ştia unde se afla 
ultima svastică. 

Căutarea care îl purtase prin toată Europa aflată în război 
ajunsese la final. 

Relicva era acolo, aproape la îndemână. 

Mai era un singur lucru de făcut: să dea o spargere la British 
Museum. 

Moscova 
Kremlin 


Zgomotul ritmic al cizmelor răsuna în holul care servea 
drept anticamera biroului micului părinte al neamurilor. Cele 
două plantoane, un căpitan al Armatei Roşii şi un sergent, îl 
priveau cu ochi reci pe ofiţerul NKVD” care înainta în direcţia 
lor. Încăperea vastă era încărcată de marmură şi obiecte aurite, 
dar trecuse mult timp de când Evgheni Berin nu mai acorda 
atenţie splendorilor Kremlinului. Mergea pe acelaşi drum de 
ani întregi, o dată pe săptămână. De la sediul NKVD din 
Lubyanka până la fostul palat al țarilor nu erau decât aproxi- 
mativ zece minute de mers cu maşina şi câteva sute de paşi. 

Căpitanul înţepeni într-o impecabilă poziţie de drepţi şi 
salută. 

— Să trăiţi! Domnule colonel Berin, vă anunţ imediat. 

În timp ce căpitanul a dispărut în spatele uşii grele de stejar, 
polițistul a rămas tăcut şi şi-a aşezat geanta pe o canapea din 


2 Comisariatul Poporului pentru Afaceri Interne, din care a apărut 
poliţia politică însărcinată să combată crimele şi să menţină ordinea 
publică. 

piele maro. Prefera să rămână în picioare pentru a contempla 
pânza imensă, plină de culori stridente, agăţată de perete. Nu 
fusese acolo la ultima lui vizită. Reprezenta un cavaler în 
armură, călărind un armăsar de luptă de culoarea abanosului, 
ţinând în mână o sabie cu aureolă de lumină. Sub copitele 
armăsarului, bărbaţi îmbrăcaţi în pelerine albe, flancaţi de 
cruci negre şi pătaţi cu sânge strălucitor, implorau iertarea 
învingătorului. 

Evgheni nu avea nevoie de explicaţii. Toți ruşii ştiau despre 
gestul eroic al lui Alexandr Nevski, cneazul Novgorodului, 
care i-a învins pe cavalerii teutoni germani când invadaseră 
Rusia în secolul al XIII-lea. Înainte de război, Stalin coman- 
dase un film cu acelaşi nume pentru a celebra faptele de vite- 
jie ale eroului legendar, cu scopul de a-şi însuşi aura 
războinicului sfânt. Evgheni s-a apropiat de pânză şi a zâmbit 
în faţa chipului cneazului. 

— Nu-i adevărat... Au îndrăznit, linguşitorii nenorociti, 
rânji ofiţerul NKVD. 

Fiorosul cneaz rus avea o asemănare uimitoare cu Stalin. 
Părul des, cărunt, rotunjit şi adus pe spate, fruntea înaltă şi 
pătrată, ochii îngustaţi, pe cât de răutăcioşi, pe atât de cruzi... 
Asemănarea era izbitoare. Artistul nu împinsese însă servilis- 
mul atât de departe încât să-l împodobească pe cavaler, în 
mod anacronic, cu mustata stăpânului de la Kremlin. 

Evgheni şi-a aprins o ţigară şi a rămas dus pe gânduri cu 
privire la alegerea acestei pânze pompoase, realizată într-un 
mod grosier, probabil de unul dintre pictorii propagandişti care 
roiau în jurul şefilor din Biroul Politic. Numărul trei din 
NKVD ştia că şeful lui nu fusese înşelat de cultul personalităţii 
pe care îl întreținea. Înzestrat cu una dintre cele mai calculate 
şi cinice minţi întâlnită vreodată de Evgheni, Stalin se putea 

dovedi, totuşi, mai superstiţios decât un ţăran din Georgia. 
Voia poate să invoce sufletul gloriosului sfânt al Bisericii 
Ortodoxe pentru a alunga soarta nefastă ce se abătea asupra 
patriei-mamă. 

Polițistul a suflat un rotocol lung de fum în faţa prinţului 
Alexandru. Treizeci şi cinci de ani de revoluţie pentru a ajunge 
la o concluzie: poporul îi venera pe tirani şi pe autocraţi. 
Indiferent dacă au sânge albastru sau roşu. Un ţar îl înlocuise 
pe altul pe tronul Rusiei. Stalin stârnea teamă, dar era în egală 
măsură adorat de milioane de ruşi care au văzut în el întruchi- 
parea curajului în faţa invadatorilor. 

Koba” o ştia şi juca abil. La cea de-a douăzecea aniversare 
a Revoluţiei din Octombrie, el, comunistul din oţel călit, a 
adus un vibrant omagiu foştilor țari. 

Evgheni se strâmbă în faţa pânzei. Ar fi nevoie de altceva 
decât un tablou pentru a învinge hoardele teutone. Ultimul 
raport primit despre situaţia de pe front era mai mult decât 
îngrijorător. 

Dacă Moscova scăpase de ghearele lui Hitler, situaţia rămâ- 
nea critică. Oraşul cheie Rostov-pe-Don tocmai căzuse. Când 
a fost anunţată căderea, panica s-a întins în toată Uniunea 
Sovietică. Ca o cicatrice gigantică, o linie de front stria chipul 
frământat al patriei, de la nord la sud. O cicatrice de patru mii 
de kilometri, întreruptă de ofensive şi de contraofensive din 
ce în ce mai sângeroase. În nord, Leningradul era asediat de 
aproape un an, locuitorii încă neevacuaţi mureau în egală 
măsură de foame şi din cauza obuzelor din oţel, de opt sute de 
kilograme, aruncate peste ei. Fostul Sankt-Petersburg, oraşul 


24 Porecla din tinereţe a lui Stalin, după un erou popular din litera- 
tura georgiană. 

tarilor devenit cel al marelui far al Revoluţiei rezista încă asal- 
turilor panzerelor, dar nimeni nu ştia pentru cât timp. În 
centru, naziștii şi-au menţinut poziţiile ca nişte păsări agăţate 
de pradă. Mai jos, spre sud, se afla Stalingradul cuibărit pe o 
scobitură din Volga, noul obiectiv al invadatorilor. Dacă oraşul 
ar cădea, nemţii s-ar năpusti spre Caucaz şi ar pune mâna pe 
imensele câmpuri petroliere din Marea Caspică. Ar fi fost 
sfârşitul Uniunii Sovietice, chiar dacă nu era ocupată Moscova. 

Uşa s-a deschis fără niciun zgomot. 

— Sunteţi aşteptat, anunţă căpitanul. 

— Unul dintre cunoscuţii mei ar trebui să sosească în 
câteva minute. Îi spui tu să aştepte? 

— Este pe lista de protocol? întrebă ofiţerul suspicios. 

— Nu, dar sunt sigur că tovarăşul Stalin va dori să-l 
primească. 

Evgheni şi-a strivit ţigara într-o vază, şi-a luat geanta şi a 
intrat în sanctuarul Ţarului Roşu. O lumină limpede şi gene- 
roasă inunda încăperea vastă cu pereţi din lambriuri sculptate 
în acelaşi stejar strălucitor ca uşa. Sala imensă era împărţită 
în două: într-o parte un birou mare unde era aşezată masca 
mortuară a lui Lenin, acoperită cu un clopot de sticlă, în cea- 
laltă o masă lungă, dreptunghiulară, folosită pentru şedinţe. 
Pe pereţi, patru tablouri. Inevitabilii Marx şi Lenin, dar şi 
mareşalii imperiali Kutuzov şi Sokolov care se remarcaseră în 
războiul împotriva lui Napoleon. 

Părintele popoarelor stătea în faţa ferestrei mari, larg des- 
chise, care oferea o vedere panoramică asupra Moscovei. 

— Ah, Evgheni, ai sosit exact la timp pentru spectacol! 
exclamă dictatorul fără să se întoarcă. Vino lângă mine. 

Stalin contempla cerul aprins cu un aer exaltat. 

— Ascultă cântecul Vrăjitoarelor Nopţii! 

Evgheni s-a apropiat şi a auzit un mormăit surd venind din 
nord. Deodată, un stol de păsări mari de argint a alunecat în 
faţa lor, trimițând înapoi sclipiri de aur. Carlingele celor două- 
zeci de bimotoare Polikarpov PO-2 sclipeau în soare şi se înşi- 
rau la mică înălţime. Zburau atât de aproape încât Evgheni 
distingea siluetele piloților. Aripile oscilau pe axul central, ca 
şi cum maşinăriile erau pilotate de somnambuli. 

Bombardierele au executat figuri elegante pe cerul 
Moscovei, apoi au dispărut spre apus. 

— Ce piloţi iscusiţi, Iosif, de ce le spui vrăjitoare? 

— Sunt femei la manşă, bunul meu Evgheni, răspunse 
Stalin închizând ferestrele. Luptă în Regimentul 588 şi au vrut 
să îmi aducă un omagiu. Sunt atât de eficiente în timpul rai- 
durilor aeriene încât duşmanii noştri le-au poreclit Vrăjitoarele 
Nopţii. Lovesc când soarele dispare. lată o probă o dată în plus 
al avangardismului dovedit de socialism. Nu prietenii noştri 
englezi şi americani îşi încredinţează avioanele femeilor... 

Cineva a bătut la uşă. Stalin a lătrat scurt şi un căpitan a 
intrat în cameră cu o mapă de documente în mână, punând-o 
apoi pe birou. Faţa stăpânului Uniunii Sovietice s-a întunecat. 

— Jar semnături... Îmi petrec viaţa în hârţogărie. 

Evgheni a aruncat un ochi: nu era decât un document de 
parafat. Stalin a citit rapid textul, apoi a luat pixul înmânat 
de ofiţer şi şi-a mâzgălit numele în partea de jos a foii. 

— Ordinul 270. Niciun pas înapoi! 

— Cum adică? întrebă ofiţerul NKVD în timp ce ofiţerul 
se îndepărta închizând uşa în urma lui. 

— Am vrut să iau o decizie importantă după căderea 
Rostovului. Disciplina se relaxează în Armata Roşie. Am 
adoptat o serie de măsuri pentru a întări trupele noastre. Este 
vorba de plutoane de soldaţi aflaţi în spatele trupelor cu 

misiunea de a-şi mitralia camarazii care se retrag fără să fi 
primit ordin. Germanii au inventat această metodă pedagogică 
şi a dat rezultate remarcabile. 

Evgheni îl urmărea pe şeful său, întrebându-se cât de 
departe putea merge. Chiar dacă au fost dezertări, soldaţii ruşi 
au luptat ca nişte lei împotriva naziştilor. Dar să ajungi să-ţi 
împuşti proprii compatrioți. Ce idee demonică. 

Stalin l-a luat pe poliţist de umăr. 

— Deci, Evgheni, ai vreo veste bună pentru mine înainte 
de sosirea acestui fiu de căţea capitalistă de Churchill? 

— Da, am venit să-ţi aduc raportul întocmit de analiştii 
mei. Prim-ministrul englez soseşte foarte bine dispus. Pare 
impresionat de curajul Armatei Roşii în faţa adversarilor 
noştri. 

— Şi în legătură cu mine este la fel de entuziast? 

— Te respectă, tovarăşe! Reprezinţi un aliat de nădejde. 
Nu va ezita să-ţi aducă unele elogii. 

Stalin a izbucnit în râs. 

— Minţi, Evgheni! Minti ca cel mai josnic negustor de 
ţesături din piaţa oraşului Tbilisi! Churchill m-a luat întot- 
deauna drept un tiran şi un măcelar. În panteonul lui personal, 
trebuie să mă plasez între diavol şi Hitler. Dar istoria s-a întors 
în aşa fel încât astăzi am devenit aliatul său cel mai bun. 
Gangsterul acesta va fi obligat să-mi strângă mâna şi să cioc- 
nească un pahar în onoarea patriei socialismului internaţional. 

A făcut o pauză pentru a-şi netezi mustaţa, ca şi cum s-ar 
bucura în avans de scenă, apoi a continuat cu o voce înăbuşită: 

— Hai, gata cu glumele. Ce spun agenţii tăi de la Londra 
şi de la Washington? Vreau să ştiu un singur lucru: va deschide 
în sfârşit, aşa cum a promis, un al doilea front, cu aliaţii săi 
americani, împotriva Germaniei? 

Evgheni a tuşit înainte de a răspunde. 

— Da. Ei pregătesc o aterizare pe scară largă. Avem chiar 
şi numele: Operaţiunea Torta. Şefii de Stat Major din cele două 
ţări s-au întâlnit, iar unul dintre informatorii noştri, respon- 
sabil de sindicat pe şantierul naval din New Jersey, a înregistrat 
o concentrare masivă de ambarcaţiuni pentru debarcare. 

Faţa lui Stalin radia de fericire. 

— În sfârşit! Vor debarca, deci pe coastele franceze. Ştii 
dacă va fi în Normandia sau în altă parte? 

Evgheni amânase pe cât posibil momentul când trebuia 
să-şi termine raportul, dar ajunsese la momentul adevărului. 
Trebuia să transmită informaţia crucială, cu riscul de a 
declanşa o criză devastatoare de mânie. 

— Nu. Alegerea a căzut asupra Africii de Nord. Maroc, 
apoi Algeria şi Tunisia pentru a-l prinde ca într-un cleşte pe 
Rommel şi Afrikakorps. 

Zâmbetul lui Stalin dispăru brusc. Evgheni a rămas nemiş- 
cat, în aşteptarea exploziei, fără ca ea să mai vină. Stalin îşi 
mijea ochii şi îşi mângâia mustaţa. 

— Imbecilii, murmură el cu voce surdă, laşi... Trebuie să 
rezolvăm situaţia. 

Evgheni a oftat în adâncul sufletului. Chiar şi în momen- 
tele complicate, Stalin a ştiut să fie pragmatic. 

— Potrivit surselor mele, răspunse ofiţerul NKVD, ameri- 
canii erau în favoarea unei debarcări în Normandia, dar 
Churchill a torpilat proiectul, estimând că nu sunt pregătiţi. 

Stalin a lovit cu pumnul în birou. Lenin se clătină înăuntrul 
globului său de sticlă. 

— Bătrân ticălos englez! Încă îmi mai poartă pică pentru 
pactul meu cu Hitler din 1939. De parcă aş fi avut de ales. Ce 
părere ai, prietene? 

— Ai dreptate, tovarăşe, nu poate digera o alianţă a noas- 
tră cu naziştii. Nu-l putem învinovăţi, s-a trezit foarte singur 
când germanii au câştigat bătălia Franţei. În plus, armata sa 
nu este încă suficient de pregătită pentru a lua în considerare 
o debarcare în Normandia. Pe termen mediu, un eşec în Franţa 
ar fi şi mai catastrofală pentru noi. 

Stalin mergea înainte şi înapoi în faţa ferestrei, cu pumnii 
strânşi la spate. 

— Nu pot să mă mulţumesc cu Operaţiunea Torta. Trebuie 
să cer compensaţii. 

Evgheni a prezentat un nou document, 

— Ai perfectă dreptate, mi-am luat libertatea de a-ţi oferi 
o listă de cereri care ar putea fi prezentată lui Churchill. 

Stalin luă biletul şi îl citi cu viteza fulgerului. 

— Tunuri, camioane, muniţie, avioane, mâncare. După 
părerea ta, cum ar trebui să reacţionez când bătrâna vulpe va 
vrea să negocieze? La urma urmei, nu ar trebui să ştiu despre 
această debarcare. 

A venit rândul lui Evgheni să tacă. Ultima dată când Stalin 
a cerut sfatul despre ce să facă unui general, acesta din urmă 
s-a trezit peste două zile în faţa unui pluton de execuţie. Ca 
toţi paranoicii, stăpânul de la Kremlin se temea de toţi şi încă 
şi mai mult de cei pe care-i credea capabili să fie în locul lui. 

— Nimeni nu poate fi Stalin în locul lui Stalin, răspunse 
Evgheni cu prudenţă. Vei şti să adopţi atitudinea potrivită. 

Stalin arătă un zâmbet. 

— Chiar dacă nu este sincer, răspunsul tău îţi dovedeşte 
înţelepciunea. Ceea ce explică longevitatea ta prodigioasă 
alături de mine. De cât timp lucrezi pentru mine? 

Evgheni simti un fior neplăcut curgându-i pe şira spinării. 
A supravieţuit tuturor epurărilor regimului, chiar şi celei care 

decimase NKVD-ul în 1938. Paisprezece mii de agenţi ai 
poliţiei politice fuseseră executaţi, la fel ca şi liderul lor suprem, 
înlocuit de un alt măcelar de cea mai joasă speţă, iar el, 
Evgheni, a scăpat. Dar ştia că vântul se poate întoarce la fel 
de repede ca o recoltă de grâu stricată de o furtună de vară. 

— Douăzeci de ani la anul... 

— La fel de loial şi credincios ca întotdeauna. Nu mă aştept 
la mai puţin de la cel care a asistat la execuţia ţarului Nicolae 
Însângeratul. Mi-ar fi plăcut aşa de mult să fiu acolo pentru a 
asista la acest mare moment al Revoluţiei. 

Evgheni şi-a păstrat expresia din aceeaşi marmură ca 
podeaua anticamerei. 

— Ştii sentimentele mele despre acest subiect, Koba. 

Stalin a izbucnit în râs, apoi şi-a pus braţul pe umărul 
poliţistului. 

— Da... Da... Masacrul copiilor, al soţiei şi al servitorilor... 
Ah, Evgheni! Eşti un sentimental inconştient. Dacă nu aş şti 
despre realizările tale în NKVD, te-aş transfera la Bolşoi 
pentru a avea grijă de dansatoare. 

Berin a pus un alt document pe masă. 

— Apropo de Nicolae al II-lea, mai este ceva ce i-ai putea 
cere lui Churchill. Citeşte această notă. 

Stalin s-a uitat prin document, apoi l-a înmânat poliţistu- 
lui. Părea cu adevărat surprins. 

— Englezii sunt pe urmele relicvei ţarului. De unde ai 
informaţia? 

— Ştii că reţeaua noastră de informatori din Germania 
este încă activă. Mai am un agent sub acoperire în aparatul 
SS şi mi-a raportat. 

Stalin a privit soarele dispărând la apus. 

— Relicva Romanovilor în Anglia? După toţi anii de 
căutări inutile. Nu renunti niciodată. 

— Ştii cât de mult îmi place povestea asta, Iosif. Ne-ar 
putea fi de un mare folos. Ai putea să vorbeşti cu Prim- 
ministrul englez? 

Stalin şi-a arcuit sprânceana dreaptă, semn de nedumerire. 

— Nu cred că este o idee bună, Evgheni. De ce ar trebui 
să luăm în serios această poveste a relicvei? 

— Pot să-ţi prezint pe cineva care să te lumineze asupra 
puterii ei. Aşteaptă în anticameră. 

Stalin nu a avut timp să răspundă. Un ofiţer a intrat, a 
pocnit călcâiele înainte de a vorbi. 

— Raportul operaţiunilor militare pe ziua de astăzi, 
tovarăşe. Veştile sunt proaste. 


35 


Londra 
Strada Greet Russell 
British Museum 


Tristan plănuise totul, cu excepţia unui detaliu: bomba 
căzută la 10 mai 1941 asupra British Museum, pulverizând o 
aripă întreagă şi incendiind o bună parte a clădirii muzeului 
rămasă în picioare. Un panou indica vizitatorilor în faţa intră- 
rii că muzeul, foarte afectat, era închis publicului. În jurul 
clădirilor, voluntarii de la apărarea civilă stăteau de pază în 
faţa craterelor formate, în timp ce alţi voluntari cărau moloz, 
într-un şir neîntrerupt. Marcas a fost surprins că, la peste un 
an de la eveniment, lucrările de curăţire erau încă în curs. Dar 
uitase că niciun cartier al Londrei nu a fost scutit de bombar- 
damentele forţelor aeriene germane şi că şantierele de con- 
strucţii roiau în tot oraşul. Într-o clipă, toate certitudinile lui 
Tristan au fost zdruncinate. Dacă racla Sfântului Spin ar fi 
fost deteriorată sau chiar distrusă? Atunci şi ultima svastică 
ar fi fost pierdută pentru totdeauna. 

Era furios. Avea impresia că viaţa lui tocmai se risipea în 
fum. Ani de căutare doar pentru a eşua atât de aproape de 
final. Uimit, stătea acolo în faţa panoului ca şi cum şi-ar fi citit 

anunţul propriului deces. Un voluntar, trecând prin preajmă, 
l-a abordat. 

— Hei, domnule! Dacă aţi venit pentru redeschidere, va 
trebui să aşteptaţi până la sfârşitul războiului. 

— Sunt multe pagube? 

— Clădirile au fost lovite în şase locuri diferite, fără a mai 
pune la socoteală incendiile, vă daţi seama! Din fericire, con- 
servatorii făcuseră evacuarea muzeului înainte ca Adolf să ne 
arunce cartofii lui explozivi. 

— Dacă au fost evacuate, înseamnă că au mutat operele 
de artă? 

— Tot ce s-a putut. Dar hei, sunt şapte milioane de obiecte 
acolo, aşa că nu vă pot spune ce au scos şi ce nu. 

Deodată, moralul lui Marcas şi-a revenit. Primul lucru a 
fost să ştie dacă racla mai era acolo. În mână ţinea o hartă a 
muzeului destinată turiştilor. Camera rezervată lucrărilor 
medievale era la parter. Tristan verifică numele sălii. Era 
Galeria Regele Edward al VII-lea, situată în partea de sud-vest. 
Marcas s-a orientat în funcţie de intrare. În câţiva paşi, a ajuns 
lângă clădirea pe care o căuta. În mod vizibil, bombele o cruța- 
seră. În schimb, partea care o lega de holul gigantic de la 
intrare fusese grav avariată. Pe măsură ce se apropia, membrii 
apărării civile de serviciu l-au făcut să se retragă. Erau mulţi 
în această zonă şi destul de nervoşi. Conducerea muzeului 
trebuie să se fi temut de furturi. Tristan s-a îndepărtat şi a stat 
în faţa unuia dintre pereţii evisceraţi de unde ieşeau voluntari 
purtând găleți cu moloz pe care le aruncau în bena unui 
camion. 

A sosit un responsabil de şantier, a fluierat de două ori şi 
voluntarii au plecat de pe şantier aprinzându-şi ţigările. Era 
nevoie ca echipele să lucreze prin rotaţie. Marcas a urmărit 

unul dintre grupurile care se îndreptau spre un bar. A aruncat 
o privire discretă spre fereastră şi a zâmbit: nu era nevoie să 
pui multe întrebări, doar trebuia să asculţi. Pentru a găsi o 
informaţie valoroasă, era suficient să o cauţi acolo unde circula 
şi era schimbată cu o alta. Vanitatea omenească face restul. 
Tactica era întotdeauna aceeaşi: să identifici bărbatul sau 
femeia cu o nevoie irezistibilă de a fi ascultat/ă. lar alegerea 
dădea rareori greş. Instalat într-un bar, Tristan s-a apropiat de 
o masă unde unul dintre voluntari, cu o cană în mână, le 
împărtăşea tuturor părerea lui. 

— Vă zic eu: nu vom termina prea curând treaba pe-aici. 
Muncim de săptămâni la debarasat moloz şi pentru ce. 

Marcas l-a identificat imediat pe pesimist, cel care vede 
sistematic totul în negru şi caută mereu să-şi convingă ascul- 
tătorii, declanşând adesea reacţii aprinse. 

— Aţi văzut câte cărţi carbonizate am adunat, câte vitrine 
sunt doar resturi înnegrite? Şi că zi de zi ni se spune că au 
evacuat muzeul, că au adăpostit obiectele cele mai preţioase? 
Indiferent din ce motiv, funcţionarii au ascuns lucruri şi nu 
au făcut nimic! 

— Exagerezi ca întotdeauna! Ştii foarte bine că în afară de 
bibliotecă şi clădirea unde erau adăpostite monedele şi meda- 
liile, restul muzeului este aproape intact! 

Faptul că a fost contrazis l-a făcut pe pesimist să sară. 
Văzându-i faţa roşie, Tristan şi-a zis că bărbatul ar trebui să-şi 
vindece gândurile negre cu bere la prima oră a dimineţii. 

— Da? Atunci de ce există aripi ale clădirii unde nu poţi 
intra? De ce atât de mulţi tipi de la apărarea civilă interzic 
intrarea? Vă spun eu, ni se ascunde ceva. 

Francezul auzise destule. În muzeu mai erau obiecte 
preţioase şi, pentru a afla dacă racla se mai afla acolo trebuia 

să intre cu orice preţ în sălile păzite. Tristan a ieşit din bar, şi-a 
cumpărat un cornet de fish and chips şi s-a aşezat pe o bancă 
în faţa muzeului. Dacă muzeul era bine protejat, în schimb 
echipele de voluntari care intrau şi ieşeau nu erau verificate 
în niciun fel. Şefii lor se mulţumeau să asigure doar rotația 
echipelor de lucru, fără să verifice numărul persoanelor. 
Tristan a observat că aproape toţi voluntarii purtau salopete 
albastre murdărite imediat de praful care îi albea din cap până 
în picioare. S-a ridicat. Nu ar dura mult timp să găsească un 
magazin de haine purtate şi o livră de făină: amestecată cu 
puţin pământ, ar fi camuflajul perfect. 

După-amiaza se apropia de sfârşit. Şiruri de secretare au 
început să iasă din birouri, urmate de grupuri de soldaţi veniţi 
din lumea întreagă. Indieni cu turbane, australieni, voluntari 
canadieni cu umeri largi, de tăietori de lemne: întreg Imperiul 
Britanic se găsea între Time Square şi Westminster. Tristan 
avea impresia că merge în inima Turnului Babel cu toate lim- 
bile necunoscute auzite în jur. Diversitatea îi convenea: 
nimeni nu-i acorda vreo atenţie şi nici hainelor sale de lucru 
acoperite de praf. 

Ajuns înapoi lângă muzeu, se uită la ceas. Următoarea tură 
avea să înceapă în trei minute. S-a plimbat pe lângă cârciumă. 
leşea o echipă. În grup, a observat un bărbat, ceva mai în 
vârstă, îmbrăcat într-o jachetă militară murdară, împodobită 
cu steagul polonez. Probabil un refugiat. Părea epuizat. Marcas 
s-a aşezat lângă el. O scară lungă ducea la intrarea în muzeu. 
Polonezul va avea, fără îndoială, dificultăţi să o urce. Tristan 
îl va ajuta. Un pretext numai bun în caz de verificare. 

Cu toate acestea, nimeni nu l-a întrebat nimic. A intrat în 
holul muzeului fără nicio problemă. Lipsa controalelor l-a 
bulversat: fie exista o breşă de securitate de care nimeni nu-şi 


290 ERIC GIACOMETTI + JACQUES RAVENNE 


dădea seama fie, cel mai probabil, în locurile unde lucrau 
voluntarii nu exista nicio piesă de valoare. În schimb, partea 
de sud-vest păzită de apărarea civilă, trebuia să mai păstreze 
opere de artă şi acolo se afla, în principiu, racla Sfântului Spin. 

Sub imensa cupolă de sticlă, distrusă parţial de explozii, 
echipele au fost distribuite în funcţie de sarcini precise. Dacă 
până atunci Marcas nu văzuse decât grupurile responsabile 
cu îndepărtarea molozului, în interior se lucra la restaurarea 
clădirii. Muncitorii se agitau deja să reconstruiască pereţii 
deterioraţi, iar sudorii urcau pe schele până în vârful cupolei 
pentru a reface piesele metalice. 

— Tu de colo, du-te la etaj!, ordonă un responsabil. Trebuie 
să terminăm de curăţat galeria etnografică. Acoperişul va fi 
refăcut săptămâna viitoare. 

Echipa lui Tristan a pornit spre scări. Un miros nedefinit, 
care îţi afecta gâtul, persista încă în aer. Văzându-l pe Marcas 
tuşind, tovarăşul de alături i-a explicat: 

— Sala domului a adăpostit biblioteca. Când bombele au 
lovit-o, două sute cincizeci de mii de volume s-au prefăcut în 
scrum. Ca urmare, pereţii sunt acoperiţi cu particule de cenuşă 
şi aerul este infestat. 

Uimit, francezul a arătat spre intrările în sălile baricadate 
cu scânduri. 

— Asta pentru a evita intruziunile. În spate totul este 
prăbuşit. Nu se mai poate intra în galeria medievală. Este prea 
periculos. 

Tristan a preluat informaţia de parcă ar fi fost una banală. 
Tocmai ajunseseră la primul etaj şi mergeau prin sălile goale. 
Geamuri sparte erau împrăştiate pe jos. Evacuarea se făcuse 
aparent în mare grabă. Îndepărtându-se de grupul său, rătăcea 
prin încăperile părăsite. Deasupra unei uşi, o pictură 

reprezentând-o pe Isis îi indica faptul că se afla în sălile care, 
înainte de evacuare, adăposteau colecţiile egiptene. Dar din 
mumiile înfăşurate în benzi de pânză de in sau înconjurate de 
scribi din teracotă nu mai rămăsese nimic. 

— Hei, tu! Nu ai ce face aici! Du-te la echipa ta. 

Tristan era gata să iasă pe coridor când a văzut la capătul 
ultimei încăperi un obiect total neobişnuit: o cadă abando- 
nată. S-a alăturat echipei pentru o clipă, apoi a luat-o din nou 
într-o altă direcţie. A înţeles unde a greşit. În mijlocul încă- 
perii stătea o cuvă înaltă, cenuşie, cu pereţi acoperiţi cu hie- 
roglife. Un sarcofag. Un mormânt de piatră folosit pentru a 
proteja sicriele de lemn pictate cu imaginea defunctului. 
S-a apropiat. Greutatea trebuie să fi împiedicat orice încercare 
de evacuare. Placa folosită pe post de capac era întredeschisă. 
A împins-o puţin. A strecurat întâi o mână, apoi pe a doua. 
Fundul de piatră era rece ca moartea. 

Tremura, dar de bucurie. 

Acum ştia cum să dispară. 


36 


Moscova 
Kremlin 


Două ore! Două ore de şedinţă în timpul cărora Stalin şi 
Evgheni au aflat noutăţile, din ce în ce mai grave de pe front, 
ceea ce l-a făcut pe Ţarul Roşu să fie extrem de agresiv. Noap- 
tea se lăsase de mult. Aşezat în faţa stăpânului Kremlinului, 
Evgheni nu reuşea să înţeleagă expresia de pe faţa lui Stalin. 
Ţarul era în faţa biroului. Un moment lung de tăcere se insta- 
lase între cei doi, ofiţerul NKVD neîndrăznind să ia cuvântul. 
Ştia că stăpânul său îi ura de moarte pe vizitatorii de ultim 
moment. Obsedat de comploturi, cele mai multe dintre ele 
imaginare, Stalin şi-a cultivat paranoia la fel ca un grădinar 
cu trandafirii săi de primăvară: cu mare grijă la detalii. 

— Evgheni, mârâi stăpânul Kremlinului, nu cred că am 
văzut un nou invitat pe ordinea de zi pentru această seară. 

— Mi-am luat libertatea de a-l chema ca să îti ofer lămuriri 
suplimentare despre natura relicvelor. 

Stalin şi-a pocnit încheieturile degetelor. 

— Ţi-am citit raportul de luna trecută despre faptul că 
Hitler şi Churchill au trimis comandouri pentru a încerca să 
le recupereze. Şi despre eşecul operaţiunii de la Veneţia. 

— De unde ai informaţiile? 

— Ţi-am spus, de la unul dintre simpatizanţii noştris, 
intrat la ordinul meu în SS şi ajuns până la unul dintre cercu- 
rile lui Himmler. 

— Ah, Evgheni... Relicva... Obsesia ta! Mi-ai vorbit despre 
ea de mai bine de douăzeci de ani, din acea noapte glorioasă 
în casa Ipatiev, când a murit despotul Nicolae. Reţine că nu 
m-am opus niciodată căutării tale în toţi aceşti ani lungi, atât 
timp cât ţi-ai îndeplinit corect misiunea în cadrul NKVD. 

— Şi nu am eşuat niciodată. 

— Ştiu, Altfel, nu ai fi aici în faţa mea, ci în cimitirul fami- 
liei tale din Novosibirsk. Ca rezident permanent. 

— Koba, am supravieţuit tuturor epurărilor tale timp de 
două decenii. Am ajuns să cred că ai un anumit sentiment de 
prietenie faţă de mine. 

— Curios lucru, spuse dictatorul ridicându-se. Eşti dintre 
puţinii care parcă nu se tem de mine, superiorul tău. Beria se 
lichefiază ca un preot în faţa fundului unei fermiere de îndată 
ce ridic o sprânceană. Tu rămâi surprinzător de calm. 

— Pentru că am o loialitate neclintită faţă de tine. Am 
încredere în judecata ta. 

— Eşti isteţ, Evgheni, dar nu mă lua de prost cu linguşirile 
tale. Ca să revin la povestea ta despre relicve, ştii că urăsc 
obscurantismul. Perioada mea de seminar m-a vindecat de 
toate credinţele stupide. Nu cred decât în Sfântul Marx, în 
zâna electricitate şi în tancul 1-34. Asta-i sfânta mea treime. 


25 Ruşii întreţineau o reţea redutabilă de informatori, ex-comunişti, 
din diferite cercuri ale armatei şi din sfera administraţiei publice. 
Gestapo-ul a denumit-o Orchestra roşie. 

% Tanc de luptă al cărui echilibru între puterea focului, protecţie şi 
mobilitate a fost unul dintre atuurile majore ale Uniunii Sovietice în 
faţa invaziei germane (n. trad.). 

Evgheni nu a răspuns. Stăpânul lui minţea. Ştia de multă 
vreme că Stalin folosea serviciile unei clarvăzătoare profesi- 
oniste şi unui medium. De la invazia germană, în perioadele 
de îndoială sau de întristare, ceea ce i se întâmpla din ce în ce 
mai des, îi invita în vila sa de la Kuntsevo, la marginea 
Moscovei, înainte de a lua decizii importante. După fiecare 
întâlnire, medium-ul alerga să-i dea personal raportul lui 
Evgheni, într-un loc secret, departe de birourile NKVD. 

Ultima întâlnire s-a dovedit foarte instructivă. Stalin îl 
chemase pe spiritist să-l întrebe despre povestea relicvei taru- 
lui defunct şi oportunitatea de o găsi. Medium-ul a intrat 
într-o transă profundă şi halucinantă pentru a ieşi din ea pe 
cât de bulversat, pe atât de convingător. Evgheni îl învățase 
foarte bine ce trebuia să facă. 

În biroul de la Kremlin, Stalin şi-a aprins o pipă. Întotdeauna 
un model Dunhill. Singura lui concesie la tentaţiile capita- 
lismului. 

— Doar pentru că Himmler şi Churchill cred în relicve nu 
înseamnă că ar trebui să înghit şi eu pe nemestecate astfel de 
poveşti pentru copii. 

— Dacă ar fi fost aşa, mi-ai fi aruncat raportul direct la 
gunoi, zâmbi Evgheni. Spiritul tău este cunoscut pentru curi- 
ozitatea nesăţioasă. Te cunosc, îţi spui că poate este ceva ade- 
vărat în această poveste şi că ar fi păcat să nu încerci. De aceea 
trebuie să-l asculţi pe omul care aşteaptă în anticameră. Se 
numeşte Dimitri Radenko. Profesorul Radenko. Numele lui 
nu-ţi spune nimic? 

Stalin nu răspunse, lăsându-și privirea să rătăcească peste 
masca mortuară a lui Lenin, de parcă l-ar fi interogat în tăcere. 

Evgheni ştia că firea interlocutorului său se schimba imediat 
şi că va găsi răspunsul. Țarul Roşu avea o memorie de elefant: 
cu o săptămână în urmă îl umilise pe judecătorul tribunalului 
revoluţionar recitându-i lista ultimilor patruzeci de condam- 
naţi executaţi pentru acte contrarevoluţionare în timpul 
epurărilor din 1937. 

— Mmm..., murmură dictatorul. Nu are o soţie magnifică? 
O actriţă blondă şi apetisantă care a jucat în filmul Alexandru 
Nevski... 

Evgheni zâmbi, lăsându-și interlocutorul să-şi dezlege şirul 
de gânduri. 

— Dar presupun că nu a venit aici cu soţia lui fermecă- 
toare, a continuat dictatorul. Radenko lucrează pentru tine 
la NKVD, conduce unitatea specializată în otrăvuri, nu? 

— Prefer să-i spun Departamentul 31. Profesorul dezvoltă 
un arsenal chimic şi bacteriologic modern pentru a ne înzestra 
armatele. Pe parcurs, a găsit şi medicamente foarte utile pentru 
a scăpa de anumiţi indivizi dintre duşmanii noştri. 

— Beria mi-a spus că se ocupa şi de anumite cercetări 
despre transmiterea gândurilor şi multe alte lucruri neorto- 
doxe. Din punct de vedere marxist, vreau să spun. 

— Ba chiar dimpotrivă, Iosif! Este vorba de ştiinţă, mai 
exact de percepţia extrasenzorială, iar rezultatele sunt mai 
mult decât promițătoare. Profesorul Radenko este un mate- 
rialist convins, crede pe bună dreptate că magia şi supranatu- 
ralul sunt fenomene pe care ştiinţa trebuie să le studieze 
pentru a le demistifica. 

Stalin şi-a încrucişat braţele, pe urmă s-a sprijinit de pere- 
tele de lângă fereastră. 

— În urmă cu doi ani, tovarăşul Beria mi-a sugerat să folo- 
sesc telepatia pentru a sonda creierul lui Hitler. Am râs bine 

la acea vreme. În ce măsură este Radenko legat de relic- 
vele tale? 

— Prefer să-ţi vorbească el direct despre asta, dacă eşti 
de acord. 

Stalin a dat din cap. Evgheni a deschis uşa de acces către 
anticameră şi a făcut semn unui bărbat scund, cu trăsături la 
fel de şifonate precum costumul său uzat, care aştepta pe 
canapea. 

Brunet, cu faţa închisă şi ciupită de cicatrici, cu privirea 
fixată sub ochelarii cu ramă de lemn, profesorul Radenko a 
înaintat în cameră cu mersul ezitant al unui broaște țestoase. 
Evgheni se întrebase mereu cum a reuşit acest individ hidos 
să cucerească o femeie aşa de frumoasă ca soţia lui. 

Omul de ştiinţă s-a înclinat respectuos în faţa lui Stalin, 
primind la schimb un zâmbet glacial. 

— Specialistul-gef în otrăvuri al NKVD! Ce onoare, spuse 
dictatorul. Sunt numai ochi şi urechi. Ai 10 minute la dis- 
poziţie. 

— Mi-ar trebui cel puţin o oră pentru a vă putea explica 
totul. Eu... 

— Ajunge, îl întrerupse Stalin, turnând vodcă într-un 
pahar mic de culoarea chihlimbarului. Tocmai ai pierdut 
secunde preţioase. Ca să te motivez, ia puţin din delicioasa 
mea Zbyrova. Dintr-o singură înghiţitură, tovarăşe. 

Evgheni i-a trimis profesorului o privire liniştitoare. Piticul 
a înghiţit lichidul din pahar şi s-a îndreptat de spate. 

— Totul a început în luna mai 1923. NKVD-ul trimisese 
o misiune de explorare în Tibet pentru a încheia o alianţă cu 
autorităţile locale. Ideea a fost de a stabili un cap de pod 
pentru a ne propaga ideile revoluţionare în Imperiul Britanic 
al Indiilor. Am fost chemat pentru că făcusem deja o expediţie 

cu un prieten pictor-explorator cu un an mai devreme. Dar 
misiunea a fost un eşec: călugării budişti ne-au aruncat în 
închisoare. Pentru ei, noi eram diavolul, în fine unul dintre 
diavoli, panteonul lor fiind plin de demoni de tot felul. 

— Îmi amintesc povestea, a răspuns Stalin. Cel care a pus 
la cale acest plan vag a fost executat pentru incompetenţă. 

— Detenţia mea a durat aproape un an, a răspuns Radenko 
fără să observe remarca. Am fost tratat destul de bine şi, deoa- 
rece au văzut că nu sunt o ameninţare, m-au lăsat foarte 
repede să merg prin închisoare unde poftesc. Curând am avut 
acces la bibliotecile lor. Luni de zile, un călugăr traducător 
m-a ajutat să le înţeleg civilizaţia, obiceiurile, în special prin 
cărţile lor sacre. 

Stalin oftă zgomotos. 

— Povestea ta mă plictiseşte, tovarăşe. Aş prefera să o 
ascult pe soţia ta recitându-mi poeme de Maiakovski. 

— Puţină răbdare, Koba, lasă-l să termine, a spus Evgheni. 

Profesorul a scos un sul de hârtie de pergament şi l-a des- 
făşurat pe masă. Un text cu caractere fine şi strânse era răs- 
pândit în coloane separate prin ilustraţii reprezentând dragoni 
şi monştri. 

— lată un manuscris adus de mine în ţară. El povesteşte 
existenţa unui oraş mitic, construit cu mii de ani în urmă la 
poalele Munţilor Himalaya. Se numea Shambhala sau 
Agartha. Constructorii săi aparţineau unei civilizaţii ce supra- 
vieţuise unui cataclism universal. Un potop cauzat de folosi- 
rea iraţională a unei forţe misterioase şi terifiante: Kundali. 

— Minunat, rânji Stalin. Aş avea nevoie de o astfel de 
armă pentru a-l distruge pe Hitler. Ai reuşit să aduci un pic 
de Kundali cu tine, tovarăşe? 

— Nu... este doar..., murmură speriat savantul. 

— Continuă, Radenko, spuse Evgheni. Liderul nostru 
suprem este foarte spiritual. 

— Conform tradiţiei, Kundali este o energie ieşită din 
comun, prezentă în tot ce este în această lume, mineral, vege- 
tal şi animal. Kundali este fântâna originală a Kundalini, ener- 
gia care, potrivit pasionaţilor de yoga, trece prin măduva 
spinării noastre. Este sursa vieţii şi a distrugerii. Şi, conform 
manuscrisului, supraviețuitorii din Shambhala au bătut la forjă 
patru relicve în formă de svastici pentru a cuprinde fiecare o 
parte din această forţă universală. 

Stalin s-a aplecat peste text şi a pus un deget pe desenul 
unui uriaş cu trup de smarald. Avea patru feţe şi patru braţe. 
Ochii lui purtau o nuanţă de rubin. Extremitatea de la înche- 
ietura mâinilor în schimb era secţionată. În locul ei era o 
svastică în flăcări. 

— Ce este asta ? bombăni Stalin. Un nazist nenorocit din 
Antichitate? 

— Figura îl reprezintă pe zeul rege Kundali, cel care împarte 
forţa cosmică, puterea şi nemurirea. Remarcaţi cele patru 
svastici desprinse din braţele divinității, pentru a simboliza 
împărţirea relicvelor. Iraducătorul meu mi-a explicat că, potri- 
vit legendei, una dintre ele a fost ascunsă într-o peşteră din 
Tibet, dar celelalte trei au fost trimise în locuri necunoscute. 
Am fost eliberat un an mai târziu, între timp fusesem instruit 
în arta otrăvurilor şi remediilor tibetane pe care le-am pus în 
slujba Revoluţiei datorită tovarăşului Evgheni. 

— Cum v-aţi cunoscut? 

Evgheni interveni. 

— L-am întâlnit pe profesorul Radenko la Moscova, în 
timpul uneia dintre conferințele sale despre Tibet. Când a 
dezvăluit legenda relicvelor, am făcut imediat legătura cu cea 

a ţarului Nicolae. L-am angajat pe profesorul Radenko ca 
director al programelor chimice şi bacteriologice. În timpul 
liber, adună toate informaţiile posibile despre existenţa 
relicvelor. 

Privirea lui Stalin s-a făcut mai dură deodată. 

— Nu mi-ai spus niciodată nimic despre această cercetare, 
Evgheni... Ei bine... Dar Hitler şi Churchill, cum au aflat? 

— Nu ştim, a răspuns Evgheni. Pe de altă parte, expediţia 
din Tibet pusă la cale de SS în 1938 a mers bine şi s-a soldat 
cu recuperarea faimoaselor relicve. Mai ştim că şi englezii au 
trimis comandouri în sudul Franţei şi la Veneţia pentru a le 
recupera. 

Stalin se uită din nou la masca palidă a lui Lenin, apoi se 
întoarse către profesor. 

— Interesant, dar încă nu mi-ai dat nicio explicaţie con- 
vingătoare despre puterea acestor bibelouri. Deocamdată nu 
îmi dai discursul unui om de ştiinţă, ci pe cel al unei bunicuţe 
care a citit prea multe basme orientale. 

Radenko s-a înroşit la faţă, s-a ridicat şi a pus mâinile 
pe masă. 

— Relicvele nu au nimic magic, a răspuns el. Sunt profund 
convins — şi nu sunt singurul — că a existat în antichitate o 
civilizaţie extrem de dezvoltată. O civilizaţie care a stăpânit 
tehnologii foarte avansate, nu prin vrăjitorie sau magie, ci prin 
ştiinţă de nivel înalt. Această civilizaţie nu cunoştea nicio 
distincţie de clase sociale, banii nu existau şi toată lumea lucra 
pentru binele comunităţii. Nu au fost războaie, nici crime, nici 
furturi. Un maestru suprem, cu autoritatea acceptată de toţi, 
veghea asupra destinului şi fericirii poporului său. 

Faţa lui Stalin s-a luminat. 

— Pe cuvântul meu, îmi descrii frumoasa noastră societate 
comunistă. Şi aş fi reuşit să o pun în aplicare dacă războiul nu 
mi-ar fi zădărnicit planurile. 

Evgheni îşi fixă stăpânul, şocat. Minciuna era uriaşă. 
Totuşi, în astfel de ocazii, Koba era convingător. 

Profesorul şi-a bombat pieptul. 

— Da, tovarăşe, o societate marxist-leninistă veche de zeci 
de mii de ani. Înainte de Roma, înainte de Egipt, înainte de 
Sumer! De aceea a fost important să găsim vestigii ale acesteia 
pentru a arăta lumii că socialismul revoluţionar este în ordinea 
firească a mersului istoriei. Dar dacă, dincolo de toate, am 
putea pune mâna pe una dintre relicvele oraşului Agartha şi 
am putea studia tehnologia ei, atunci am fi înaintea tuturor 
celorlalte naţiuni ale lumii. Spre marea bucurie a clasei mun- 
citoare şi a tovarăşului ei suprem. 

Stalin şi-a lăsat pipa jos şi a bătut din palme încet, înainte 
de a se uita fix în ochii profesorului. 

— Îţi sorb cuvintele, Radenko. Dar mi-ar plăcea să fiu sigur 
de sinceritatea ta. Vezi tu, votca pe care ţi-am turnat-o conţine 
una dintre otrăvurile tale, furnizată de tovarăşul Beria. Am 
antidotul la îndemână. Mi-ai spus tot adevărul? 

Profesorul păli uitându-se la pahar. Evgheni a vrut să inter- 
vină, dar Stalin l-a oprit cu un gest. 

— Ar trebui să te consideri norocos, Evgheni, că nu ţi-am 
servit şi ţie aceeaşi poţiune. Nu-mi place când îmi ascunzi 
unele dintre activităţile tale. 

— Ştiam că vei fi sceptic, nu am vrut să-ţi răpesc din timp. 

— Eu sunt singurul în măsură să judec. Deci, domnule 
profesor? 

— Jur că este purul adevăr! Pe capul soţiei mele şi al celor 
doi fii ai noştri. 

Stalin l-a privit pe Radenko lichefiindu-se pe loc timp de 
câteva minute care nu se mai terminau. 

— Milà... 

— Koba! A fost mereu loial! 

Ţarul Roşu şi-a mutat în sfârşit privirea de la profesor. 

— Intensifică-ţi cercetările despre svastica ţarului. Voi 
lucra si eu la asta... 

A luat apoi sticla de votcă şi a tras o înghiţitură zdravănă. 

— Ce nectar! 

A izbucnit în hohote de râs văzând expresia descumpănită 
şi uşurată a profesorului. 

— Mă întreb dacă nu am să-i fac acelaşi lucru şi lui 
Churchill. 


37 


Londra 
Strada Great Russell 
British Museum 


Întunericul căzuse. Întins pe fundul sarcofagului, Tristan 
asculta zgomotele din jur. Un muzeu, mai ales noaptea, are 
propria lui viață. Este populat de fantomele create de imagi- 
nație. Tristan nu s-a putut abtine să nu se întrebe cine fusese 
depus, cu mii de ani în urmă, în mormântul ocupat de el acum. 
Îşi imagina gesturile răbdătoare ale meşterului ce gravase hie- 
roglifele pe pereţi, îmbălsămătorii care pregătiseră trupul îna- 
inte de a-l aşeza în sicriul său de piatră pentru veşnicie. 
Întrucât sarcofagul era îngust, francezul îşi încrucişase braţele 
pe piept. Ca o mumie egipteană antică. Ce s-ar întâmpla dacă 
un gardian zelos s-ar uita brusc în mormânt? Fără nicio îndo- 
ială, va cădea pe spate sau va fugi ţipând. 

De altfel, ceea ce-l mira pe Tristan, în timp ce aştepta de 
ore întregi în sicriul lui de piatră, era că nimeni nu-şi făcea 
rondul. Muzeul părea pustiu. Fără îndoială, niciun gardian nu 
crezuse că se poate cineva închide în British sau poate că o 
persoană chiar izbucnise în râs într-un birou când a fost emisă 
o astfel de ipoteză. Adesea, indiciul care permite rezolvarea 

unei probleme se găseşte în elementele evidente ale alteia. Şi, 
totuşi, chiar dacă Marcas reuşise să intre în muzeu, abia acum 
începea greul. Partea din muzeu unde dorea să meargă — gale- 
ria medievală — părea inaccesibilă: clădirea de legătură se 
prăbuşise şi, chiar dacă ar reuşi să intre, ar trebui să se depla- 
seze pe sub o şarpantă ce ameninţa să-l înghită, în mijlocul 
multor grămezi de moloz. Nici măcar nu ştia dacă podeaua va 
rezista. Din câte se spunea, întreaga clădire fusese avariată, 
de sus şi până în pivnițe. Încă o dată, a scăzut ritmul respirației 
ca să audă mai bine. Conta pe scândurile vechi să scârţâie 
când se apropia un gardian. Se concentra, dar nu se auzea 
niciun sunet. 

Întrebarea era când avea să iasă din ascunzătoarea lui de 
piatră. Îşi lăsase suficient timp pentru a-şi da seama dacă se 
face rondul? Dacă patrularea începea mai târziu? Şi dacă gar- 
dianul era prezent, dar nu se mişca? Şi dacă... Tristan era 
obişnuit cu acest dans al întrebărilor fără răspuns: era limba- 
jul fricii. Aflat poate la doar câţiva metri de ultima svastică, 
trebuia să facă faţă creşterii rapide a tensiunii şi să evite să 
comită greşeli fatale. 

Nu mai putea rămâne în această poziţie. S-a strecurat încet 
afară, pe sub capacul de piatră. S-a ridicat, s-a întins şi s-a 
îndreptat fără zgomot spre şirul de ferestre care dădeau spre 
stradă. A aruncat o privire pe furiş. Gardienii erau acolo, dar 
nu-i vor face probleme. Nu erau interesaţi de ceea ce se întâm- 
plă în interiorul muzeului. Unii jucau cărţi, alţii dormeau deja. 
Tristan avea sentimentul nostim că este un adolescent abia 
scăpat din atenţia adulţilor. Senzaţia i-a redat vigoarea şi 
supleţea sufletească pierdute de la întoarcerea din Veneţia. 
Era singur şi liber în inima unuia dintre cele mai mari muzee 

din lume. Aproape că-i venea să danseze. Toate îndoielile lui 
dispăruseră ca prin farmec. Marele joc putea să înceapă. 

A urcat în una dintre sălile egiptene până a ajuns la scară. 
Lemnul uzat al parchetului părea că-i absoarbe paşii. Tot nu 
se auzea niciun zgomot, cu excepţia vântului de afară care 
făcea să se mişte lămpile provizorii plasate de-a lungul fața- 
delor muzeului. luminarea improvizată i-a permis lui Tristan 
să se mişte cu toată discreţia. Tocmai ajunsese pe palier. În 
faţa lui, scara cobora până în holul mare. Dacă ar fi fost un 
singur portar în toată clădirea, acolo ar fi stat. Marcas s-a 
ghemuit pe balustradă, apoi a coborât încet, treaptă cu treaptă. 
Sala s-a ivit încet privirii. Tristan s-a oprit. În stânga lui, cen- 
trul scării era acoperit cu un covor roşu, ţinut la baza fiecărei 
trepte de o tijă lungă, aurită. Marcas s-a deplasat uşor şi a 
deşurubat una dintre piuliţele de la capătul unei tije. Sala, 
unde înainte de incendii era găzduită biblioteca, devenise un 
adevărat şantier: piese metalice îngrămădite, saci de ciment, 
roabe pline cu nisip. Francezul a ţintit o cutie de vopsea. 
Piuliţa a ricoşat din peretele de metal înainte de a lovi o schelă 
şi de a lovi de mai multe ori podeaua. Pândind în umbră, 
Marcas aştepta. 

Când zgomotul s-a stins, nu a apărut nimeni. Era singur. 
Tristan a sărit în sală, a apucat un levier, apoi un baros şi s-a 
repezit spre uşile baricadate ce opreau accesul către galeria 
medievală. Scândurile fuseseră bătute în grabă în cuie şi nu 
au rezistat multă vreme atacului pârghiei. O ultimă lovitură 
de baros le-a rupt în cele din urmă. S-a trezit apoi în faţa unui 
haos de nedescris, unde pericolul putea veni de oriunde: grinzi 
prăbuşite ca nişte găuri deschise în podea. Francezul a înţeles 
imediat de ce acest sector nu fusese monitorizat: era imprac- 
ticabil. Chiar dacă s-ar fi strecurat printre grămezile de moloz, 

avea să cadă şi el fie sub un perete de dărâmături nesigure, fie 
prin scufundarea podelei. Ai fi spus că nu avea de ales decât 
între a dispărea înghiţit de întuneric sau a muri strivit pe veci. 

Cu toate acestea, galeria medievală era la doar câteva zeci 
de metri distanţă. În ciuda întunericului, încă se putea vedea 
intrarea, dar se deschidea direct într-o groapă săpată de căde- 
rea unei bombe. Pe măsură ce vederea i se adapta la întuneric, 
Tristan distingea mai bine detaliile. Grinzile prăbuşire se 
adunau precum catargele încâlcite ale unui vas distrus de vânt. 
Privind mai atent, a observat că majoritatea bucăţilor de lemn 
erau în contact, dar numai în partea de sus. Dacă ar avea cum 
să urce în vârful uneia dintre grinzi, atunci ar putea să sară de 
la una la alta ca din vârful unui copac la altul. 

Marcas s-a întors în sala mare. A căutat în zadar nişte 
crampoane din metal, dar a recuperat până la urmă câteva 
corzi şi, după ce a răsturnat o cutie de scule, două topoare. 

Trebuia să se descurce cu mijloacele aflate la dispoziţie. 

Pe când se întorcea spre galeria medievală, un fulger de 
lumină pe pământ l-a făcut să se ascundă lângă o schelă. A 
strâns mai bine un topor în mâini şi a aşteptat. Sursa de lumină 
venea de la intrarea în muzeu. Sursa de lumină pâlpâia regu- 
lat pe podea. Tristan a înţeles că cineva mergea cu un felinar 
în mână. Cu toate acestea, nu auzea niciun pas. Deodată refle- 
xia a dispărut de pe podea. Marcas a riscat să scoată capul ca 
să vadă spre intrare. Uşa grea de sticlă care ducea afară era 
încă închisă. Când s-a întors, reflexia luminoasă a reapărut la 
câţiva metri mai departe, dar de data aceasta mai filtrată, de 
parcă ar fi trecut prin faţa unei pânze. Tristan s-a ascuns ime- 
diat în spatele tuburilor metalice ale schelei. Dacă cineva 
trecea prin sală, avea o şansă de a nu fi văzut. 

O fereastră s-a deschis deodată spre stânga. 

Singura neprotejată de jaluzele. 

Marcas era furios: nu o observase! Pe cealaltă parte trebuie 
să fi fost o patrulă care inspecta interiorul muzeului. lată de 
ce nu era nevoie de ronduri la interior. Lumina a dispărut şi 
reflexia a reapărut pe pământ, punctând trecerea gărzilor prin 
faţa fiecărei ferestre. Tristan a luat frânghii şi cele două 
topoare, a traversat vechea bibliotecă şi s-a trezit în faţa zonei 
prăbuşite pe care trebuia să o traverseze. O grindă se ridica 
spre tavan şi cum atingea şi pe altele, francezul a încercat să 
se agaţe de ea cu o frânghie, dar nu avea nimic de ce să se 
prindă. Nu aruncând cu lasoul va putea trece bariera de resturi 
ce-i închidea trecerea. Întunericul îi îngreuna sarcina, dar în 
cele din urmă a zărit o grindă mai groasă decât celelalte, blo- 
cată pe un morman de moloz. S-a apropiat de baza acesteia: 
era suficient de lată pentru a fi urcată punând un picior în faţa 
celuilalt. Nu avea în schimb nicio priză de care să se ţină. 
Tristan a apucat primul topor, l-a înfipt cât mai sus, s-a spriji- 
nit de mâner, apoi l-a înfipt pe al doilea şi mai sus pentru a-şi 
continua ascensiunea. În câteva minute, a ajuns în vârf şi a 
sărit pe grămada de moloz. Avea impresia că se află pe o insulă 
în mijlocul unei mări unde rămăşiţele de ziduri pluteau în 
formă de ciot. Din fericire, faţada care dădea spre stradă era 
încă în picioare şi îl proteja de privirile indiscrete. 

Intrarea în galerie se afla la doar câţiva metri deasupra lui 
Tristan. Uşa suflată de explozie atârna în gol. Era încă atârnată 
de perete de o balama. Dacă voia să intre în galerie, Marcas 
nu mai avea de ales: trebuia să o folosească drept trambulină. 
A abandonat dând drumul la frânghie şi la topoare, apoi şi-a 
făcut elan. Când a lovit-o cu picioarele, uşa s-a prăbuşit ime- 
diat. Tristan s-a lipit de perete, ţinându-se de partea de jos a 
uşii, sprijinindu-se în coate ca să nu cadă. În ciuda mâinilor 

zdrobite de dărâmături, a reuşit să ajungă cu partea de sus a 
corpului. Numai picioarele îi atârnau în aer. Avea respiraţia 
întreruptă, braţele tăiate până la umeri, dar era în viaţă. S-a 
târât printre dărâmături şi s-a ridicat. 

Galeria medievală era intactă. Niciuna dintre vitrine nu 
fusese golită. A scos cheia îngerilor din buzunar şi s-a îndrep- 
tat spre stânga, către sala Waddesdon. 

Racla era acolo. 

Până atunci, Tristan nu văzuse decât o reproducere alb-ne- 
gru. A fost uimit de frumuseţea lucrării. De jur-împrejurul 
nişei ce adăpostea ghimpele coroanei lui Hristos, o abundență 
de figuri, îmbrăcate în aur şi pietre preţioase, se zbăteau în 
chinurile sfârşitului lumii şi ale Judecăţii de Apoi. Tristan tre- 
mura. Trebuia să găsească încuietoarea pentru a băga cheia 
lui James Hadler. A examinat cu atenţie fiecare scenă înainte 
de a descoperi, în spate, două uşi sculptate ce păreau să închidă 
o altă nişă. O fantă s-a deschis în stânga: Marcas a introdus 
cheia îngerilor. Nu se întorcea. Trebuia să găsească partea 
corectă, cea în care semnele, gravate pe cheie, să se încadreze 
în mecanismul de deschidere. Un zgomot de alunecare l-a 
făcut să înţeleagă că tocmai reuşise. Ezita să se aplece înspre 
nişă. Deodată, tot jocul de semne şi dezvăluiri care l-au condus 
dintr-un apartament de pe rue de Varenne la o casă din 
Gordon Square, vechile cariere ale Parisului şi până la British 
Museum, i-au apărut ca o nebunie născută din imaginaţia lui. 
Şi dacă se înşelase încă de la început, dacă totul ce fusese 
recreat nu erau decât fantasme? 

Avea doar o modalitate de a afla. 

Să-şi bage mâna în nişă. 

Nu a mai ezitat. 

Pipăind, a recunoscut forma atât de specială a svasticii. 

A scos-o cu grijă. Era mai mică decât cele din Tibet şi 
Monts&gur, dar Tristan ştia că puterea sa nu era proporţională 
cu volumul. A strecurat-o sub cămaşă. 

Se simţi ametit pentru o clipă. Câte popoare o adoraseră? 
Câţi bărbaţi o doriseră înaintea lui? lar ea era acolo, lipită de 
pielea lui, ultima, cea care putea să schimbe totul. 

Apoi s-a întâmplat ceva ciudat. Ameţelile se agravau. Totul 
s-a întunecat în jurul lui. Un val de căldură intensă i-a izbuc- 
nit din piept, locul aflat în contact cu svastica, pentru a se 
răspândi prin tot corpul. Asemenea rădăcinilor unei plante 
care se întindeau cu viteză maximă în sol fertil şi umed. 
Energia, pentru că era una, iradia prin sângele şi muşchii lui. 
S-a clătinat şi s-a agăţat de raclă pentru a nu se prăbuşi. 
Vederea i s-a înceţoşat. Creierul i s-a lichefiat, iar sclipiri de 
lumină îi făceau conştiinţa bucăţi. A simţit că leşină. Trupul 
nu i-a mai aparţinut. S-a clătinat, incapabil să suporte o ase- 
menea durere. 

— Nu... Nu acum... 

Picioarele i-au cedat şi a alunecat la pământ. Nu mai era 
în muzeu. Prin faţa ochilor îi treceau zeci de imagini. 

O stâncă bătută de vânt. O linie neagră a orizontului, decu- 
pată într-un cer albastru deschis. Mormăitul surd al unui val 
întors în mare din nou, după ce a lovit ţărmul. Totul părea 
atât de real. A întors capul. Peste tot în jurul lui se înălţau 
pietre lovite, răsucite, ascuţite şi ostile, ca o armată de barbari 
din piatră. Înainta ca un somnambul pe această câmpie întinsă 
de pe țărmurile Atlanticului, abandonată. 

Visa. 

Deodată, o statuie înaltă şi întunecată i-a invadat câmpul 
vizual. 

O femeie. O femeie de piatră. Cu braţele întinse în faţa ei, 
ţinea o cutie deschisă. 

S-a apropiat de ea să-i examineze chipul care i se părea 
cunoscut. Inima i-a tresărit. Erika. ÎI implora cu o expresie de 
teroare mută. 

Braţele statuii s-au rupt, cutia a căzut la pământ şi a scos 
la iveală svastica. Vântul a devenit apoi rafală. Tristan stătea 
cu greu în picioare. Idolul de piatră se clătina. Voia să o ajungă 
din urmă, dar totul a devenit negru în jurul lui. Tristan şi-a 
pierdut cunoştinţa când Erika a căzut de pe vârful stâncii. 


38 


Londra 
Paradise's Garden 


Moira îi ura pe englezi, dar aprecia, totuşi, câteva dintre 
beneficiile civilizaţiei lor. În primul rând erau scones-urile?? 
acoperite cu smântână maturată, groasă, din Cornwall dacă 
se poate. Pe lângă ceaiul negru din Assam, cu amărăciunea 
lui pronunţată, provenit din nord-estul Indiei. Când Crowley 
o sunase pentru a-i face o programare de urgenţă la Paradise's 
Garden, un mic salon de ceai deschis noaptea târziu şi situat 
la două străzi de casa ei, Vrăjitoarea Roşcată nu ezitase. Magul 
trebuia să deţină noi documente, dar voia să evite cu orice 
preţ întoarcerea la bordel, fiind urmărit, după cum spunea el, 
de serviciile de informaţii. 

Când Moira a intrat în Paradise's Garden, l-a zărit imediat 
pe Crowley stând la o masă din fundul sălii, lângă casa de 
marcat. Interiorul era decorat sobru: pereţi daţi cu vopsea 
violet uşor decolorată, tablouri reprezentând flori stilizate de 
ceai şi inevitabila fotografie a regelui George al VI-lea. Lângă 


21 Desert uşor îndulcit, copt, făcut din făină de grâu sau din fulgi de 
ovăz cu praf de copt. (n. trad.) 

casa de marcat, o vitrină mică oferea clienţilor produsele de 
patiserie ale zilei. Moira a remarcat cu satisfacţie prezenţa 
unui teanc de scones gata de degustare. Paradisul era aproape 
pustiu, doar un cuplu înveselea locul şi discuta cu voce joasă, 
ochi în ochi. Moira a făcut comanda băiatului de la tejghea şi 
s-a aşezat apoi în faţa lui Crowley. 

— Aleister, sper pentru tine că ai documente noi care să 
merite osteneala să mă fi deplasat până aici. 

— Oh, da... Notează şi că am ales acest loc ţinând cont 
de gusturile tale. Treacă de la mine! Ştii că am detestat întot- 
deauna decoctul acesta oriental groaznic care îngălbeneşte 
dinţii şi pătează tenul. 

Moira a zâmbit şi a inspectat meniul cu atenţie. 

— Am puţin timp să-ţi dedic. Îmi spuneai că te gândeai să 
nu fi fost urmărit când ai venit la mine? 

— Da, la ieşire m-am întâlnit cu una dintre colegele mele 
din S.O.E., şopti Crowley. Sunt sigur că nu era acolo din 
întâmplare. 

Moira a dat meniul la o parte şi a făcut cu mâna chelneriţei 
de la tejghea. 

— Da, ştiu. Am reperat-o şi noi. Acum este în mâinile 
prietenilor noştri nemti. 

Crowley nu a tresărit când chelneriţa a adus un ceainic din 
porțelan roz. A aşteptat ca ea să plece, apoi s-a aplecat 
spre Moira. 

— Ar fi tare aiurea dacă i s-ar întâmpla ceva rău, anunţă el. 

— De ce anume? Ai devenit sentimental, Aleister? 

Moira a luat ceainicul, apoi şi-a turnat băutura de 
chihlimbar. 

— Nu, dar S.O.E. nu ar fi deloc încântat dacă unuia dintre 
agenţii săi i s-ar întâmpla ceva. Oamenii aceştia au spirit de 
echipă. 

Moira îşi sorbea ceaiul cu încântare, plonjând cu privirea 
în cea a magului. 

— Mmm... delicios... Deşi pot desluşi o altă varietate de 
flori de Assam, cu gust mai puternic. Ascultă, Aleister, ceea 
ce mă interesează este să nu atrag atenţia asupra mea. Ce i-ai 
spus superiorului tău, acest Malorley? 

— Că m-am dus la fostul meu bordel să-mi iau ultima 
tranşă de bani pentru cedarea acţiunilor mele. 

— Te-a crezut? 

Moira a simtit o toropeală dulce invadând-o. A pus ceaşca 
de ceai pe farfurie şi s-a masat la tâmple. 

— Ce-ai păţit, Moira? Nu te simti prea bine? 

— Este cald aici, spuse femeia desfăcându-şi primul nasture 
al corsajului, am... 

A simţit două mâini pe umerii săi. A întors capul şi a văzut 
un străin aplecat asupra ei. A vrut să se ridice, dar puterile o 
părăsiseră brusc. Încerca să se întoarcă spre Crowley, În zadar. 
Muşchii gâtului păreau băgaţi instantaneu în beton. 

— Ticălosule... M-ai... drogat... 

— Doar o revanşă politicoasă după ce mi-ai făcut anul 
trecut la Hellfire ca să mă prinzi în capcană. Nu-ţi face griji, 
cei din S.O.E. mi-au spus că, în timp ce medicamentul para- 
lizează muşchii, lasă, totuşi, conştiinţa intactă. Perfect pentru 
mica noastră plimbare romantică. 

— Plim... bare... 

— Comandantul Malorley arde de nerăbdare să te în- 
tâlnească. 

Moira a simţit cum gura i-a devenit tare ca piatra. Aproape 
că nu se mai putea mişca deloc. Când doi bărbaţi au luat-o în 
braţe ca să o ducă la o maşină aflată în curtea din spate a 
salonului, a avut senzaţia îngrozitoare că zace într-un sicriu. 

Un sicriu de carne. Carnea ei. Au aşezat-o pe bancheta din 
spate a vehiculului, apoi Fordul a demarat şi s-a strecurat în 
trafic. Aleister stătea lângă ea. 

— Ştiu că mă poţi auzi, draga mea. Cum te simţi când pierzi 
controlul asupra corpului tău? Neplăcut, nu? Aş putea folosi 
situaţia cum vreau. Vezi, chiar acum, mâna mea îţi mângâie 
coapsa şi nu simţi absolut nimic. Aş putea să urc mai sus fără 
ca măcar să-ţi dai seama. Eşti acum ca persoanele paralizate: 
legume vii, uitate în adâncurile spitalelor. 

Moira conştientiza doar zgomotele traficului şi cerul reflec- 
tat într-o bucată de sticlă în spatele fațadelor clădirilor. Apoi, 
pe măsură ce înaintau, au apărut copacii. Ea a invocat în 
tăcere zeii, dar în zadar. Era singură în corpul ei de ţărână lipsit 
de orice formă, iar magia nu-i mai era de niciun folos. 


Când maşina s-a oprit în faţa cabanei de vânătoare încon- 
jurată de păduri dese, trecuse aproape o oră. Moira începea 
să-şi recapete contactul cu corpul ei, amorţeala părea să dis- 
pară. Doi bărbaţi au descărcat-o direct pe pământ, ca pe un 
balot de rufe murdare. Cotul a lovit pietrişul de pe alee, o 
durere aprinsă i-a urcat pe braţ. 

— Aţi putea fi... mai atenţi... nenorociţilor... 

A fost surprinsă că poate vorbi din nou cu gura ei de carton 
presat. Fără să se sinchisească să-i răspundă, răpitorii au apu- 
cat-o de picioare şi de umeri şi au dus-o până în casă. Crowley 
mergea lângă ea şi îi arunca din când în când o privire respin- 
gătoare. 

A fost dusă la primul etaj, iar bărbaţii au aşezat-o într-o 
cameră cu lemn înnegrit şi pereţi căptuşiţi în întregime cu 
trofee de vânătoare. Capete de cerbi, mistreți, căprioare, 
potârnichi împăiate... Erau sute. Se părea că toţi vânătorii din 

Marea Britanie s-au adunat pentru a-şi atârna acolo animalele 
măcelărite. A fost pusă să stea pe un scaun, cu mâinile şi 
picioarele legate cu cătuşe. 

În faţa ei stătea un bărbat legat de un calorifer. Capul îi 
atârna jalnic în faţă. Pe cămaşa murdară se vedeau urme 
de sânge. 

— Ah... vrăjitoarea noastră preferată, spuse o voce. Ai 
ajuns devreme, nu terminasem interogatoriul, dar hai, fie... 
Doamnele întâi. Lasă-mă să mă prezint, comandantul 
Malorley. Sper că efectul drogurilor a trecut. Poţi vorbi? 

— Da. Nu aveţi niciun motiv, niciun drept să mă răpiți. 

— Într-o democraţie, în vreme de război, serviciile de secu- 
ritate ca al meu au toate drepturile. Vrei să îţi arunci o privire 
spre peretele din stânga ta? 

Moira a întors capul şi a văzut fotografii mărite reprezen- 
tând corpul mutilat al unei tinere întinse pe o piatră de 
mormânt. 

— O recunoşti? întrebă Malorley. Ai ucis-o anul trecut ca 
să-l înfunzi pe Aleister. Este gata să depună mărturie împotriva 
ta. lar când vom oferi presei identitatea ta, ziarele îţi vor 
dedica prima pagină. Matroana clubului Hellfire se crede Jack 
Spintecătorul... 

Moira nu părea tulburată, îşi recăpătase încrederea. A 
scuipat pe podea pentru a-şi scoate din gură aroma de pastă, 
dar şi pentru a-şi arăta disprețul. 

— Nu voi fi singura cu poza în ziare. Aş putea şi eu face 
scăpate numele clienţilor frecvenți ai stabilimentului meu. 
Personalităţi bine plasate. Parlamentari, ofiţeri de poliţie, 
medici, diplomaţi, oameni ai bisericii, jurnalişti... Şi poate 
chiar membri ai familiei regale. În fiecare lună, notez într-un 
carneţel lista clienţilor mei şi... practicile lor. Şi, cum sunt 

precaută, le fac fotografii în timpul întâlnirilor. Sistematic. 
Este asigurarea mea de viaţă. 

— Eşti o femeie înţeleaptă... 

— Rudele mele ştiu că, dacă dispar, trebuie să trimită 
aceste fotografii presei. Chiar şi sub ameninţarea cenzurii, 
ziarele îşi vor face plăcerea răutăcioasă de a le publica. 
Înălţimea nivelului de murdărie scos la suprafaţă de acest 
scandal îl va depăşi pe cel al Tamisei în perioada de inundaţii. 

— Nu-mi pasă de şantajul tău: nu mă priveşte. Ceea ce 
vreau este să ştiu ce ai făcut cu agentul nostru aflat în serviciu 
în faţa bordelului tău în timpul ultimei vizite a lui Aleister. 
Ori îmi spui, ori te fac să dispari în următorul minut. 

Moira a ridicat din umeri. 

— N-ai îndrăzni, eşti un domn englez prea bine crescut. Şi 
apoi gândeşte-te la fotografiile clienţilor mei, eu... 

Palma a venit cu viteza fulgerului. Capul Moirei a zburat 
într-o parte. 

— Îţi pun din nou întrebarea. Unde este agenta mea, 
doamnă O'Connor? Nu-mi pasă de scandalul tău, nu mă 
număr printre clienţii tăi. 

— Nenorocit de englez! Joci la cacealma! 

Malorley s-a apropiat de bărbatul aşezat pe scaun şi i-a 
ridicat capul. Jumătatea stângă a feţei lui era violacee. Sângele 
uscat a format un firicel în partea de jos a buzelor. Malorley a 
trecut în spatele lui şi i-a pus mâinile pe umeri. 

—Ţi-l prezint pe Graham Slenders, patronul Ports Slenders, 
o companie mică înfiinţată în Devonshire din 1935. Luna 
trecută, o furtună puternică a devastat zona şi unul dintre 
camioanele familiei Slenders a ajuns într-un iaz. Când salva- 
torii au recuperat camionul, au descoperit trei cutii cu dina- 
mită în mijlocul unei încărcături de cod. Prietenii noştri de la 

MI6 au fost anunţaţi. Vă voi scuti de detaliile anchetei care 
au dus până la prietenul nostru Graham, în a cărui casă am 
găsit un magnific aparat de radio de producţie germană. 

Malorley a tras spre spate capul tipului. 

— După un interogatoriu amical, prietenul nostru prezent 
aici a mărturisit că lucrează pentru Abwehr. Îi ştii: agenţii 
germani cărora le transmiţi şi tu informaţii. 

Crowley aruncă o privire către Moira, rămasă impasibilă, 
parcă nepreocupată de ceea ce vedea. 

Malorley s-a aplecat spre faţa prizonierului. 

— Graham şi-a trădat ţara, la fel ca şi tine. 

— Singura mea ţară este Irlanda. Ţară pe care o ocupați 
şi o martirizaţi. 

Malorley a făcut un semn unuia dintre oamenii săi, care 
s-a aşezat în spatele omului legat. 

— Să terminăm cu asta, Tom. 

Agentul S.O.E. a scos agale din buzunar o sfoară şi a pus-o 
în jurul gâtului spionului. Acesta arunca priviri îngrozite şi 
bâiguia: 

— Vă rog, nu, v-am spus tot... 

Nu şi-a putut termina propoziţia. 

Faţa i s-a îmbujorat, ochii i s-au mărit şi limba i-a ieşit afară 
din gură. A tresărit pentru ultima dată, apoi trupul i-a căzut 
la pământ. Ajutoarele lui Malorley au eliberat cadavrul de 
sforile care îl ţineau şi l-au târât de picioare spre uşa din faţă. 
Comandantul a aşteptat până când subalternii săi au ieşit din 
cameră, apoi s-a întors către irlandeză, devenită palidă. 

— Dacă eram un domn, nu aş fi fost niciodată numit în 
funcţia pe care o ocup la S.O.E.. Aşa că, dacă nu îmi răspunzi 
la întrebări, vei primi acelaşi tratament ca şi regretatul domn 
Slenders, serviciile intermediare fiind incluse. ar în zilele 

următoare vor găsi cadavrul tău umflat în Tamisa şi voi citi cu 
încântare articolele despre escapadele dragilor tăi clienţi în 
timp ce beau un coniac vechi pentru a sărbători. 

Crowley s-a aplecat asupra ei. 

— Acceptă să lucrezi cu el, Moira. O să te omoare şi va fi 
rău de tot. 

Irlandeza îşi pierduse asigurarea. Îi aruncă lui Malorley o 
privire hăituită. 

— Şi îmi dai drumul dacă spun unde se află şi totul se va 
opri aici? 

— Nici nu se pune problema. De acum înainte vei lucra 
pentru noi ca agent dublu şi te vom folosi pentru a comunica 
cu prietenii tăi dragi din Abwehr. 

Vrăjitoarea Roşcată părea să ezite. Mintea-i bătea în retra- 
gere, în căutarea unei soluţii. Trebuia să câştige timp. Până la 
urmă a acceptat din cap. 

— Fata nu este la Hellfire, a fost dusă la Southgate, chiar 
în faţă la Salvation Road, în depozitul unui angrosist de carne. 
Este tot ce ştiu. 

Malorley a făcut un semn unuia dintre agenţi. 

— Mergem imediat, nu-ţi lua ochii de la ea. 

— Pot bea un pahar de apă? întrebă Moira. 

— Desigur, nu suntem la Gestapo aici. 

Ea îi aruncă un zâmbet ironic. 

— Nenorocit de englez ipocrit. Foloseşti aceleaşi metode. 
Dacă vei vrea vreodată să îţi schimbi tabăra, îţi voi scrie o 
scrisoare de recomandare pentru SS! 

Malorley nu a răspuns şi a ieşit furtunos din cameră, împre- 
ună cu Crowley, Au trecut printr-un hol ce ducea la extremi- 
tatea opusă a vilei. 

— Nu greşeşte chiar complet, spuse magul. Nu m-am 
gândit niciodată că poţi elimina un bărbat cu sânge rece. 

Agentul de serviciu le-a deschis o uşă care se deschidea 
într-o cameră mai mare, unde trei bărbaţi erau adunaţi în jurul 
unei mese, jucând cărţi. 

Crowley încremeni. Unul dintre tipi nu era altcineva decât 
spionul sugrumat cu doar câteva clipe mai înainte. Călăul 
stătea chiar în faţa lui şi părea îmbufbat. 

— Careu de aşi! Hai, puneţi banii, ceru înviatul din morţi 
adunând mormanul de şilingi îngrămădiţi în faţa lui. 

Bărbaţii s-au ridicat văzându-l pe Malorley apropiindu-se. 

— Stati jos, băieţi. Cum s-a petrecut învierea ta, Malcolm? 

Bărbatul îşi masă gâtul. 

— Bine, domnule comandant, doar că urâtul ăsta de 
Fitzpatrick mi-a forţat prea mult gâtul. Am crezut serios că mi 
s-a terminat filmul. 

— Aşa ar fi trebuit ! Pe Sfântul George! Aşa ar fi trebuit! 
Nu aş mai fi pierdut la poker. Dar îmi revin eu. 

Malorley îl bătu pe umăr. 

— Nu mai e timp, vii cu noi la Southgate. Trebuie să acţio- 
năm repede. 

În momentul când se pregăteau să iasă, sună telefonul. 
Comandantul a recunoscut vocea secretarei sale. 

— Chiar nu am timp, aruncă el pe ton nervos. 

— Tocmai l-au localizat pe Tristan. Este în centrul Londrei. 

— Unde? Pentru numele lui Dumnezeu... 

Secretara a făcut un moment de pauză: era şocată ea însăşi 
de ceea ce urma să anunţe. 

— La British Museum. 

Stupefiat, Malorley privi prin fereastră pentru a se convinge 
că era noapte de multă vreme. 


RELICVA HAOSULUI 319 


— Dar British este închis la ora asta... şi apoi, nu are nicio 
importanţă, este închis cu totul din cauza bombardamentelor. 
Este o greşeală. Las-o baltă. 

Secretara insistă. 

— Echipa de supraveghere este convinsă: l-a văzut pe 
Tristan intrând în muzeu în această după-amiază, împreună 
cu voluntarii însărcinaţi cu debarasarea molozului şi nimeni 
nu l-a văzut ieşind. 

— Cum l-au identificat? 

— Nu ştiu. Care sunt ordinele dumneavoastră, domnule 
comandant? 

Malorley a astupat receptorul cu palma şi s-a întors 
spre mag. 

— Crowley te duci la Southgate fără mine. Încearcă să 
mi-o aduci vie pe Laure. 

În timp ce magul a ieşit rapid din camera, Malorley a luat 
din nou receptorul. 

— Intensificaţi supravegherea în jurul muzeului. Vin şi eu. 


39 


Londra 
Strada Great Russell 
British Museum 


Tristan s-a trezit dintr-un somn adânc. Şi-a atins cămaşa. 
Relicva era încă la locul ei. S-a ridicat încet, fericit că s-a 
eliberat din coşmarul terifiant. Cât timp să fi rămas inconşti- 
ent? Nu avea nicio idee. Nu mai trăise o asemenea experiență 
cu celelalte două relicve. Poate că fiecare avea puteri diferite? 
A băgat-o în buzunarul pantalonilor şi s-a îndreptat înapoi 
spre sarcofag. Relicva era talismanul lui, cheia lui magică către 
o lume mai bună în care nici Himmler, nici Malorley nu exis- 
tau. Marcas s-a simţit cuprins de o stare de euforie ca un vertij, 
de parcă puterea relicvei acţiona în interiorul lui. Trebuia 
neapărat să se liniştească înainte ca primele echipe de mun- 
citori să intre în muzeu. Şi mai ales să nu comită vreo greşeală. 
S-a sprijinit de capacul sarcofagului şi l-a readus în poziţia 
iniţială, uşor întredeschisă. Exista un risc minim ca cineva să 
observe un astfel de detaliu, dar Marcas avea absolut nevoie 
să ţină totul sub control. 

A ieşit, a coborât scările şi a inspectat şantierul, schelele, 
materialele, uneltele, căutând un indiciu, o urmă care ar putea 

să-l dea de gol. Simţea un sentiment ciudat că e deopotrivă 
pradă şi vânător. S-a trezit în faţa uşii ce ducea la galeria medi- 
evală. A bătut la loc în cuie scândurile. Nici nu ai fi ghicit că 
au fost mişcate. După moartea lui James Hadler, nimeni nu 
bănuia că British Museum a adăpostit ultima relicvă şi nici nu 
va şti vreodată că Tristan a pus mâna pe ea. 

Acum. trebuia să mai stabilească pe unde ar trebui să iasă: 
fie să se alăture pe nesimtite unei echipe de curăţare a molo- 
zului şi la prima pauză să dispară în peisaj, fie să profite de 
iureşul creat pentru a dispărea imediat. 

Nu mai avea timp să se decidă. Uşa de intrare a scârţâit 
greu din balamale: ziua de muncă începuse. 


Strada Muzeului 


Malorley aştepta de ore întregi. Se instalase la etajul al 
doilea al unei case a cărei fereastră dădea spre intrarea în 
muzeu. Proprietara, o bătrână cu accent galez, trăsese o spaimă 
soră cu moartea când i-a văzut pe bărbaţii S.O.E. sosind în 
toiul nopţii. Înfricoşată, le-a lăsat sufrageria la dispoziţie, fără 
să încerce să înţeleagă. De acolo, comandantul şi oamenii săi 
scrutau uşile muzeului. 

— Deocamdată, nu iese nimeni. 

Malorley nu a răspuns. Încerca să conecteze puţinele infor- 
maţii pe care le avea. Totul a început când un vânzător de 
haine uzate, plin de viaţă, a spus în magazinul lui că un bărbat 
cu accent francez îşi lăsase hainele sale noi în schimbul unei 
salopete de lucru. Informaţia ar fi trecut total neobservată — 
Londra era plină de refugiaţi francezi — dacă un poliţist în 
exerciţiul funcţiunii nu şi-ar fi amintit de anunţul de căutare 
lăsat de oamenii lui Malorley la toate comisariatele londoneze. 


322 ERIC GIACOMETTI + JACQUES RAVENNE 


Agenţii de la S.O.E. au făcut imediat legătura cu şantierul de 
restaurare de la British şi au început să facă filajul. Intuiţia lor 
a dat roade: l-au identificat până la urmă pe Tristan în mijlo- 
cul unui grup de voluntari care fumau în faţa intrării în muzeu. 
Dar la sfârşitul zilei de lucru nimeni nu l-a văzut ieşind pe 
francez. 

— Sunteţi sigur că este tot în muzeu? întrebă pentru a 
zecea oară Malorley. 

Unul dintre agenţi şi-a luat inima în dinţi şi a răspuns: 

— Categoric. Şi nici nu a putut ieşi prin alt loc, întreg 
perimetrul este înconjurat de apărarea civilă. 

Malorley a clătinat din cap. De fapt, refuza ceea ce era 
evident, pentru că era atât de incredibil: dacă Tristan ar fi 
rămas în muzeu, a făcut-o pentru că găsise acolo urme ale 
ultimei svastici şi era pe cale să pună mâna pe ea. O lovitură 
de maestru. Numai că Marcas nu a anunţat nicio clipă S.O.E.. 
Fără îndoială că era sub supravegherea unor spioni în solda 
nenţilor şi trebuia să acţioneze singur... sau de data aceasta 
se hotărâse să lucreze pe cont propriu 

— Domnule comandant, ce facem dacă suspectul iese? 

— ÎL interceptaţi. 

— Cu blândeţe sau... 

Privirea lui Malorley se întunecă. 

— Viu. ÎI vreau în viaţă. 


British Museum 


În timp ce echipa însărcinată cu degajarea molozului trecea 
pe lângă camerele egiptene, Tristan i s-a alăturat. Nimeni nu 
l-a remarcat. Când au ajuns în zona de intervenţie, a primit o 
roabă şi o lopată, apoi a început să adune resturile carbonizate 

ale cărţilor. O scară de serviciu fusese acoperită de scânduri 
nesigure ca să coboare roabele până la parter. Nimeni nu voia 
să meargă prin zona nesigură. Avuseseră deja loc accidente. 
Tristan s-a oferit. De îndată ce a avut prima roabă în mână, a 
numărat timpul călătoriei. Trei minute pentru a ajunge în hol, 
două pentru a-l traversa, încă două pentru a merge la bena 
situată la intrare. În total, şapte minute, la care trebuia adău- 
gat timpul mai lung de întoarcere la etajul superior. Pe scurt, 
avea vreo cincisprezece minute înainte ca absenţa sa să fie 
observată. Mai mult decât suficient pentru a dispărea. Acum 
trebuia să aleagă cel mai bun moment pentru ieşire. Dar mai 
întâi, a trebuit să treacă printr-o metamorfoză finală. În faţa 
lui, un polonez îmbrăcat în zdrenţe dădea cu lopata grămezi 
de cenuşă. Ca mulţi alţii, s-a oferit voluntar doar pentru cele 
trei mese anemice oferite pe zi. Tristan i-a cerut o ţigară. 
Polonezul a ridicat din umeri. Marcas s-a oferit apoi să-şi 
schimbe hainele cu patru ţigări. Polonezul nu a stat mult pe 
gânduri. Şi când Tristan a dus o a doua încărcătură, îmbrăcat 
ca un cerşetor, era de nerecunoscut. 


Strada Muzeului 


Nimeni nu ieşise din muzeu. Malorley se uită la ceas. 
O oră de când intraseră echipele. Dacă Tristan recuperase 
svastica, ar fi trebuit să-i fi ars călcâiele să iasă. De ce nu o 
făcea? Doar dacă nu a fost prins, dar în acest caz ar fi interve- 
nit poliţia. Malorley s-a întors către unul dintre agenţii 
săi, Mike. 

— Când îşi iau muncitorii pauza? 

— Din două în două ore. Oamenii ies ca să fumeze sau să-şi 
astâmpere setea. 

— Câţi ies de fiecare dată? 

— Cam patruzeci. 

Comandantul a făcut o grimasă. |mposibil să-i supraveghezi 
pe toţi. Trebuia să fie inventiv. 

— Mike, ia nişte puşti care vând ziare. Le dai câte o banc- 
notă şi le arăţi fotografia lui Marcas. De îndată ce iese un grup 
de voluntari din muzeu, copiii se duc lângă ei şi nu le dau pace. 

— Şi când un puşti îl recunoaşte pe francez? 

— Se preface că a alunecat şi s-a lovit la picioare urlând. 
Vom avea astfel timp să intervenim. 

Mike a plecat să strângă mai multe ajutoare. 


British Museum 


Mormanul de nisip se diminua rapid. Doi muncitori î 
introduceau cu lopata în betoniera rotativă. Încă vreo câteva 
încărcături şi gata. Un salahor a adăugat o găleată cu apă 
pentru a facilita amestecarea. Făcând câţiva paşi înapoi, s-a 
izbit de un muncitor zdrenţuit care se chinuia cu o roabă plină 
de cenuşă. 

— Hei, polonezule, poţi să fii mai atent! urlă salahorul de 
parcă ar fi vorbit unui nimeni. 

Ceilalţi zidari au izbucnit în râs. 

— l-ai văzut hainele? Arată ca un cerşetor! 

— Dacă se luptă aşa cum se îmbracă, nu mă surprinde că 
Hitler i-a tras o mamă de chelfăneală. 

Tristan a plecat capul. Acestor ignoranti ar fi trebuit să le 
fie ruşine, polonezii luptaseră ca nişte lei împotriva germani- 
lor. Degeaba. Şi au format unul dintre cele mai puternice 
contingente de luptători de rezistenţă. Dar el avea un zâmbet 

pe buze: acoperirea i-a funcţionat. S-a apropiat de intrare. 
Uşa cea mare era deschisă. 

Marcas şi-a lăsat roaba jos şi s-a uitat la piaţa muzeului. Cu 
excepţia unui membru al apărării civile care fuma o ţigară, 
totul era pustiu. În trei paşi era la uşă, în cinci paşi era afară, 
iar în şapte era liber. Tentaţia a fost puternică. S-a repezit 
înainte. 


Strada Muzeului 


— Gata, Mike a găsit vânzătorii de ziare. 

Malorley a pus mâna pe binoclu, dar ce a văzut nu era un 
grup de copii fluturând Times. 

— Cineva tocmai a ieşit din muzeu. 

Toți agenţii s-au repezit la fereastră. Unul dintre ei a izbuc- 
nit imediat în râs. 

— Ce-i cu sperietoarea asta? 

— Ai văzut ce zdrenţe are? 

— Ceea ce văd eu, a strigat Malorley, este că o şterge de 
sub nasul nostru. 

Oamenii de la S.O.E. au ţâşnit imediat din apartament şi 
s-au năpustit ca un stol de corbi în stradă. Malorley şi-a îndrep- 
tat din nou binoclul spre intrarea în muzeu. Fugarul coborâse 
deja scările şi se îndrepta la stânga, spre Bloomsbury. 
Comandantul a pus un rămăşag: agenţii lui aveau să se 
împrăştie şi îl vor pierde. Malorley a ieşit din apartament, ca 
să meargă la vânătoare. Dacă tipul era într-adevăr Tristan, 
atunci se va îndrepta rapid pe străzile laterale şi va dispărea. 
Zona dintre Great Russell Street şi Bloomsbury Way era un 
labirint de curţi şi alei, ca să nu mai vorbim de clădiri în ruine 
de la bombardament. Tot ce trebuia să facă Tristan era să se 

adăpostească într-o pivniţă abandonată şi să aştepte. Nimeni 
nu-l va scoate din bârlog. Malorley a ieşit în stradă şi a început 
să fugă în direcţia opusă muzeului. Dacă intuiţia lui era 
corectă, avea şansa să dea peste el. 


Strada Streatham 


Marcas a încetinit pasul. Nu trebuia să fie observat. Va 
merge în linişte până la casa lui James Hadler, apoi va sta prin 
apropiere să supravegheze intrarea. Trotuarele erau pline de 
cerşetori de toate naţionalităţile cărora nimeni nu le dădea 
nici o atenţie. Dacă imobilul nu era supravegheat se va 
întoarce, dar numai pentru a pune mâna pe obiectele de 
valoare. Le va vinde pe piaţa neagră. lar cu banii, va... 

— Tristan! 

Marcas a încremenit. Un singur om îi ştia prenumele în 
Londra. S-a întors. Respirând greu, Malorley s-a sprijinit de 
marginea ferestrei. 

— Tristan... ştiu că ai svastica... nu strica totul... spune-mi 
ce vrei? Marcas nu s-a mişcat. Nu scotea niciun cuvânt. 
Crede-mă... ai cuvântul meu... aceasta este ultima ta mi- 
siune... dă-mi relicva... apoi poţi face ce vrei... 

Tristan se gândea la ceea ce-i spusese Erika. Dacă ea unel- 
tise, împreună cu Gehlen, să-l trădeze? Dacă cei doi susțineau 
că el nu aruncase svastica în laguna Veneţiei şi că o dăduse 
naziștilor? Din clipa aceea, nici Malorley, nici nimeni altcineva 
nu-l va mai putea salva. 

— Te-am susţinut întotdeauna, Tristan, a insistat coman- 
dantul. Gândeşte-te la tatăl tău... 

Nu a mai avut timp să continue. Un camion de livrare a 
apărut de nicăieri şi a frânat, blocându-i calea. Conrad a ieşit 
primul, urmat de alţi doi agenţi ai Abwehr şi de Suzan. 

Germanul a scos un Browning şi l-a ţintit pe Malorley aflat 
la vreo zece metri distanţă. Primul glonţ l-a aruncat pe coman- 
dant de perete, al doilea l-a făcut să se rostogolească la pământ. 

— Tristan, pe aici! strigă Conrad. 

Îngrozit, Marcas a rămas neclintit în faţa corpului lui 
Malorley, care se zvârcolea la pământ. Nu putea să-l lase să 
moară ca un câine. Nu l-a ascultat pe neamţ şi a îngenuncheat 
lângă comandant. 

— Tristan, ce faci? 

Deodată, agenţii S.O.E. au ţâşnit din celălalt capăt al 
străzii, cu armele în mâini, trăgând spre camion. Conrad sări 
într-o parte pentru a riposta şi strigă: 

— Suzan! Recuperează relicva, te acopăr eu. 

Tânăra s-a aplecat ca să se ferească de gloanţe şi a fugit în 
direcţia lui Tristan, care-l ţinea de mână pe Malorley. Co- 
mandantul era scăldat într-o baie de sânge. 

— Lasă svastica în ţară... Te implor. 

— Promit. Vă scot eu de aici. 

— Nu... S-a terminat... Mă duc să mă întâlnesc cu tatăl 
tău. Sunt bucuros că te-am văzut... Ai făcut o treabă bună... 

Căscă ochii largi. 

— Atenţie... În spatele tău... 

Tristan a întors capul şi a văzut-o pe Suzan în picioare 
deasupra lui, cu ţeava armei îndreptată spre el. 

— Deci vă cunoaşteţi..., spuse femeia lipindu-i pistoletul 
de tâmplă. Eşti un nenorocit de trădător. lar eu pe trădă- 
tori îi... 

Nu şi-a mai dus gândul la capăt. Zgomotul surd al unei 
rafale trase de unul dintre agenţii S.O.E. a făcut-o să sară ca 
o dansatoare beată, înainte de a se prăbuşi la pământ, în faţa 
lui Tristan. 

Conrad s-a întors şi a urlat: 

— Suzan, nu! 

Unul dintre germani a aruncat o grenadă înspre agenţii 
S.O.E. Aceştia au văzut prea târziu şi au fost aruncaţi în aer. 

Conrad a profitat de ocazie pentru a se repezi la soţia sa 
care îşi pierduse cunoştinţa. Tristan a vrut să recupereze pis- 
toletul scăpat de spioană, dar un neamţ îl luase deja, în timp 
ce altul l-a ajutat pe francez să se ridice. Tristan nu putea face 
nimic. Era prins în capcană. 

— Am plecat de aici, strigă Conrad. Vor apărea şi alţi 
englezi. 

O strângea pe Suzan lângă pieptul lui. 

— Rezistă, iubirea mea. Te voi salva! 

Motorul Fordului a fost ambalat pe strada pustie. În câteva 
secunde, camionul a dispărut din Bloomsbury cu Tristan şi 
ultima relicvă la bord. Lăsând trupul lui Malorley pe trotuar. 

Londra 


Pivniţa era învăluită în întuneric, doar un fir subţire de 
lumină se strecura pe sub uşă. Profitând de întuneric, şobola- 
nul îşi găsise refugiu pe coapsa dreaptă a lui Laure. Căldura 
de la burta micului rozător era perceptibilă prin țesătura pan- 
talonilor. Contactul a fost dezgustător, dar prezenţa şobola- 
nului îi aducea, totuşi, mângâiere. 

S-a auzit zgomot de paşi. Laure s-a ridicat brusc. Bătăile 
inimii i s-au accelerat: răpitorii se întorseseră. Şi-a dus limba 
la molar. Era timpul să încheie. 

— La revedere, Tommy, o să te las singur. Să ai grijă de tine! 

Laure a tras adânc aer în piept. Ultima ei gură de oxigen. 
Îi spuseseră că cianura, odată absorbită, blochează inima cu 
viteza fulgerului. Totul se va termina foarte repede. 

Uşa s-a deschis cu un scârţâit. 

Laure nu voia să se uite pentru ultima oară la călăii ei. Şi-a 
strâns maxilarul cu toată puterea şi a ţipat: 

— Duceţi-vă dracului! 

Oricât de tare şi-a zdrobit molarii, capsula nu s-a spart. 

A încercat încă o dată, în timp ce siluetele au apărut în 
faţă. Orbită de lumina lanternei îndreptate spre ea, Laure nu 
reuşea să-şi distingă torţionarii. 

— Laure, totul este bine! Suntem aici. 

A recunoscut vocea, dar se întreba dacă nu este cumva un 
vis. A clipit din ochi şi a încercat să recunoască faţa. 

— Tu... 

— Eşti salvată! 

— Aleister... Ce... 

Intensitatea luminii a scăzut. Faţa de bebeluş a magului a 
apărut deasupra ei. A simţit nişte mâini trăgând de legăturile 
care o strângeau. Şobolanul a dispărut cât ai clipi. 

— Malorley a fost foarte convingător cu Moira. Ne-a 
povestit până la urmă de micul tău cuib confortabil. 

Alţi doi agenţi o dezlegau. Crowley a văzut mâna maltra- 
tată a tinerei. 

— Bietul meu copil... Rana trebuie îngrijită cât mai 
repede, înainte să se infecteze. Te ducem la spital. 

— Este aici şi un... cuplu, bâigui Laure. Un neamt şi o 
englezoaică. Ei m-au interogat. l-ați prins? 

— Nu erau decât doi tipi în depozit, ne-am ocupat de ei. 
Eşti în viaţă, asta este tot ce contează. 

Lui Laure îi venea să-l ia în braţe şi să-l sărute. 

— N-am... nu am fost niciodată atât de fericită să te văd, 
Aleister. 

— Îmi voi aminti asta în ziua în care îţi voi cere să te culci 
cu mine. 

Femeia a avut puterea să zâmbească în timp ce agenţii o 
ajutau să se ridice în picioare. 

— Domnul comandant? 

— S-a dus să-l caute pe Tristan. Prietenul tău este la 
Londra. 

Laure s-a îndreptat deodată. 

— Mi-ar plăcea atât de mult... să-l revăd. Şi să-i spun că 
am vrut să folosesc capsula de cianură. 

Crowley deveni profetic: 

— Nu ţi-a sosit ceasul. Ştiu asta. Steaua din tarot te pro- 
tejează. 

— Să spunem mai degrabă că otrăvurile Majestății Sale 
nu sunt de cea mai bună calitate... 

În momentul când ea a vrut să înainteze spre uşă, a simţit 
pe limbă contactul cu micile granule. Pe urmă, imperceptibil, 
un gust dulceag de migdale i-a inundat gura. 

Un sentiment de panică a cuprins-o. 

— Doamne, nu! 

— Ce? 

Femeia sughiţa, cu privirea îngrozită. 

— Capsula... s-a spart... Eu... 

— Scuipă imediat! urlă magul aplecând capul Laurei. 

Laure îşi simţea mintea confuză. Totul era neclar în jurul ei. 

— Rezistă! Trebuie să vomiţi. Lasă-mă pe mine să o fac. 

Îşi lipi buzele de ale ei, ca şi cum ar fi vrut să facă o resus- 
citare gură la gură, dar în schimb a scuipat un flux mare de 
salivă. Unul dintre agenţi îi aruncă lui Crowley o privire dez- 
gustată. 

— Scârbos,.. 

— Ai o idee mai bună? Dacă nu vomită imediat, moare. 

Laure şi-a simţit stomacul eliberându-se, a făcut ochii mari 
şi a scos un jet maro. 

— Nu este suficient, a tipat Crowley, introducându-şi 
mâna în gura Laurei. Trebuie să găsesc glota. 

Şi-a introdus degetul cât mai adânc posibil. Laure vărsa cu 
jeturi sacadate, stropind podeaua. Totul se învârtea deasupra 
ei, ca şi cum corpul i se lichefia din interior şi i se scurgea 
prin gură. 

— Laure, în niciun caz nu trebuie să adormi. 

Tânăra s-a prăbuşit în timp ce încerca să se ţină de Crowley. 

— Capsula... de bună calitate... 

Privirea i s-a întunecat. Mâinile i-au lăsat mâneca magului 
şi s-a prăbuşit la pământ. 


Departamentul S 
Infirmerie 


Încă o dată, doctorul s-a aplecat pentru a examina corpul 
gol, întins pe un pat de campanie. Şi-a pus urechea pe piept 
şi şi-a oprit respiraţia pentru a asculta mai bine. Alături de el, 
o asistentă a umezit buzele lui Laure. Doctorul s-a ridicat. 

— Inima ei este încă puternică, dar ritmul foarte slab. 

Crowley mormăi nemulţumit: 

— Ai spus acelaşi lucru acum zece minute! 

— Nu ne putem aştepta la o îmbunătăţire spontană. Totul 
depinde de rezistenţa organismului la doza de otravă ingerată. 

— Pe scurt, nu ştii nimic! 

Medicul a făcut un gest de oboseală. 

— Consideră-te norocos că este încă în viaţă! Între timp, 
mă duc să pregătesc un antidot şi i-l voi da repede să-l înghită. 
După aceea, ori scapă, ori s-a sfârşit. 

— Dacă tu crezi că voi fi mulţumit cu asta! Începând din 
clipa asta, mă ocup eu de ea. 

— Şi ce ai de gând să faci? 

Crowley îi apucă pe asistentă şi pe doctor, pe fiecare de un 
braţ, pentru a-i scoate afară. 
— Nimic mai simplu: o voi resuscita. 


Aleister a rămas singur. A dat la o parte cearşaful care 
acoperea trupul gol al fetei şi l-a împăturit astfel încât să for- 
meze un triunghi. A aşezat unul dintre capete pe sexul tinerei 
franţuzoaice, apoi şi-a scos jacheta, şi-a tras braţele cămăşii, 
apoi şi-a pus mâinile pe tâmplele Laurei. 

— O, tu, zeu al lumii de jos, te implor să nu te ospătezi cu 
sufletul acestei muritoare. O, tu, divinitate infernală, nu atrage 
în întuneric viaţa acestei nefericite! O, tu, stăpân al abisului, 
nu-i dărui îngrozitorul har de a te cunoaşte! 

Sub degetele sale Crowley a simţit o venă pulsând. 

— O, tu, Belial, nu-ţi înfige gheara lacomă în această carne 
lipsită de apărare. O, tu, Zebub, nu o supune posesiunii tale 
demonice. O, tu, Samaël, nu o face să cadă în noaptea Răului. 

Uşa s-a deschis. Doctorul, cu o fiolă în mână, încremeni 
în prag. 

— Ce faci? Invoci demoni? 

Crowley îl privi cu dispreţ. 

— Să chem demoni, slujitori de duzină, drept cine mă iei? 
Să ştii, laş nenorocit, că atunci când mă adresez Diavolului, 
îi vorbesc faţă în faţă! 

Fără să răspundă, doctorul s-a apropiat de Laure, a desfă- 
cut o fiolă şi i-a vărsat conţinutul între buze. 

— Întotdeauna va avea mai mult efect decât şarlatani- 
ile tale! 

— Sărman idiot, dacă se trezeşte, este pentru că am pute- 
rea de a mă face auzit de Lumea de Dincolo! 

— Eşti nebun! Voi face un raport. Oameni ca tine nu au 
ce căuta aici. Locul tău este în azilul de nebuni. 

La ultimul cuvânt, Crowley sări înapoi de parcă tocmai ar 
fi fost stropit cu apă sfinţită. Nu putea suporta să fie confundat 
cu un nebun. A îndoit trei degete de la mâna stângă şi a întins 
degetul arătător şi pe cel mic spre medic. 

— Prin acest semn, Satan să-ţi usuce corpul, să-ţi putre- 
zească sufletul... 

O criză de tuse violentă l-a făcut să se oprească brusc. Laure 
tocmai deschisese ochii. Se uita surprinsă la Crowley. 

— Ce faci... Aleister? 

— Nimic. Absolut nimic. Cum te simţi? 

— Am senzaţia că nu mai am corp, că a devenit lichid. 

Femeia a strâns mâna magului. 

— Unde este Malorley? 

Din rânjetul pe care Crowley l-a scos, a înţeles că a pus 
întrebarea greşită. 

— Îmi pare rău, Laure. Participă la operaţiunea de recu- 
perare a lui Marcas şi ceva a mers prost. A fost împuşcat de 
mai multe ori. Nu ştiu mai multe. 

— Şi Tristan? 

— L-au răpit nemţii. A dispărut. 


PARTEA A PATRA 


Ieşiţi din întuneric, zeii antici îşi recăpătaseră locul 
între oameni: divinităţi uitate încă de la Hiperboree, 
de la Mu şi Poseidon, înzestrate cu alte nume, 

dar cu aceleaşi atribute. Demonii antici, 

de asemenea întorși, au atâtat cu putere 

jarul sacrificiilor malefice 

şi au favorizat încă o dată magia primordială. 


Zothique, Clark Ashton Smith, 
scriitor american de science-fiction 


Oamenii cred în destin, zeii cred în ei înşişi. 


Thule Borealis Kulten 

Aerodrumul din Gouvieux 
Postul de comandă al Luftwaffe pentru Franţa 


Vântul de vară, aprig şi capricios, zdruncina din toate 
părţile avionul Focke-Wulf Fw 58, dar pilotul a reuşit să 
menţină cursul către marcajele luminoase de pe pistă, aflate 
la câteva sute de metri mai jos. 

— Ţineţi-vă bine, ne va scutura rău de tot! anunţă pilotul 
către unul dintre cei doi pasageri. 

Tristan apucă unul dintre mânerele din piele ce atârnau 
de tavan, în timp ce Conrad se ţinea de cotierele scaunului 
său. Deasupra capetelor lor pâlpâia un bec, dând interiorului 
o nuanţă roşu închis. 

Tristan încerca să vadă prin hublou unde vor ateriza, dar 
în zadar. În afară de luminile pistei, aprinse la apropierea lor, 
pământul era în întuneric. 

La fel ca mintea lui. 

Eşuase pe toată linia. Constatarea era fără drept de apel. 

Şi în câteva minute avea să se alăture din nou taberei male- 
fice. Depunându-şi prada prețioasă la picioarele învingătorilor. 

Totul se jucase în muzeu. Ar fi putut să scape de germani 
şi să păstreze ultima relicvă. Să-şi termine cariera cu o 

victorie răsunătoare şi să-şi recâştige libertatea. Dar soarta 
hotărâse altfel. Ca la Veneţia. Doar că de data aceasta naziştii 
câştigaseră partida. Mai rău, Malorley fusese împuşcat mortal 
în faţa ochilor lui. 

Malorley. Prietenul tatălui său. Protectorul lui. Omul care 
îl lansase în căutarea infernală a relicvelor. 

Scena tragică din faţa muzeului îi revenea obsesiv în minte. 
Nu reuşise nici măcar să schimbe câteva cuvinte cu mentorul 
său. Dar cel mai rău moment pentru Tristan avusese loc în 
maşina care-l scotea din Londra, împreună cu un comando 
al Abwehr. Înainte de a reuşi să o lase pe Suzan la un medic 
complice, Conrad, înnebunit de starea soţiei sale, răspândise 
vestea despre răpirea şi şedinţa de tortură a unei agente fran- 
ceze de la S.O.E.. După descriere, Tristan şi-a dat seama că 
este vorba de Laure. 

Căzuse şi ea pe câmpul groazei. 

De-a lungul călătoriei în Anglia, care i-a condus pe pista 
de aterizare din Kent unde îi aştepta avionul, Tristan pândise 
un moment de neatentie ca să fugă. Degeaba. 

Acum avionul începea coborârea. De când ajunsese în 
cabină, Tristan se rugase ca avionul să se prăbuşească, iar 
relicva blestemată să dispară în explozie. Sau ca toţi să fie 
doborâţi de avioanele RAF în largul Canalului Mânecii. Dar 
soarta hotărâse odată pentru totdeauna să favorizeze planurile 
naziştilor. Tristan s-a scufundat într-o tristeţe mută. Nici 
măcar furtuna apărută din senin nu putea să doboare avionul 
Focke-Wulf. 

— Nu face faţa asta, a ţipat Conrad, aşezat vizavi de el. 
Fw 58 poate rezista furtunilor. Calitate germană! 

— Să te audă Dumnezeu! minţi Tristan, simţindu-şi sto- 
macul gol contractat din cauza turbulentelor. 

Aparatul a atins în cele din urmă solul. Cu greu. A sărit de 
trei ori şi în cele din urmă s-a oprit la capătul pistei pentru a 
se întoarce spre o serie de hangare unde tocmai se aprinseseră 
mai multe lumini. 

Tristan s-a uitat pe fereastră şi a fost uimit de ceea ce a 
văzut. Nu aterizaseră pe un simplu aerodrom. Peste tot în jurul 
lor, sute de avioane de luptă erau aliniate ca la paradă. 
Bombardiere Heinkel 177 cu bot dolofan, avioane de vână- 
toare Messerschmitt Me 410 de ultimă generaţie, avioane de 
marfă Junkers Ju 390 de mare tonaj, era o adevărată flotă des- 
făşurată sub ochii lui Tristan. Aproape că îi venea să se întrebe 
dacă germanii nu plănuiau cumva o nouă ofensivă împotriva 
Angliei. 

— Unde suntem? întrebă el, intrigat. 

— La postul de comandă operaţional Luftwaffe, a răspuns 
pilotul cu vocea suficient de tare pentru a acoperi zgomotul 
asurzitor al motoarelor. Şi aveţi dreptul la un comitet onorific. 

Avionul s-a oprit în faţa unei clădiri din beton gri, cu trei 
etaje, o antenă radar pe acoperiş şi drapele nemţeşti fâlfâind 
în vânt. Tristan a văzut un detaşament de soldaţi înarmaţi în 
faţa unei baterii antiaeriene. Doi ofiţeri în uniformă de paradă 
erau plantați ca nişte posturi de pază în faţa unei maşini 
Citroën cu tracţiune faţă, strălucitoare, neagră, ca un gândac 
mare de metal. 

— Încântător comitet de primire, murmură Tristan. 

Şi-a desfăcut centura de siguranţă şi a luat servieta ce 
conţinea relicva. Motoarele se opriseră, se auzea doar zgomo- 
tul vântului lovind părţile laterale ale aeronavei. 

— Aş dori să ştiu de ce acest obiect arheologic prezintă o 
importanţă atât de mare pentru liderii noştri, întrebă Conrad. 
De ce s-a îndrăgostit Suzan de el. 

Tristan s-a ridicat de pe scaun. 

— Poate că Fiihrer-ul tău se gândeşte că arta poate schimba 
lumea. Mai mult decât tunurile. 

— Nu mă simt în stare să suport umor francez! 

— Îmi pare rău, dar asta e tot ce mi-a mai rămas. 

Portiera de la Focke-Wulf s-a deschis iar Tristan a sărit pe 
asfalt, urmat îndeaproape de Conrad. Unul dintre ofiţeri a 
venit în întâmpinarea lui, în timp ce un altul, rămas în urmă, 
stătea lângă uşă. Tristan se întrebă dacă erau trimişi ai lui 
Himmler, Rosenberg sau ai spionilor Abwehr. Începea să se 
piardă cu toate aceste facţiuni. 

Uniforma de comandant SS i-a oferit răspunsul. 

— Mă bucur să vă urez bun venit, Herr Tristan. Aveţi 
pachetul? 

— Da. Cui ar trebui să i-l dau? 

Ofiţerul a întins mâna. 

— De aici încolo mă ocup eu. Mă aşteaptă un avion la 
capătul pistei pentru a zbura la Berlin. 

— Şi cu mine cum rămâne? spuse Tristan, ţinând bine 
servieta. 

— Misiunea dumneavoastră se termină aici. Reichsfiihrer-ul 
este mulţumit de misiunea executată. Drept recompensă, s-a 
gândit că puţină odihnă la Paris v-ar face un mare bine. 

Marcas nu avea niciun chef să ajungă încă o dată în Lutetia, 
prins în capcană între Gehlen şi Erika. 

— Domnule comandant, mi-am asumat cele mai mari ris- 
curi pentru a îndeplini această misiune. Prin urmare, doresc 
să predau personal descoperirea mea Reichsfiihrer-ului. 

Ofiţerul şi-a păstrat zâmbetul, dar privirea i-a devenit mai 
dură. Şi-a pus mâna înmănuşată pe cea a lui Tristan. 

— Herr Marcas, dacă doriti să faceti o carieră la noi, abti- 
neţi-vă să discutaţi ordinele. Servieta, vă rog. 

Tristan se conformă cu părere de rău. Dacă până atunci 
avusese o mică speranţă că situaţia se va schimba, totul se 
năruise. Ofiţerul a inspectat conţinutul servietei din piele şi 
a închis-o satisfăcut. 

— Exact la timp. Subordonatul meu vă va însoţi în noile 
dumneavoastră cartiere. Şi el este tot francez. Distraţi-vă, o 
meritaţi. 

— N-am timp să mă distrez, trebuie să mă întorc imediat 
la Londra, declară Conrad. 

SS-istul se uită la spion cu o privire dispreţuitoare, ca şi 
cum abia îi descoperise prezenţa. 

— Discută asta cu superiorii tăi de la Abwehr, nu cu mine. 

Comandantul s-a îndepărtat cu pas rapid pentru a dispărea 
în spatele unui hangar. 

— Nenorociţi de SS-işti, mormăi Conrad. Lor li se cuvin 
doar avantajele şi viaţa frumoasă. Nu ştiu ce mă opreşte să-i 
sparg faţa, la fel ca şi ţie. 

Tristan a făcut un pas înapoi abţinându-se să nu-l atace el 
primul. 

— IÎnsultarea sau lovirea unui ofiţer superior SS este pasi- 
bilă de pedeapsa cu moartea. 

— Dar... 

— Aşa că, du-te înapoi şi torturează sărmanele fete fără 
apărare, am lucruri mai bune de făcut. 

Zece minute mai târziu, Tristan era aşezat confortabil pe 
bancheta din spate a puternicului Citron ce gonea în noapte. 
Aşezat lângă el, francezul în uniformă SS mesteca o gumă. Nu 
prea semăna cu idealul arian. Scund, cu tenul închis şi părul 

negru, felul lui de a se exprima semăna mai mult cu cel al unei 
haimanale decât cu al unui ofiţer. 

— Numele meu este Jean Vinas. Dar tu cum te numeşti? 
Se pare că eşti protejatul lui Himmler însuşi. 

— Tristan, pur şi simplu. 

— Atunci cum se face că te întorci de la Londra... Adică, 
vreau să spun ... Se pare că este un oraş frumos. Vrei să bei 
ceva? Am coniac, şi nu din cel mai prost, dimpotrivă, anunţă 
Vinas, luând o sticlă din buzunar. Ce ai făcut la Londra? Ai 
învăţat engleza? Nenorociţi de gaulişti. 

— Nu, mulţumesc. Am vizitat British Museum şi am recu- 
perat o... anumită operă de artă. 

— Dar ce eşti? Pictor? 

— Să spunem mai degrabă un expert în picturi şi sculpturi. 

— Exact ceea ce ne lipsea! Cu tot ce furăm de la evrei, 
avem mare nevoie de specialişti ca tine. Şi apoi există posibi- 
litatea de a pune mâna pe caşcaval. Eşti isteţ, se vede din prima. 
Ce amuzant: eu, un gangster, şi tu, un tocilar, lucrăm amândoi 
pentru Hitler. 

Tristan nu a arătat-o, dar a fost intrigat de tip. 

— Şi ce faci pentru Fiihrer? Porţi uniformă, ceea ce este 
mai degrabă rar, nu? 

— Ei bine, asta este salopeta mea! Ca să-l însoțesc pe 
comandant la aerodrom. Dar fac parte din Gestapo-ul francez. 
Suntem cu toţii o bandă de camarazi angajaţi de Fritz ca să 
restabilim ordinea în frumoasa noastră ţară. În felul nostru. 
N-ai auzit de Henri Lafont şi de inspectorul Bonny? 

— Gestapo-ul francez? Nu ştiam. În ultimii ani am petre- 
cut mult timp în străinătate. 

— O să pricepi repede. Înainte de război, domnul Henri 
dormea mai des sub bucăţi de tablă decât în palate. Ca şi mine. 

Soții Boche au sosit şi i-au propus să formeze o echipă pentru 
a învinge luptătorii de rezistenţă şi evreii. Adică îşi murdăresc 
mâinile împotriva celor care sunt contra Franţei, dar fără ca 
serviciile oficiale să fie implicate. Mă urmăreşti? 

— Aşa cred. 

— Drept urmare, domnul Henri a recrutat la scară largă. 
Şi pentru început, un poliţist, Pierre Bonny, un nenorocit al 
naibii, mai rău decât unii dintre noi. Cât despre mine, Lafont 
m-a scos din închisoarea Cherche-Midi. De atunci îmi aduc 
serviciile... 

Lui Tristan nu-i venea să creadă. Vinas a scos din buzuna- 
rul de sus al jachetei un mic cartonaş verde, cu fotografia lui, 
marcat cu două litere runice. 

— Vezi asta, este legitimaţia magică. The Soldbuch, elibe- 
rată de SD de pe strada Foch'€. Cu ea eşti regele lumii, ţi se 
deschid toate porţile. Este de ajuns să o scot şi toată lumea 
tremură. 

— Serios? 

— Începând cu caraliii. Anul trecut am jefuit banca Credit 
Commercial et Industriel, pe strada Victoriei. Trei milioane de 
parai! Primul jaf din timpul Ocupaţiei. Da, domnule! Şi ştii 
ce? Când sticleţii ne-au dibuit, le-am agitat Soldbuch-urile 
noastre pe la bot şi au şters-o ca iepurii. 

— Felicitări! 

Maşina a ieşit din pădure pentru a traversa o succesiune 
de sate pustii. Zorii începeau să se stingă, cerneala de pe cer 


% În timpul ocupaţiei germane (14 iunie 1940 — 24 august 1944), 
sediul Gestapo-ului (SD) pentru Franţa se afla pe Bulevardul Foch, la 
numărul 72. (n. trad.) 

să se şteargă. Micul gestapovist a mai luat o înghiţitură de 
coniac şi a băgat sticla în buzunar. 

— Mai avem o oră bună de mers. Ne-am instalat în casele 
unor barosani, în arondismentul XVI. Acolo o să-ţi poţi odihni 
fundul. Serviciul are în jur de zece apartamente frumoase 
furate de la evrei. Te las acolo şi-ţi dau cheile. Un şofer va veni 
să te ia diseară. Ai şi tu dreptul la o frumoasă aventură 
pariziană. 

— Mor de oboseală... Nu prea vreau să petrec. 

— Nu vorbi prostii! Vei avea toată ziua ca să te odihneşti, 
tocilare! Nu vei regreta! Vom merge la Carlingue. 

— Unde? 

— Da, am uitat că ai venit de pe... lună. Aceasta este 
porecla dată reşedinţei domnului Henri. Hotelul Lauriston, 
sediul Gestapo-ului francez! O seară pe lună primeşte lume 
bună. Eşti un tip norocos, te-am trecut pe lista de invitaţi. 

Vinas l-a bătut pe coapsă. 

— Nu-i aşa că viaţa-i frumoasă? 

— Nici că aş putea duce-o mai bine, murmură Tristan cu 
o voce obosită. 


42 


Londra 


Venerabila librărie Hildebrand Rarity era amplasată pe 
Morpeth Terrace, o stradă mică întinsă de-a lungul catedralei 
catolice Westminster. Laure nu pusese niciodată piciorul în 
acest cartier bogat de lângă gara Victoria, dar i-a luat doar 
zece minute ca să înceapă să se descurce. 

Apropiindu-se de librărie, privirea i-a fost atrasă de monu- 
mentala clădire religioasă în stil neobizantin, toată din cără- 
midă roşie şi piatră albă. Se simţea că episcopia îi dăduse 
arhitectului-şef sfaturi să se distanţeze de mănăstirea angli- 
cană cu acelaşi nume, perfect gotică, ridicată la câteva străzi 
distanţă. Dacă ar fi avut timp, ar fi intrat în catedrală să 
aprindă o lumânare pentru Malorley, aflat între viaţă şi moarte 
într-un salon din Spitalul Militar din Chelsea. La rândul ei, 
se considera norocoasă că a scăpat de moarte prin otrăvire şi 
că a avut doar trei degete maltratate. 

A aşteptat ca un camion să treacă în viteză pe lângă ea, 
apoi a traversat strada spre librărie. Fațada părea la fel de 
prăfuită ca obiectele de colecţie ticsite în spatele vitrinei. 

A recitit încă o dată bileţelul trimis de secretara lui 
Malorley. Hildebrand Rarity, Terasa Morpeth nr. 7. 

Adresa se potrivea. Ciudat loc pentru o convocare a S.O.E.. 

Când Laure a împins uşa s-a auzit un clopoțel sunând. 
Locul părea pustiu. 

— Bună ziua, este cineva acolo? a strigat ea tare. 

S-a auzit un zgomot în spatele unui raft şi un bărbat într-o 
haină cenuşie, cu umerii laţi, ca ai unui jucător de rugby, a 
apărut dintre două rânduri de rafturi aproape prăbuşite sub 
greutatea sutelor de cărţi. Cu faţa plată, cu osatura masivă, 
părea să fi fost sculptat din granit. Îşi încrucişă braţele peste 
pieptul lui musculos de parcă ar fi vrut să o facă să înţeleagă 
că nu se pune problema ca ea să mai înainteze un pas. 

— Librăria este închisă pentru inventar, mormăi bărbatul. 
Reveniţi luna viitoare. 

— Păcat. Mi-a spus un prieten că vindeţi o ediţie originală 
Risico de Kristatos. 

— Versiunea ilustrată? 

— Da, cea a lui Yaroslav Horak. 

Învăţase parola pe de rost, dar habar nu avea despre ce era 
vorba. Dacă opera şi autorul existau cu adevărat. Librarul se 
dădu deoparte ca prin farmec. 

— Luaţi-o pe culoarul de lângă casa de marcat şi mergeţi 
să vă întâlniți cu tovarăşii mei în rezervă. Vă vor spune ei 
mai multe. 

Laure a trecut pe sub privirea lui iscoditoare şi a ajuns în 
faţa unui fel de anticameră păzită de doi bărbaţi aşezaţi pe 
scaune. Cei doi librari aveau pistoale - mitralieră atârnate de 
umeri. Şi-a scos legitimaţia de S.O.E. şi le-a arătat-o cerberilor. 

— Mi s-a spus să mă prezint aici la ora nouă. 

— Trebuie să vă caut, a spus unul, în timp ce al doilea îi 
verifica numele pe o listă scrisă de mână. 

— Vă rog... 

Mulţumit, gardianul a catadicsit să-i arate un zâmbet abia 
schiţat. 

— Urmaţi-mă. 

Agentul a deschis uşa din fier şi a pornit pe un nou coridor 
iluminat incandescent. 

— Unde suntem? întrebă Laure. 

— Nu sunt autorizat să vă comunic această informaţie, a 
răspuns el cu o voce plată. 

Laure făcu o pauză. Au ieşit apoi în faţa unei încăperi mari. 
În interiorul borcanului, în jur de douăzeci de bărbaţi şi femei, 
în uniformă, se duceau şi veneau. Pereţii de cărămidă erau 
încărcaţi cu hărţi, iar telefoane viu colorate se înghesuiau pe 
mese. Ai fi zis că este sediul unui Stat-Major. Laure îl urmă 
pe paznic de-a lungul peretelui, când deodată a văzut fum alb 
răspândindu-se în cameră. Laure încremeni. Bărbaţii şi feme- 
ile s-au repezit la dulapuri, apoi şi-au pus măşti într-un calm 
surprinzător. Pe urmă s-au aliniat încet unul în spatele celuilalt 
şi au plecat sub privirea uluită a Laurei. În mai puţin de un 
minut, coloana a dispărut pe un coridor. 

— Ce se întâmplă? 

— Exercitiu de atac cu gaze. Această cameră serveşte drept 
centru de instruire pentru echipele care lucrează în sediul 
central. 

Paznicul a dus-o într-o încăpere minusculă, fără ferestre, 
având ca singure piese de mobilier o masă de metal şi două 
scaune faţă în faţă. Un bărbat de vreo patruzeci de ani era 
aşezat pe unul dintre ele, cu capul aplecat spre un dosar pus 
pe genunchi. O pălărie înclinată în lateral îi ascundea partea 
dreaptă a feţei. 

— Bună, Laure, te rog, ia loc, îi spuse fără să se uite la ea. 


348 ERIC GIACOMETTI + JACQUES RAVENNE 


Tânăra agentă se aşeză pe scaunul de fier. Nu-l văzuse 
niciodată pe tipul acesta pe holurile S.O.E.. Dar erau atât de 
mulţi angajaţi în serviciu. 

— Unde suntem? întrebă ea cu o voce îngrijorată. 

— În centrul Orhideea, a răspuns bărbatul care continua 
să studieze dosarul. Duşmanul cunoaşte adresa cartierului 
nostru general din Strada Baker, aşa că preferăm să dăm 
dovadă de mai multă discreţie. 

— Cine sunteţi? 

— Nu am nume. Spune-mi domnule maior, este de ajuns. 

Ridică apoi ochii spre ea, dezvăluind o privire tristă. Erau 
lipsiţi de expresie şi înfundaţi în orbitele prea adânci. Bărbatul 
stătea întors pe trei sferturi. Laure şi-a dat seama că partea 
dreaptă a feţei lui părea să fie scobită. A înţeles atunci rolul 
pălăriei: de a încerca să ascundă infirmitatea. 

— Am studiat cu atenţie dosarul tău, a spus bărbatul fără 
nume. Avem un punct comun. 

— Anume? 

Bărbatul s-a întors cu faţa spre lumină şi şi-a atins cu dege- 
tul arătător obrazul torturat. 

— Am muşcat amândoi din mărul otrăvit. 

— Nu înţeleg. 

— Capsula cu cianură. Am folosit-o şi eu când am fost 
arestat de Gestapo la Reims. Nemţii m-au făcut să vomit, dar 
otrava a avut timp să-mi atace mucoasele şi muşchii obrazului. 
Nu mă plâng, am avut noroc, luptătorii din Rezistenţa Fran- 
ceză au reuşit să mă ajute să evadez. 

Laure nu a ştiut ce să răspundă. Nu se putea abţine să nu 
fixeze chipul pe jumătate mutilat. 

— Soarta ţi-a zâmbit mai mult decât mie, a continuat băr- 
batul, aşezând dosarul pe masă. Ai scăpat de răpitorii tăi şi 

otrava nu a avut timp să acţioneze. Norocul este un factor 
esenţial în meseria noastră de spion. Şi îmi place să mă încon- 
jor de agenţi norocoşi. 

— Vă rog să mă scuzaţi, dar nu înţeleg prea bine ce fac eu 
aici. Lucrez la departamentul S, coordonat de domnul coman- 
dant Malorley. 

Bărbatul a dat din cap. 

— După fiasco-ul de la British Museum, Departamentul S 
a fost suspendat. Acum eşti încorporată în rândurile Secţiunii 
F a S.Q.E., însărcinată cu operaţiunile din ţara ta. Sunt aici 
să te evaluez. Ne lipsesc enorm agenţii de sex feminin pe care 
să-i trimitem pe teren. 

— Aş putea să-l văd pe domnul comandant? 

— Nu. 

— Dar pe colegul meu, Aleister Crowley? 

— Ah... magul, spuse el, schiţând un zâmbet. L-am trimis 
să se odihnească undeva la ţară, într-o unitate specializată. 
Psihologii se vor ocupa de el. Mă întreb ce-o fi fost în mintea 
lui Malorley când l-a ales. Acest expert în ştiinţe oculte pare 
că prezintă grave tulburări de personalitate. Poate că după 
câteva şedinţe de electroşocuri îl vor aduce la realitate. 

— Omul m-a readus la viaţă. Aţi putea da dovadă de 
umanitate. 

— Umanitatea este un lux prea scump în profesia noastră. 

— Înţeleg, spuse ea, agitându-şi mâna bandajată. De altfel, 
nu mi-aţi cerut mie părerea despre propunerea dumneavoas- 
tră. Dar nu v-a trecut prin cap că ultima mea şedinţă de mani- 
chiură m-a lecuit să mă mai joc de-a spionul!? 

Bărbatul fără nume aruncă o privire spre mână de parcă 
s-ar fi uitat la o insectă. 

— Raportul medical indică faptul că îţi vei folosi degetele 
la capacitate deplină în trei luni. 

— Vorbeam despre mintea mea. Am crezut că voi muri în 
pivnita aia! Nu vreau să trec din nou prin astfel de experienţe. 

— Să-ţi salvezi ţara, asta nu te mai interesează? Totuși, a 
fost motivaţia ta principală atunci când ţi-ai depus dosarul să 
te angajezi la noi. Ai fost trimisă la Veneția şi... 

— Ce glumă bună! îl întrerupse. Mi-am pierdut timpul 
alergând după himere. 

Maiorul dădu din cap şi se ridică, luând dosarul sub braţ. 

— Mai gândeşte-te. Între timp, vei fi repartizată la depar- 
tamentul administrativ de pe Baker Street. Una dintre anga- 
jate este însărcinată, o vei înlocui cu uşurinţă. 

Laure rânji, fluturând din nou mâna. 

— Uau... O treabă de dactilograf. Halal promovare! O să 
fac scântei la o maşină de scris. 

— Nu va trebui să tastezi nimic. Este serviciul logistic al 
operaţiunilor din Europa. Vei participa la planificarea misiu- 
nilor. Poate te vei răzgândi după un timp. 

— Am mari dubii. 

— Atunci vom câştiga războiul fără tine. 

Paris 
Hotelul particular Lauriston 
Strada Lauriston, nr. 93 


Chelnerii în livrea se învârteau ca într-un balet printre 
oaspeţii de prestigiu împrăștiați prin sufrageria încărcată peste 
măsură cu ornamente aurii. Smoching pentru francezi, ținută 
militară de paradă pentru germani şi rochii de seară pentru 
femei. Ca de obicei, domnul Henri chemase toată lumea bună 
a Parisului pentru o colaborare pe toate planurile. Un amestec 
inteligent de înalţi funcţionari ambiţioşi, jurnalişti germano- 
fili, oameni de afaceri îmbogăţiţi pe piaţa neagră, ofiţeri supe- 
riori ai Wehrmacht-ului şi SS, actriţe aspirante, prostituate de 
lux şi femei în căutarea unor protectori. 

O seară magnifică cu şampanie şi cârnaţi, pentru a folosi 
expresia comună printre parizienii reticenţi la înţelegerea 
franco-germană. 

Cocoţată pe o platformă decorată cu buchete uriaşe de 
trandafiri stacojii şi crini albi imaculaţi, o orchestră de zece 
muzicieni revărsa melodiile la modă difuzate pe undele pos- 
tului Radio Paris. 

Tristan a luat un pahar de şampanie în timp ce observa cu 
repulsie toată lumea aceasta bună. Nu şi-ar fi imaginat nici- 
odată că se poate face o astfel de ceremonie luxoasă, în timp 
ce francezii suportă în continuare raţionalizarea generalizată. 

Două femei superbe, îmbrăcate în rochii argintii, se ondu- 
lau în faţa lui. Una dintre ele, o brunetă cu o gură nostimă, 
i-a aruncat o privire fermecătoare. A şoptit câteva cuvinte la 
urechea prietenei, apoi s-a întors pentru a intra pe ringul 
de dans. 

Tristan şi-a luat ochii de la femeie pentru a se apropia de 
bufetul somptuos unde tronau farfurii cu fructe de mare şi 
platouri lungi din argint încărcate cu munţi de bucăţi groase 
de fripturi şi de vânat. O ospătăriţă i-a întins zâmbind o far- 
furie plină. 

Tristan nu s-a lăsat rugat, pentru că era lihnit. După ce 
gangsterul îl instalase în apartamentul luxos de pe Avenue 
Mozart, se prăbuşise în pat şi se trezise abia spre seară. A avut 
timp să facă un duş şi să se gândească la situaţia lui. Părea că 
este neîngrădit în mişcări, nimeni nu stătea la uşa clădirii 
pentru a-l spiona. La începutul serii, un şofer a sunat la uşă 
pentru a-i lăsa un smoching care i se potrivea, înainte de a-l 
duce la petrecerea de la Hotelul Lauriston. Tristan acceptase 
după o oarecare ezitare. Ideea de a pune piciorul în sediul 
Gestapo-ului îi era extrem de neplăcută, dar poate că era un 
alt test al SS pentru a-i aprecia loialitatea. Orice ar fi făcut, 
era blocat în aşteptarea unui semn de la stăpânii săi din Berlin. 
Nu mai aveau nevoie de serviciile lui, căutarea se terminase. 
Putea în orice clipă să fie eliminat cu un glonţ în cap. 

Chipul Erikăi îi apăru în minte. Prin Gehlen, probabil că 
ştia deja unde se afla, dar nu-l contactase încă. Acum că el 
căzuse din nou în mâinile SS-ului, femeia a devenit iarăşi cel 

mai mare risc al său. Oricând putea să-l denunte, din interes 
sau din gelozie. Dar o altă voce în interiorul lui îi şoptea că ea 
încă îl mai iubea. 

Încă o dată creierul o lua razna. 

Se gândi o clipă să reia contactul cu reţeaua de la oratoriul 
Louvre pentru a trimite un mesaj la Londra. Dar ce să le 
spună? Că relicva fusese expediată la Berlin, că eşuase 
definitiv? 

Devenise la fel de util ca o maşină de cusut unui măcelar. 

Orchestra a început fără vlagă o melodie care nu se potri- 
vea deloc în decorul strălucitor, cu candelabre supraîncărcate 
şi pereţi ornamentaţi. Lui Tristan îi era indiferent programul 
muzical, fiind ocupat să devoreze o felie de friptură suculentă 
de vitel. 

— Ce face favoritul lui Himmler? Nu trebuie să stai singur, 
prietene! 

Tristan s-a întors. Jean Vinas stătea în faţa lui, însoţit de o 
tânără blondă mai înaltă decât el cu cel puţin un cap. 

— Puiuţ, lasă-mă să ţi-l prezint pe prietenul meu, Tristan. 
Nu pare, dar este un as în picturi şi statui vechi. 

— Este drăguţ prietenul tău, se linguşi fata. Aş putea să-i 
prezint nişte prietene necăsătorite. 

— În plus, are intrări la Berlin. Direct la marele stăpân al 
SS, Himmler. 

— Ei, să nu exagerăm... 

Deodată muzica s-a oprit. Un bărbat corpolent urcase pe 
scenă pentru a-şi lipi faţa grasă şi transpirată de microfonul 
argintiu. Toate privirile auditoriului s-au întors spre el. 

— Este domnul Henri, şopti Vinas. Un tip cu adevărat 
uriaş! Uită-te la toţi aceşti ratati, îi mănâncă din palmă, dar 

acum doi ani, Lafont bătea cu bolul în gratiile celulei sale din 
Cherche-Midi. 

Şeful Gestapo-ului francez şi-a ridicat bratele, afişând un 
zâmbet larg. 

— Puţină atenţie, prieteni, vă rog. Aş dori să mulţumesc 
în primul rând Ambasadorului Reichului, Excelenței Sale 
Otto Abetz, care ne face onoarea de a ni se alătura. 

Un bărbat blond cu faţa dreptunghiulară se înclină sub un 
ropot de aplauze. 

— Am vrut, de asemenea, să-mi împărtăşesc bucuria, a 
continuat Lafont, de a vedea Franţa urmând cu paşi mari 
politica rasială a Germaniei. După cum ştiţi, din luna iunie 
mareşalul Pétain a promulgat o lege care îi obligă pe toti evreii, 
tineri şi bătrâni, să-şi etaleze simbolul detestabil, steaua gal- 
benă. În sfârşit! Nu este prea devreme. Dacă vreunul dintre 
voi doreşte să le poarte pe reverul smochingului, le pot oferi 
la preţ redus. Am luat acţiuni la compania care le produce. 
Vă vom oferi mostre la ieşire. 

S-a oprit câteva secunde pentru a măsura audiența, apoi 
a chicotit, părând mulţumit de el însuşi. 

— Nu... glumesc doar. 

Din toate părţile izbucniră râsete pentru a saluta umorul 
gazdei. 

— De asemenea, am vrut să sărbătoresc o dată magică 
pentru noi toţi de aici, a continuat bărbatul, şi anume 16 iulie, 
în care a avut loc razia de la Velodromul de iarnă”. Să îl 
salutăm pe secretarul general al Poliţiei, prezent printre noi, 


29 Cea mai mare razie, urmată de arestarea în masă a evreilor din 
Franţa în perioada celui de-al Doilea Război Mondial, la 16 iulie 


1942 (n. trad.). 

domnul René Bousquet! Poate că nu ştiţi, dar el a organizat 
această operaţiune impecabilă de reunificare a familiei israe- 
liene în urmă cu două săptămâni. 

Toate privirile au căzut asupra unui bărbat slab, cu părul 
negru, îmbrăcat la patru ace, care a ridicat cupa în faţa maes- 
trului de ceremonii. 

— Lăudăm adesea organizarea germană şi pe bună drep- 
tate, a continuat Henri Lafont, dar de data aceasta putem fi 
mândri de ce ştim noi să facem în Franţa. Domnul Bousquet 
mi-a dezvăluit că peste treisprezece mii de evrei, bărbaţi, femei 
şi copii, au fost adunaţi în două zile. În acest ritm, pericolul 
evreiesc din Franţa va fi rezolvat la sfârşitul anului. Şi toate 
mulţumită celor cinci sute de poliţişti şi jandarmi francezi. Să 
salutăm sacrificiul şi curajul lor! 

— Şi evreii tăi! Unde au plecat? strigă un bătrân cu mus- 
taţa căzută. Nu i-aţi trimis înapoi la lerusalim, totuşi? 

— "Toţi au fost trimişi cu trenul în lagărele de concentrare 
din Polonia unde vor descoperi gustul muncii şi al aerului bun. 
Veţi avea grijă de aceasta, nu, colonele Knochen? 

Un SS-ist cu faţa de bebeluş, şeful departamentului de 
poliţie germană din Paris, zâmbi larg. 

— Vă promit. Şi-au găsit deja congenerii alungaţi din 
Olanda şi din Belgia. Şi, contrar a ceea ce aţi putea crede, noi, 
naţional-socialiştii, ştim să dăm dovadă de delicateţe şi poezie. 
Am numit această operaţiune Vânt de primăvară. Să sperăm 
că vântul va sufla din nou şi că îi va mătura pentru totdeauna 
pe duşmanii Marelui Reich. 

Aplauze puternice au salutat tirada SS-ului. Tristan a simtit 
fiori reci pe şira spinării. De multe ori la Berlin şi la Castelul 
Wewelsburg auzise aluzii la lagărele de concentrare din Est. 

Soarta evreilor nu a fost un mister pentru nimeni dintre 
cadrele SS. 

Tristan se simţea dezgustat să mai stea acolo, ascultând 
astfel de mârşăvii. Era timpul să părăsească adunarea. Să res- 
pire acelaşi aer cu ei devenea o tortură. 

În timp ce domnul Henri s-a întors pentru a se amesteca 
în mulţime, orchestra s-a lansat într-o interpretare languroasă 
a piesei Lili Marlene. Cuplurile s-au format şi s-au încins pe 
ringul de dans. 

Tristan s-a îndreptat spre ieşire, croindu-şi drum printre 
oaspeţi. A trecut pe lângă secretarul general al poliţiei, res- 
ponsabil de razie, antrenat într-o discuţie cu un bărbat înde- 
sat, cu o faţă severă şi o mustață agresivă. 

— Dragul meu Darnand*, insist. Cheia de boltă a cate- 
dralei naziste este SS. Fără Himmler şi trupele sale, clădirea 
s-ar prăbuşi, iar Hitler ar cădea de pe tron. Reichsfiihrer-ul 
controlează toate serviciile de poliţie şi de informaţii, conduce 
un imperiu, domneşte peste o parte a armatei cu diviziile sale 
Waffen. SS este un stat în cadrul unui stat şi vârful de lance al 
politicii rasiale a regimului. Himmler este mai mult decât un 
lider. Este un mistic, dublat de un tehnocrat. Un profil unic. 
Gestionarea industrială a problemei evreieşti este o dovadă 
elocventă în acest sens. Totul vine de la el. Lagărele, depor- 
tările, legile rasiale în ţările ocupate... 

— Uiţi de carisma Fiihrer-ului. El îşi conduce poporul. 

— Da, dar dacă Himmler nu ar pune ordine, ar fi haos. Am 
de-a face cu SS aproape în fiecare zi, pot să vă spun că ei se 
consideră adevărații stăpâni ai Germaniei. 


30 Joseph Darnand, viitorul şef al Poliţiei. 

— Poate. Dar nu sunt invincibili. Ai văzut ce s-a întâmplat 
cu asasinarea lui Heydrich la Praga. Germanii aproape că au 
pierdut controlul. Aceasta este limita eficacităţii lor. Dacă şi 
lui Himmler i s-ar întâmpla acelaşi lucru, nu sunt sigur că 
SS-ul şi-ar reveni, generalii Wehrmacht-ului i-ar mânca de vii. 

— Este sigur că moartea lui ar putea afecta serios operaţiu- 
nea Vânt de primăvară. 

— Să-i urăm atunci multă sănătate, mi-aş dori ca Franţa 
să scape odată pentru totdeauna de rasa talmudică. 

Tristan auzise destule; expresia gestionarea industrială a pro- 
blemei evreieşti îl dezgustase. Ciuma antisemită i-a înnebunit 
pe cei contaminaţi. 

Cheia de boltă a catedralei naziste. 

Expresia lui Bousquet era pertinentă. Tristan fusese sufi- 
cient în preajma Reichsfihrer-ului pentru a înţelege dimen- 
siunea puterii SS. 

Fraza continua să i se învârtă prin cap. 

Când a ajuns la ieşire, a dat peste Vinas. 

— Ţi-a plăcut discursul şefului? 

— Nu sunt sigur că deportații se bucură de aer liber în 
Polonia. Zvonurile vorbesc despre asasinarea în masă a evre- 
ilor în lagărele din est. 

Vinas a ridicat din umeri. 

— Este adevărat că se merge cam departe, mai ales cu 
femeile şi copiii, dar hai, nici noi, în meseria noastră, n-o să 
devenim sentimentali! Haide, tocilare, bucură-te de seară. 
Uite, se pare că i-ai atras atenţia prinţesei Euphrosyne. 

De cealaltă parte a bufetului, atrăgătoarea brunetă în 
rochie argintie îl fixa pe Tristan cu o privire languroasă. 

— Este o aristocrată adevărată sau o poreclă? 

— Sânge albastru pur pentru unii, sânge roşu obişnuit 
pentru alţii. Am angajat un mic club elegant de marchize, 
prințese şi baronese fără bani. Ele ne deschid uşile clasei de 
sus şi îşi suflecă juponul în slujba Marelui Reich. Sunt numite 
Contesele Gestapo-ului. Să ţi le prezint? 

— Nu, mulţumesc. Mă duc să mă odihnesc, prefer să fiu 
în formă dacă Himmler mă cheamă înapoi în Germania mâine. 

— Ce nesuferit este prietenul ăsta al tău. Vii să dansezi? 
spuse blonda trăgându-l pe Vinas de mânecă. 

Tristan nu a mai ascultat-o pe fată. A auzit ceva ca nişte 
gemete înfundate venind dinspre horn. 

— Este ciudat, se aud ţipete în perete. 

Vinas oftă, apoi şi-a împins partenera. 

— Mimi, invită-l la dans pe homarul de la bufet, trebuie 
să reglez ceva. 

S-a dus la Henri Lafont şi i-a şoptit ceva la ureche. Cel din 
urmă s-a arătat supărat şi a făcut un semn către dirijor. Suava 
piesă Lili Marlene s-a transformat într-un vals vienez zgomotos. 

Vinas s-a întors spre Tristan şi l-a scos afară din salon. 

— Înainte de a pleca, trebuie să vezi reversul medaliei. 
Ti-am deschis uşile paradisului, îţi voi deschide uşile iadului. 


44 


Londra 
Lewisham 


Strada Whitburn 


Conrad a urcat strada cu paşi lenți, cu privirea fixată în 
pământ, întorcându-se în loc, de parcă ar fi căutat o cheie sau 
un document pierdut, pe urmă s-a oprit, s-a aplecat pe trotuar 
şi a adunat ceva cu mâna. Doar că palma îi era goală. În ciuda 
întunericului, tot acest joc nu avea drept scop decât să se 
asigure că nu este urmărit. În final, s-a lipit cu spatele de un 
perete, şi-a aprins o ţigară şi a inspectat fiecare fereastră. 
Oamenii lui Malorley puteau să se ascundă în spatele lor şi să 
se arunce asupra lui ca un stol de vulturi. Convingându-se că 
nu este niciun pericol, a sunat la uşa casei de la numărul 62 
unde era scris numele unui medic. Un bărbat în vârstă, cu 
părul rar şi privirea temătoare a deschis încet uşa, apoi i-a dat 
voie să intre. 

— Bună, Conrad. Soţia ta se odihneşte la etaj. Sunt bucu- 
ros că ai venit, te aşteaptă cu nerăbdare să te întorci. 

Cei doi bărbaţi au urcat pe o scară şubredă. Nu era pentru 
prima dată când Conrad se afla în vizită aici. Doctorul, un 

simpatizant nazist de multă vreme, făcea parte din reţeaua 
Abwehr, iar cabinetul său servea drept ascunzătoare pentru 
agenţii în tranzit. De data aceasta doctorul s-a implicat pentru 
a încerca să o salveze pe Suzan. 

— Ce face? întrebă tânărul. 

— Mi-e teamă că nu-i bine deloc. Am băgat în ea multă 
morfină pentru că suferă mult. Leziunile sunt numeroase şi 
profunde. Cu toate acestea, am reuşit să scot trei gloanţe, dar 
unul este prea aproape de inimă. Ar trebui să fie tratată într-un 
bloc operator, în spital. Dar...Făcu o pauză pentru a-şi pune 
mâna pe umărul lui. Ştiţi procedura în astfel de cazuri. 

— Nu e nevoie să-mi amintiţi că avem interdicţia ca 
agenţii noştri să fie trataţi de inamic. Am ţinut deja cont de 
ea în trecut. Nu există altă opţiune? Aş putea să o repatriez 
în Franţa cu acelaşi avion care m-a adus şi pe mine? 

Doctorul a clătinat din cap. 

— Nu ar supravieţui transportului. Îmi pare rău, ştiu ce 
legături vă unesc... 

— Nu atât de mult ca mine, doctore... 


Conrad a deschis uşa dormitorului de la mansardă. Un 
miros ameţitor de dezinfectant plutea în camera întunecată. 
La piciorul patului, într-o găleată, se afla o grămadă de com- 
prese murdare. Cu inima bătându-i cu putere, Conrad s-a 
aşezat lângă patul soţiei. 

Suzan părea deshidratată. Chipul îi era palid, supt. Avea 
ochii pe jumătate închişi. Conrad a luat-o de mână. Era 
îngheţată. 

Pentru prima dată după mulţi ani, agentul Abwehr aproape 
că s-a prăbuşit. 

El, care nu avusese niciun regret când era vorba de ucide- 
rea duşmanilor Reichului, era copleşit de tristeţe când roata 
destinului s-a întors împotriva lui şi când moartea nemiloasă 
stătea pregătită să taie firul vieţii soţiei lui. Aproape că a ţipat 
de furie şi de neputinţă. Era nervos mai ales pe această relicvă 
a răului care tocmai le zdrobise vieţile. 

Mâna lui Suzan a strâns-o pe a lui. 

— Conrad... Dragostea mea... tu eşti? 

— Vă las, spuse doctorul rămas în prag. Chemaţi-mă dacă 
aveţi nevoie de ceva 

Agentul şi-a pus mâna pe fruntea fierbinte a lui Suzan. 

— Voi fi lângă tine de acum înainte. Totul va fi bine. 
Misiunea noastră a reuşit datorită ţie. 

Suzan a devenit brusc agitată, de parcă tocmai auzise veşti 
proaste. Şi-a ridicat privirea, cu ochii mari. Şi-a prins soţul de 
încheietura mâinii. 

— Nu... Am fost... trădaţi. 

— De cine? 

Nu mai putea respira, făcea un efort supraomenesc pentru 
a putea vorbi. 

— De Tristan... În stradă... englezul... l-a cunoscut... se 
cunoşteau. 

Conrad era uimit. Fuseseră păcăliţi şi Suzan urma să moară. 

— Anunţă Berlinul... repede... Este un trădător. 


45 


Paris 
Cartierul general al Gestapo-ului francez 


Strada Lauriston, nr. 93 


Tristan şi Vinas au mers pe un coridor şi s-au oprit în faţa 
uşii întredeschise a unei camere. 

— Camera albastră. Paradisul, murmură colaboratorul. 
Aruncă-ţi un ochi, prietene. 

Tristan şi-a băgat capul şi a descoperit, uluit, un grup de 
bărbaţi şi femei complet goi, mişcându-se în toate poziţiile pe 
un pat cu baldachin. Pe podea, pe un covor persan, o femeie 
cu sânii generoşi flutura o caschetă de SS-ist şi stropea cu 
şampanie doi bărbaţi întinşi sub ea. Fata a surprins privirea 
lui Tristan şi i-a făcut semn să li se alăture. Tristan a bătut în 
retragere. 

— Dacă vrei, o poţi lua pe contesă la bord pentru a se 
alătura grupului. Îi place la nebunie. 

— Este clar... înţeleg acum mai bine de unde veneau 
tipetele. 

Vinas clătină din cap. 

— Te înşeli complet. Vino după mine. 

Au luat-o pe o scară care ducea la subsol şi au ajuns în faţa 
unei uşi din fier, larg deschise. 

— lar a uitat Mamutul să o închidă, mormăi Vinas, Totuși, 
este poarta iadului. 

S-a auzit un urlet. Vinas l-a invitat pe Tristan într-o pivniţă 
lungă cu pereţi gri şi plini de igrasie verzuie. În centrul came- 
rei se vedea o cadă încastrată în podea, iar pe partea opusă 
stăteau trei bărbaţi în faţa unui tip legat de un fel de şevalet. 
Faţa lui era însângerată şi brăzdată de tăieturi. Unul dintre 
torţionari a învârtit o spatulă mare acoperită cu lame de ras. 
Din cealaltă parte a camerei au izbucnit lacrimi. Două femei 
erau întinse la pământ. 

— Abel, urlă Vinas, de câte ori să-ţi spun să închizi uşa? 
Şeful dă o petrecere deasupra. 

Omul cu spatula, un colos cu faţa distrusă, s-a întors. 

— Îmi pare rău, evreul nu vrea să scuipe numele prieteni- 
lor săi, patronii de galerii de artă. Dacă va continua să tacă, 
ne vom ocupa de mamă şi de fiică. 

— Vă jur că eu... nu ştiu nimic... Vă rog, implora bietul om. 

Tristan aruncă o privire înspăimântată către cele 
două femei. 

— Doar nu vrei să le torturezi. 

Vinas ridică din umeri. 

— Depinde. De cele mai multe ori tipii cedează înainte şi 
nu mai este nevoie să ne murdărim pe mâini, dar, uneori, scapă 
totul de sub control. 

— Şi dacă spune adevărul, dacă nu ştie nimic? 

— Ei bine, înseamnă că nu este ziua lor norocoasă. Eu nu 
ating femeile, dar lui Abel Mamutul, îi face plăcere să o facă. 
Tehnică de la prietenii noştri germani din Gestapo. Perfectă 
pentru a-i face să vorbească pe luptătorii din rezistenţă sau pe 

evreii care au ascuns opere de artă. Între noi fie vorba, se pare 
că prietenul tău, Himmler, a pus la punct metoda. 

— Nu este prietenul meu, a mârâit Tristan, care avea 
impresia că toate ororile auzite şi văzute duceau întotdeauna 
la figura malefică a Reichsfiihrer-ului. 

Bărbatul torturat se bâlbâia în timp ce plângea. 

— Ce se va întâmpla cu ei? întrebă Tristan, cu inima în gât. 

— Dacă evreul cooperează, ne ocupăm de el să-l facem 
informatorul nostru, iar soţia şi fata lui se vor întoarce acasă. 
Atât timp cât ele sunt în viaţă, sunt de folos pentru a pune 
presiune asupra lui. Dacă refuză, le violăm în faţa lui şi îi tri- 
mitem pe toţi să facă o baie în Sena, cu picioarele îngreunate 
cu fier vechi. 

Tristan nu şi-a îndepărtat privirea şi s-a uitat la bărbatul 
torturat, apoi la cele două femei îngrozite. 

Nu putea face nimic pentru a-i salva pe bieţii oameni, dar 
acum ştia cum să taie răul de la rădăcină. Era atât de evident. 
Ar fi trebuit să deschidă ochii de multă vreme. Era nevoie 
doar ca destinul să-i mai dea o şansă. 

— Am văzut destule. Foarte instructiv. 

A ieşit din pivniţă. Ajuns din nou la etaj, în faţa camerei 
unde avea loc orgia, a constatat că paradisul se găsea chiar 
deasupra infernului. Tristan a strâns din pumni şi s-a îndrep- 
tat în grabă spre ieşire. Când au trecut prin faţa intrării în 
saloane, un căpitan SS s-a aşezat în faţa lor. 

— Herr Marcas, un apel urgent de la Berlin, de la servici- 
ile Reichsfiihrer-ului. Puteţi vorbi de la secretara domnului 
Lafont. Vă însoțesc. 

Tristan simţi un fior scurgându-i-se pe ceafă. 

— La naiba, un telefon de la Himmler însuşi, şuieră Vinas: 
poţi să-i spui despre mine. Nu există un alt arian mai bun 
ca mine. 

— Nu voi rata ocazia. 

Tristan l-a urmat pe SS-ist în birou şi a închis uşa în 
urma lui. 

A recunoscut imediat vocea feminină auzită la receptor. 

— Felicitări pentru găsirea relicvei, a spus Erika von 
Essling. Tocmai a sosit la Ahnenerbe. O am în faţa ochilor. Este 
ciudat, relicva pare să iradieze o energie proprie. Aproape că 
mi-am pierdut cunoştinţa. Dar nu contează, este o zi grozavă 
pentru Reich. 

— Mă bucur pentru tine, dar nu sunt într-o dispoziţie prea 
bună în seara aceasta. Tocmai am ieşit dintr-o pivniţă unde 
torturau un amărât în faţa soţiei şi a fiicei sale. 

— Îmi pare rău. Am vrut şi eu să-ţi dau o veste bună. 

— Abia aştept să aud. 

— Peste o săptămână va avea loc o ceremonie specială 
pentru a sărbători sosirea celei de-a patra relicve, spuse Erika. 
l-am cerut Reichsfiihrer-ului să fii prezent. Este cel mai mic 
lucru pe care-l putem face: datorită ţie am intrat în posesia ei. 
Cu această ocazie ţi se va înmâna personal Crucea de Fier, 
Clasa I. A urmat o lungă tăcere. Mai eşti acolo, Tristan? 

Francezul îşi simţea inima sărindu-i din piept. Urma să fie 
în prezenţa relicvei. Dar nu acesta era lucrul cel mai impor- 
tant: seara aceea de alcool, de decadenţă morală, desfrânare 
şi sânge tocmai îl luminaseră. 

— Da... abia aştept să te revăd. Unde? 

— Pe o insulă daneză din Marea Baltică, Bornholm. 
Ahnenerbe a deschis acolo un birou. Îţi voi trimite un avion. 
Voiam să-ţi spun... Mi-e dor de tine. 

— Şi mie, Erika. Sunt... 

Nu şi-a putut termina fraza, pentru că femeia a închis. 
Tristan a ieşit din birou, cu mintea fremătând. Marele joc 
începea din nou, numai că de data aceasta ştia rezultatul. Şi 
el va conduce dansul. 

Pe coridorul care l-a dus înapoi în sufragerie, a dat nas în 
nas cu Vinas, antrenat într-o discuţie aprinsă cu Henri Lafont. 
Vinas a făcut prezentările. Şeful cel mare a întins mâna către 
el. Tristan a strâns-o de parcă ar fi apucat o viperă cu muşcă- 
tură fatală. 

— Aşadar, ai vorbit cu Himmler însuşi? a exclamat Lafont. 

Tristan aproape că a ocolit întrebarea, apoi s-a răzgândit. 

— Da. Peste câteva zile îmi va acorda personal Crucea de 
Fier, Clasa 1. 

Lafont scoase un fluier lung. 

— Ei bine, ai o influenţă a naibii de mare. Mi-ar plăcea şi 
mie să am o astfel de Cruce, măcar de Clasa a doua, ca să-mi 
pot impresiona prietenii nemti. 

Tristan a zâmbit, chiar dacă zâmbetul lui arăta ca o grimasă. 

— S-ar putea aranja. 

= Îți ofer tot ce vrei. Bani, femei. Chiar şi pe amanta mea 
preferată. 

— Nu cer chiar atât de mult. Pur şi simplu, eliberează-i pe 
oamenii pe care Îi ţii în pivniţă, împreună cu promisiunea ta 
că nu-i vei mai deranja. 

Lafont se încruntă şi se întoarse către Vinas. 

— Pentru ce au fost arestaţi? 

— Borfaşi de duzină, nişte evrei. Mamut este convins că 
tipul cunoaşte negustori de artă care ascund tablouri. Dar asta 
mi se pare prostesc. 

Lafont îl trată pe Tristan cu suspiciune. 

— De ce vrei eliberarea lor? Nu-mi spune că din bunătatea 
inimii. Nu am întâlnit niciodată un protejat al lui Himmler 
preocupat de bunăstarea unei familii de evrei. 

— L-am cunoscut pe capul familiei înainte de război, a 
minţit Tristan. Pe vremuri m-a scos din necaz atunci când am 
avut o problemă cu poliţia. M-a salvat de la închisoare. 

— Ah, adică un fel de mulţumire pentru păpică. Pot să 
înţeleg. Şi eşti sigur că poţi obţine pentru mine o Cruce de Fier 
de la şeful tău? 

— Ar fi o insultă la adresa inteligenţei tale să îţi promit cu 
certitudine, dar voi face aranjamentele necesare astfel încât 
cererea ta să fie pusă în vârful listei. 

Lafont îl bătu pe umăr. 

— Rezolvat! Vinas, eliberează-i imediat şi prezintă-le scu- 
zele noastre. Le vei da un mic sprijin moral, ca să-şi revină din 
emoție. Imediat după aceea, mă duc la prietenele mele din 
camera albastră. 

Se îndepărtă, mulţumit de sine. 

— Vrei să-ţi trimit un şofer să ajungi acasă? întrebă Vinas. 

— Nu, puţin aer proaspăt îmi va face bine. 

— Ne vedem mâine ? 

— Încă nu ştiu. Vom vedea. Bună seara. 

Tristan l-a salutat pe gangster şi a părăsit conacul. Nu mai 
avea decât o singură obsesie: să ducă la îndeplinire ceea ce 
considera drept misiunea sa principală. Dar pentru aceasta 
trebuia să avertizeze Londra. Şi-a grăbit pasul şi s-a rugat ca 
reţeaua Oratoriului să fie încă funcţională. 

Un vânt rece l-a lovit în faţă. Mintea nu i-a fost niciodată 
atât de limpede. De vie. Nici nu mai conta, de fapt, pentru el 
dacă Londra putea realiza operaţiunea la timp. Ştia ce con- 
tează acum. Nu mai era relicva cea mai importantă. Destinul 

îl luase de gulerul hainei sale de colaborator de primă mână. 
Cu un singur scop. 

Trebuia să decapiteze monstrul gigantic — SS —, care făcea 
să domnească teroarea în toată Europa. Ar fi trebuit să o facă 
în urmă cu mult timp. Conversaţia între cei doi colaboratori 
era un semn divin. 

Trebuia să-l omoare pe Himmler. 

Anul trecut, la Veneţia, avusese ocazia să-l omoare pe 
Hitler. Să taie capul şarpelui. Dar, în ultimul moment, a ales 
să recupereze relicva, obsedat de căutarea ei. 

Fusese o greşeală. O eroare monstruoasă. 

N-ar mai face-o nici măcar o secundă. 

Himmler va plăti pentru Hitler. Va plăti pentru toate cri- 
mele lor. 

Numărătoarea inversă începuse: în şapte zile, pe Insula 
Bornholm. Exact când şeful SS avea să-i înmâneze Crucea de 
Fier. Îşi va scoate Luger-ul de la centură şi îl va dobort de foarte 
aproape. Întreg încărcătorul descărcat în faţa lui de şobolan. 

Va fi ultima lovitură de spadă. În inima hidrei naziste. 

O lovitură de spadă care ar putea schimba cursul războiu- 
lui. Mai mult decât orice relicvă. 


46 


Vila Kuntsevo 
Periferia Moscovei 


Noaptea stăpânea peste tot, dar pădurea din jurul vilei 
imense din lemn era luminată până la cele mai mici ramuri. 
Razele reflectoarelor inundau perimetrul de securitate. Nici 
măcar o veveriţă nu s-ar fi putut strecura în reşedinţa perso- 
nală a lui Stalin. Dictatorul alesese în acea seară să ţină cina 
de protocol acolo în onoarea lui Churchill, sosit în urmă cu 
trei zile împreună cu suita sa diplomatică şi cu un reprezentant 
al preşedintelui american. 

Evgheni a zdrobit cu vârful cizmei o broască mică. Orăcăitul 
ei îl irita de mai bine de un sfert de ceas. În plus, faţă de cele 
trei sute de gărzi obişnuite — toate aparţinând NKVD-ului - 
dăduse ordinul ca două unităţi blindate şi trei de infanterie să 
ia poziţie în cercuri concentrice pe o rază de zece kilometri în 
jurul vilei. Ceea ce a însemnat un total de aproape o mie de 
oameni. Fără a număra cele douăzeci de baterii antiaeriene 
plasate în locuri strategice. 

Posibilitatea unui atac organizat de germani era aproape 
nulă, dar Evgheni, însărcinat de Stalin cu paza zonei, nu a vrut 
să-şi rişte cariera şi viaţa pentru situaţii neprevăzute. lensiunea 

era uriaşă, ştia că totul se va decide în această seară între şeful 
lui şi englez. Cele două delegaţii încercau să ajungă la un 
acord, dar refuzul aliaţilor anglo-saxoni de a deschide un al 
doilea front în Franţa îl adusese pe Stalin într-o dispoziţie 
proastă. Era ultima seară înainte de plecarea britanicilor şi 
fiecare parte măsura consecinţele îngrozitoare ale absenței 
unei rezoluţii comune. Evgheni insistase din nou ca șeful lui 
să adauge relicva pe lista sa de cerinţe materiale. Dacă ar fi 
fost credincios, s-ar fi rugat Cerului pentru un rezultat fericit. 
A preferat să invoce sufletul defunctului Lenin. 

Mulţumit de inspecția făcută în partea de nord a vilei, 
Evgheni a traversat grădina şi sera ce ducea la intrarea prin- 
cipală. Era unul dintre locurile preferate ale lui Stalin, care se 
mândrea că are mână bună la grădinărit. Dictatorul petrecea 
ore întregi îngrijindu-şi plantele, iar cei trei grădinari angajaţi 
cu normă întreagă munceau din greu pentru a-l satisface. Zelul 
lor se baza pe un salariu mare, de trei ori mai mare decât al 
gărzilor, şi pe teroarea de a fi trimişi în Siberia în caz de inva- 
zie a afidelor pe tufele de trandafiri sau de proliferare a ciu- 
percilor în pepenii verzi, noua pasiune horticolă a şefului lor. 
Stalin însuşi plantase două rânduri întregi de cucurbitacee pe 
care obişnuia să le servească la dineurile oficiale. 

Ajuns la poarta vilei, Evgheni i-a salutat pe cei doi ofiţeri 
aflaţi la post şi a intrat în casă aruncând o privire la ceasul de 
perete. Ora douăzeci şi trei şi zece minute. Cunoscându-şi 
bine şeful, ştia că felul principal nu fusese încă servit şi alco- 
olul curgea liber. Să-şi îmbete oaspeţii făcea parte din strategie 
pentru a-i face mai puţin eficienţi. Stalin angaja întotdeauna 
negocieri importante după cinele stropite cu alcool, bazân- 
du-se pe capacitatea sa de a rezista la băutură, spre deosebire 
de majoritatea oaspeţilor săi. 

Numai că de data aceasta găsise în Churchill un adversar 
pe măsură. Premierul englez trecuse peste trei mese cu băutură 
din belşug fără să arate niciun fel de slăbiciune. 

Evgheni a întredeschis discret uşa care dădea în sala de 
mese. Stând în picioare în jurul mesei lungi de ceremonie 
acoperită cu o faţă de masă imaculată, cu vaze pline cu buchete 
de trandafiri roşii strălucitori, cei doisprezece membri ai dele- 
gaţiei engleze şi ruse cinsteau cu paharele fine în faţa lui 
Churchill şi a lui Stalin, drepţi şi ei ca mestecenii siberieni. 

— Salut curajul poporului rus şi determinarea liderului 
său, mareşalul Stalin! Fie ca ţările noastre să colaboreze în 
deplină încredere pentru a câştiga acest război! 

Premierul englez a dat pe gât dintr-o sorbitură paharul de 
vin de Caucaz, observându-şi cu coada ochiului gazda. Ţarul 
rus nu s-a lăsat rugat pentru a face la fel. 

— Noi zori se arată pentru omenire, a răspuns Stalin lăsând 
jos paharul. Sper că într-o zi în curând vom ciocni la Berlin, 
în sala de mese a cancelariei lui Hitler. Dacă se poate în faţa 
cadavrului lui! 

Râsete izbucniră din toate părţile. Erau la al optulea toast 
de la începutul cinei şi, în sfârşit, au apărut farfuriile cu pur- 
celuşii de lapte crescuţi sub o atentă supraveghere. 
Ambasadorul american Averell Harriman, trimisul special al 
lui Roosevelt, discuta cu ministrul Afacerilor Externe, 
Molotov, acelaşi care, cu trei ani mai devreme, semnase acor- 
duri ale pactului de neagresiune cu germanii. 

Liderii ruşi şi englezi s-au aşezat, urmaţi de restul meseni- 
lor şi au trecut la atacul farfuriilor într-o agitaţie plăcută. 
Evgheni închise uşa. A zâmbit la gândul că adevăratul fel 
principal, cel al negocierilor, urma să fie atacat mai târziu în 
salonul cel mic de alături. În grup restrâns. 

O oră mai târziu, cei doi şefi de stat discutau în prezenţa 
traducătorilor într-o cameră în stil voit rafinat. Evgheni se 
instalase de cealaltă parte a uşii şi asculta cu atenţie con- 
versaţia. 

Lumina indirectă ce cădea din tavan adâncea şi mai mult 
trăsăturile celor doi bărbaţi. Stalin îşi schimbase complet fizi- 
onomia. Jovialitatea lui se evaporase ca prin farmec, lăsând 
să se vadă doar o mască rece. Părea că nici nu a pus gura pe 
vreo picătură de alcool. 

— Domnule prim-ministru, vă întoarceţi mâine acasă şi 
nu am reuşit să ajungem încă la un acord satisfăcător. Sunt 
trist. Colegii mei v-au oferit o listă care rezumă cerinţele 
noastre. 

Churchill aproape că se sufoca. 

— Nu puteţi cere toate astea. Nici măcar Anglia nu a 
primit vreodată atât de mult ajutor de la americani. Mai 
renunţaţi la pretenţii, sunt exagerate. 

Stalin avea o faţă şi mai întunecată. 

— În timp ce vorbim, oamenii mei sunt masacrați de 
nazişti. Refuzul dumneavoastră de a deschide un al doilea 
front în Franţa va face să curgă un râu de sânge. Veţi avea pe 
mâini sânge rusesc. 

Churchill se ridică brusc. 

— Nu am de ce să primesc vreo lecţie de morală de la un 
bărbat responsabil pentru milioane de morţi înainte de război 
cu epurări sângeroase şi foamete organizate la scară mare. Cu 
atât mai mult de la cineva care a făcut un pact cu Hitler, 
provocând distrugerea Poloniei şi înfrângerea Franţei! Deci, 
nu faceţi un astfel de joc cu mine. 


RELICVA HAOSULUI 373 


Traducătorii au schimbat priviri de groază. O tăcere grea 
ca un tanc T 34 s-a lăsat în cameră. Stalin devenise palid 
de furie. 

Churchill s-a aşezat din nou, a luat o sticlă de whisky, apoi 
şi-a servit cu generozitate gazda. 

— Acum că ne-am împărtăşit cele patru adevăruri, luaţi 
un pahar. Nu am venit până aici să vă cer în căsătorie, ci doar 
să mergem o bucată de drum împreună până la Berlin şi să-l 
trimitem pe Hitler în iad. Şi-a ridicat paharul fixându-şi inter- 
locutorul cu privirea şi a continuat: La naiba, gândiţi-vă bine! 
Vom debarca în Africa de Nord în toamnă, vom alunga 
Afrikakorps şi de acolo vom merge spre Sicilia, apoi Italia. 
Clovnul acesta de Mussolini nu va putea să ne oprească şi 
Hitler va trebui să retragă în grabă divizii de pe frontul rusesc 
ca să-l ajute. Cât despre debarcarea din Franţa, întârziem doar 
cu un an sau doi. Dar dacă nu sunteţi de acord, haideţi să 
terminăm sticla aceasta şi pe urmă puteţi continua războiul. 
De unul singur! 

Stalin a băut la rândul său din pahar şi a răspuns agale. 

— Ştiţi că stalin înseamnă oţel în rusă... Dar cred că şi dum- 
neavoastră sunteţi forjat din acelaşi aliaj. Ştiu să recunosc un 
bărbat de calibrul meu. 

— Mulţumesc pentru comparaţie, dar eu sunt întotdeauna 
fericit cu numele meu adevărat, spre deosebire de dumneata, 
dragă Iosif Vissarionovici. 


Era aproape două dimineaţa când au terminat discuţiile 
prin încheierea acordurilor. Churchill nu mai voia decât un 
singur lucru: să ajungă în patul său, când Stalin i-a spus în 
timp ce-l însoțea spre ieşire. 

— Mai am ceva să vă întreb. 

— Jar... Nu se mai termină odată! Dacă vreţi ca Regele 
Angliei să cânte Internationala pe balconul de la Buckingham, 
răspunsul este niet! 

Stalin a zâmbit. 

— Nu este vorba despre rege, ci despre un ţar. Serviciile 
mele de informaţii m-au anunţat că un obiect preţios aparţi- 
nând regretatului împărat Nicolae al II-lea s-ar găsi în ţara 
dumneavoastră. În numele patrimoniului Rusiei, aş dori să-l 
recuperez. 

Churchill se încruntă. Se aşteptase la orice, dar în niciun 
caz la o astfel de cerere nepotrivită. 

— Sincer... nu ştiu despre ce este vorba... 

— Ba sigur că ştiţi, domnule Winston. Este vorba despre 
o relicvă de forma unei svastici. Chiar nu vă spune nimic? A 
aparţinut dinastiei Romanovilor şi a fost trimisă în Anglia la 
moartea ţarului. O svastică venită din zorii timpurilor şi, odată 
cu ea, o legendă ciudată. Sunteţi sigur că nu ştiţi la ce mă refer? 

— Credeţi-mă, tovarăşe Iosif, nu am timp în vremurile 
acestea să mă interesez de legende. 

Ţarul Roşu a început să râdă. 

— Ati minţit mai bine înainte, dar nu contează. Sunt bine 
informat: ştiu că agenţii dumneavoastră ai S.O.E. au pus mâna 
pe obiect. Deci, în interesul legăturilor care ne unesc de acum 
înainte, vă cer să ni-l daţi înapoi. 

Churchill s-a refugiat în tăcere. Încă o dată povestea relic- 
vei a reapărut. Scoasă la suprafaţă de acest diavol. Era clar că 
ştia de puterile relicvei. Cum putea un comunist să creadă în 
astfel de poveşti? 

— De îndată ce mă întorc la Londra, îmi voi întreba ser- 
viciile şi voi studia cu prioritate cererea dumneavoastră. 

— Fără limbaj de lemn cu mine, domnule Winston. Vreau 
relicva. Acum. 

Lui Churchill i s-a părut că vede în spatele lui Stalin chipul 
furios al lui Roosevelt, cerându-i să facă unele concesii în faţa 
ursului rus. Problema era că nu mai avea nimic în desagă. 

— Bine, domnule Iosif, voi fi sincer. Informaţia ta este 
corectă, dar incompletă. Într-adevăr, relicva... a fost la British 
Museum, dar agenţii Abwehr-ul au pus mâna pe ea. Au reuşit 
să fugă în Germania. 

— Nu sunt sigur că vă cred. Şi cu cea pe care aţi recupe- 
rat-o în sudul Frantei, ce-aţi făcut? 

— Nu ştiu nimic despre ea. Vă dau cuvântul meu. 

Stalin nu avea nevoie să afle mai multe. A văzut că engle- 
zul era stânjenit şi minţea cu neruşinare. Evgheni îl informase 
despre interesul lui Hitler şi al lui Churchill pentru aceste 
obiecte. Stăpânul Kremlinului şi-a netezit mustaţa în timp 
ce-l observa pe Churchill cum îşi şterge fruntea. Colonelul 
NKVD a avut poate dreptate: aceste relicve au cu siguranţă 
mare importanţă dacă interlocutorul său reacţionează în 
acest fel. 

Avea de gând să-i acorde toată încrederea subalternu- 
lui său. 


Germania 
Berlin 
Serviciul de transmisiuni al Abwehr 


Subofiţerul însărcinat cu serviciul de comunicaţii cu 
agenţii din Anglia a năvălit în biroul superiorului său. 

— Ce-i, Hermann? Ai văzut fantoma din Hindenburg? a 
glumit ofiţerul de serviciu. 

— Ar trebui să citiţi acest mesaj. Este urgent. Vine de la 
Conrad, unul dintre agenţii noştri din Londra. 

— Urgent... Churchill a luat vreo boală venerică la 
Moscova? la să vedem! 

Ofiţerul şi-a pus ochelarii mici şi a citit bucata de hârtie. 
S-a făcut palid când a văzut că a apărut numele lui Himmler 
şi a ridicat imediat receptorul. 

— Fă-mi, te rog, legătura cu amiralul Canaris. Prioritate 
absolută: cod portocaliu. 

Au trecut câteva secunde, apoi s-a auzit o voce răguşită, 
obişnuită să comande. 

— Ce vrei, colonele? 

— Unul dintre agenţii noştri din Londra ne dezvăluie că 
francezul care lucrează pentru SS este, de fapt, un agent dublu. 
Se numeşte Tristan Marcas şi a fost repatriat din Anglia joia 
trecută la Paris pentru a preda Reichsfihrer-ului Hinunler un 
obiect arheologic furat în Anglia. 

— Un obiect arheologic... pentru crescătorul de pui... 
mormăi amiralul Canaris. Serios, mă deranjezi pentru asta? 
Trimite informaţiile către serviciul de contraspionaj extern al 
RSHA. Şi data viitoare, dacă mai ţii la gradul tău, nu mă mai 
tulbura cu asemenea fleacuri. 

Colonelului i s-a închis telefonul în nas. 

— Ce fac? întrebă subofiţerul. 

— Trebuie să-i sun pe nenorociţii de la SS. Nu mă încântă 
deloc... 


41 


Danemarca ocupată 
Insula Bornholm 
Portul Rønne 


Vedeta lansatoare de torpile S 22 se apropia cu viteza 
maximă de destinaţia finală. Sub soarele arzător, jerbele de 
spumă formau maiestuoase arabescuri de argint. Agăţat de 
marginea punţii din spate, Tristan trăgea adânc în piept briza 
proaspătă şi sărată. Pentru a se purifica de experienţa avută 
la Paris. 

Bornholm creştea vizibil, plutind pe linia orizontului între 
cerul albastru cobalt şi Marea Baltică, întunecată şi netedă. 
Tristan şi-a aprins prima ţigară. Avea dureri de stomac. 
Traversarea din portul german Kolberg fusese scurtă, de cel 
mult două ore. Nu mai fusese niciodată în viaţă pe un vas atât 
de rapid. Căpitanul de Schnellboot părea că vrea să învingă un 
ipotetic record de viteză. La fel ca pilotul Luftwaffe care îl 
dusese, cu o zi înainte, din Le Bourget la Aerodromul Kolberg, 
în nordul Germaniei. 

Viteza. Una dintre rarele calităţi recunoscută de Tristan 
germanilor. 

Cuceriseră Europa într-o clipită şi invadaseră Franţa în trei 
zile. Deşi a stat destul de mult timp pe lângă ei, tot nu a înţe- 
les dacă acest lucru s-a întâmplat din cauza gândirii lor extrem 
de militarizate sau fiindcă Hitler trezise în poporul său o genă 
a vitezei. 

A luat din nou binoclul şi l-a îndreptat spre coastă. Spre 
marea lui surpriză, Bornholm arăta mai degrabă ca o insulă 
mediteraneeană decât ca un sanctuar viking aspru şi sălbatic, 
cel puţin în imaginea pe care şi-o făcuse despre peisajele 
nordice. 

Bornholm. Până de curând, nici nu auzise vreodată de acest 
oraş născut din amestecul scandinav. Destinul hotărâse. Deci 
acolo avea să se încheie căutarea lui de relicve, începută cu 
trei ani mai devreme, în 1939, la sud, la mii de kilometri, 
printr-un jaf la Mănăstirea Montserrat din Catalonia. Un 
caleidoscop ciudat de amintiri îi reveneau în minte. Corida 
sângeroasă dintr-o arenă spaniolă, săpăturile din castelul catar 
din Montségur, întâlnirea cu Erika. Aliați de circumstanţă, 
s-au angajat într-o cursă nebună către cele patru colţuri ale 
Europei: ea pentru Reich, el pentru tabăra adversă. 

Şi acum, aici, ar fi sfârşitul jocului, pe pământurile Nordului 
îndepărtat. Sfârşitul jocului de-a vânătoarea de comori. 

Şi cel mai probabil şi sfârşitul existenţei sale. 

Un şuierat i-a întrerupt gândurile. Echipajul de pe 
Schnellboot se agita pe puntea din faţă: portul Rønne a apărut 
dintr-un nor de spumă. 

Tristan a coborât în cămăruţa lui, unde îşi lăsase geanta şi 
a scos o şapcă împodobită cu efigia capului de mort. Şi-a prins 
la centură pistolul Luger. O oglindă crăpată, atârnată lângă 
fotografia oficială a lui Hitler, i-a arătat imaginea fragmentată 
a unui ofiţer SS, ruptă în bucăţi din toate părţile. S-a întors 

pe punte cu geanta lui gri, marcată de asemenea cu semnul 
ordinului negru şi a dat peste doi marinari. L-au evitat osten- 
tativ, la fel ca şi căpitanul care abia îi vorbise în timpul călă- 
toriei. În mod clar, oamenii lui Himmler nu erau populari în 
Kriegsmarine. 

Vasul S 22 a trecut pe lângă un distrugător lung şi îngust, 
ancorat la mică distanţă de intrarea în radă, apoi vedeta a 
acostat uşor la un dig de beton flancat de un şir de cauciucuri 
răsucite. Un nou fluier venit de la postul de pilotaj şi marina- 
rii au legat cablurile de prindere de ciupercile de fontă şi au 
aruncat pe chei o pasarelă. Tristan a coborât clătinându-se, 
sub privirea ostilă a căpitanului. 

L-a întâmpinat un aer cald, aproape fierbinte, amestecat 
cu mirosuri de păcură şi ulei ars. Tristan a mers de-a lungul 
digului spre intrarea în doc unde staţionau alte trei nave de 
război, dolofane şi amenințătoare. S-a întrebat ce interes stra- 
tegic ar trebui să prezinte această insulă minusculă pentru a 
adăposti o asemenea concentrare de nave. De cealaltă parte 
a docului, vreo zece vase de pescuit aduceau o notă mai puţin 
războinică, în concordanţă cu toate colibele roşii şi galbene 
de pescari, precum şi cu fermecătoarele case cu balcoane înflo- 
rate ce alcătuiau decorul de carte poştală din Rønne. 

Tristan a dat de un detaşament de soldaţi SS masaţi pe 
ponton. Întotdeauna aceeaşi imagine. Oriunde ajungea prin 
Europa, de la sud la nord, lumea era plină de soldaţi la fiecare 
colţ. De parcă nemţii se reproduseseră cu viteză accelerată 
după înfrângerea lor în Primul Război Mondial pentru a pro- 
duce o nouă generaţie de soldaţi gata de utilizare pentru 
Führer-ul lor. 

Ajuns în faţa punctului de control, Tristan a văzut o femeie 
blondă aşteptând în faţa unei maşini militare decapotabilă, 

rezervată ofiţerilor SS. Inima francezului a început să bată cu 
putere: Erika se ţinuse de cuvânt: venise să-l aştepte. A trecut 
de barieră sub privirea soldaţilor şi a vrut să o îmbrăţişeze, dar 
tânăra sări brusc şi lătră un Heil Hitler neplăcut, cu braţul 
ridicat, conform regulamentelor. Bărbatul a rămas neclintit şi 
până la urmă şi-a dat seama că purta uniforma SS. lar SS-iştii 
nu sunt obişnuiţi să-şi sărute amantele în public. A răspuns şi 
el salutului, fără tragere de inimă, apoi au urcat în VW 82 
Kiibelwagen care a demarat în trombă. Erika nu scosese un 
cuvânt. Schimba vitezele, claxonând şi făcând slalom pe 
drumul întins de-a lungul mării. Tristan nu-şi găsea locul. 

— Mă aşteptam la o primire mai... mai tandră. 

— Vom aştepta până ajungem într-o zonă mai puţin supra- 
vegheată. Am văzut doi tipi de la Gestapo la postul de control. 
Ai călătorit bine? 

— Puțin agitat, nu sunt chiar un marinar. Unde mergem? 

— Pe şantierul arheologic Ahnenerbe, mai spre Nord. Acolo 
va avea loc ceremonia dedicată ultimei relicve. 

— Dar de ce pe insula asta? Ce are atât de special pentru 
Himmler? 

— Vei avea toate răspunsurile când ajungem. 

Drumul a părăsit rapid malul mării pentru a se cufunda în 
interiorul insulei. O privea pe Erika cum conducea cu părul 
în vânt. Avea ceva schimbat în comportamentul ei. I-a evitat 
privirea şi a părut mai îndepărtată. Mai rece. În creierul lui 
Tristan s-a declanşat un semnal de alarmă. Şi dacă toată 
povestea legată de Crucea de Fier şi de ceremonie a fost doar 
o capcană? Ca să scape de el. Dar atunci de ce să-l aducă atât 
de departe, până pe insula aceasta pierdută? 

Maşina a încetinit pentru a traversa un sătuc cu numele 
de Nyker, deloc interesant dacă nu ar fi existat o biserică 

fortificată rotundă, văruită în alb. Tristan a zăbovit cu privirea, 
nu văzuse niciodată una asemănătoare. 

— Ce arhitectură ciudată pentru o biserică! 

— Datează din secolul al XII-lea. Mai sunt trei la fel pe 
insulă, răspunse femeia pe un ton neutru. 

— Ahnenerbe le-a studiat? 

— Oh, nu. Himmler le consideră a fi mizerii creştine. A 
vrut anul trecut chiar să le şteargă de pe faţa pământului. Din 
fericire, responsabilul local al Ahnenerbe l-a făcut să-şi schimbe 
părerea. O tradiţie spune că templierii le-ar fi construit în 
scopuri ezoterice. Pereţii lor rotunjiţi amintesc de bisericile 
circulare uimitoare construite în multe reşedinţe ale coman- 
danţilor acestui ordin în alte ţări europene. 

— Fascinant... Nu credeam că au ajuns până în nordul 
Europei. 

Maşina a accelerat din nou şi a ieşit din sat. Ea a continuat: 

— Din păcate, nu există dovezi care să susţină teza respec- 
tivă, Ordinul lemplierilor probabil că nu a pus piciorul aici. 
Din punct de vedere istoric, singurul interes al insulei constă 
în faptul că este patria originară a burgunzilor, triburile barbare 
care ţi-au cucerit ţara pentru a fonda Burgundia. 

Deodată, după o curbă strânsă, Kiibelwagen a încetinit 
brusc pentru a opri în faţa unui Panzer IV nou-nout plantat în 
mijlocul drumului, cu tunul îndreptat spre ei. 


Berlin 


Bendlerblock 


Colonelul Abwehr a format direct numărul omologului său 
din contraspionajul RSHA. SS-iştii care dădeau tuturor lecţii 
de loialitate şi eficienţă aveau să primească o palmă grea. 

A aşteptat mai bine de un minut înainte ca cineva să ridice. 
A răspuns o femeie. 

— Permanenta SD Ausland. Cu ce vă pot ajuta? 

După ce s-a prezentat regulamentar, colonelul a 
lansat bomba: 

— Vă sun din partea amiralului Canaris să vă avertizez cu 
privire la o tentativă de infiltrare a unui agent dublu care 
lucrează în serviciul dumneavoastră. Un francez pe nume 
Tristan Marcas. Tocmai s-a întors dintr-o misiune în Londra. 
A aterizat în Franţa, pe aerodromul Gouvieux şi a fost luat pe 
loc în grijă direct de SS. Abwehr vă poate pune la dispoziţie 
dovezi şi mărturii despre persoana respectivă. 

I-a răspuns o voce ca de gheaţă. 

— Vom analiza imediat informaţiile dumneavoastră. 
Trimiteţi-ne toate detaliile. Îl anunţ pe ofiţerul responsabil de 
operaţiunile din Franţa. 

Borholm 
Postul de control de la Nyker 


Trei soldaţi SS au ţâşnit dintr-o baracă mică din lemn 
închis la culoare, ridicată la marginea drumului, şi au încon- 
jurat Kiibelwagen-ul. După ei a ieşit şi un bărbat îmbrăcat 
într-un impermeabil negru. Femeia i-a prezentat actele proprii 
şi pe cele ale lui Tristan. Polițistul le-a verificat zâmbind. 

— Doamnă directoare von Essling, este întotdeauna o 
încântare să vă revăd. Cine este însoțitorul dumneavoastră? 

— Untersturmfiihrer Kanner, prezenţa Gestapo-ului ne 
dă mereu o stare de bine. Tristan Marcas tocmai a sosit în port. 
Este oaspetele personal al Reichsfiihrer-ului care trebuie să-i 
ofere Crucea de Fier, Clasa I. 

— Un francez... Surprinzător, murmură polițistul privin- 
du-l cu suspiciune pe Tristan. Probabil că a trebuit să facă un 
mare serviciu Germaniei pentru a fi decorat personal de lide- 
rul suprem. Nu vă supăraţi pe mine dacă dau un telefon pentru 
a mă asigura că este trecut pe lista vizitatorilor bazei, nu? 

— Bineînţeles că nu. 

Politistul s-a întors în cabană cu actele lui Tristan. 

— Încrederea domneşte între voi, o ironiză Marcas. 

— Venirea lui Himmler îi face pe toţi nervoşi. De la asasi- 
narea lui Heydrich la Praga, măsurile de securitate au fost 
întărite în jurul demnitarilor regimului. 

Politistul s-a întors cinci minute mai târziu, i-a întins actele 
lui Tristan şi a făcut semn tancului să elibereze drumul. A 
schimbat câteva cuvinte cu Erika glumind, pe urmă bariera 
s-a ridicat pentru a-i lăsa să plece. 

— Vă cunoaşteţi? întrebă Marcas în timp ce maşina mergea 
din nou cu viteză pe drumuri de ţară. 

— Nu este prima dată când merg pe drumul acesta. Şi sunt 
femeie... 

Marcas a întins mâna spre coapsa Erikăi şi s-a apropiat de 
ea. Voia să profite de ultimele ore care-i mai rămăseseră 
de trăit. 

— Este greu să nu observi. În acest sens, ne-am putea opri 
undeva pe drum? 

A simtit că maşina accelerează. 

— Nu sunt sigură că este o idee bună. Relaţia noastră ne 
poate provoca necazuri. 

— Nu te-a deranjat niciodată până acum, a spus Tristan 
cu o voce plină de dezamăgire. 

— Vremurile se schimbă. 

— Este modul tău de a mă face să înţeleg că tu şi eu... 

S-a întors spre el. Chipul ei părea trist, dar hotărât. 

— Nu... Este mai complicat decât crezi... Chiar şi între 
noi. La Paris, mi s-a părut că eşti aproape ostil. 

— Şi tu la fel... 

— Sunt sub presiune constantă de săptămâni întregi şi 
mintea mea nu mai este suficient de clară pentru a gândi la 
noi doi. Vedem după ce se încheie ceremonia? 

— Da, desigur, murmură Tristan. 

Ştia că seara aceasta va fi ultima pentru el. 


Maşina mergea din nou cu viteză pe drumul care tăia lanu- 
rile aurii de grâu ce se unduiau în bătaia vântului. Deasupra 
lor, pe cerul senin şi albastru, întins ca o pânză, un stol de 
pescăruşi obişnuiţi zburau spre est. Tristan se gândea la tihna 
acestui loc. 

— De ce este Himmler ataşat de această insulă? a întrebat 
bărbatul. 

— Pentru că o vede ca pe un pământ sacru, a răspuns după 
un timp Erika. În primul rând pentru că aici creştinismul a 
ajuns târziu în comparaţie cu restul Europei, undeva în jurul 
secolului al X-lea. Apoi pentru că insula este plină de vestigii 
păgâne, după cum vei vedea şi singur. Suntem în Midgard, 
ţara bărbaţilor şi femeilor din nord. Himmler crede în legenda 
conform căreia aici este unul dintre leagănele civilizaţiei pier- 
dute a hiperboreenilor. Cu mai bine de cincizeci de mii de ani 
în urmă, când axa polilor nu se înclinase, Scandinavia era un 
eden fierbinte, plin de vegetaţie luxuriantă, iar Marea Baltică 
se rezuma la un lac. Bornholm, oraşul din Danemarca, a fost 
unul dintre locurile cele mai strălucitoare şi mai puternice de 
pe acest continent mitic, care ne-a lăsat moştenire Thule 
Borealis şi cele patru svastici. 

— Ai şi dovezi arheologice? 

— Tocmai de aceea Ahnenerbe a stabilit aici o tabără per- 
manentă de la invazia Danemarcei. Căutăm peste tot pentru 
a găsi urme, vestigii pentru a putea confirma ipoteza. În zadar, 
până de curând... 

Ajunsă la o răscruce de drumuri, maşina a virat stânga 
pentru a intra pe un drum de pământ plin de şanţuri ce ducea 
într-o pădure plină de stejari şi de ferigi. Pe măsură ce intrau 

mai adânc, umbra se îngroşa în jurul lor străpunsă ici-colo de 
raze de lumină la fel de ascuţite ca săbiile. Tristan a simţit o 
senzaţie ciudată. Apăsătoare. Iraţională. Nu ştia cum ar putea 
să o definească, dar o atmosferă surdă, aproape ostilă, părea 
să domnească în aceste locuri. Erika a aruncat o privire spre el. 

— Când eram mică, mama spunea adesea că pădurile sunt 
ca vrăjile, pot fi benefice sau malefice. Ele sunt zonele privi- 
legiate ale zânelor şi ale vrăjitoarelor. 

— O femeie înţeleaptă... aş înclina mai mult spre a doua 
categorie. 

— Mă simt foarte bine, a spus ea cu voce suavă, în împărăţia 
tăcută a divinităţilor vechii religii din Nord, a familiilor Aesiri 
şi Vaniri, în sanctuarul micilor vietăţi din pădure. Sunt liniş- 
tită, departe de tumultul oamenilor şi de visele lor de fier. 

— Chiar crezi toate astea? 

Pentru prima dată i-a oferit magnificul ei zâmbet. 

— Bineînţeles că nu, dar întotdeauna mi-au plăcut poveş- 
tile şi le iau ca atare. Sunt un om de ştiinţă. Ştii doar cât de 
materialistă sunt. Chiar şi Himmler este departe de a ghici. 
Când văd anumite cercetări ale Ahnenerbe, mintea mi se cla- 
tină în faţa atâtor insulte ale raţiunii. 

— Ai ascunde lucruri şi de mine? 

— Cine ştie... Dar să revenim la legende. Deschide bine 
ochi, intrăm în ţara pietrelor care vorbesc. 

Pe fiecare parte a potecii, în spatele copacilor, la anumite 
distanţe, se ridicau pietre gri de toate dimensiunile. Unele în 
formă de triunghiuri conice în partea de sus, altele nişte linii 
drepte ca menhirele. Arătau ca dinţii unui monstru îngropat. 

— Pietrele acestea, a continuat Erika, sunt toate gravate 
cu scriere runică. Sunt sute pe toată insula. Tradiția orală 
spune că sanctuarele cele mai vechi se aflau exact în această 

pădure. Când a venit prima echipă Ahnenerbe aici, în 1938, 
credeau că au mii de ani şi se gândeau că au găsit dovezi ale 
existenţei hiperboreenilor. Din păcate pentru ei, au fost dez- 
amăgiţi. Cel mai probabil datează din perioada secolelor al 
IX-lea şi al XII-lea. Nu mai mult. 

A virat la dreapta pentru a o lua pe un drum la fel de stri- 
cat. Lumina a revenit, copacii au devenit mai distanţaţi, zeii 
vechi au dispărut. Maşina a ieşit din pădure şi a luat-o pe o 
potecă de pământ întinsă de-a lungul unei mlaştini. Marea a 
apărut din nou. Erau foarte aproape de coastă. La stânga lor, 
pe un promontoriu de iarbă, a ieşit la iveală silueta impună- 
toare a unei cetăţi pe jumătate în ruină. Meterezele sale for- 
tificate din piatră gri şi cărămidă roşie au căpătat o nuanţă 
uşor portocalie sub soarele la apus. 

— Un alt castel. Având în vedere gustul lui Himmler 
pentru pietre vechi, presupun că ceremonia va avea loc între 
aceste ziduri. 

— Greşit... Detestă acest castel construit în numele celui 
răstignit. Hammershus a fost construit de episcopul de Suedia 
pentru a grava în piatră dominaţia Bisericii pe insulă. O ale- 
gere foarte proastă pentru practicarea unui ritual SS. 

Kübelwagen cobora acum cu viteză maximă pe mal spre o 
pistă întinsă de-a lungul falezelor înalte din granit. 

— Ajungem. Vei avea răspunsul. lată unul dintre secretele 
cel mai bine păstrate ale celui de-al Treilea Reich. 

Vehiculul a făcut un ultim viraj strâns şi a ajuns pe o plajă 
largă, cu pietricele albe şi lustruite, prinse la mijloc între mete- 
rezele de granit şi valurile scânteietoare. Ochii lui Tristan. se 
măriră de surpriză. Nu-i venea să creadă ce vedea. 

— La naiba... 

Erika a oprit Kübelwagen. 

— Bine aţi venit la baza Walhalla 66, poarta mitică a rega- 
tului zeilor. 


Berlin 

RSHA 

SD Ausland 

Palatul Prinz Albrecht 


Căpitanul SS responsabil de Franţa înjura în faţa telefo- 
nului. Legătura cu Parisul continua să fie întreruptă. lar misi- 
unea lui avea prioritate absolută. Abwehr tocmai îi avertizase 
de prezenţa unui agent dublu chiar în inima SS-ului. Trebuia 
să evite ca scandalul să izbucnească şi dacă se putea rezolva 
definitiv problema fără ca Reichsfiihrer-ul să fie anunţat... 

Nu fusese greu să dea de urma acestui Tristan Marcas la 
Paris. În cadrul SS, totul era centralizat la perfectie şi până la 
urmă a ajuns să fie pus în contact cu şeful Gestapo-ului fran- 
cez, un escroc mărunt, dar în mod evident bine informat. O 
voce trosni în receptor. Căpitanul a reluat conversaţia: 

— Nu vă aud bine, domnule Lafont. Aţi putea repeta? 

— Vă spuneam că Marcas a zburat în Germania. La 
Kolberg, cred. 

— Nu v-a spus de ce trebuie să vină? 

— Ba da. Trebuie să fie decorat de Himmler în persoană. 
Crucea de Fier, Clasa I. Şi fiindcă veni vorba, şi eu am oferit 
servicii Germaniei şi eu... 

Nu şi-a putut termina fraza, căpitanul a devenit livid şi a 
închis. A ieşit în trombă din sală, a fugit pe un culoar întune- 
cat şi a intrat în biroul superiorului său fără să bată la uşă. 

— Să trăiţi, domnule colonel! Avem o mare problemă! 

Bornholm 


Falezele înalte de granit s-au format ca nişte ziduri de netre- 
cut. Una dintre laturi, care dădea spre un vast țărm alb şi 
pietros, era scobită de o grotă uriaşă, iluminată din interior, 
de înălţimea unei clădiri cu cinci etaje. În fața peşterii lucrau 
utilaje de construcţii uriaşe. Dar prezenţa cea mai neobişnu- 
ită era cea a două antene radar enorme — Tristan nu văzuse 
niciodată ceva asemănător — montate pe o şină încastrată în 
cavitate. Toată zona era securizată de un perimetru cu sârmă 
ghimpată, întrerupt de două turnuri de veghe. În partea de 
sus, pe stânci, se puteau vedea baterii antiaeriene şi un rând 
de reflectoare mari, cu rază lungă de acţiune. Chiar şi accesul 
pe mare era blocat. În larg, la o aruncătură de băț în spatele 
unei insule minuscule care arăta ca un urs sculptat în piatră, 
se profila silueta unui crucișător. 

— Tu numeşti aşa ceva un şantier arheologic? întrebă 
Tristan, uluit. Arată ca o tabără fortificată cu tranşee. Ce 
urmăriţi aici cu radarele şi cu peştera aceasta monstruoasă? 

A luat-o pe urmele Erikăi, care coborâse din maşină. 

— Îți spusesem că cercetătorii de la Ahnenerbe fac săpături 
pe insulă. Cu mai puţin de un an în urmă, în timp ce cercetau 

pietrele gravate deasupra stâncilor, unul dintre ei a căzut într-o 
crevasă. Echipa de salvare a descoperit un tunel de origine 
artificială străbătând roca. Pe pereţi, specialiştii au scos la 
lumină semne runice făcute cu mult înainte de monumentele 
de piatră situate la suprafaţă. Apoi au descoperit o încrengă- 
tură de galerii săpate mult sub nivelul mării, un adevărat 
labirint. 

— Galerii sub mare... murmură Tristan. Nu credeam că 
vikingii erau capabili să facă lucrări de o asemenea anvergură. 

— Nu ai nimerit-o. Vikingii nu au nimic de-a face cu asta. 
Tunelurile au fost probabil săpate cu mai bine de zece mii de 
ani în urmă. Cel puţin. Avem de-a face cu o civilizaţie necu- 
noscută arheologilor. O civilizaţie mult mai veche decât cea 
care a ridicat monumentele din piatră. Şi nu am terminat, 
vino după mine! 

Au trecut de un punct de control, fără ca de data aceasta 
soldaţii să o întrebe ceva pe Erika. 

— Tunelurile duc în subteran fără niciun motiv aparent. 
La început ne-am gândit la galerii miniere, dar nu există niciun 
filon metalic sau de aur pe această insulă. 

— Presupun că ai trimis nişte bărbaţi să exploreze. 

— Da, dar nu putem căuta peste tot. Sunt sute de galerii! 
Multe se pierd în stâncă pentru a se termina într-o fundătură 
din cauza alunecărilor de teren. Alte tuneluri duc la galerii 
mai mari, care la rândul lor se unesc cu alte ramuri. În şase 
luni am pierdut trei bărbaţi în acest labirint. Nimeni nu i-a 
mai găsit. 

— În acest caz, trebuie să rămâneţi la o singură reţea şi să 
cartografiaţi harta pentru a încerca să-i înţelegeţi funcţia. 

— De aceea am concentrat cercetarea pe tronsoanele cele 
mai largi. Reichsfiihrer-ul a dat ordin expres să le explorăm. 

Vezi nava aceea din larg? Se ancorează vertical într-una dintre 
aceste galerii care trece pe sub mare. Problema este că reţeaua 
se înfundă în mod regulat, din cauze naturale şi este necesară 
transportarea echipamentelor de excavare pentru curăţarea 
materialului în urma alunecărilor de teren. 

Tristan a observat maşinile care veneau şi plecau de la 
intrarea peşterii spre un deal artificial de moloz. 

— De ce aţi săpat această deschidere uriaşă? 

— Pentru adăpostirea bazei logistice a şantierului de exca- 
vare şi a echipamentelor de geniu. Toamna şi iarna sunt foarte 
aspre în zonă. Dar este şi foarte practic pentru adăpostirea 
coarnelor lui Loki în caz de atac aerian. 

— Nu înţeleg. 

— Ai în faţă cele mai recente operaţiuni speciale ale 
Reichului. Coarnele lui Loki sunt radare experimentale de rază 
foarte lungă care ar putea în teorie să securizeze spaţiul aerian 
pe mii de kilometri. 

— De ce sunt puse lângă şantierul arheologic? 

— Mareşalul Goering le-a împrumutat pentru trei luni lui 
Himmler pentru a le testa, dar şi pentru a încerca să dove- 
dească una dintre obsesiile Reichsfiihrer-ului. Şi anume că 
pământul este convex. Radarele trebuie să trimită unde spre 
stratosferă pentru a le studia reverberaţia. Experimentul 
urmează să aibă loc în toamnă. 

Tristan arătă o faţă nedumerită. 

— Să nu-mi spui că tu crezi prostiile astea? 

— Sigur că nu, dar dacă îi place Reichsfiihrer-ului, asta mă 
face şi pe mine fericită. 

— Să admitem că ai dreptate, dar tot nu înţeleg motivul 
pentru care ceremonia se organizează aici. Bănuiesc că nu din 
cauza prezenţei tunelurilor misterioase? 

— S-a întâmplat ceva nou săptămâna trecută. O desco- 
perire care ne-a uimit pe toţi. Vino cu mine! 

Au ajuns la intrarea în peştera artificială. Era atât de lată 
încât trei trenuri ar fi putut trece prin ea unul lângă altul. 
Ghirlande de becuri difuzau o lumină electrică galbenă. În 
zonă, un adevărat furnicar. Muncitorii alergau în toate direcți- 
ile în timp ce excavatoarele extrăgeau bulgări de pământ şi 
stânci. Trei tuneluri s-au scufundat în adâncurile cavernei. 

Au traversat şinele de cale ferată a radarelor şi au ajuns în 
faţa unei cabane de lemn construite pe stâncă. Un bărbat 
stătea aplecat peste o masă plină de lămpi şi de unelte. Inspecta 
o hartă întinsă. 

— Hans, el este oaspetele nostru Tristan. 

Bărbatul a ridicat privirea. Avea ochii mari, o barbă bogată, 
un trup slăbit care plutea puţin în pantaloni de postav şi în 
bluza de marinar. Şi-a şters cu o batistă fruntea strălucind de 
sudoare. Erika a făcut prezentările. 

— Tristan, salută-l pe profesorul Hans Bolgar, persoana 
responsabilă de săpături. A mai participat la expediţia 
Schaeffer în Tibet, în 1938. Cea care a descoperit prima 
relicvă. 

Cercetătorul l-a salutat pe Tristan strivindu-i mâna. 

— Mă bucur să vă cunosc, Herr Marcas, am auzit multe 
despre dumneavoastră şi despre ajutorul oferit Erikăi în cău- 
tarea celorlalte relicve. Cred că veţi aprecia descoperirea 
noastră. Veniţi! Am aşezat-o în camera de alături. 

Au mers de-a lungul peretelui peşterii, apoi au intrat într-o 
sală largă. 

— Uite ! Nu-i aşa că este magnifică? 

Tristan a rămas tăcut, în stare de şoc. 

Razele apusului au luminat o statuie înaltă de mai bine de 
doi metri. Bustul unui bărbat cu chipul distorsionat, ce 
exprima o suferinţă intensă. Părea zidit de viu de la nivelul 
taliei. Braţele îi erau întinse spre înainte, cu mâinile în formă 
de inel. 

— Nu se poate, bâigui Tristan. Exact ca acea de la 
Montségur. 

— Şi ca cea din Tibet. 

— Înseamnă că statuia trebuia să ţină în mâini o relicvă! 
Să fie cea găsită de mine în Londra? 

Erika dădu din cap. 

— Da. Domnule profesor, îi explicati? 

— Când aţi venit aici, la bază, aţi trecut pe lângă castelul 
lui Hammershus, ridicat de prinţul-episcop al Suediei în seco- 
lul al XIII-lea. Aşa cum cunoaşteţi, insula abia fusese conver- 
tită la creştinism, iar reprezentanţii puterii construiau 
sistematic biserici şi castele pe sanctuarele păgâne pentru a-şi 
afirma dominaţia. Când s-a descoperit reţeaua de tunele sub- 
terane, am avut ideea să consultă şi arhivele despre insulă 
aflate la Rønne. Am descoperit până la urmă o carte din seco- 
lul al XVIII-lea scrisă de un istoric local despre istoria 
Hammershus. Potrivit uneia dintre cronicile amintite în 
lucrare, un călugăr cistercian suedez care vizitează castelul 
descoperă o statuie păgână cu o cruce prețioasă deasupra. 
Văzând în acest lucru un semn de la Dumnezeu, a plecat să 
evanghelizeze ţinuturile îndepărtate. După o călătorie lungă, 
ar fi ajuns în Rusia, şi s-ar fi convertit la ortodoxie. 

Erika mângâie obrazul statuii. 

— Călugărul suedez a murit în cea mai cunoscută mănăstire 
din Rusia: Mănăstirea Ipatiev... 

Pe Tristan l-au trecut fiorii. 

— Aceeaşi de unde a apărut, patru secole mai târziu, 
Mihail Romanov, fondatorul dinastiei Romanov! 

— Doar că relicva nu a aparţinut niciodată ruşilor, a 
comentat profesorul, de aceea noi nu facem decât să ne recu- 
perăm bunul nostru. 

— Împrospătează-mi memoria, a spus Tristan ironic. 
Sunteţi germani, nu suedezi şi nu danezi. Titlul vostru de 
proprietate este la fel de artificial ca şi cel al ruşilor. 

Bărbosul se uită la el, înţepat. 

— Suntem de acelaşi sânge nordic, spre deosebire de dum- 
neavoastră, domnule francez îmbrăcat în haine SS. 

— Ah, da, ca sângele călugărilor tibetani care deţineau 
cealaltă relicvă. Asemănarea de familie este izbitoare. 

Un zgomot de maşini şenilate le-a întrerupt duelul. Un 
tractor tocmai apăruse în faţa lor, urmat de un grup de soldaţi, 
cu mânecile suflecate. 

— Fiţi atenţi! strigă şeful săpăturilor. Un sfat: urmaţi-mi 
instrucţiunile la milimetru! Dacă loviți statuia, veţi fi trimişi 
pe Frontul de Est într-un minut! 

Maşina s-a poziţionat în faţa statuii, în timp ce soldaţii o 
înfăşurau delicat în pături. 

Tristan şi Erika s-au îndepărtat spre ieşirea din peşteră, 
lăsându-l pe Bolgar să dicteze legile acolo. 

— Ce fac muncitorii? întrebă Marcas. 

— În aşteptarea ceremoniei din această seară, a răspuns 
Erika, statuia va fi instalată acolo sus, pe un promontoriu 
deasupra stâncilor. Himmler îi va returna relicva. El crede că 
ritualul îi va regenera puterile. Apoi, va transfera totul la 
Wewelsburg, în cripta unde se odihnesc celelalte svastici. 

— Dar e o nebunie. 

— Nu, cel puţin nu pentru cei care cred în lumea vrăjitoa- 
relor. Şi Reichsfiihrer-ul este unul dintre ei. 

Un vuiet surd răsuna pe cerul crepuscular. 

— În plus, vorbim de lup şi... 

Un zgomot surd de motor bâzâia deasupra lor. Un Heinkel 
a apărut pe cer. 

— Avionul personal al Reichsfiihrer-ului. Exact la timp. 
Vine cu relicva. Conform programului, trebuie să participe la 
o capturare de arme în oraş, apoi vine aici. Avem două ore să 
ne pregătim. 

Tristan a recunoscut strălucirea care se aprinsese în privi- 
rea Erikăi. 


Berlin 

RSHA 

SD Ausland 

Palatul Prinz Albrecht 


Aşezat la biroul lui mare, şeful din SD Ausland aştepta de 
zece minute bune la telefon ca să vorbească la secretariatul 
lui Himmler. Şi-a strivit în scrumieră ţigara abia aprinsă. Încă 
una. Îi ura pe birocraţi. Dacă ar fi după el, i-ar trimite pe toti 
să facă un curs de pregătire într-un lagăr de concentrare. SS-ul 
s-ar descurca bine. Cineva a răspuns, în sfârşit. 

— Standardenfiihrer Schellenberg. Ce pot face pentru 
dumneavoastră? întrebă o voce foarte politicoasă. 

— Un singur lucru şi repede: luaţi legătura cu Reichs- 
făhrer-ul. De urgenţă. 

— Imposibil, este într-o călătorie personală. Şi orice infor- 
maţie despre acest subiect este complet confidențială. 

— Nu şi pentru mine, ştiu că este în Danemarca, mai exact 
în Bornholm. 

La celălalt capăt al firului, secretara a făcut o pauză. Cum 
putea să fie la curent Schellenberg, care era responsabil de 
contraspionaj? În acelaşi timp, Himmler ceruse în mod expres 
să nu fie deranjat sub nicio formă. 

— Îmi pare rău. Am ordine foarte stricte, direct de la 
Reichsführer ... 

— Nu-mi pasă de ordinele tale! Un agent dublu este pre- 
zent pe insulă şi trebuie să fie decorat de şeful în persoană 
peste câteva ore. Bănuiesc un atac iminent. Dacă se întâmplă 
asta, s-a zis şi cu tine. 

— La ordinele dumneavoastră, domnule. Voi contacta 
imediat oamenii noştri de la faţa locului. 

Bornholm 


Era o noapte de vară magnifică. Stelele scânteiau de jur-îm- 
prejurul liniei ondulate a Căii Lactee. Ascunşi în spatele rui- 
nelor castelului, întinşi pe iarba moale, cei doi îndrăgostiţi 
erau lipiţi unul de celălalt. 

— Mi-ai fost atât de dor de tine... şopti Erika. 

— Şi mie, răspunse Tristan, sărutând-o tandru. Este mai 
bine decât la Paris. 

— Îţi dai seama că ne-am cunoscut datorită unor relicve. 
Fără ele, drumurile noastre nu s-ar fi intersectat niciodată. 

— Da. Dar căutarea s-a încheiat, răspunse el, mascându-şi 
spaima. 

— Începe o alta! se aprinse Erika. Nu ştim nimic despre 
această civilizaţie care ni le-a lăsat moştenire. Poate undeva 
în galeriile de pe insulă vom găsi vestigii, cărţi. Un oraş pierdut! 

— Ca Troia. 

— Da. Visul care m-a împins să devin arheolog. 

— Tu trăieşti asta, a răspuns el cu blândeţe îmbrăţişând-o. 
Dacă nu ar fi fost acest război afurisit. 

Ea s-a lăsat în voia îmbrăţişărilor, apoi i-a luat fața 
între mâini. 

— Este timpul să mergem. 

Tristan s-a ridicat fără tragere de inimă. 


398 ERIC GIACOMETTI + JACQUES RAVENNE 


— Într-adevăr. 

— Nu pari prea entuziasmat, Tristan. 

El şi-a luat pistolul şi a scos încărcătorul ca să verifice încă 
o dată că era plin. 

— Ba da. Să nu ratăm ceremonia. 

— Nu ai de ce să te temi aici, remarcă tânăra, Luger-ul tău 
nu-ţi va fi de niciun folos. 

— Nu se ştie niciodată, în caz că mai sunt câţiva danezi 
purtători de virusul rezistenţei. Boala se răspândeşte pe scară 
largă în aceste zile. 

— Eşti absolut sigur că totul este în regulă? a spus ea săru- 
tându-l. Nu va dura mult. Am primit câteva zile libere. În 
compania ta. Am văzut o mică cabană la sud, pe marginea 
unei plaje cu ape turcoaz. Fără soldaţi, fără poliţişti. Fără 
uniforme. 

Tristan simţi că i se strânge inima când o luă pe Erika în 
braţe. Cuvintele femeii îl dureau. Decizia lui fermă se estompa 
cu fiecare secundă scursă. 

Mai avea încă timp să aleagă. La urma urmei, ce importanţă 
avea pentru el rezultatul conflictului? Făcuse destule pentru 
cauză. Ar putea încă decide să-şi oprească planul de asasinat 
al lui Himmler. Altcineva s-ar ocupa de asta. Ultima relicvă 
era pierdută? Ei bine, existau alte moduri pentru a continua 
lupta. Statele Unite, Anglia, Rusia, milioane de oameni s-au 
unit pentru a-l învinge pe Hitler. 

Căldura trupului Erikăi, sărutările ei, iată ce înseamnă 
viaţă adevărată! 

— Am de gând să demisionez. Vreau să trăiesc cu tine in 
Germania. Te... te iubesc, şopti ea sărutându-l cu pasiune. 

Tristan se clătina. 

Deodată mii de raze de lumină au ţâşnit din spatele stân- 
cilor pentru a forma coloane de argint. 

— Ritualul va începe în curând! a exclamat Erika. 

— Am putea rămâne aici, să vedem spectacolul de departe. 

— În niciun caz! Va fi grozav, nu vreau să-l ratez pentru 
nimic în lume. Întotdeauna mi-au plăcut astfel de ceremonii. 

— Ca şi cele din Congresul Partidului Nazist de la Nürnberg 
presupun, răspunse Tristan cu o voce obosită. 

Descântecul se rupea. Iubita părea vrăjită. Ca şi compatti- 
otii săi, ca milioane de Ulise subjugaţi de cântecul unei sirene 
împodobite cu o banderolă cu svastică. Tristan s-a eliberat din 
îmbrăţişarea ei. Era timpul să aducă o notă discordantă în 
acest cor malefic. 


Rønne 


Panica domnea în birourile Gestapo-ului instalat într-un 
mic hotel din centrul oraşului rechiziţionat de autorităţile 
germane. În curtea folosită drept parcare, soldaţii au sărit 
într-un camion. La etaj, un poliţist striga din răsputeri la 
telefon. 

— Cum adică nu poti ajunge la baza Valhalla? 

— Nu. S-au dat ordine pentru a fi tăiate toate comunica- 
tiile. Ordinul personal al Reichsfiihrer-ului pentru a nu fi 
deranjat în timpul vizitei. 

— Trimit acolo imediat un detaşament. Sunaţi-l pe 
Kanner! 


Punct de control Nyker 


Polițistul fuma o ţigară, aşezat pe Panzerul parcat pe drum. 
Se plictisea de moarte pe această insulă pustie. Nimic. Nu se 
întâmpla niciodată nimic. Ceruse de mai bine de şase luni 

schimbarea misiunii, pentru a fi transferat la Copenhaga sau 
mai bine în Norvegia, unde nu lipsea munca: să lupte împo- 
triva celulelor de rezistenţă. Dar aici, în această insulă para- 
disiacă, se stingea ca o floarea-soarelui fără soare. 

— Domnule inspector, aveţi un apel urgent de la Rønne! 
strigă un soldat care tocmai ieşise din baracă. 

Polițistul şi-a aruncat mucul de ţigară, a sărit din tanc şi a 
intrat în clădire ca să preia apelul. Vocea superiorului său făcea 
receptorul să vibreze. 

— Kanner? Ai văzut trecând un francez îmbrăcat în 
ţinută SS? 

— Da, era împreună cu doamna directoare von Essling, 
acum mai bine de două ore. 

— Este un ucigaş în plata englezilor trimis pentru a-l asa- 
sina pe Reichsführer. Am trimis un detaşament, dar tu eşti 
mai aproape decât noi. Fugi acolo imediat. 

Polițistul închise. 

— În sfârşit, ceva acţiune! 


Bornholm 


Statuia era aşezată deasupra stâncilor, cu spatele spre mare. 
În spatele ei, raze de lumină albă, izvorâte din proiectoarele 
antiaeriene situate mai jos, urcau la asaltul stelelor. Alte surse 
de lumină, împrăştiate în jurul perimetrului, luminau baza 
promontoriului. 

Brusc, sunete de tobe au ţâşnit din toate părţile. Ai fi spus 
că pământul însuşi vibra asemenea bătăilor telurice ale unei 
inimi gigantice îngropate în adâncuri. 

— Au pus difuzoare în spatele pietrelor înălțate, spuse 
Erika, aplecându-se la urechea lui Tristan. 

Amândoi erau aşezaţi în partea de jos a scărilor, aproape 
de un dolmen, în spatele unui grup mic de ofiţeri SS şi de 
arheologi din Ahnenerbe, aşezaţi pe băncile instalate pentru 
ocazie. 

În uniforma sa neagră de ceremonie, Himmler urca scările 
lent, urmat la distanţă de un tânăr locotenent care ţinea în 
mâini o cutie din metal argintiu. 'lobele accelerau pe măsură 
ce se apropiau de vârf. 

Statuia îi privea, cu braţele întinse parcă pentru a-şi primi 
ofranda. 

Himniler şi-a plecat capul în faţa statuii, apoi a deschis cutia. 
A scos relicva şi a pus-o pe mâinile de piatră. Sunetul tobelor 
s-a oprit brusc. O tăcere totală s-a lăsat pe promontoriu. Apoi 
vocea liderului SS s-a ridicat deasupra promontoriului. 

— Proclam aici, în acest loc, întoarcerea relicvei sacre 
pentru adevărații săi proprietari. În această patrie din 
Hyperboreea, leagăn al rasei ariene. Fie ca relicva să ne acorde 
victoria totală asupra duşmanilor noştri! 

A îngenuncheat în faţa statuii şi şi-a plecat capul. Tobele 
au început din nou şi mai energic. 

— Magnific, murmură Erika parcă hipnotizată, demn de 
o reprezentaţie a lui Parsifal la Bayreuth! Gesamtkunstwerk. 
Artă totală! 

Tristan îi aruncă o privire. Ochii tinerei străluceau, de 
parcă era posedată. 

Sentimentele pe care le mai avea pentru ea s-au evaporat 
în noapte. Mâine el nu va mai profita de căsuţa de lângă plajă. 

— Aveţi simţul spectacolului, nu se poate nega, a minţit 
Tristan. 

Dar o altă viziune se impusese în mintea lui. Un alt spec- 
tacol. Total de asemenea. O viziune asupra suferinţei. Evreul 

cu faţa maltratată şi cele două femei strânse împreună, flå- 
mânde şi îngrozite. Pivniţa hotelului din infern. Iadul de pe 
strada Lauriston. Acolo era adevărata fire a naziştilor. Puteau 
purta uniforme arogante şi strălucitoare şi să creadă că sunt 
rasa superioară. Să joace în parodii de operă wagneriană în 
aer liber. Nu erau decât bătăuşi cu ego-uri umflate. Mici 
nebuni, cu cizme şi căşti, cruzi şi lacomi. În timp ce observa 
marioneta aşezată în genunchi, Tristan a înţeles că, în mega- 
lomania lui, Himmler trebuie să fi regretat că nu a avut mai 
multă audienţă. Pentru prima dată a fost în lumina reflectoa- 
relor fără ca Fiihrer-ul său să ia toată lumina. 

— Artă totală, spuse Erika, odată ce înţelegi asta, ai înţe- 
les totul. 

— Întenţionez să-i adaug nota mea personală. 

Sunetul tobelor a scăzut în intensitate, demnitarul nazist 
s-a înclinat din nou şi a coborât înapoi treptele. Asistentul lui 
rămăsese sus, pentru a aşeza la loc relicva în cutie. 

Tristan a strâns tocul Luger-ului său. Ar fi putut trage şi de 
la această distanţă, dar risca să rateze ţinta. 

— Ai noroc, a spus Erika, luându-l de braţ. Himmler însuşi 
te va decora cu Crucea de Fier în acest loc sacru. 

Nu o mai asculta, era concentrat pe scopul lui. 

Au înaintat spre băncile unde urma să aibă loc înmânarea 
decoraţiei. 

Nu mai era decât o chestiune de secunde. 

Răul întrupat s-a îndreptat spre ei, cu chipul ingrat şi aro- 
gant, umflat de mândrie. 

Avea să-l facă să-şi înghită zâmbetul. Va goli jumătate din 
încărcător şi apoi se va împuşca în cap. Finalul jocului. 
Frumos final. 

Himmler era la doar vreo treizeci de metri distanţă. 
Cel mult. 

Tristan rămase nemişcat. Putea să-şi scoată arma şi să tragă 
la întâmplare, dar nu era suficient de sigur de lovitură. Trebuia 
să aştepte până când monstrul se afla în faţa lui. Tristan scoase 
încet Luger-ul din toc. Şi-a ţinut respiraţia pentru a-şi oferi 
siguranţă. Degetul lui arătător a atins trăgaciul. 

Era timpul. 

Brusc, Erika i-a şoptit la ureche. 

— Nu face asta sau va trebui să te ucid pe loc. 

A simţit ceva rece şi tare în spate. 

— Şi eu am un Luger încărcat. Nu face nimic, rişti să 
strici totul. 

Tristan încremeni. 

Dedesubt au izbucnit ţipete. Un detaşament de soldaţi SS 
alerga spre ei cu viteză maximă. Tristan l-a recunoscut pe 
polițistul de la Gestapo care îi verificase la intrarea în bază. 
S-a apropiat de unul dintre ofiţeri şi a întins degetul arătător 
în direcţia lui Tristan. 

— Verräter! Verräter?! 

Erika se clătină. 

Au izbucnit urlete. Ofiţerul şi polițistul s-au repezit spre 
Himmler care ţinea Crucea de Fier în mâini în timp ce soldaţii 
s-au repezit spre Erika şi Tristan. Acesta din urmă a simţit că 
presiunea pistolului slăbeşte pe spatele lui. Cu un gest brusc 
se aplecă spre lateral şi lovi mâna Erikăi. Pistolul s-a rostogo- 
lit la pământ. Ea s-a agăţat de el. 

— Tristan! Stai! 

— Dă-mi drumul ! Eu... 

Nu şi-a putut termina fraza. Rafale de mitraliere au izbuc- 
nit din toate părţile. Un nor de fum portocaliu s-a întins peste 


3! "Trădător. (n. red.) 

promontoriu. Bărbaţi în ţinute negre au apărut din întuneric 
şi au tras la întâmplare asupra soldaţilor germani. 

După momentul de uimire, Himmler s-a retras în timp ce 
oamenii lui făceau scut în jurul lui. 

Tristan s-a lipit în spatele unei pietre în timp ce gloanţele 
şuierau în jurul lui. 

A văzut doi bărbaţi în negru ucigându-l pe aghiotantul lui 
Himmler şi prăbuşindu-se apoi pe iarbă, ţinând cutia în mână. 
O sirenă răcni în noapte, iar o explozie nouă a sunat mai jos, 
la nivelul bazei. 

Erika a încercat să se ridice, dar şi ea era ţinta împuşcă- 
turilor. 

Domnea haosul. În mod evident, un comando lua cu asalt 
locul. Tristan trebuia cu orice preţ să se alăture luptătorilor şi 
să scape din această capcană. L-a văzut pe Himmler fugind ca 
un iepure. Încă o dată eşuase. 

În spatele lui, se auzi o voce. 

— Tristan? 

S-a întors în faţa unuia dintre membrii comandoului necu- 
noscut. Accentul era incert. Faţa lui, strălucind de transpi- 
ratie, era mânjită cu cremă de pantofi. 

— Da... 

— Haideţi, nu prea avem timp. Am ordin să vă aduc 
înapoi. 

Bărbatul a întins mâna să-l ajute să se ridice. Rezemată de 
piatră, Erika plângea. 

— Fugi, Tristan. Repede. SS-ul te va ucide altfel... 

Tristan se aplecă să o ridice. 

— Tu vii cu noi. 

— În niciun caz. 

Tristan îşi apucă iubita de încheietură. 

— Vino cu mine ! Nu vreau să te... 
O lovitură în ceafă l-a trântit la pământ. Ultima lui imagine 
a fost chipul disperat al Erikăi. 

Marea Baltică 


S-a trezit cu o durere sfâşietoare în partea de sus a gâtului. 
De parcă cineva i-ar fi înfipt un vătrai înroşit între două ver- 
tebre. Totul îi era neclar în minte, iar lumea exterioară începea 
cu greu să se întrevadă. Stătea întins într-o celulă minusculă, 
fără fereastră. Lângă el un bărbat, întins pe un alt pat, citea o 
carte fără să pară că-i pasă de prezenţa celuilalt. Tristan s-a 
ridicat, dar vederea i s-a înceţoşat din nou. Un zgomot surd îi 
vibra sub picioare. 

— Nu te ridica prea repede, respiră adânc şi-ţi vei reveni 
în fire, spuse tipul cu un puternic accent rusesc. 

Tristan s-a aşezat pe patul său minuscul, apoi şi-a masat 
ochii. Îşi simţea capul ca o adevărată oală sub presiune. 

— Cine... cine eşti? 

— Sunt colonelul Evgheni Berin, de la NKVD, şi ne găsim 
undeva în adâncul Mării Baltice. Bun venit la bordul subma- 
rinului Stalinets S-13, nava amiral a Marinei Sovietice. 

Amintirile lui Tristan au devenit şi mai neclare. 

— Eram în Bornholm... aveam de gând să-l împuşc pe 
Himmler... Ce s-a întâmplat ? 

— Am pus la cale o operaţiune de comando pentru a recu- 
pera relicva şi pe tine în acelaşi timp. Nu suntem în aceeaşi 
tabără? 

Neîncrezător, Marcas i-a răspuns: 

— De când Uniunea Sovietică a pus la cale un atac riscant, 
la sute de kilometri de bazele sale, pentru a recupera un simplu 
obiect arheologic? 

Evgheni a zâmbit. 

— Dreptul proprietarului legitim, chiar dacă această 
valoare nu mai are prea mult sens în ţara mea. Nu te voi învăţa 
eu că relicva a aparţinut ţarului Nicolae al II-lea. Prin urmare, 
este legitim să se întoarcă în actuala U.R.S.S. Submarinul ne 
va lăsa nu departe de Kronstadt, apoi noi o vom transporta la 
Moscova. lovarăşul Stalin vrea să o admire. 

— Noi? 

— Da... Eşti oaspetele Uniunii Sovietice. 

În cabină s-a auzit o sonerie. Colonelul s-a ridicat. 

— Trebuie să merg la postul de comandă. 

— Cu atât mai bine, voi profita de situaţie ca să-mi dez- 
morţesc picioarele la o plimbare. 

— Ne pare rău, dar eşti consemnat în dormitor pe toată 
durata traversării. Îţi vom aduce de mâncare. Şi cu puţin 
noroc, vom ajunge cu bine în două zile. Sub rezerva să nu fim 
trimişi pe fundul mării de vasele de patrulare germane sau de 
minele subacvatice. 

— Mă tratezi ca pe un prizonier. Credeam că suntem aliaţi. 

— Marina sovietică este foarte atentă cu instalaţiile pro- 
prii. V-ar putea veni ideea să aruncaţi o privire la echipamen- 
tele noastre. 

— Nu-mi pasă de submarinul tău, tovarăşe! Şi, la naiba, 
de unde ai ştiut că relicva se găsea la Bornholm? 

În momentul când a deschis uşa, Berin a scos un plic din 
geacă şi i l-a întins francezului. 

— Ține. Vei înţelege totul. Cine a scris textul este una şi 
aceeaşi persoană cu cea care ne-a cerut să te salvăm. 

A închis uşa în urma lui şi a încuiat-o de două ori. 

Marcas a desfăcut scrisoarea. 


Tristan, iubirea mea 


Dacă citeşti aceste câteva rânduri, înseamnă că eşti în 
siguranță. Cu atât mai bine. Am scris această scrisoare în 
dimineaţa sosirii tale pe insulă, ştiind dinainte ce avea să se 
întâmple. 

Lucrez pentru ruşi de câţiva ani. Da, ai citit bine. Şi, 
crede-mă, îmi pare rău că nu pot fi un şoricel lângă tine ca 
să-ţi văd fata! Pe scurt, noi doi suntem în aceeaşi tabără. 
De aceea nu te-am denunţat când mi-am recăpătat memo- 
ria după cele întâmplate la Veneţia anul trecut. Desigur că 
te întrebi de ce o aristocrată germană lucrează pentru un 
regim comunist? 

Îţi voi spune o poveste. A mea. O poveste adânc îngro- 
pată în mine. 

Înainte de război, am cunoscut un om. Primul meu 
bărbat. Era profesorul meu de arheologie, mai în vârstă ca 
mine. Era un activist socialist care acţiona prin publicarea 
de pliante împotriva naziștilor. Nu-i împărtăşeam ideile, dar 
eram îndrăgostită nebuneşte de el, aşa cum poate fi o tânără 
studentă care îşi admiră mentorul. Într-o dimineaţă, a fost 
arestat pe când ieşea din apartamentul împărţit de noi clan- 
destin. O şleahtă de la SA îl aştepta la parterul clădirii. Am 
văzut totul, eram la fereastră, împietrită de frică. L-au bătut 
rău, l-au dezbrăcat complet, apoi i-au legat picioarele de un 
camion şi l-au târât prin cartier. În cele din urmă, şeful SA 

l-a sprijinit de uşa clădirii şi i-a tras un glont în cap. Plân- 
geam atât de tare, blocată din cauza spaimei, că nici nu am 
îndrăznit să cobor să-i văd trupul. Unul dintre prietenii lui 
a venit să mă ia de acolo şi m-a adăpostit la el. Era comunist 
şi lucra pentru NKVD. Mi-a spus că dacă într-o zi voi vrea 
să mă răzbun pe nazişti, m-ar putea ajuta. Am plecat să mă 
refugiez la părinţii mei şi săptămâni întregi am avut doar 
coşmaruri oribile. Tatăl meu, nenorocitul ălă, m-a pedepsit 
chiar, aflând că am avut un iubit comunist. Apoi durerea 
s-a transformat în furie. Mânie rece. Implacabilă. Mânie 
împotriva călăilor primei mele iubiri şi împotriva acestui 
regim execrabil. Pe urmă mi-am reluat studiile şi am absol- 
vit cu succes toate nivelele. Şi mai presus de toate l-am 
revăzut pe prietenul comunist. Voiam să fiu de folos la nive- 
lul meu. El ştia că prin părinţii mei eram în contact cu înalta 
societate germană, în special cu mareşalul Goering, prieten 
al familiei mele. Mi-am jucat rolul de tânără aristocrată 
nazistă, am participat la petreceri, dineuri şi am transmis 
mai departe toate informaţiile pe care le-am putut culege. 

Apoi, de îndată ce am intrat în Ahnenerbe, am lucrat 
pentru colonelul Berin. Şi el era pasionat de căutarea svas- 
ticilor. l-am trimis toate informaţiile despre căutarea noas- 
tră, din clipa întâlnirii mele cu el. 

După ce s-a întâmplat în Veneţia am vrut de mai multe 
ori să-ţi dezvălui adevărul, dar nu am avut curajul necesar. 
Cred că am avut dreptate, pentru că altfel ne-ar fi compli- 
cat misiunile. Dacă ai şti cât de rău îmi pare că te-am ame- 
nintat la Paris. Îmi jucam comedia. Probabil că ai fost foarte 
supărat pe mine. Dar trebuia să te întorci cu relicva, ca ruşii 
să o poată recupera. lartă-mă că te-am manipulat. 

Acum, când îţi scriu epistola, ştiu că ti-am vorbit de un 
refugiu pe insulă, unde să ne adăpostim dragostea, o căsuță 
pe malul mării... Nu mă judeca, am vrut să crezi în asta, şi 
eu la fel, pentru ultimele noastre clipe împreună. 

Colonelul m-a asigurat că, odată ajuns la Moscova, vei 
fi trimis în Anglia, prin Iran şi Egipt. Mi-a promis. Cred că 
este un om de cuvânt. 

Sper să nu mă înşel. 

Acum, ruşii au şi ei o svastică. 

Uită-te la partea bună, jocul tău dublu s-a încheiat. Nu 
mai trebuie să-ţi joci comedia în mijlocul acestor monştri. 
Pentru mine, este diferit. Voi încerca să recuperez relicvele 
de la Wewelsburg, dar va trebui să mă afund mai tare într-o 
oroare de nedescris. Am aflat că ofiţeri superiori SS orga- 
nizaseră o întâlnire în suburbiile Berlinului, la Wannsee, să 
planifice un vast program de exterminare a evreilor din toată 
Europa. lar Ahnenerbe va deveni una dintre rotitele impor- 
tante la nivel ştiinţific pentru această monstruozitate. Există 
deja un întreg program de experimente medicale monstru- 
oase desfăşurat în lăgărele de concentrare. Anunţă-ţi supe- 
riorii din Anglia că oroarea este în plină desfăşurare. Trebuie 
oprită. Cu orice pret. 

Vreau să îmi închei, totuşi, scrisoarea cu vorbe de 
speranţă. 

Ti-am spus că am iubit un bărbat când eram tânără. 
Acum iubesc altul. 

Pe tine. 

Dar sunt conştientă că există foarte puţine şanse ca dru- 
murile noastre să se încrucişeze din nou. În războiul actual 
bietele noastre vieţi nu sunt decât frunze măturate de vânt. 
Să ştii că nu te voi învinovăţi dacă vei iubi pe altcineva. 

Dacă se va întâmpla, fii fericit şi păstrează amintirea unei 
femei din Germania care nu a vrut să meargă în rând cu 
ceilalți. 


Te sărut. 


Erika. 


Tristan şi-a aşezat scrisoarea pe genunchi. 
Din ochii lui înroşiţi au căzut lacrimi. 

Londra 
Cimitirul Highgate 


Laure stătea pe o bancă minusculă din faţa mormântului 
lui Malorley. Razele lunii august îi încălzeau faţa. Era o zi 
frumoasă pentru a fi îngropat, se gândi ea, conştientă de absur- 
ditatea observaţiei. 

Femeia aruncă din nou o privire către ziarul Times deschis 
pe genunchi la pagina de necrologuri ale zilei. Comandantul 
avea dreptul la un articol scurt, ilustrat cu o fotografie care 
nu prea i-a adus un omagiu. Avea un aer îngrozitor. Notiţa îi 
anunţa decesul în urma unui stop cardiac nefericit. 

Atac de cord. Suna mai bine decât asasinat. Şi mai presus 
de toate nu atrăgea atenţia. S.O.E. ştia identitatea crimina- 
lului. Conrad se lăudase cu asta în faţa Moirei O'Connor, iar 
ea s-a repezit imediat să raporteze informaţia noului său ofiţer: 
bărbatul cu faţa mutilată care îl înlocuise pe Malorley. Mai 
rău, agentul Abwehr-ului îl denunţase pe Tristan la SS. Altfel 
spus, era pierdut, trup şi suflet. 

Laure se uită la fotografia comandantului. Nu numai că a 
fost crimă, dar mai mult, ar rămâne nepedepsită. 

Din motive de securitate a statului, era mai bine să-l ţină 
pe Conrad sub supraveghere şi să salveze acoperirea Moirei 
pentru a continua să-i înşele pe nazişti. 

Cei buni în mormânt, cei răi pe stradă. Aşa funcţionează 
micile aranjamente cu morala. Dar Laure nu a mai vrut să 
înghită găluşca, chiar dacă una în culorile patriotismului: şi-a 
depus demisia cu o zi înainte. 

Ziua se anunţa magnifică. Tânăra a pus ziarul în geantă şi 
s-a ridicat pentru a merge să-i aducă superiorului său un ultim 
omagiu. Adusese un trandafir roşu. Ceremonia tocmai se ter- 
minase în cea mai mare discreţie. Comandantul aproape că 
nu mai avea familie, în afară de o soră în vârstă, distantă şi la 
fel de amabilă ca cioara care a stat în urma cortegiului. Au 
fost doar câţiva colegi de la S.O.E., o mână de fraţi de lojă şi 
un reprezentant al prim-ministrului. Laure a fost surprinsă 
să-l vadă pe căpitanul lan Fleming, liderul comandoului său 
în timpul operaţiunii din Veneţia. După ce a schimbat câteva 
amintiri cu ofiţerul de informaţii, tânăr şi seducător, ea accep- 
tase o întâlnire pentru aceeaşi seară. 

Viaţa era prea scurtă. Mai ales în vreme de război. 


Laure a traversat aleea pentru a se reculege pe placa fune- 
rară ce strălucea în soare. Un grădinar mătura mormântul 
vecin, aplecat ca un bătrân. Dădea cu mătura gemând. Femeia 
l-a ocolit şi a aşezat trandafirul pe piatra funerară. Grădinarul 
o abordă cu o voce ascuţită: 

— Nu fi proastă, domnişoară. Trebuia să cumperi un ghi- 
veci cu flori, durează mai mult şi îmi dă mai puţin de muncă. 

Lui Laure nu-i venea să creadă. Mitocanul o certa în timp 
ce Malorley tocmai fusese îngropat. A întors capul în direcţia 
lui, furioasă. 

— Nu te-a învăţat nimeni să fii politicos, crezi că... 

S-a oprit brusc. Angajatul cimitirului şi-a aruncat mătura. 
Era Aleister Crowley. El i-a aruncat un zâmbet apropiat mai 
degrabă de o grimasă în timp ce se uita în jur precaut. 

— Îmi pare rău, micuță, dar nu puteam participa oficial la 
înmormântare. 

— Credeam că ai fost internat. 

— Într-adevăr, dar serviciile secrete nu ştiu că medicul-şef 
al azilului a fost un client frecvent al Hellfire Club, încă de pe 
vremea când mă ocupam eu de stabiliment. Mulțumită lui, 
expertiza mea psihiatrică îmi confirmă excepţionala sănătate 
mintală, cea mai bună din toată Marea Britanie. 

— Ce ai de gând să faci? 

— Voi fi, desigur, sub supraveghere o vreme, dar am găsit 
noi protectori care ştiu să-mi aprecieze pe deplin talentele. 
Afacerea relicvelor a făcut furori în anumite cercuri. Şi am 
profitat şi eu o dată de asta. Dar sssst, este un secret. 

Laure îşi lăsă privirea să rătăcească peste mormânt. 

— Svasticile. Bietul Malorley, poate că este mai bine că a 
murit. Dacă ar fi ştiut că nemţii au recuperat-o pe cea aflată 
la Londra ar fi fost doborât. Atât de mult efort pentru nimic. 

— Nu a vrut niciodată să mă asculte. Dacă ar fi acceptat 
să-i fac cărţile de tarot... 

— Aleister... 

Magul bătu din palme pentru a se scuza. 

— Să vorbim mai degrabă despre tine, eşti încă în slujba 
S.OE.? 

— Nu, tocmai mi-am dat demisia. Un prieten al lui 
Malorley mi-a dat o întâlnire într-o oră pentru o slujbă nouă. 
Dacă nu funcţionează, mă voi reconverti în florăreasă sau în 
patroană de bordel. Cine ştie. 

— le angajez imediat pentru a pune pe picioare un stabili- 
ment demn de acest nume! Între noi fie vorba, am da lovitura! 

Femeia a izbucnit în râs. Era pentru prima dată de când a 
ieşit din clinică. 

— Te mai gândeşti la Tristan? a adăugat magul. 

Laure a sărutat obrazul flasc al lui Aleister şi i-a şoptit la 
ureche. 

— În fiecare zi, dar îmi amintesc o regulă învățată de la 
domnul comandant când m-a angajat. 

— Ce regulă? 

— Să nu te ataşezi niciodată de un alt agent. Pentru mine 
Tristan Marcas a dispărut. Pe veci. La revedere, domnule mag. 
Pe data viitoare, poate! 

— Ne vom revedea, Laure. Este scris în cărţile de tarot. Şi 
nu uita de cartea ta protectoare. Ţi-am adus schiţa originală 
a Stelei care a fost folosită pentru pachetul meu de tarot. Fie 
ca această carte să îţi aducă noroc, frumoasă spioană. 

A strecurat apoi în mâna ei un sul mic de hârtie, a zâmbit 
pentru ultima dată şi a dispărut în tufişuri. 


O oră mai târziu, femeia stătea într-un birou confortabil, 
la etajul trei al unui bloc discret cu vedere la Duke Street. 
Sediul BCRA?. În faţa ei stăteau doi soldaţi francezi, un colo- 
nel şi un general. 

— Ţi-am consultat dosarul trimis de S.O.E., domnişoară, 
este remarcabil, spuse cel care răspundea la numele de colo- 
nelul Passy. Serios. Ne lipsesc elemente feminine de cali- 
brul tău. 

— Mulţumesc, dar nu vreau să vă mint. Sunt încă marcată 
psihic de răpirea mea în Londra. Nu sunt sigură că pot fi ope- 
raţională imediat. 

Generalul şi-a aprins o ţigară şi a fixat-o cu privirea, fără 
să spună nimic. Laure a fost impresionată să se regăsească în 
prezenţa unui bărbat de acest nivel. 

— Vă putem distribui iniţial în serviciul de contraspionaj, 
a continuat colonelul. Se ocupă cu identificarea agenţilor 
inamici care intenţionează să se infiltreze la noi. Nemţii ne 
trimit, uneori, astfel de agenţi aici, la Londra. Aveţi ceva expe- 
rienţă în domeniu. Ce credeţi, domnule general? 

De Gaulle se ridică şi îşi întinse trupul înalt. 

— Nu văd nicio problemă cu asta. Ca o mică poveste, să 
ştiţi că l-am cunoscut pe comandantul Malorley. Sunt la 
curent cu legenda relicvelor sacre şi cu cea a lui Hitler. Dacă 
aş fi avut şi eu una, destinul Franţei ar fi fost foarte diferit. 

Arbora un zâmbet enigmatic în timp ce colonelul Passy 
avea o privire surprinsă. 

— Ce relicve? 

— Uită asta, domnule colonel, ne înţelege domnişoara. 
Apoi întorcându-se către ea: va trebui să vă luaţi un pseudo- 
nim. În această clădire, toată lumea are unul. Începând cu 
Passy. Orice vă trece prin cap. Cu minima condiţie să nu fie 
deja folosit de un agent încă în viaţă. Când vom câştiga războ- 
iul, şi îl vom câştiga, vreau ca eroii săi să-l poată ţine minte. 
Pentru a nu uita niciodată orele întunecate. 

Laure a rămas gânditoare câteva secunde, apoi ochii i s-au 
luminat. 

— Am unul. Puteţi să-mi spuneţi... Marcas. 


Epilog 


Moscova 


Kremlin 
Turnul Nikolskaia 


Evgheni a observat cu satisfacție muncitorii instalând tro- 
liul uriaş pe turnul Nikolskaia, rāmas de pază la intrarea în 
Kremlin. De la Revolutie, fiecare dintre cele mai înalte cinci 
turnuri avea în vârf câte o stea roşie cântărind o tonă şi 
jumătate, simbol al revoluţiei triumfătoare. Evgheni reuşise 
să-l convingă pe Stalin să ascundă svastica într-unul dintre 
turnuri. De acolo, puterea relicvei ar radia deasupra Moscovei 
şi ar proteja U.R.S.S. 

Kremlinul ar fi noua Mănăstire Ipatiev a comunismului. 
Şi va oferi noua dinastie de țari roşii de care ţara avea nevoie. 

Era ideea lui, iar Stalin o aprobase cu pasiune. 

Colonelul s-a uitat la ceas, era aproape de ora trei şi şeful 
statului tot nu apăruse. Promisese, totuşi, că va veni şi că va 
urmări instalarea relicvei în noua stea, depusă acum la sol. 
Meşterii îi pregătiseră un cub de sticlă pentru a o sigila în 
interior. 

— Evgheni! Scuze pentru întârziere, veştile rele de pe front 
continuă să se adune. 

Stalin apăruse în uşa mare care dădea spre Piaţa Roşie. S-a 
uitat la troliu şi s-a apropiat de colonelul NKVD. 

— Totul este gata, tovarăşe! spuse Evgheni cu un aer 
poznaş. 

— Mă tem că această instalare va trebui oprită. Stalin l-a 
privit viclean şi a continuat. Germanii tocmai au lansat o nouă 
ofensivă în sud. Sunt pe punctul de a pune mâna pe câmpurile 
petroliere din Caucaz. Dacă le pierdem... 

— Da, tovarăşe... dar ce legătură are asta cu relicva? 

— În drumul lor, există Stalingrad. Ştii deja că, dacă naziştii 
pun mâna pe oraş, vor fi stăpâni pe Volga şi vor întrerupe 
furnizarea de materiale trimise de americani. Pe urmă se vor 
grăbi spre Caucaz. Va fi sfârşitul Uniunii Sovietice. Din punct 
de vedere strategic, Stalingradul este acum mult mai impor- 
tant decât Moscova! Înţelegi ce vreau să spun? 

— Nu, deloc, tovarăşe... Vă rog să mă luminaţi. 

— Am decis să suplimentez trupele pe tot Frontul de Sud, 
dar şi să trimiţi relicva la Stalingrad! Dacă ea are cu adevărat 
puterea pe care i-o acorzi, atunci va proteja oraşul de invada- 
tori. În schimb, dacă ucigaşii lui Hitler îl vor cuceri, atunci va 
fi dovada că relicva nu este decât o superstiție mizerabilă. Vezi 
tu, sunt deopotrivă deschis şi pragmatic. 

Evgheni a rămas uluit. Decizia i se părea de necrezut. Stalin 
îl bătu pe umăr. 

— Îți încredinţez personal această misiune. 

Evgheni simţi că gâtul i se usucă. Stăpânul lui l-a trimis în 
iad. Doar cu un bilet de dus. 

— Cum aşa ? 

— Du-te acolo cu relicva şi să nu te întorci decât dacă 
nemtii sunt învinşi. Vom şti atunci dacă ai avut dreptate. 

— Ştii ce înseamnă asta, losif. În acel loc, speranţa de viaţă 
este infimă. 

— Într-adevăr. Dar vei deveni un mare erou al Uniunii 
Sovietice dacă reuşeşti. 

— 'Ţi-am greşit cu ceva, Koba? 

Stalin şi-a aprins pipa, privirea îi devenise de gheaţă. 

— Dacă aş fi fost supărat pe tine, ai fi fost deja mort şi 
îngropat. Am aflat că ai vorbit des cu clarvăzătorul meu după 
vizitele lui la vila mea. 

Evgheni a vrut să protesteze, dar ştia că totul era pierdut. 
Stalin îl privea drept în ochi. 

— Dar să trecem peste... Şi cu această ocazie, ia-l şi pe 
spionul francez care a făcut-o pe ofiţerul SS. Englezii nu ştiu 
că este la noi. Locul lui nu-i la Moscova. 

— l-am dat cuvântul că va fi trimis acasă. 

— Dar eu nu. Şi eu sunt comandantul tău. Înainte de a 
pleca, să îi dai superiorului tău de la NKVD identitatea agen- 
tului tău de pe lângă Himmler. Ne va putea fi util. 

Mâna lui Stalin pusă pe umărul lui Evgheni s-a făcut mai 
puternică. 

— Îţi doresc mult noroc la Stalingrad, prietene! Sper că ai 
o stea norocoasă. 


Statele Unite 


New Mexico 
Los Alamos 


Un vânt fierbinte năvăli peste pământul crăpat care se 
întindea cât vedeai cu ochii. lemperatura ajungea şi la patru- 
zeci şi trei de grade. Chiar şi cactuşii firavi, singura formă de 
vegetaţie, strigau după milă sub soarele de cuptor. Soldaţii 

stăteau la adăpostul gheretelor pentru a evita să cadă ca muş- 
tele. Lucrările de instalare a Sitului Y, nume dat de armată 
bazei secrete, încetineau din cauza căldurii insuportabile. 
Muncitorii, care nu puteau lucra decât noaptea, instalaseră 
din fericire aer condiţionat în clădirile cercetătorilor. În inte- 
riorul uneia dintre ele, o casă mare fără etaj, cu pereţii văruiţi 
în alb, erau trei bărbaţi adunaţi în spatele uşilor închise, 
într-un birou fără ferestre. Savurau răcoarea coborâtă din 
tavan în valuri continue. 

Secretarul de război Henry L. Stimson aruncă două tablete 
de aspirină în paharul cu apă. Nu-i mai trecea durerea de cap. 
În plus, traversase Statele Unite, venind de la Washington, 
pentru a primi un duş rece în fată. Îşi muşca mustaţa albă 
căzută peste buze. Preşedintele nu va aprecia. Chiar deloc. 
Stând aşezaţi în faţa lui, cei doi oameni de ştiinţă, îmbrăcaţi 
încă în uniformele lor de laborator, aveau feţele dezamăgite. 

— Dacă înţeleg bine, vreţi să mă anunţaţi că proiectul este 
blocat chiar înainte de a începe? 

— Da. Nu putem stabiliza materialele fisionabile. Am 
încercat de mai multe ori, dar... 

Înainte de a i se oferi explicaţii ştiinţifice adecvate, secre- 
tarul de stat a preferat să preia iniţiativa. 

— Înţeleg... Spuneti-mi, de ce anume aveţi nevoie ca să 
corectaţi... tirul fascicolului. Dacă pot să mă exprim aşa. 

— Timp, timp, şi iar timp... 

— Preşedintele nu are mijloacele să vi-l acorde. Probabil 
că aţi pierdut din vedere, dar suntem în război. 

Unul dintre cei doi oameni de ştiinţă a aruncat o privire 
întrebătoare colegului său, de parcă ar fi căutat sprijin, apoi 
a spus: 

— Vă rog să mă ascultați, poate că o să fie ceva... 

— Vă ascult cu toată atenţia. 

— Săptămâna trecută am avut o convorbire foarte ciudată 
cu unul dintre colegii noştri fizicieni la MIT. Unul dintre ser- 
viciile dumneavoastră secrete i-a trimis un obiect de analizat. 
Iniţial, obiectul a venit din Anglia. Procedând la o examinare 
aprofundată, a descoperit în interior o formă de izotop de 
uraniu cu proprietăţi remarcabile. Nu mai văzuse niciodată 
ceva asemănător. Voia să-mi ceară părerea. 

— Confirm, a adăugat celălalt fizician. Era ceva greu de 
crezut. Desigur, este posibil ca MIT să fi greşit calculele, dar 
merită cu siguranţă încercat. Ar fi posibil să ne trimiteţi acel 
obiect? Din ce ştim noi, se află într-un depozit al Apărării 
clasificat secret. 

— Vă va fi trimis cât mai repede posibil. Proiectul 
Manhattan de care sunteţi responsabili trebuie să meargă mai 
departe indiferent de cost, profesore Oppenheimer, a răspuns 
secretarul de stat. Aveţi vreo informaţie? 

Cei doi fizicieni păreau stânjeniţi. 

— Doar că... 

— Veţi crede că ne batem joc de dumneavoastră... 

— La naiba, domnilor, lucraţi la cea mai mare operaţiune 
ştiinţifico-militară din toată istoria Statele Unite. Dezvoltarea 
bombei atomice. Vorbiţi! 

— Colegul nostru de la MIT ne-a spus că era vorba de un 
obiect arheologic. Un fel de relicvă. 

Secretarul de stat i-a privit speriat. 

— Şi îmi spui că are proprietăţi fizice necunoscute? 

— Nu doar atât..., îndrăzni unul dintre oamenii de ştiinţă. 

Oppenheimer se scărpină pe gât. 

— „este o svastică. 


Anexe 


1942: anul când Ahnenerbe s-a transformat într-un obiect 
al ororii 


Ocuparea regiunii Caucaz de către armata germană i-a 
ajutat pe nazişti să descopere un mozaic de popoare şi de tri- 
buri, dintre care unele păreau să practice forme de religie 
ebraică. Ca să decidă cine era cu adevărat evreu şi cine nu, 
SS-ul i-a cerut Institutului Ahnenerbe să definească criteriile 
anatomice de caracterizare a evreilor. O misiune imposibilă 
pentru Wolfram Sievers, şeful Ahnenerbe, din moment ce un 
studiu anterior, efectuat în rândul şcolarilor germani, demon- 
strase că mai mult de unsprezece la sută dintre copiii evrei 
erau blonzi cu ochii albaştri. Totuşi, un studiu a fost comandat 
antropologului Bruno Beger care, la momentul expediției în 
Tibet din 1939, se arătase pasionat de măsurarea craniilor 
pentru a-i identifica, printre tibetani, pe cei de origine ariană. 
Prin urmare, el a decis să aplice acelaşi sistem, dar de data 
aceasta pentru a defini cine era evreu. Pentru a-şi începe stu- 
diul, a ales să constituie o colecţie de o sută douăzeci de cranii. 

A cumpărat cranii de la Institutul de Anatomie din Poznań, 
Polonia, unde directorul încheiase un acord comercial cu 
agenţii Gestapo-ului local: el le-a permis să folosească inci- 
neratorul institutului pentru a face să dispară trupurile adver- 
sarilor, în schimbul cărora le-a recuperat... capetele. Şi cum 
nu există afacere fără un mic profit, directorul a vândut fiecare 
craniu de evreu pentru echivalentul a 130 de dolari de astăzi. 

Dar Beger avea o nevoie presantă de cranii, iar Institutul 
de Anatomie din Poznań nu a putut satisface cererea, aşa că 
antropologul de la Ahnenerbe a apelat la Universitatea din 
Strasbourg — redenumită Straßburg de când naziştii anexaseră 
Alsacia şi Lorena. În februarie 1942, s-a decis deci ca 
Universitatea din Strasbourg să constituie o colecţie de cranii 
evreieşti importate direct de pe Frontul de Est, unde 
Wehrmacht-ul şi SS-ul au trecut la un masacru fără precedent 
al evreilor. O scrisoare oficială preciza chiar şi condiţiile şti- 
inţifice ale colectei: înainte de a fi executat, subiectul ales 
trebuia măsurat, fotografiat, şi să aibă un profil biografic întoc- 
mit; capul, odată separat de corp, trebuia trimis la locul său de 
destinaţie într-un recipient metalic închis cu grijă, conţinând un 
lichid de conservare. 

Numai că Frontul de Est era departe, iar militarii prea puţin 
cooperanţi, prin urmare Beger a apelat la sistemul lagărelor 
de concentrare naziste, unde evreii deportaţi ajungeau cu 
sutele de mii. La sfatul lui Sievers, directorul său, Beger a decis 
să meargă la Auschwitz pentru a selecta cobaii. Aşa că, în 
iunie 1943, a rechiziţionat o sută cincizeci de evrei, bărbaţi şi 
femei, după ce i-a observat şi măsurat. O sută cincisprezece 
dintre aceştia au fost selectaţi pentru a fi trimişi în Alsacia, în 
lagărul de concentrare Natzweiler. Victimele vor fi gazate îna- 
inte de a fi disecate meticulos, apoi pregătite, prin macerare 

chimică, pentru a le recupera scheletele. O muncă abomina- 
bilă nefinalizată încă în noiembrie 1944, atunci când Aliaţii 
au descoperit rămăşiţele a optzeci şi şase de cadavre. Înainte 
de a fugi, oamenii de ştiinţă de la Ahnenerbe distruseseră cada- 
vrele reduse deja la stadiul de schelet, nu fără a le fi recuperat 
dinţii de aur... 

Judecat la Nürnberg, Wolfram Sievers a fost condamnat la 
moarte pentru crime împotriva umanităţii şi executat în 1948. 
Abia în 1970, Bruno Beger a fost judecat pentru participarea 
lui la Afacerea scheletelor evreieşti. Mai întâi condamnat la trei 
ani de închisoare pentru complicitate la crimă, sentinţa i-a 
fost transformată, în apel, într-o simplă pedeapsă cu sus- 
pendare. 


Stalin şi clarvăzătorii săi 


Fostul seminarist devenit marxist convins, tiran al Krem- 
linului, dispreţuia tot ceea ce avea de-a face cu spiritismul sau 
cu ezoterismul. Ceea ce nu l-a împiedicat să consulte în mod 
regulat două medium-uri: un clarvăzător de cabaret, de origine 
poloneză, Wolf Messing, care îşi spunea magul lui Stalin şi o 
asistentă rusă, Natalia Lvova, cunoscută drept vrăjitoarea roşie, 
foarte înzestrată, potrivit maestrului U.R.S.S., pentru previ- 
ziunile sale remarcabile. 

Imediat după semnarea Pactului germano-sovietic în 1939, 
se spune că Messing i-a prezis lui Stalin un război cu germanii 
şi o victorie în mai 1945. Deşi nicio mărturie directă nu con- 
firmă această legendă, povestită şi înfrumuseţată în timp, este 
cât se poate de adevărat că Stalin i-a acordat lui Messing 
protecţie personală încă de la sfârşitul anilor 1930. Vizitele 
magului la Kremlin au fost un secret cunoscut de toată lumea. 

Natalia Lvova a dispărut în mod misterios chiar înainte de 
începerea războiului, iar dosarul ei personal a fost şters 


de NKVD”. 


Ezoterismul roşu 


Am putea fi surprinşi că în Uniunea Sovietică, un mare 
lider comunist, adeptul materialismului, ofiţer NKVD, se 
simte atras de miturile ezoterice. Şi, totuşi... este adevărat. 
Pentru a construi personajul lui Evgheni, am fost inspirați de 
Gleb Boki, unul dintre directorii G.PU.% Acest revoluţionar 
din primul moment a condus, de la începutul anilor 1920, 
foarte puternica Secţie Specială, serviciu de interceptări tele- 
fonice în Uniunea Sovietică şi decriptare a codurilor secrete 
în ţările străine. Un redutabil maestru al spionajului, a lansat 
prima lucrare de cercetare în U.R.S.S. asupra parapsihologiei 
şi şamanismului. A făcut acest lucru nu din credinţa în forţele 
magice, ci pentru că era convins că aşa-numitele manifestări 
paranormale ar putea fi explicate de ştiinţă. 

Potrivit lui Andrei A. Znamenski, care a scris o carte despre 
subiect”, la 31 decembrie 1924, Boki a organizat o conferinţă 
pentru ofiţerii de rang înalt ai G.PU. despre existenţa oraşelor 
mitice asiatice Shambhala şi Agartha, având ca orator pe un 
anume Bartchenko, specialist în ştiinţe oculte. După ce a 


3 Pentru mai multe detalii, se poate citi lucrarea lui Vladimir 
Fedorovski, Le Département du diable, Editura Plon. 

34 Poliţia politică, urmaşă a Tcheka, devenită apoi NKVD şi pe 
urmă KGB. 

55 Andrei A. Zoamenski, Shambhala, le Royaume rouge, Editura 
Camion Noir. De asemenea, A. A. Bouchkov, NKVD, la guerre contre 
les forces occultes. 

călătorit în Tibet, Bartchenko, a început să creadă în existenţa 
acestor oraşe pierdute, guvernate după principiile comunis- 
mului avant la lettre, fără clase sociale, fără ideea de proprie- 
tate. Conduse cu multă înţelepciune de o adunare de aleşi, 
ele erau imaginea ideală a unei societăţi colectiviste. Aproape 
ca legendara Atlantida. 

Se spune că Shambhala ar fi atins un nivel uluitor de cunoş- 
tinte ştiinţifice, mult mai avansate faţă de timpul său. Găsirea 
acestor oraşe însemna să pui mâna pe cărţi ascunse care ar fi 
dezvăluit secrete tehnologice ce puteau asigura victoria comu- 
nismului în lumea întreagă. Angajat de Boki, Bartchenko le-a 
dat cadrelor Partidului Comunist lecţii despre tantra şi tradiţii 
ezoterice. Cei doi bărbaţi au vrut chiar să organizeze o expe- 
diţie în Tibet, dar operaţiunea a eşuat la scurt timp. Boki, 
implicat în scandaluri sexuale şi responsabil pentru fapte rău 
intenţionate împotriva membrilor Partidului, şi-a făcut prea 
mulţi duşmani din cadrul aparatului sovietic. Va fi împuşcat 
în anul 1937, în timpul marilor epurări staliniste. Cercetările 
în Uniunea Sovietică privind utilizarea parapsihologiei în sco- 
puri militare au continuat şi după război, până la mijlocul 
anilor 1970, în special la Universitatea din Leningrad. 


Strania expediţie în Riigen 


Dacă nu există galerii subterane în Bornholm, în schimb 
utilizarea radarelor pentru a demonstra teoria că Pământul 
este scobit are un sâmbure de adevăr. Cel puţin la o sută cinci- 
zeci de kilometri de acolo. 

În aprilie 1942, o echipă nazistă de specialişti radar îşi sta- 
bileşte reşedinţa pe una dintre bazele Kriegsmarine, în Riigen, 
cea mai mare insulă germană din Marea Baltică. Misiunea, 

clasificată top secret, este condusă de dr. Heinz Fischer, unul 
dintre cei mai mari experţi germani în cercetări asupra razelor 
infraroşii şi a undelor radar. Echipa instalează în câteva zile o 
staţie radar cu o antenă îndreptată la patruzeci şi cinci de 
grade spre cer, pentru a trimite fascicule de unde în... spaţiu. 
Scopul operaţiunii este de a verifica, experimental, una dintre 
cele două teorii asupra pământului scobit, în vogă în cercu- 
rile naziste, în special în rândul SS. Această teorie se bazează 
pe faptul că Pământul, Soarele, Luna şi planetele sunt închise 
în interiorul unui gigantic pământ gol. Puțin ca în filmul 
Truman Show, în care o bulă gigantică înconjoară eroul şi dă 
iluzia cerului, a soarelui şi a stelelor. Razele trimise de misiunea 
dr. Heinz Fischer sunt gândite să lovească o suprafaţă şi să 
revină la expeditor. Kriegsmarine, care conduce operaţiunea, 
a fost entuziasmată de proiect. Conform teoriei ar fi posibilă 
obţinerea de imagini cu flota engleză, cu sediul la Scapa Flow, 
cea mai mare bază de ancorare a Marinei Regale, în nordul 
Scoției. Experienţa a fost, fireşte, un eşec amar. 

Această poveste ciudată a fost dezvăluită în 1946 de Gerard 
S. Kuiper, unul dintre cei mai mari astronomi americani. 
Într-un lung articol despre starea cercetării astronomice — 
foarte serioase — în Germania în timpul celui de-al Doilea 
Război Mondial”, el povesteşte pe scurt această misiune în 
Rügen şi scrie: În anumite cercuri ale marinei germane, se credea 
în existenţa pământului scobit. (...) Ofiţeri de rang înalt foloseau 
chiar şi pendulul deasupra hărților Atlanticului de Nord. Kuiper 


36 Cea de-a doua teorie pretinde că Pământul este scobit şi ascunde 
civilizaţii pierdute. A se vedea volumele precedente. 
3? Disponibil pe site-ul Universităţii Harvard, http://adsabs.harvard. 


edu/full/1946PA......54..263K. 

precizează că această credinţă absurdă în pământul scobit era 
răspândită în sânul partidului nazist, spre marea disperare a 
eminenţilor astronomi. Cu toate acestea, experimentul de la 
Riigen pătează imaginea susținătorilor Pământului scobit iar 
aviatorul Peter Bender, unul dintre cei mai puternici susțină- 
tori ai acestei teorii, a fost trimis în lagărul de concentrare. 
În schimb, după război, dr. Heinz Fischer a fost recuperat 
de americani în cadrul operaţiunii Agrafa, ce viza aducerea în 
Statele Unite a unui număr cât mai mare de ingineri şi de 
oameni de ştiinţă germani. Evident, a fost racolat pentru com- 
petenţele sale avansate în undele radar şi razele infraroşii şi 
nu pentru participarea acestuia la operaţiunea de la Rügen. 


Mitul bazelor secrete naziste şi spaţiilor subterane necunoscute 


Nu există niciun loc misterios în Bornholm, acesta este o 
pură invenţie a autorilor. Dar este suficient să aruncaţi o pri- 
vire pe Internet şi să tastaţi bază secretă nazistă pentru a da de 
o mulţime de site-uri care dezvăluie existenţa misterioaselor 
sanctuare ale celui de-al Treilea Reich din Arctica, Antarctica, 
Patagonia, Groenlanda, Norvegia, Peru... Chiar şi pe partea 
ascunsă a lunii. Multe informaţii. Ideale pentru operele de 
ficţiune, dar nesusţinute în plan istoric. 

A existat, într-adevăr, o staţie nazistă instalată pe Terre 
Alexandra, o insulă situată la o mie de kilometri de Polul Nord, 
dar era în scopuri meteorologice. Iar la Polul Sud se pot găsi 
urme ale unei expediţii germane de dinainte de război, la sfâr- 
şitul anului 1938 şi începutul celui următor, când s-a înfiinţat 
o bază temporară în regiunea cunoscută sub numele de 
Nouvelle-Souabe. Dar nu există nicio dovadă sigură că staţia 
a fost folosită în timpul războiului. 

Totuşi, mitul va cunoaşte o revitalizare în august 1946, 
odată cu evenimentele ciudate din jurul fiasco-ului unei expe- 
diţii militaro-ştiinţifice americane în zonă. La acea vreme, 
Statele Unite au vrut să-şi asigure pozitii strategice la Polul 
Sud. Au lansat operaţiunea Highjump, prin trimiterea unei 
flote de douăsprezece nave, inclusiv un portavion, un subma- 
rin, aproape cinci mii de soldaţi, în jur de douăzeci de hidroa- 
vioane şi elicoptere. Celebrul explorator amiral Richard E. 
Byrd, specialist în polii planetei, conduce expediţia. 

Din păcate, misiunea se transformă într-un dezastru: sub- 
marinul se ciocneşte de un aisberg, un avion se prăbuşeşte şi 
convoiul se întoarce în 1947. Un documentar, The Secret Land, 
a fost filmat în timpul expeditiei. În 1970, un jurnal al amira- 
lului Byrd iese la suprafaţă în mod misterios, precum şi măr- 
turii anonime ale soldaţilor care au participat la operaţiune. 
Conform acestor surse, americanii ar fi descoperit o bază 
secretă nazistă, încă activă, construită pe intrarea spre pasaje 
subterane gigantice săpate de o civilizaţie necunoscută. 
Civilizaţia ar fi găurit, de asemenea, şi Tibetul, America de 
Sud şi Europa cu tuneluri similare. 

Expediția s-ar fi întors atunci ca să nu fie distrusă de aceşti 
ocupanţi ciudaţi, conduşi de un misterios maestru cu accent... 
teuton. Un scenariu ideal pentru un viitor Indiana Jones, dar 
fără o bază reală — cel puţin până la proba contrarie. Jurnalul 
lui Byrd nu a fost niciodată autentificat. Un adevărat fals 
jurnal născocit de pasionaţii pământului scobit. 

